
Anthony D.Smitho 
nacionalizmo samprata 


Nors mūsų dienomis visoje Europoje, o ką kalbėti apie Aziją ir 
Afriką, vėl iškilo daug jau lyg ir išspręstų tautinių problemų, vis dėl- 
to socialiniuose moksluose nacionalizmo tyrimai iki šiol yra vieni iš 
labiausiai apleistų barų. Literatūros nacionalizmo tema gana gausu, 
bet ji dažniausiai publicistinio reportažinio, poleminio arba apologe- 
tinio pobūdžio. Tokia literatūra vyravo Vidurio ir Rytų Europoje. 
Prancūzai, kurie savo tautiškumą kildina iš neatmenamų laikų, nepa- 
tyrė jų tautai, kaip etnosocialinei bei etnokultūrinei bendrijai, gre- 
siančių ilgalaikių pavojų, tad ir savo kultūrą tapatino su pasauline. O 
nacionalizmo problema jiems atrodė nelabai patraukli ir kaip moksli- 
nio domėjimosi objektas, ji buvo svetima ir netgi nesuprantama. Vo- 
kiečių mokslininkai prarado galimybę ką nors reikšminga pasakyti 
apie nacionalizmą dėl nacizmo, laikomo tiesioginiu nacionalizmo įpė- 
diniu, nusikaltimų, už kuriuos jie irgi prisiėmė atsakomybę. Todėl 
prof. A.D.Smithas (g. 1933 m.), aštuntajame dešimtmetyje pradėda- 
mas tyrinėti nacionalizmą (1971 m. išėjo pirmoji jo knyga), pasigedo 
išsamesnių tyrinėjimų. Nuoseklesnių tyrimų tradiciją kūrė amerikie- 
čių bei anglų istorikai ir sociologai Carltonas J.Hayesas, Hansas 
Kohnas, Karlas W.Deutschas, Reinhardas Bendixas, Georgas L.Mos- 
se'as, Louisas L.Snyderis, Boydas S.Shaferis, Elie Kedourie, Hughas 
Seton-Watsonas, Ernestas Gellneris ir kt. Jų darbai tapo A.Smitho 
atramos tašku. 

Pats nacionalizmo terminas gali šokiruoti kai kuriuos lietuvių skai- 
tytojus arba būti netinkamai suprastas. Prof. A.Smithas nacionalizmo 
nevertina tik neigiamai - pavyzdžiui, tauta laikoma absoliučia verty- 
be, kurią įtvirtinant pateisinami visi veiksmai. Lietuvos visuomeninėje 
sąmonėje nacionalizmas beveik tik taip ir suprantamas. Bet Vakarų 
socialiniuose moksluose prigijo visai kitokia nacionalizmo samprata. 
Čia nacionalizmo sąvoka apibūdina visą su tautinėmis bendrijomis ir 
tautiniais santykiais susijusių problemų kompleksą. Tai ir nacionaliz- 
mo metafizika, psichologija, tautinių mažumų problemos ir netgi tarp- 
tautiniai santykiai (tarptautinių santykių nagrinėjimą su nacionalizmo 
reiškinio analize siejo garsus amerikiečių politologas Hansas Joachi- 
mas Morgenthau). Labai dažnai nacionalizmas gretinamas su liberali- 
zmu, socializmu, komunizmu ar fašizmu. Tada jis suprantamas kaip 
politinė ideologija, sąjūdis, taip pat ir kaip visuomenės gyvenimo bū- 
das. Be to, nacionalizmas sensu stricto yra laikomas moderniu reiški- 
niu, t.y. siejamas su moderniąja epocha, arba Naujaisiais laikais, kurių 
pradžia paprastai laikoma Didžioji prancūzų revoliucija (1789 m.), 
nors visiško sutarimo šiuo klausimu ir nėra. Pasak Encyclopaedia Bri- 
tannica, “nacionalizmas yra visiškai modernus reiškinys. Jis atsiranda 
iš įsitikinimo, kad tauta yra pirminis politinės ištikimybės pagrindas" 
(The New Encyclopaedia Britannica, 1991, vol. 8, p. 552). Nors ir 
lygintinas su liberalizmu etc., nacionalizmas yra “vienas iš svarbiau- 
sių, O gal ir pats svarbiausias, vienintelis lemiamasis moderniosios 
istorijos veiksnys" (ten pat, t. 27, p. 469). Nacionalizmas yra ir moks- 
linių tyrimų objektas. Nuo 1973 m. Kanadoje leidžiamas mokslinis 
žurnalas Nacionalizmo tyrimų Kanados apžvalga (Canadian Review 
of Studies in Nationalism), yra išleista nacionalizmo bibliografijų, 
sisteminių tyrimų apžvalgų, netgi enciklopedija. Nacionalizmo termi- 
nas turėtų būti vartojamas ir Lietuvos socialiniuose moksluose, nes 
Jokie lietuviški pakaitalai, pavyzdžiui, tautinis atgimimas ar tautinis 
sąjūdis, jo nepakeičia ir patys turi nacionalistinės ideologijos atspal- 
vių. Terminologinis atsiribojimas yra, nors ir ne toks akivaizdus, bet 
tikras Žingsnis į naują, beje, savanorišką užsisklendimą ir atsiribojimą 
nuo Vakarų. Juo labiau, kad menkutė lietuviška termino vartosenos 


iX 


užuomazga glūdėjo P.Kuraičio, P.Leono, M.Rėmenio, J.Keliuočio 
straipsniuose !. Pastaruoju metu nacionalizmą globalinio polilogo per- 
spektyvoje mėgina įvertinti prof. V.Kavolis*. 

Prof. A.Smithas nacionalizmo tyrimus pradėjo nacionalizmo teo- 
rijų apžvalga ir kritika knygoje Nacionalizmo teorijos. Tuo metu savo 
teorijos mokslininkas nekūrė, o veikiau atliko tam tikrus parengia- 
muosius darbus. Jis manė, kad nacionalizmą galima studijuoti kaip 
ideologinį sąjūdį. Bet tuo neapsiribodamas, A.Smithas išskyrė moder- 
nųjį nacionalizmą, kurį apibūdino kaip policentrinį, t.y. tokį, kuris 
siekia įsitraukti į pasaulinę tautų bendriją ir čia rasti savo vietą, o 
senovės ir viduramžių nacionalizmas (ar potencialūs jo šaltiniai) buvo 
etnocentrinis, laikantis savo tautą pasaulio centru ir pagrindu. Šis po- 
žiūris keitėsi, tapo per siauras, todėl prof. A.Smithas susidomėjo etno- 
logine teorija, kurios savitą variantą plėtojo paskutinėse trijose savo 
knygose, ypač Etninėse tautų ištakose (The Ethnic Origins of Na- 
tions). Čia anglų sociologas bandė ieškoti moderniųjų tautų pagrindų 
ir kartu nustatyti materialius nacionalizmo elementus. Ši A.Smitho 
nacionalizmo sociologija orientavosi į diurkheimišką tradiciją, linku- 
sią pripažinti tik vadinamuosius objektyvius veiksnius, nors ir nesirė- 
mė tik ja. Beje, etnologinė teorija reiškė ir tam tikrą nacionalizmo 
modernumo kritiką. Kita vertus, palyginti su rusų etnologo J.Bromlė- 
jaus darbais, materialiais nacionalizmo elementais A.Smithas laikė ne 
tik daiktiškus (teritorija, ekonomikos priemonės ir pan.), bet ir simbo- 
liškus dalykus. J.Bromlėjus tik tradiciniu miglotu marksisto stiliumi 
pašnckėjo apie psichikos reikšmę ir pan., o A.Smithas išsamiai aprašė 
reikšmių ansamblių vaidmenį. Apskritai A.Smitho požiūris į vėberi- 
škąją tradiciją ir į marksistinę sociologiją, perėmusią ir modifikavusią 
diurkheimišką tradiciją, gana neapibrėžtas. Vėberiškosios ir marksisti- 
nės tradicijų skirtumas, beje, gerai matyti iš jų tautos apibrėžimo. 
! Kuraitis P. “Nacionalizmas krikščioniškos doktrinos šviesoje". — Lietuvos katalikų 
mokslų akademijos darbai. — K., 1936, t.2, p. 305-323. 

Keliuotis J. "Nacionalizmas". — Naujoji Romuva. — 1934, n.159. 
Leonas P. “Tautiškumas ir nacionalizmas". — Kultūra. — 1933, n.11/12. 


Romer M. “Nacionalizmas ir valstybė". — Kultūra. — 1932, n. 5-7. 


? Kavolis V. “Nacionalizmas, modernizacija ir civilizacijų polilogas". — Proskyna, 
1992, n. 5(23), p. 302-310. 


X 


Pasak M.Weberio, tautos terminą galima kaip nors apibrėžti, bet šito 
tikrai negalima padaryti nurodant bendras tautos narių empirines sa- 
vybes. Šis terminas pirmiausia reiškia tai, kad tam tikrų bendrijų in- 
dividai gali išsiugdyti savitą solidarumo suvokimą kitų bendrijų aki- 
vaizdoje. Šiuo požiūriu tautos sąvoka priklauso vertybių pasauliui !. 
Priešpriešinkime J.Stalino apibrėžimą, kurio visiškai nekvestionavo 
nė vienas marksistinės tradicijos sociologas. Pasak jo, tauta yra isto- 
riškai susidariusi, stabili žmonių bendrija, kuriai būdingas kalbos, te- 
ritorijos, ekonominio gyvenimo ir psichinės sanklodos, atsiskleidžian- 
čios viena kultūra, bendrumas. Bet savaime suprantama, kad tauta, 
kaip ir visi kiti istoriniai reiškiniai, kinta, turi savo istoriją, pradžią ir 
pabaigą. Reikia pabrėžti, kad išvardyti bruožai, paimti pavieniui, ne- 
apibūdina tautos. Jeigu nors vieno iš jų trūksta, tai tauta nustoja bu- 
vusi tauta?. Gerai matome ne tik skirtingų dalykų pabrėžimą, bet ir 
visai skirtingus, priešingus pamatinius požiūrių principus. Weberis pa- 
brėžia asmeninio tautos pasirinkimo momentą (tauta yra laisvai jai 
įsipareigojančių piliečių visuomenė), o Stalinas primygtinai nurodo 
formalią tautos požymių visumą. Tad nacionalistinės metafizikos jis 
nekvestionuoja, o tik materialistiškai ją pertvarko. A.Smithas, iš es- 
mės pripažindamas Weberio išeities tezę, nedetalizuoja savo metodo- 
loginio požiūrio nacionalizmui skirtose knygose ir akcentuoja ne ab- 
strakčius individualiai vertybinius, o etnokultūrinius ir politinius na- 
cionalizmo aspektus. Bet dviejų tradicijų sankirtos neįvertinimas šiek 
tiek silpnina anglų sociologo metodologinį ir metodinį griežtumą. 
Jis itin domėjosi tautinės simbolikos (tautinės istorijos personažų, 
tautinio kraštovaizdžio elementų, tautiškų kultūros motyvų ir pan.) 
vaidmeniu tautinio tapatumo genezėje. Tiesa, prof. A.Smithas neparo- 
dė sąmoningos tautinių simbolių kūrimo technikos, kaip tai darė Ge- 
orgeas L.Mosse'as, Ericas J.Hobsbawmas ar Bencdictas Andersonas. 
Nors savo metodą profesorius kartais pavadina lyginamuoju, bet jis 
nėra toks, palyginti su tokiu lyginamosios sociologijos ir istorijos meis- 
tru kaip Barringtonas Moore'as (jaunesnysis). Iš esmės A.Smithas yra 


' Wiatr J. Narod i panstwo. — Warszawa, 1969, p. 200. 
? Ten pat, p. 82. 

universalaus, vieningais teoriniais postulatais grindžiamo socialinio 
mokslo atstovas. Toks jau yra šio sociologo savitumas. 

Nacionalizmas XX amžiuje yra A.Smitho tyrinėjimų vidurinioji 
pakopa, kurioje nacionalizmą jis aiškina kaip ideologinį judėjimą, sie- 
kiantį autonomijos, vieningumo ir individualumo tam tikrai socialinei 
grupei, kurios kai kurie nariai suvokia ją kaip tikrą arba potencialią 
tautą (žr. šios knygos 117 p.). Mokslininkas čia daug polemizuoja su 
populiariais, masinėje sąmonėje įsitvirtinusiais stereotipiniais teiginiais 
(apie milenaristus, nacionalizmo bei fašizmo tapatinimą ir pan.). Tai 
nėra tuščias ginčas, o mokslinio argumentacijos griežtumo ir aiškumo 
siekis. Ypač subtiliai ir pagrįstai A.Smithas grindžia nacionalizmo at- 
skyrimą nuo fašizmo, įdomiai ir patraukliai aprašo negrų nacionaliz- 
mą, kur rasė buvo labai svarbus tautinės savimonės elementas. Iš čia 
išplaukia labai reikšminga mokslininko išvada, kad juodųjų afrikiečių 
nacionalizmas nėra tapatus rasizmui ir kad iš tikrųjų rasistinių sąjū- 
džių buvo visai nedaug. Gana netikėtos ir įspūdingos atrodo išvados 
apie ideologiškai paneigtus, o iš tikrųjų labai gyvybingus nacionalisti- 
nius komunizmo aspektus. Priešingai daugelio Vakarų intelektualų 
pažiūroms, prof. A.Smithas faktais įrodo to paties nacionalizmo stip- 
rybę Vakaruose. Pasak jo, nei internacionalizmas, nei supranaciona- 
lizmas nežada greitai įgyvendinti kosmopolitinių utopijų. 


Saulius Pivoras 


NACIONALIZMAS 
XX AMZŽIUJE 


PRATARMĖ 


Tradicijos ir religinio autoriteto žlugimas daugelyje pa- 
saulio dalių paskatino ieškoti naujų išganymo ir pažangos 
būdų. Kai kurie iš šių išganymo būdų yra asmeniniai ir 
individualūs, kiti — visuomeniniai ir bendruomeniniai. Vie- 
nos bendruomeninės ideologijos turi ribotų ir vietinių tiks- 
lų, o kitos pretenduoja į universalumą ir globališkumą. 

Turbūt svarbiausia ir pastoviausia iš ribotesnių moder- 
niųjų" ideologijų — nacionalizmas. Nacionalizmas derina 
specifinei bendruomenei skirtą programą su universalesne 
kultūrinių grupių vizija. Todėl jis laikosi vidurio tarp grynai 
vietinių sąjūdžių, tokių kaip populizmas ir natyvizmas, ir 
didžiųjų “pasaulio išganymo" ideologijų — rasistinio fašiz- 
mo ir socializmo arba komunizmo. Jis taip pat skiriasi nuo 
šių universalesnių ideologijų tuo, kad remiasi pirmykščiais 
masių sentimentais ir labiau pabrėžia praktinio pertvarkymo 
dalykus negu utopines ar chiliastines vizijas. 

Mano tikslas — šioje knygoje parodyti sąvokinius bei 
istorinius ryšius, siejančius nacionalizmą su kitomis ideolo- 
gijomis, ypač su fašizmu ir komunizmu, ir bent iš dalies 
paaiškinti, kodėl nacionalizmas šiandieną vis dar yra pa- 

* Žodžiai “modernus",, “modernybė" nusako naują epochą, susijusią su industria- 
lizacija, sekuliarizacija ir racionalizmu, pradžia — XVIII amžiaus pabaiga. (Čia ir 
toliau — pastabos redaktoriaus.) 

trauklus daugybei Žmonių įvairiose pasaulio šalyse. XX am- 
Žiuje nacionalizmas atlaikė fašizmo, rasizmo ir komunizmo 
mestą iššūkį ir dabar išgyvena savotišką atgimimą. Nacio- 
nalistinis judėjimas ir jo ideologija taip pat patyrė nepapras- 
tą tiek turinio, tiek ir struktūros plėtimąsi ir įvairėjimą. Šian- 
dieną galima surasti įvairiausių nacionalizmo tipų: prade- 
dant etniniu separatizmu bei konservatyviu biurokratinių Va- 
karų nacionalizmu ir baigiant populistiniu bei komunistinių 
kai kurių besivystančių šalių nacionalizmu. Tačiau “nacio- 
nalistinis" šių įvairių judėjimų atspalvis lengvai išryškėja, ir 
kaip tik šis nacionalistinis jų komponentas beveik visada 
nustelbia kitus. 

Tiek analitiškai, tiek chronologiškai ši knyga tęsia mano 
ankstesnius nacionalizmo atmainų ir tipologijų svarstymus 
knygoje Nacionalizmo teorijos (1971). Ji detalizuoja pagrin- 
dinius nacionalizmo apibrėžimus, pateiktus ankstesnėje kny- 
goje, ir mėgina atskleisti įvairias maskuotes, kuriomis na- 
cionalizmas skleidėsi šiame amžiuje. Tai daroma lyginant 
nacionalistines idėjas bei veikimo būdus su kitais, giminin- 
gais judėjimais, taip pat susiejant šias idėjas bei veikimo 
būdus su jų specifiniu socialiniu bei kultūriniu kontekstu. 
Mano tikslas visais atžvilgiais išlieka analitinis ir lyginama- 
sis, nes, mano įsitikinimu, šie uždaviniai yra būtina sąlyga 
formuluojant bendresnes viso nacionalizmo reiškinio teori- 
jas. Bendros teorijos formulavimas turi dar palaukti tolesnių 
nacionalizmo ištakų studijų. Tuo tarpu čia mano tikslas yra 
parodyti dabartinę nacionalistinio judėjimo kaip visumos 
raidą atskleidžiant lemiamus jo iškilimo “momentus"' šiame 
šimtmetyje, o paskutiniuose skyriuose pateikti kai kurias 
hipotezes dėl bendrų sąlygų, palaikančių nacionalizmo patva- 
rumą šiandieną, — sąlygų, kurios, mano teigimu, jau nėra tos 
pačios, kurios paskatino nacionalizmo atsiradimą XVIII am- 
žiaus Europoje, XIX amžiaus Azijoje ar net XX amžiaus Af- 
rikoje. Mat nors kai kurie šių pradinių sąlygų komponentai 

apskritai išliko, jų formos pasikeitė: atsirado naujų elementų, 
netgi naujų sąlygų, darančių poveikį nacionalizmo raidai ir 
skatinančių jo atgimimą. Todėl atsiranda būtinybė plėtoti nau- 
jus modelius bei teorijas, paaiškinančias nacionalizmo patva- 
rumo ir atgimimo faktą tiek bendroje, tiek regioninėje plot- 
mėje. 

Šie bendri metodologiniai sumetimai ir nulėmė knygos 
struktūrą. Pirmuose dviejuose skyriuose mėginu apibrėžti 
pagrindines šiuolaikinių nacionalistinių ideologijų sroves. 
Pirmame skyriuje aptariamos svarbiausios visos nacionalisti- 
nės minties prielaidos ir analizuojama, kaip tautinius idealus 
interpretavo ir plėtojo įvairios grupės įvairiose situacijose 
XVIII amžiaus pabaigoje ir XIX amžiuje. Antrame skyriuje 
plačiau paaiškinami kai kurie pagrindiniai nacionalizmo mo- 
tyvai gretinant jo idealus su senųjų religinių milenarizmų chi- 
liastinėmis vizijomis. Priešingai kai kurioms nuomonėms, na- 
cionalizmas parodomas kaip optimistinė, pasaulietiška ir prak- 
tiška ideologija, kuri savo dvasia labai tolima milenarinių ju- 
dėjimų antgamtiniam pesimizmui. 

Trijuose kituose skyriuose nagrinėjami pagrindiniai iššū- 
kiai, mesti nacionalizmui mūsų amžiuje. Pirmasis iš jų — 
fašizmas — yra vienas iš didžiųjų “pasaulio išganymo“ ju- 
dėjimų, ypač savo rasistine nacizmo forma; ir jis labai skiria- 
si nuo nacionalizmo savo sąvokomis. Po to nagrinėjami gau- 
sūs šiuos du sąjūdžius siejantys istoriniai ryšiai, ypač tarpu- 
kario Europoje; taip pat aptariamas perėjimas nuo nacionali- 
zmo prie fašizmo, ypač Vokietijoje, ir jo bendros priežastys. 
Fašizmo sugebėjimui suardyti nacionalizmą — tiesa, laikinai — 
stipriai talkino rasistinės idėjos, todėl kitame skyriuje anali- 
zuojami rasizmo ir nacionalizmo santykiai. Vėlgi rasizmą rei- 
kia atskirti nuo nacionalizmo norint surasti jų bendras šaknis 
ir suprasti, kodėl rasizmas gali tiek varžytis su tautiniais jaus- 
mais, tiek ir juos skatinti. Tam tikromis aplinkybėmis rasės ir 
spalvos jausmas gali net atgaivinti prarastą tautinį tapatumą, 

kaip tai buvo su afrikiečiais ir juodaodžiais panafrikietiškame 
judėjime. Trečia, naujesnis iššūkis nacionalizmui — kitas di- 
dysis “pasaulio išganymo" judėjimas — yra komunizmas. Tarp 
marksizmo ir nacionalizmo esama nemaža paralelių, leidžian- 
čių tam tikrą jų simbiozę, o socialinės bei politinės sąlygos 
daugelyje besivystančių šalių yra gana palankios “komunisti- 
niam nacionalizmui" pakilti. Tačiau net ten jų sąjunga dažnai 
nelengva ir ten pripažintos komunizmo atmainos pernelyg pra- 
randa savo prigimtį, kad atsispirtų populistinio nacionalizmo 
reikalavimams. 

Paskutiniuose trijuose skyriuose nagrinėjamos pagrindinės 
šiandienos nacionalizmo patvarumo ir net atgimimo priežas- 
tys. Pirmiausia tai dabartinių Vakarų “neonacionalizmų" pro- 
blema: kodėl jie dabar iškyla gerai sutvarkytose, industriali- 
zuotose, paprastai demokratinėse valstybėse, kurių piliečiai 
labai išsilavinę? Atsakymo ieškoma socialinėje tų sąjūdžių 
vadovybės sudėtyje bei bendroje geopolitinio nuosmukio si- 
tuacijoje, kurioje dabar atsiduria šios valstybės ir kuri nelei- 
džia joms susidoroti su mažumų keliamais reikalavimais. Ant- 
ra — ir platesniu požiūriu nacionalizmo patrauklumas šiandie- 
ną paaiškinamas tiek “vidaus", tiek "išorės" faktoriais. Iš vi- 
daus nacionalizmas minta labai senais etninio bendrumo sen- 
timentais bei ciklišku nuasmenintos modernios biurokratijos 
veikimu. Pastaroji išaukština valstybės autoritetą, šitaip kur- 
dama biurokratinį nacionalizmą. Tačiau, kita vertus, ji taip 
pat kuria sąlygas maištui prieš protą bei skrydžiui į romantinį 
protestą, kuris vėlgi gali virsti etniniu nacionalizmu. Išoriškai 
pasaulinės valstybių sistemos augimas išryškina jėgų balanso 
svarbą ir supriešina nacionalinius elitus varžantis dėl statuso 
pasaulyje. Išaiškėja, kad supranacionalizmas virsta tradicinio 
nacionalizmo analogu kontinentiniu mastu. Todėl, nepaisant 
masinės industrializacijos ir aukšto išsilavinimo lygio, vargu 
ar greitai būsime nacionalizmo baigties liudytojai. 

Dalykas tas, kad pasiekėme tašką, kur, išliekant bet kurios 
formos pasaulinei valstybių sistemai, nacionalizmas tampa sa- 
ve atgaminančiu reiškiniu. Taigi, kosmopolitinėms viltims, 
kad nacionalizmas greitai nunyks, lemta žlugti, nes jos pa- 
remtos nesugebėjimu suprasti tos svarbos, kurią šiandieną tu- 
ri etninių sentimentų, pasaulietinių idealų ir kintančių moder- 
nizacijos elementų bei jos socialinių padarinių derinys. Bū- 
tent šiose plotmėse galime pradėti išskirti bendrą visų nacio- 
nalizmo apraiškų giją. 


Anthony D. Smith 
London, 1978 vasaris 


1 skyrius 


TAUTINIO IDEALO 
RAIDA 


Iš visų vizijų bei tikėjimų, kurie varžosi dėl Žmonių palan- 
kumo moderniajame pasaulyje, labiausiai paplitęs ir patva- 
riausias yra tautinis idealas. Kiti tikėjimai yra pasiekę ryškes- 
nių laikinų laimėjimų ar tvirčiau įsitvirtinę kurioje nors 
vienoje šalyje. Kitos vizijos yra pažadinusios Žmones baises- 
niems ir herojiškesniems veiksmams. Bet nė vienai iš jų ne- 
pavyko taip prasiskverbti į kiekvieną pasaulio dalį ir taip 
sugebėti patraukti prie savo idealų tiek įvairiausios visuome- 
ninės padėties žmonių visose šalyse. Joks kitas idealas nesu- 
gebėjo skleistis tokia daugybe įvairių pavidalų ar laikinai at- 
slūgti tik tam, kad pakiltų sustiprėjęs ir sutvirtėjęs. Jokia kita 
vizija nepaliko tokios žymės pasaulio žemėlapyje ar mūsų 
pačių tapatumo suvokime. Mes tapatiname save pirmiausia ir 
labiausiai su savo “tauta"'. Mūsų gyvenimą daugiausia regu- 
liuoja nacionalinė valstybė, kurioje esame gimę. Karą ir taiką, 
prekybą ir susisiekimą, švietimą ir gerovę kiekvienam iš mū- 
sų lemia nacionalinė valstybė, kurioje gyvename. Nuo pat 
vaikystės mums diegiama savo šalies meilė, mes mokomi sa- 
vo ypatingų tautinių dorybių. Ir nors brandžiame gyvenime 

pasitaiko šio patriotinio idealo atskalūnų ir kai kurie tampa 
“išdavikais", didžioji dauguma piliečių išlaiko savo tautai ty- 
lų lojalumą, kuris krizės momentu gali išaugti iki karšto atsi- 
davimo ir aistringo paklusnumo pareigos šauksmui. 

Kas yra šis tautinis idealas, kuris sugeba pažadinti tokį 
lojalumą tokioje daugybėje šalių ir kaip jis atsirado? Juk tai 
nebuvo Žmogui kažkas įgimta ar natūralu, kaip jo kūno sudė- 
jimas ar šeima. Pirmą kartą aiškiai šis idealas buvo išdėstytas 
per Prancūzijos revoliuciją. Čia skaitome, kad vienintelis su- 
verenas yra tauta, kad žmogus pirmiausia turi būti lojalus tau- 
tai ir kad tik tauta gali kurti įstatymus savo piliečiams!. Čia 
taip pat pirmąkart išgirstame kvietimą prie ginklų tėvynei (pa- 
trie) ginti ir idėją, kad Prancūzijos “pilietis? turi tam tikras 
teises ir pareigas savo tautai?. Nors Prancūzijos revoliucija ne 
pirmoji išskleidė vėliavą ar sukūrė himną, bet tai buvo pirmas 
kartas, kai savivaldūs piliečiai šitai darė “tautos" reikalui, o 
ne dinastijos garbei. Ir tai buvo pirmas kartas, kai piliečiai 
siekė primesti bendrą kultūrą ir kalbą visiems savo šalies re- 
gionams ir sulaužyti visus barjerus tarp šių regionų, kad taptų 
viena tauta, atsidavusia vieninteliam i1dealui?. 

Bet kas buvo tas tautinis idealas? Iš esmės tai buvo tikė- 
jimas, kad visi tie, kurie turi bendrą istoriją ir kultūrą, turi 
būti autonomiški, susivieniję ir skirtingi savo pripažintose tė- 
vynėse. Bet prancūzai, kaip ir anglai, galėjo pasiremti tikrai 
bendra istorija ir kultūra, o kitos priklausomos gyventojų gru- 
pės to negalėjo padaryti. Prancūzams nereikėjo pabrėžti savo 
skirtingumo ar tapatumo. Jie galėjo sutelkti dėmesį į savival- 
dos ir vienybės tikslą — absoliutistinio ancien rėgime" nuver- 
timą ir feodalinių barjerų tarp regionų pašalinimą. Tačiau vo- 
kiečiai, italai ir graikai, kurie po Napoleono užkariavimų grei- 
tai griebėsi šio tautinio idealo, negalėjo pasiremti nei tokiu 


“ Senoji tvarka (pranc.). 

pat giliu bendros istorijos ir kultūros pojūčiu, nei net ta mini- 
malia teritorine vienybe, kurią turėjo prancūzai su jų beveik 
“natūraliomis" ribomis“. Todėl jiems reikėjo skirti kur kas 
daugiau dėmesio žadinant savo tėvynainių naujo “tautinio" jų 
tapatumo ir savitumo jausmą. Tad iš pat pradžių “tautinio ide- 
alo" turinys pradėjo plėstis, kad atitiktų naujus interesus ir 
kitus poreikius. 

Tautinio idealo raidos istorija — tai jo nepaliaujamos plėt- 
ros ir transformacijos istorija siekiant prisitaikyti prie viena 
po kitos einančių šalininkų ir pasišventėlių bangų įvairių in- 
teresų bei poreikių. Bet ji yra ir protėjiško sugebėjimo istori- 
ja, išlaikant savo tapatumą per visas jo transformacijas, atlai- 
kant įvairiausius kitų tikėjimų bei idealų iššūkius. 

“Tautinio idealo" ištakose glūdi tam tikra pasaulio vizija 
1r tam tikros kultūros tipas. Pagal šią viziją žmonija “iš tikrų- 
jų" ir “natūraliai"' padalinta į skirtingas istorines bei kultūri- 
nes bendruomenes, vadinamas tautomis. Kiekviena tauta yra 
savita ir unikali. Kiekviena turi įdėti savo ypatingą indėlį į 
visumą, į tautų šeimą. Kiekviena tauta apibrėžia savo narių 
tapatumą, nes jos specifinė kultūra formuoja individą. Šitos 
kultūros raktas — istorija, ypatingos sekos įvykių jausmas, 
būdingas vienai po kitos einančioms tam tikros grupės kar- 
toms. Kaip tik istorinė kultūra susieja dabarties ir ateities kar- 
tas kaip grandinės grandis su visomis tomis, kurios buvo prieš 
jas, ir, vadinasi, ji yra tai, kas formavo tautos charakterį ir 
papročius visais laikais. Tautinio idealo požiūriu žmogus įgy- 
ja savo tapatumą per savo santykį su protėviais ir tais įvy- 
kiais, kurie suformavo jų charakterį. Todėl tautinis idealas 
įkūnija tiek viziją pasaulio, padalinto į šalia esančias ir skir- 
tingas tautas, tiek ir kultūrą, pabrėžiančią unikalaus įvykio 
vaidmenį formuojant tautinį charakterį. 

Tačiau tautinis idealas apima daugiau nei specifinę pasau- 
lio viziją ar savitą istorinio įvykio kultūrą. Jis taip pat reika- 

lingas tam tikros rūšies solidarumo bei politinės programos. 
Tautinis idealas neišvengiamai veda prie “nacionalizmo" — 
tam tikros veiksmų programos tautiniam idealui pasiekti ir 
išlaikyti. Solidarumas, kurio trokšta nacionalistas, paremtas 
žemės nuosavybe: ne kokios nors, bet istorinės žemės, praei- 
ties kartų Žemės, Žemės, regėjusios tautos genijaus suklestė- 
jimą. Todėl nacionalistas nori atgauti tą žemę, paversti ją sau- 
gia “tėvyne" tautai ir joje "kurti" tautą. Tad solidarumas, ku- 
rio jis trokšta, grindžiamas teritorija. Be teritorijos neįmano- 
ma sukurti tos brolybės ir solidarumo, kurių reikalingas na- 
cionalinis idealas. Neįmanoma įdiegti žmonėms giminystės ir 
brolybės jausmo nepririšant jų prie vietos, kurią jie jaučia 
esant sava, prie tėvynės, kuri jiems priklauso istorijos teise. 
Jie taip pat negali realizuoti savo ypatingo tapatumo ir kultū- 
ros ateityje, jei neturi pripažintos gimtosios Žemės. 

Bet kad tai būtų įgyvendinta, gimtoji žemė turi būti laisva. 
Jos negali valdyti kiti, priklausantys kitokiai istorinei kultū- 
rai. Todėl nacionalistą traukia politika, kova už jo tėvynės 
savivaldą ir nepriklausomybę. Ne visi nacionalistai nori visi- 
škos nepriklausomybės. Kai kurie teikia pirmenybę “savival- 
dos" [home rule] autonomijai arba federacijai su kita valsty- 
be. Bet visi siekia jų teisės į tėvynę pripažinimo ir laisvės nuo 
kišimosi į jų vidaus, ypač kultūros, reikalus. O kadangi tokį 
pripažinimą ir laisvę dažnai sunku užsitikrinti būnant federa- 
cijoje su stipresne valstybe, nacionalistai paprastai teikia pir- 
menybę visiškam atsiskyrimui, kad sukurtų nepriklausomą sa- 
vo valstybę, už kurios gynybą ir tvarkymą jie bus visiškai 
atsakingi. Tokioje valstybėje jie galės laisvai kurti tokias in- 
stitucijas, kurios geriausiai atitiks ypatingus jų tautos ir jos 
istorinės kultūros poreikius. 

Taigi nacionalizmą sudaro keturi elementai: tam tikra vi- 
zija, kultūra, solidarumas ir politika. Jis atitinka ideologinius, 
kultūrinius, socialinius ir politinius siekius ir poreikius. Jo 

sėkmė per pastaruosius du šimtmečius iš dalies paaiškinama 
jo tenkinamų poreikių mastu. Bet tiek pat svarbu ir tai, ko- 
kiu būdu nacionalistai pajėgia pritaikyti šią viziją, kultūrą, 
solidarumą ir programą įvairioms situacijoms ir interesams. 
Kaip tik dėl šio lankstumo nacionalizmas nuo 1789 m. iki 
šiandien nuolat iškyla ir plinta padedamas savo ideologinių 
varžovų. 

Pagrindinė šios knygos tema — nacionalizmo, nepaisant 
kitų tikėjimų jam mestų rimtų iššūkių, atgimimas ir iškili- 
mas XX amžiuje. Tolesniuose knygos skyriuose išsamiau 
nagrinėsiu tautinio idealo prigimtį ir jo ištakas, be to, pa- 
grindinius iššūkius, kurie jam buvo mesti mūsų amžiuje. 
Tiesa, nacionalizmas patyrė laikiną nuosmukį Europoje po 
abiejų pasaulinių karų, ir net šiandieną jis susiduria su rim- 
tais išmėginimais kai kuriose Azijos, Afrikos ir Lotynų Ame- 
rikos šalyse. Ir vis dėlto jam visada pavykdavo atsilaikyti 
prieš kitas ideologijas ir vėl iškilti naujais pavidalais ir su 
kitokiais akcentais. Baigdamas mėginsiu pateikti keletą hi- 
potezių, paaiškinančių nacionalizmo atgijimą ir jo neblės- 
tantį patrauklumą šiandieną. Tačiau neįmanoma suprasti na- 
cionalizmo vaidmens šiuolaikinėse ideologinėse kovose neat- 
sižvelgiant į jo istorinį kontekstą bei jo atsiradimo ir raidos 
pagrindines sroves XVIII amžiaus pabaigoje ir XIX amžiuje. 
Todėl žemiau pateikiamoje trumpoje apžvalgoje pamėginsiu 
išskirti kai kurias pagrindines šios istorinės raidos fazes ir 
sroves. 


ŠVIETĖJAI IR ROMANTIKAI 


Kai Rousseau" ir prancūzų revoliucionieriai pradėjo ieš- 
koti savo tautinio idealo, jie dirbo ne intelektualinėje tuštu- 


“ Apie tekste minimus asmenis ir judėjimus žr. rodyklėje. 

moje. Liuterio Biblijos vertimas į vokiečių kalbą paskatino 
domėtis gimtosiomis kalbomis vietoj lotynų kalbos, o Rene- 
sanso humanizmas paskleidė žavėjimąsi antikine literatūra ir 
menu. Blėstant religiniam nepakantumui XVII amžiaus pa- 
baigoje, ankstyvojo Švietimo domėjimasis pagoniškąja anti- 
ka įžiebė keletą reikšmingų kultūrinių ginčų. Pirmasis iš jų, 
ginčas tarp antikos ir modernybės gerbėjų, rėmėsi antikos ir 
XVIII amžiaus dorybių palyginimu ir krypo prie optimisti- 
nės išvados, kad antiką įmanoma pralenkti menais ir moks- 
lais. Antrasis ginčas vyko dėl santykinių graikų ir romėnų 
nuopelnų, ypač po to, kai tyrinėtojai ir menininkai, tokie 
kaip Stuartas ir Revettas, atvėrė Europos akis į graikų meno 
grynumą ir kilnumą?. Trečias ginčas, susipinantis su kitais, 
buvo dalijimasis į tuos, kurie labiau vertino imperinį arba 
“augustiškąjį'"" antikos idealą, kurį įkūnija Romos imperija, ir 
tuos, kurie teikė pirmenybę “respublikoniško" idealo “dorė- 
niniam" paprastumui ir skaisčiam orumui, kurio pavyzdžiais 
buvo laikoma Sparta, ankstyvoji Romos respublika ir kartais 
Atėnai. 

Pastarasis ginčas, Žinoma, turėjo tuometinių politinių aliu- 
Zijų, ir galima įžvelgti aiškią raidos liniją nuo kultūrinio bei 
socialinio Rousseau ar Diderot respublikoniško nacionaliz- 
mo iki apibrėžtesnio politinio nacionalizmo, reiškiamo to- 
kių menininkų kaip Davidas ir tokių rašytojų kaip Sieyėsas“. 

Kultūriškai skirtingų tautų, kurioms visoms reikėjo so- 
cialinės vienybės, pasaulio vizija sudarė “tautinio" idealo 
embrioną, o žirondistams ir jakobinams tereikėjo įgyvendin- 
ti šį idealą politinėje organizacijoje. Savo veiksmams patvir- 
tinti ir pateisinti jiems reikėjo tik prisiminti savaip interpre- 
tuojamus antikos pavyzdžius, kurie įkūnija, kaip jiems atro- 
dė, jų idealus. Tai, kuo jie žavėjosi Spartos ar ankstyvosios 
Romos gyvenime, buvo paprastas Cincinato gyvenimo bū- 
das, Leonido karinė narsa, Bruto ar Katono pasiaukojimas. 
Didžiausią įspūdį jiems darė pilietiškumo dvasia, kurią jie 

įžvelgė šiose visuomenėse, ir bendruomenės viršenybė prieš 
jos individualius narius, kurie savo noru pripažįsta savo pa- 
valdumą bendruomenei. Su savo apibrėžtomis ir pripažinto- 
mis teritorinėmis ribomis antikinis polis atrodė savanoriškos 
bendruomenės idealo ir tikrosios “tautinio" solidarumo dva- 
sios įsikūnijimas". 

Šis atsigręžimas į antiką XVIII amžiuje jokiu būdu neap- 
siribojo kuriuo nors atskiru visuomenės sluoksniu. Karaliai, 
valdininkai, aukštuomenė ir pirkliai reiškė bendrą Europos 
susižavėjimą klasikiniu pasauliu, Didžiąja kelione“ ir atradi- 
mais Herkulaneume, Pompėjoje, Palmyroje bei Atėnuose. 
Tačiau po 1760 m. kai kurių intelektualų ir viduriniųjų kla- 
sių vaizduotę pradėjo traukti rimtesnis požiūris į antikinį 
idealą. Savo iškeltus “respublikoniškus"' neoklasicizmo ide- 
alus jie itin nukreipė prieš korumpuotų oligarchijų ir griežto 
absoliutizmo visoje Vakarų Europoje hedonizmą, cinizmą ir 
dirbtinumą. Ypač kontinente neoklasicistiniai respublikonai 
kėlė maištą prieš despotinio valdymo savivalę, prieš hierar- 
chijos ir visuomenės suskaldymo dirbtinumą, ir visais šiais 
požiūriais jie susilaukė kylančių viduriniųjų klasių pritari- 
mo“. 

Prancūzijoje pagrindinis radikaliosios inteligentijos sąjun- 
gininkas buvo gamybininkas ir verslininkas, kuris troško su- 
vienytos respublikos, laisvos nuo vidinių barjerų bei aristo- 
kratinių privilegijų. Vokietijoje inteligentija iš pradžių buvo 
labiau izoliuota ir susiskaldžiusi, bet ir čia kilo vidurinioji 
klasė, kuri kartu su žemesniąja dvasininkija reiškė atsargų 
pritarimą konstitucinei reformai bei didesniam kultūros ger- 
manizavimui?. Rytuose, Lenkijoje ir Vengrijoje, turtą ir žemę 
praradę aristokratai po 1800 m. pradėjo telktis tautinio idealo 
vardan". Taip pat ir Balkanuose ištremtąją inteligentiją ko- 


“ Grand Tour (angl.) — tradicinė XVIII-XIX a. šiaurės europiečio kelionė po Italiją 
1r Graikiją susipažinti su antikos paminklais. 

voje už nepriklausomybę nuo Otomanų valdžios greitai pra- 
dėjo remti pasiturintys pirkliai bei verslininkai, daug Žemes- 
niosios dvasininkijos". Tautinis idealas buvo perkeltas net į 
Lotynų Ameriką, kur pačios Ispanijos karas su Napoleonu dėl 
nepriklausomybės nuo 1808 m. leido Bolivarui ir San Marti- 
nui pakelti turtingesnius miesto kreolus kovai su imperine Is- 
panijos valdžia!. 

Tokių įvairių sluoksnių prisidėjimas prie tautinio idealo 
vertė pamažu plėsti ir keisti jo turinį, ir todėl po 1800 m. 
neoklasikinis prancūzų radikalų pavyzdys nustojo būti vie- 
ninteliu jo modeliu. Iškilo ne tokie demokratiški ir mis- 
tiškesni tautinio idealo variantai, ypač Centrinėje ir Rytų Eu- 
ropoje; ir dažnai manoma, kad šią “romantiškesnę" naciona- 
lizmo atmainą lėmė stoka šiose šalyse stiprios buržuazijos, 
kuri būtų galėjusi paremti inteligentiją“. Tačiau kiti fakto- 
riai, ne vien tik klasinė struktūra, turėjo ne mažesnę įtaką 
kylant romantiniam ir “organiškam" nacionalizmui. Juk kaip 
tik XVIII amžiaus pabaigos Anglija, šalis, kurios buržuazija 
buvo labiausiai iškilusi, pirmoji išplėtojo galingą romantinį 
sąjūdį“. Tarp kitų faktorių buvo politinis pasipriešinimas — 
ne tik Napoleono valdymui, bet visoms revoliucinėms ir ra- 
cionalistinėms naujovėms, kurias tas valdymas diegė. Be to, 
daugelis jo užkariautų tautų buvo padalytos ir suskaldytos, 
bet jų inteligentija galėjo remtis tokia pat sena kaip ir Pran- 
cūzijos istorija bei kalba, pradedančia kilti iš literatūrinės 
užmaršties. Todėl Vokietijoje, Lenkijoje, Italijoje 17 Balka- 
nuose pradėta labiau pabrėžti istorinę kultūrą, domėtis etni- 
niais papročiais, gimtosiomis kalbomis, ilgėtis gentinio ir vi- 
duramžiško iškilmingumo ir bendrumo, religingumo, — o tai 
jau daugmaž savo veikaluose buvo numatę Rousseau ir Her- 
deris — šios dvi grandys tarp Švietimo neoklasicistų ir ro- 
mantinių medievistų ". Išties ši pirmoji fazė, kai atsirado tau- 
tinis idealas, prasidėjusi 1750 m. ir išblėsusi Napoleono lai- 
kais, yra kartu ir “neoklasikinė", ir “ikiromantinė"; neoklasi- 

kinis taurios antikos ilgesys eina išvien su ankstyvuoju goti- 
kos atgimimu, ir jie abu sintezuojami į stiprų politinį ide- 
alą'“. 


RADIKALAI IR TRADICIONALISTAI 


Antroji fazė prasideda išsivadavimo karais su Napoleonu 
ir trunka iki 1848 m. Dabar pabrėžiami daugiausia susivie- 
nijimo ir politinės nepriklausomybės siekiai: vengrai, vokie- 
čiai, lenkai, italai, graikai, serbai, argentiniečiai ir čiliečiai 
reikalauja nutraukti svetimųjų valdymą ir skelbti teritorinį 
vientisumą kaip demokratinę teisę ir istorinį poreikį. Daž- 
niausiai nacionalistai savo reikalavimus grindžia tiek radi- 
kaliais, tiek ir konservatyviais principais, nors Lotynų Ame- 
rikoje, kovojant su tradicionalistine katalikiškąja Ispanija, iš 
pradžių viršų ėmė radikalios demokratinės Švietimo ir Pran- 
cūzijos revoliucijos idėjos". Rytų Europoje radikalius inte- 
lektualus paprastai nustelbdavo tradiciškiau nusiteikę sluoks- 
niai — aukštuomenė ir žemesnioji dvasininkija. Kovojant su 
“apšviestaisiais despotais'' Austro-Vengrijoje, Rusijoje ir Prū- 
sijoje jų tautinis radikalizmas greit įgavo mistinių ir net me- 
sianistinių bruožų. Šitaip svajonė apie prisikėlusią Lenkiją, 
prilygintą kenčiančiam ir nukryžiuotam Kristui Išganytojui, 
įkvėpė Mickiewiczių ir jo bendraminčius tremtyje po nepa- 
vykusio 1830 m. sukilimo 'š. Balkanuose ankstesniam klasiki- 
nalistiškesnės “bizantiškos" svajonės, dvasininkams ir val- 
stiečių vadams Graikijoje ir vietiniams vadams Serbijoje pra- 
dėjus vadovauti nacionalinei, o kartu ir religinei stačiatikybės 
kovai su islamu". Vokietijoje taip pat po 1810 m. buvo 
religinis atgimimas. Vokiečių nacionalistai, pavyzdžiui, Jah- 
nas, Arndtas ir Milleris, rėmėsi romantiniu Tiecko, Schle- 
gelio ir Novalio medievizmu ir svajojo apie viduramžių vo- 

kiečių Reicho restauravimą. Ta pati romantinė organiškos vie- 
nybės ir krikščioniškojo germanizmo vizija įkvėpė Wagnerį 
bei volkisch propagandistus po 1848 m.? Italijoje kilo pana- 
šus noras pritaikyti katalikybę ir popiežiškąjį paveldą tokių 
konservatorių kaip Gioberti veikaluose; ir net tokie radikalai 
kaip Mazzini tautinės nepriklausomybės ilgesiui suteikė reli- 
ginį atspalvį. Visoje Europoje, nuo Airijos iki Karamzino Ru- 
sijos, tautinis idealas buvo plečiamas tiek, kad apimtų ir tra- 
dicionalizmo kultą?!. 

Bet tai buvo taip pat liberalaus ir radikalaus nacionalizmo 
epocha. Mazzini ir jo sekėjai tarp karbonarų, nepaisant jų mig- 
lotumo ir nenuoseklumo, pasisakė už suvienytą, demokratinę 
Italiją su respublikos konstitucija, pagrįstą prancūzų pavyz- 
džiais. Mazzini'o organizacija “Jaunoji Europa" suteikė poli- 
tinį pavidalą Herderio įsitikinimui kiekvieną tautą esant ypa- 
tingą ir Rousseau žavėjimuisi ypatingomis institucijomis bei 
papročiais tokių tautų kaip žydai, korsikiečiai ir lenkai*2. Pa- 
čioje Prancūzijoje liberalią nacionalistinę tradiciją tęsė istori- 
kas Michelet, priešingai teokratinėms ir kontrrevoliucinėms 
tokių konservatorių kaip de Maistre'as ir Bonaldas vizijoms??. 
Vokietijoje taip pat atsirado Reinlando viduriniosios klasės 
tautinių aspiracijų reiškėjų, tokių liberalių konstitucionalistų 
kaip Rotteckas ir Welckeris. Tačiau po 1830 m. liberalią pran- 
cūzų įtaką išstūmė konservatyvesni anglosaksiškieji modeliai, 
o istorikai, tokie kaip Dahlmannas, pradėjo kelti hierarchiš- 
kesnį ir monarchistiškesnį tautinį idealą“. Bet iki 1848 m. 
kylantis tautinis idealas daugumoje Europos šalių buvo susi- 
jęs pirmiausia su liberalizmu. 


IMPERIALIZMAS IR ATSISKYRIMAS 


Reakcija po 1848 m. revoliucijų, skilimas tarp naciona- 
lizmo ir liberalizmo, išryškėjęs tais metais, ir, visų svarbiau- 

sia, vidinės šalių konsolidacijos ir išorinės aneksijos politika 
greitai pakirto liberalvi, nacionalistinį idealą. Kaip galima bu- 
vo tikėtis, šie pokyčiai sustiprino tradicionalistines nacionali- 
zmo atmainas, bet jie taip pat sukūrė naują, imperialistinį, 
nacionalizmą ir regėjo nacionalinių atsiskyrimo sąjūdžių pa- 
kilimą Rytų Europoje. 

Nuo 1848 m. iki XIX amžiaus pabaigos tradicionalistinis 
nacionalizmas buvo galinga Europos politikos jėga, ir ją ga- 
lima buvo atrasti net tolimoje Japonijoje. Valdančioji klasė ir 
monarchas buvo garbinami kaip tautos įsikūnijimas, o jos hie- 
rarchija ir tradicijos išreiškė istorinės kultūros ir visuomeni- 
nės vienybės esmę. Tuo pat metu šios rūšies nacionalizmui 
buvo būdingas agresyvus polinkis moderninti su stipriomis 
militaristinėmis gaidomis. Kai kurios iš šių temų išryškėjo 
Rusijos slavofilų kūriniuose, tačiau klasikinė jų tėvynė — Bis- 
marcko Vokietija, kur Lagarde'as ir pirmiausia Treitschke 
stipriai gynė vokiečių valstybės ir tautos vienybę; čia neliko 
organiško nacionalizmo, kurį skelbė ankstesnis Burke'o libe- 
ralus konstitucionalizmas **. 

Kaip priešybę šiam dinastiniam ir karingam nacionaliz- 
mui įvairios priklausomos bendrijos [subject peoples] pradė- 
jo kelti savus tautinius idealus. Iš esmės joms rūpėjo gyven- 
tojų grupių, pasižyminčių savitomis istorinėmis kultūromis, 
teisė atsiskirti nuo imperijos ir sukurti savo pačių tautines 
valstybes. Etninis šio secesinio nacionalizmo turinys toli per- 
žengė viską, ką numatė Kanto “apsisprendimo teisės" princi- 
pas net po to, kai jį pataisė Fichte ir jo sekėjai. Be to, jis 
neapsiribojo romantiniu vokiškuoju kalbos kriterijumi. Ser- 
bams ir kroatams, lenkams ir čekams, vengrams, rumunams, 
bulgarams, ukrainiečiams ir žydams, be kalbos kriterijaus, 
tautinio idealo turinį apibrėžti padėjo religija, papročiai ir, 
svarbiausia, istoriniai etninių mažumų, prispaustų didžiulių 
1mperijų, antagonizmai““. Etninio atsiskyrimo šalininkai buvo 

tuo pat metu ir demokratai, ir konservatoriai. Jie kovojo su 
tironų priespauda ir savivale visų istorinės tautos žmonių var- 
du, tačiau pati būtinybė pabrėžti prieš valdovus ir niekintojus 
savo kilmės skirtingumą ir istorinį tapatumą neišvengiamai 
suteikdavo jų maištui mistinį ir praeitimi dvelkiantį atspalvį. 
Istorijos, papročių ir kalbos gelbėjimas lėmė tai, kad praeitis 
ne tik tarnavo jiems, bet ir formavo jų ateitį??. 

Kadangi šie etniniai secesionizmai dažnai laikomi visų na- 
cionalizmų įkūnijimu ir kriterijumi bei jų klasikine išraiška, 
privalome atsiminti, kad iš tikrųjų jie tėra tik viena iš XIX 
amžiuje plitusių tautinio idealo atmainų. Pačioje Europoje iš- 
kilo ir kitos atmainos. Viena iš jų — naujasis imperialistinis 
nacionalizmas — turėjo globalinių padarinių. Ypač po 1870 
m. mintis apie imperinę pareigą aneksuoti, šviesti ir vakarie- 
tinti svetimas užjūrių tautas, kad jos taptų priimtinais metro- 
polinės šalies piliečiais, susilaukė karšto pritarimo keliose 
Vakarų Europos valstybėse. Klasikinis pavyzdys — Prancūzi- 
ja. Afrikoje prancūzų kolonijinė politika siekė “asimiliuoti" 
afrikietiškąjį elitą tokiose šalyse kaip Senegalas ir Dramblio 
Kaulo Krantas ir paversti jį tamsiaodžŽiais prancūzais, kurie 
turėtų tokias pačias politines teises kaip metropolijos prancū- 
zai. Šiuo tikslu Afrikos evoluės* buvo mokomi prancūzų is- 
torijos ir mylėti prancūzų literatūrą bei kalbą?s. Šiurkščiai tai 
išryškėjo rusų administracijai siekiant rusifikuoti ir dažnai su- 
krikščioninti nerusiškas etnines grupes, kurias caristinė eks- 
pansija aneksavo Kaukaze ir Centrinėje Azijoje XIX amžiaus 
viduryje. Tačiau čia priemonės buvo kur kas drastiškesnės. 
Masiškai plūdo rusų kolonistai ir buvo reikalaujama vartoti 
rusų kalbą kaip lingua franca — tai metodai, kurie netrukus 
sukėlė didelį islamo ir tiurkų tautų nepasitenkinimą ?. 

Tam tikra prasme imperialistinis nacionalizmas buvo pats 


* Evoluė (pranc.) — neeuropietis, įgijęs europietišką išsilavinimą. 

savaime prieštaringas. Jis žvelgė į pasaulį kaip į viena šalia 
kitos egzistuojančias tautas, kurios visos turi savą istorinę kul- 
tūrą, tačiau, siekdamas imperinės asimiliacijos ir homogeni- 
škumo, buvo priverstas tą kultūrą naikinti. Britai,atrodo, iš 
tikrųjų buvo suvokę šią problemą. Bent jau jie mėgino — 
nesėkmingai — išvengti šio prieštaravimo vykdydami, ypač 
Afrikoje, netiesioginio valdymo per vietinius vadus politiką. 
Tačiau net ir šiuo atveju tautinis idealas neišvengiamai buvo 
iškreiptas, o rasinio darvinizmo epochoje jis netrukus išpuo- 
selėjo rasistinius idealus, kurie grasino sugriauti visą nacio- 
nalizmo sampratą?". 


POPULIZMAS IR ANTIKOLONIALIZMAS 


Po ekonominės XIX a. aštuntojo dešimtmečio krizės ir im- 
perinės karštligės atsirado dvi naujos nacionalizmo versijos, 
darysiančios didelę įtaką kitame amžiuje, — populizmas ir an- 
tikolonializmas. 

Populizmas buvo daugiausia žemesniųjų sluoksnių ir kai 
kurių šaknis praradusių intelektualų reakcija į masinės indus- 
trializacijos pavojaus realybę. Didelių miestų ir lūšnynų augi- 
mas, miestus užliejusi nedarbo banga, akademinio proletaria- 
to gausėjimas — visa tai buvo susiję su pramoninio kapitali- 
zmo plitimu ir kėlė didelį pavojų šių šaknis praradusių sluoks- 
nių išlikimui ir statusui. Populizmas idealizavo smulkų ver- 
slininką ir garbino kaimo bei mažų miestų gyvenimą kaip 
atsvarą didžiajai pramonei, miestams bei sąjungoms. Todėl, 
kai kuriems intelektualams pradėjus tapatinti mažąjį žmogų 
su “liaudimi"", o liaudį — su "tauta", agituojant sugrįžti prie 
kaimo ir miestelių gyvenimo paprastumo, šios rūšies populi- 
stinis nacionalizmas susilaukė masių paramos. 

Tiesa, yra kelios populizmo atmainos. Populizmas, kuris 

klestėjo tarp smulkių Amerikos fermerių, esminį jų priešišku- 
mą kapitalizmui ir miesto gyvenimui išreiškė demokratinės 
ksenofobijos forma. Kitas populizmas — inteligentijos popu- 
lizmas, apeliuojantis į valstietiją ir garbinantis bendruomeni- 
nes valstietiškas institucijas, atsirado Rusijoje XIX a. aštunta- 
jame dešimtmetyje ir inspiravo keletą komunistinio naciona- 
lizmo rūšių neišsivysčiusiose šalyse šiame šimtmetyje?!. Pa- 
galiau buvo populistinis neseniai urbanizuotų žemesnių vi- 
duriniųjų klasių nacionalizmas, ypač tokiuose etniškai miš- 
riuose kraštuose kaip Centrinė ir Rytų Europa. Čia rasistiniai 
demagogai greitai įvarė baimės dėl bedarbių ir šaknų neturin- 
čių imigrantų ir sutapatino “tikrąją"" tautą su etniniais bei ra- 
siniais elementais, įsišaknijusiais tėvų Žemėje, kaip tik tuo 
metu, kai migrantai labiausiai jautėsi netekę šaknų. Čia yra 
viena iš jungčių tarp nacionalizmo ir rasinio fašizmo ir vienas 
iš kelių, galų gale atvedančių prie galutinio tautinio idealo 
sužlugdymo**. 

XIX a. aštuntajame dešimtmetyje išryškėjo ir pirmieji re- 
akcijos krustelėjimai dėl Europos imperinio nacionalizmo 
Azijoje ir Afrikoje. Išblėsus pradinei rezistencijai prieš ko- 
lonijinį skverbimąsi, tarp suvakarietinto elito ėmė kilti nau- 
jos rūšies liberalus nacionalizmas. Pavyzdžiui, Indijoje su- 
anglinta inteligentija suvienijo jėgas su kylančia prekybi- 
ninkų klase 1885 m. sukurdama Kongreso partiją. Iš pradžių 
jų reikalavimai buvo daugiausia liberalūs ir konstituciniai, 
jie mėgino išsikovoti didesnį atstovavimą ir lygesnes teises 
Imperijoje. Tik vėliau dėl tradicionalistiškesnio nacionaliz- 
mo, kuriam vadovavo Tilakas, įtakos liberalai iškėlė antiko- 
lonijinę vėliavą ir pradėjo reikalauti nepriklausomybės?*. Pa- 
našiai plėtojosi įvykiai ir britų Vakarų Afrikoje. Pirmiausia 
naujam miestų elitui labiau rūpėjo adekvatesnis atstovavimas 
Siera Leonės, Aukso Kranto ir Nigerijos įstatymų leidybos 
bei kolonijinės administracijos organuose. Dėl Hortono ir Bly- 
deno įtakos jie norėjo įrodyti Afrikos tautų lygiavertiškumą 

krikščioniškiesiems Vakarams; ir tik vėliau, po Didžiojo ka- 
ro, jie pradėjo reikalauti savivaldos ir nepriklausomybės ko- 
lonijoms*“. 

XIX amžiuje Azijos ir Afrikos šalys, iš dalies išskyrus 
Indiją, buvo dar beveik nepaliestos industrializmo ar preki- 
nio kapitalizmo, ir visa ten buvusi vietinė buržuazija dau- 
giausia tenkino užsienio interesus*?. Todėl nacionalinį idealą 
puoselėjo tik nedidelis būrys intelektualų, studentų ir profe- 
sionalų, kurių politinis išprusimas paprastai rėmėsi liberaliais 
demokratiniais bei krikščioniškais principais, skelbiamais 
(bent jau teoriškai) imperinių šeimininkų. Tad ir jų naciona- 
lizmas, kad ir apskritai orientuotas į liberalumą bei demokra- 
tiškumą, stokojo gilesnio kultūrinio turinio ir patrauklumo ma- 
sėms. Tik sąjunga su tradicionalistiniais religiniais ar rasi- 
niais sentimentais galėjo nacionalinį idealą padaryti priimtiną 
masėms ir istoriškai turiningą. 

Tad XIX amžiaus antrojoje pusėje už Europos ribų iškilo 
trys nacionalizmo tipai. Pirmasis buvo panašus į europieti- 
škąjį tradicionalizmą, ir jis prigijo Japonijoje, kur imperato- 
riai ir jų patarėjai moderniais metodais bei idėjomis mėgino 
išlaikyti Japonijos nacionalinės kultūros tradicinį turinį — 
priešingai negu Kinijoje, kur senosios dinastinės “civiliza- 
cijos" sampratos dar nebuvo pranokęs naujasis “tautos" ide- 
alas*“. Antrasis nacionalizmo tipas susiklostė daugiausia Vi- 
durio Rytuose, kur Rytų Europos stiliaus etninį secesionizmą 
perėmė armėnai, gruzinai, o vėliau arabai“. Pagaliau suva- 
karietinta inteligentija Indijoje, Egipte ir Vakarų Afrikoje 
pradėjo pirmąją liberalią konstitucionalistinę antikolonijinio 
nacionalizmo fazę, kuri atitiko jų, kaip modernizacijos puo- 
selėtojų, padėtį laikotarpiu iki nepriklausomybės **. 

NACIONALIZMO VIENTISUMAS 


Net iš šios trumpos apžvalgos matyti, kaip lengvai tautinis 
idealas buvo plečiamas ir įvairinamas pritaikant jį įvairioms 
geopolitinėms situacijoms bei socialiniams poreikiams. Iš tik- 
rųjų niekada nėra buvę vienos nacionalizmo atmainos, ir yra 
bergždžias dalykas ieškoti kokios nors “tikros" doktrinos ar 
“tikro" judėjimo, kurie būtų kriterijumi visiems vėlesniems 
atvejams??. Nuo pirmųjų jo ištakų XVIII amžiuje mes randa- 
me įvairių šio idealo sampratų Bolingbroke'o ir Burke'o, 
Montesguieu, Rousseau ir Sieyėso, Jeffersono, Herderio ir 
Fichte's, Alfieri'o ir Mazzini'o kūriniuose. Dar šio šimtmečio 
ketvirtojo dešimtmečio pradžioje Carltonas Hayesas parodė 
šį ideologinį turtingumą ir įvairovę“?. Todėl nenuostabu, kad 
idealas, kuris neturi pagrindinės tradicijos, vienintelio prana- 
šo arba biblinio teksto ar kanono, buvo tiek daug transfor- 
muojamas*!. 

Nepaisant šios protėjiškos įvairovės, šitos nacionalizmo 
atmainos glaudžiai viena su kita siejasi. Jos yra skirtingi vie- 
nos ideologinės šeimos, ypatingos vizijos, kultūros, solidaru- 
mo ir [politinės] programos nariai. Nors kiekvienas naciona- 
lizmas prideda savų motyvų bei teorijų, jis visada išlieka 
“tautos? istorijos ir lemties doktrina — tautos kaip esybės, 
priešpriešintos kitoms svarbioms Naujųjų laikų kolektyvi- 
nėms esybėms — "sektai", “valstybei", “rasei" ar “klasei". 

Tolesniuose skyriuose bus kaip tik mėginama atskleisti 
šį nacionalinį idealą bei jo doktriną atsižvelgiant į ideologi- 
nius iššūkius, su kuriais jis susidūrė šiame šimtmetyje ir 
kuriuos jam metė kitų kolektyvių junginių pretenzijos. Ne- 
paisant jo įvairių pavidalų, nacionalizmas iškyla kaip vienti- 
sas darinys su aiškiais kontūrais, kai jis paeiliui susiduria 
su milenaristinių, fašistinių, rasistinių ir komunistinių judėji- 
mų iššūkiais. Jau XIX amžiuje nacionalizmas turėjo atremti 

ortodoksinių religinių vadovų bei kai kurių liberalių demo- 
kratų kritiką. Vėliau jam metė iššūkį marksistinis socializ- 
mas. Tačiau tik šiame šimtmetyje šis iššūkis tapo totalinis. 
Nacionalizmas turėjo atlaikyti pirmiausia rasistinio fašizmo, 
o po to besivystančio komunizmo antpuolį. Abiem atvejais 
jis patyrė ir pragyveno krizę, kurią sukėlė šie du priešingi 
“pasaulio išganymo“ sąjūdžiai, traukdamasis, plėsdamasis 
bei keisdamasis, priklausomai nuo situacijos keliamų reika- 
lavimų. Taip elgdamasis, jis lengvai skolinosi savo varžovų 
mitus bei šūkius, o ir pats buvo dažnai jų išnaudojamas. Ta- 
čiau jis visada juos pergyvendavo, pasirodydavo patraukles- 
nis, lankstesnis ir atkaklesnis už savo varžovus. 


2 skyrius 


NACIONALIZMAS 
IR TŪKSTANTMETIS 


Troškimas turėti tobulą laisvės ir teisingumo karalystę čia 
ir dabar jau turi ilgą ir iškilią istoriją. Jį aptinkame šumerų 
Gilgamešo epe, senose izraelitų pranašystėse, jį įkūnija Jė- 
zaus ir jo mokinių pavyzdys bei mokymas. Viduramžiais Eu- 
ropoje plito chiliastiniai ir revoliuciniai judėjimai, smerkian- 
tys popiežišką korupciją, skelbiantys greitą šio pasaulio pa- 
baigą ir dieviškąjį jo pakeitimą kitu pasauliu, įkūnijančiu ab- 
soliutų skaistumą ir teisingumą. Tik tie tikintieji, kurie atgai- 
lauja dėl savo blogų darbų, sulauksią netrukus ateisiančios 
tūkstantmetės Kristaus ir jo šventųjų viešpatijos; kitų laukia 
prakeikimas arba skaistykla iki antrojo ir paskutinio prisikė- 
limo. Dieviškame tūkstantmetyje negalėjo būti vietos neti- 
kiams, pagedusiems arba materialistams, nes tik išrinktieji pa- 
tirs išganymo džiaugsmus!. 

Šiuos viduramžių milenarizmus bei vėlesniuosius, kurie 
klestėjo Afrikoje ir Azijoje, viešpataujant kolonijinei tvarkai, 
yra nagrinėję daug tyrinėtojų tiek dėl jų esminių panašumų, 
tiek ir dėl daugybės jų skirtumų: kultūrinio konteksto ir pe- 
riodo, reiškiamo aktyvumo masto ir mesijo figūros iškėlimo 
ar neiškėlimo. Nepaisant visų šių akivaizdžių skirtumų, vis 

dėlto galima pagrįstai išskirti tam tikrus bendrus bruožus, 
dėl kurių mes galime šiuos judėjimus apibūdinti kaip “mile- 
narinius". Gali būti paranku apibrėžti šiuos judėjimus labai 
bendrai kaip išganymo (salvation) judėjimus, skelbiančius 
neišvengiamą šio sugedusio pasaulio pabaigą ir naujo Žemiš- 
kojo tobulumo aukso amžiaus atėjimą Dievui padedant jo iš- 
rinktiesiems. Šiame apibrėžime neminimi nei tūkstantmetė 
karalystė, nei mesijas, nes viduramžių judėjimuose mesijo 
vaidmuo nebuvo pabrėžiamas, o kolonijiniai judėjimai nesi- 
rėmė šventųjų viešpatavimu, šiuos dažnai pakeisdavo protė- 
vių grįžimu. Tačiau visi šie judėjimai buvo įkvėpti tikėjimo 
apokalipse, kai šis blogio pasaulis bus akimirksniu nušluotas 
ir Dievas sukurs, tiesiogiai ar per savo atstovą, žemiškojo to- 
bulumo ir teisingumo aukso amžių*. 

Be šio bendro panašumo, daugumai milenarinių judėjimų 
būdingi tam tikri bruožai, kuriuos puikiai apibendrino Yonina 
Talmon?. Pirma, milenarizmas remiasi linijine laiko sampra- 
ta. Jis numato revoliucinį šuolį į tobulą ateitį iš praeities, kuri 
sugedusi ir dviprasmiška. Antra, išsigelbėjimas turi būti že- 
miškas. Išrinktieji gali būti išganyti šioje Žemėje, o Dievo 
karalystė įsteigta čia ir dabar per žemiškuosius vaisius, kaip 
tai taip vaizdingai išreiškia “krovinio kulto“" simbolika. Tre- 
čia, išganymas buvo laikomas kolektyviniu, bet apribotu. Iš- 
ganomi ne individas, ne visas pasaulis, bet ypatinga grupė, 
“išrinktieji"", gerosios naujienos skelbėjai, laukę, budėję ir 
meldę teismo valandos. Ketvirta, milenarizmas visur ir visada 
antgamtinis. Tik Dievas galįs tikrai išganyti; tik Jis galįs 
įsteigti šią karalystę. Žmogus nepali pats išsigelbėti; jis gali 
tik pasiruošti tam. Malda, budėjimas ir atgaila gali padėti, 
tačiau nuosprendis — prakeikimas ar išrinkimas — priklauso 
tik Dievui. Penktas bruožas, kiek modifikuojantis ketvirtąjį, 
yra tikėjimas esant tarpininką, kuris gali būti mesijas, prana- 


* Cargo cult (angl.) — apie tai žr. p. 33 

šas, kaip Joakimas Florietis ar Ndungumoi Fidžio salose, arba 
atpirkėjas-vadas, kaip Simonas Kimbangu ar Andrė Matswa 
Konge. Milenariniai judėjimai paprastai dar iškelia politinį 
organizatorių ir lėšų rinkėją, kuris gali būti kitokia figūra nei 
charizmatinis vadovas. Pagaliau, nors judėjimas gali įvairuoti 
nuo stabilios, atsiskyrėliškos sektos iki amorfiško, efemeriš- 
ko ir užuomazginio grupuočių tinklo, čia visada yra atsidavu- 
sių tikinčiųjų branduolys, fanatiški charizmatinio tarpininko 
sekėjai. Štai tokie pagrindiniai bruožai būdingi visiems ira- 
cionaliems, antinominiams masiniams sąjūdžiams, kurie atsi- 
rado daugelyje periodų ir daugelyje religinių tradicijų. 

Vis labiau domėdamiesi šiais judėjimais, kai kurie tyrinė- 
tojai priėjo išvadą, kad yra pagrindo juos traktuoti kaip pa- 
saulietinių masinių judėjimų, tokių kaip nacionalizmas ir ko- 
munizmas, pirmtakus ar net pradininkus. Vis dažniau pasau- 
lietinius ideologinius judėjimus pradėta laikyti ankstesnių 
milenarizmų paveldėtojais ir pakaitalais ir buvo mėginta eu- 
ropietiškąją nacionalizmo ir komunizmo geneologiją kildinti 
iš viduramžių chiliazmų. Šį požiūrį kiek išplėtus, kilo idėja 
apie trejopą raidą: nuo milenarizmo prie nacionalizmo ir po 
to prie komunizmo, kiekvienai pakopai atitinkant masių so- 
cialinę sąmonę tam tikru istoriniu periodu“. Jų ryšys galėjo 
būti laikinis ar paprasčiausiai evoliucinis — vis dėlto tokio 
ryšio 1dėja, atspindinti dar ir sąmonės raidą, pasirodė labai 
patraukli. 

Savaime suprantama, šiuos argumentus kelia tiek kon- 
servatoriai, tiek ir radikalai. Konservatoriui tariamas milena- 
rinis elementas nacionalizme pastarąjį visiškai pasmerkia, 
o radikalui tas pats bruožas gelbsti šiaip jau pavojingą nu- 
krypimą nuo tikrojo kelio. Konservatoriui, tokiam kaip Ke- 
dourie, nacionalizmas yra pasaulietinis krikščioniškojo mile- 
narizmo paveldėtojas ir įpėdinis, kuris yra atsakingas už 
visus nacionalizmo absurdus?. Socialistams, tokiems kaip 

Hobsbawmas ir Worsley, “ikipolitiniai"" milenarizmai yra 
pranašai tikrų politinių judėjimų, tokių kaip nacionalizmas, 
kurie savo ruožtu yra pranašai iškilsiančio, esant tinkamoms 
socialinėms sąlygoms, visuotinio sąjūdžio už socializmą ir 
komunizmą“. Tačiau tiek “pasaulietinio paveldėjimo", tiek 
“trejopos raidos" tezės vienodai suteikia pagrindinį vaidme- 
nį milenariniam elementui apibrėžiant ir įkvepiant nacionali- 
stinį judėjimą. Milenarizmas, trumpai kalbant, yra galingiau- 
sias nacionalizmo šaltinis. 

Kaip tik šia madinga koncepcija aš norėčiau suabejoti. 
“Milenarizmas" toli gražu nebuvo pagrindinis nacionalizmo 
motyvas ir pirminis šaltinis; iš tikrųjų jis vaidino šalutinį 
vaidmenį atsirandant ir plintant nacionalistinėms idėjoms bei 
judėjimams — kad ir kaip plačiai milenarizmas būtų apibrė- 
žiamas. Nacionalizmas neskelbia greitos šio pasaulio pabai- 
gos ir kito pasaulio atėjimo; jis neapsiriboja tikinčiųjų išsi- 
gelbėjimu; jam svetimas antgamtiškumas; ir, nepaisant Fich- 
te's ar Mazzini'o retorikos, jis netraktuoja savęs kaip kurian- 
čio “Dievo karalystę" Žemėje, o tik kaip mėginantį padaryti 
žemę pakenčiamesne buveine tam tikrai asmenų grupei. Tie- 
sa, kad kai kurie, paprastai ateistiniai, bet kartu “mesiani- 
niai“ vieningo kosmopolitinio pasaulio skelbėjai, matydami, 
J0g pasaulis dar nepasiruošęs jų aukštiems idealams, perkėlė 
savo aistringus lūkesčius į savo “tautą", suteikdami jos na- 
cionalizmui romantišką ir veržlų atspalvį. Šia siauresne pras- 
me ir tik šia prasme galima sakyti, kad mesianinis “milena- 
rizmas" prasiskverbė į nacionalizmą. Tačiau jo nesieja jokie 
ryšiai su tikruoju religiniu milenarizmu, ir todėl klaidinga 
laikyti nacionalizmą pasaulietiniu milenarizmo paveldėtoju 
ar raidos forma, nes su milenarizmu jį sieja tokie silpni ry- 
šiai. Nesuprasime nacionalizmo žvelgdami į jį per milenari- 
zmo prizmę; mums reikėtų greičiau nagrinėti tradiciškesnius 
religinius nacionalizmo šaltinius, taip pat kai kurias naujas 
nereligines idėjas, kurios susidūrė su tradiciniais įsitikini- 

mais. Nacionalizmas gali būti suprastas tik kaip kelių šalti- 
nių srovių — religinių ir nereliginių — susiliejimas, joms pra- 
dėjus konfliktuoti moderniosios epochos aušroje; ir kaip tik 
dėl šio skirtingų srovių susiliejimo nacionalizmas gali sude- 
rinti įvairius elementus, keistis ir vis dėlto visada būti atpa- 
žįstama ideologija. 


MILENARINĖS ŠAKNYS 


Požiūris, kuriuo noriu abejoti — kad “milenaristinė" na- 
cionalizmo teorija — tiek konservatyvioji, tiek ir radikalio- 
Ji, — yra grindžiama dviejų rūšių argumentais: tais, kurie re- 
miasi abiejų sąjūdžių giminingumu, ir tais, kurie nurodo jų 
kovariantiškumą. Pirmieji mėgina įrodyti abiejų sąjūdžių idė- 
jų ir jų padarinių panašumą; antrieji siekia parodyti didelę jų 
koreliaciją, nes chiliastinis milenarizmas visada būna nacio- 
nalizmo iškilimo įžanga. Pradėsiu nuo giminingumo argumen- 
tų. 

Pirma, manoma, kad nacionalizmas ir milenarizmas sklei- 
džia ir kuria panašią naują aistringą moralę. Abu su puritoni- 
šku užsidegimu pritaria žemiškojo socialinio teisingumo ide- 
alui ir skelbia universalią kosminės meilės ir revoliucinės 
brolybės etiką. Milenarams tai yra Kristaus viską apimančios 
meilės imitacija; nacionalistams tai yra socialinės vienybės ir 
brolybės forma, trečiasis iš prancūzų revoliucionierių įrašytų 
idealų. Abiejuose sąjūdžiuose dorybingi išrinktieji savo mo- 
rale atsiskiria nuo individualistinio ir materialistinio pasaulio. 
Naujoji etika reikalauja iš jai atsidavusiųjų nutraukti visus 
ryšius su šeima, klase, bažnyčia ir valstybe tam, kad siela 
būtų išvaduota nuo sugadintos ir degraduojančios praeities. 
Išrinktieji gali dalyvauti džiaugsmingame būsimajame išga- 
nyme tik visiškai vidujai išvalydami sielą bei uoliai kovoda- 
mi ir atsiduodami. Tik griežtai išsižadėdamas šio gyvenimo 

džiaugsmų ir visiškai atsiduodamas — kūnu ir siela — nauja- 
jam dorybės ir brolybės gyvenimui, tikintysis gali viltis atpir- 
kimo. Be to, teisingumo karalystė žemėje gali būti įkurta tik 
per kolektyvinę dorybę!. 

Tad ideologiškai milenarizmas ir nacionalizmas kalba ta 
pačia kalba ir skleidžia tą pačią dvasią. Pranciškonų spiri- 
tualistai buvo atsidavę maldai, skurdui ir skaistybei; jų na- 
cionalistiniai paveldėtojai jakobinų Prancūzijoje ir Arndto 
Vokietijoje žengė tuo pačiu savęs išsižadėjimo ir organizuo- 
tos brolybės keliu. Taip pat esama ryškių sąsajų tarp šių 
sąjūdžių visuomeninių padarinių. Abu sutelkia ir vienija dau- 
gybę žmonių, kurie iki tol buvo išsibarstę po save aprūpi- 
nančius kaimus bei mažus prekybinius miestelius ir buvo 
visiškai atsiskyrę nuo politinių įvykių didžiuosiuose mies- 
tuose. Milenarinės Biblijos giedojimo evangelinės grupės 
subūrė kaimiečius, įkvėpė jiems bendrų idealų ir bendrų 
nuoskaudų pajautą ir tokiu būdu suardė jų gyvenimo siaurą 
lokališkumą. Tiesa, milenarizmas yra daugiausia “ikipoliti- 
nis" judėjimas. Jis neturi pasaulietinės valdžios teorijos. Ta- 
čiau jis sugebėjo suburti politiškai nepatyrusius ir nebylius 
kaimiečius bei varguomenę — ar tai būtų atsilikusių regionų 
bežemiai proletarai, nauji imigrantai, baudžiauninkai bei pu- 
siau feodaliniai valstiečiai, ar etninės mažumos. Vieną iš 
tokių atvejų — kai Bakongo gentis siekė atkurti senąją savo 
karalystę — Konge tyrinėjo Balandier, pavadinęs jį “sakra- 
liniu nacionalizmu"'*. Čia kimbangizmas taip pat padėjo su- 
telkti ir supolitinti kaimo gyventojus ir buvo glaudžiai su- 
sijęs Su jų etniniu nacionalizmu. Iš tikrųjų nacionalizmo 
patrauklumą iš dalies lemia jo sugebėjimas sutelkti ir suvie- 
nyti bendram tikslui šiaip jau skirtingus interesus ir šitaip 
pakirsti ir nuslopinti visas grupiškumo bei regioniškumo 
formas. Kitaip sakant, nacionalistai paprasčiausiai tęsia dar- 
bą, kurį pradėjo chiliastai: jie kuria dideles sąjungas ir ardo 
senuosius lokalinius saitus bei sutarimus'?. 

Glaudžiai susijusi su abiejų rūšių judėjimų sutelkiančiu 
vaidmeniu yra jų tendencija suartinti elitą su masėmis. Nau- 
j0ji moralė pasirodo tokia viską apimanti ir aktuali, kad ji 
nušluoja visus socialinius barjerus, taip pat nuosavybės ir sta- 
tuso. Be to, milenarinių sąjūdžių vadai ateina ne iš aukštes- 
niųjų klasių; dažniausiai tai būna ambicingi, bet neprasimušę 
žemesnės viduriniosios klasės žmonės arba susvetimėję, mar- 
ginaliniai nepritapėliai. Jie kuria idealų visų rūšių lokalinių 
skundų ir nepasitenkinimų židinį, ypač visuomenėje, kuri ne- 
turi legalių kanalų tokiems skundams reikšti. Jų, kaip autsai- 
derių, nešališka padėtis leidžia jiems visus atskirus interesus 
1r skundus paversti vieningu stipriu judėjimu. Koks nors Sab- 
batai Zvi galėjo patraukti žydus tiek iš Turkijos, tiek ir iš 
Lenkijos; jo sionistiniai sekėjai gali suburti į vieną avidę žy- 
dus iš Rusijos, Vokietijos, Maroko ir Jemeno, nors kiekviena 
iš šių grupių turi savo ypatingą istoriją ir gyvenseną. Tokiu 
būdu nešališkas elitas tampa tapatus ir susitapatina su savo 
sekėjais, o buvę turtingumo ir statuso skirtumai praranda sa- 
vo reikšmę naujoje, kovos užgrūdintoje moralinėje bendruo- 
menėje!?, 

Ir ideologiškai nacionalizmas yra toks pat revoliucinis 
kaip milenarizmas. Jis siekia apversti neprivilegijuotųjų sta- 
tusą, padaryti paskutinįjį pirmuoju. Jis skelbia naujos eros 
pradžią, kai bendruomenė atgims, ir etninę brolybę, kai tik- 
rieji tikintieji ras išganymą ir taiką. Reformos nepakanka; re- 
voliucija čia pat. Tik visiškas senosios tvarkos sugriovimas 
galįs garantuoti žmogaus tobulėjimo galimybę ir Dievo ka- 
ralystės atėjimą ir tik žmogaus atsidavimas ir veiklumas ga- 
lįs paruošti tą širdies revoliuciją, kurios siekia abu judėji- 
mai!!. 

Kovariantiškumo argumentai krypsta ta pačia linkme. Jie 
parodo, kad daugeliu atvejų nacionalizmas ir milenarizmas 
sutampa. Turbūt žinomiausi pavyzdžiai yra iš Kongo. Kim- 
bangizmas klestėjo mūsų amžiaus trečiajame dešimtmetyje, o 

netrukus prasidėjo Simono Mpadžio kakistų, po to ir matsva- 
nistų sąjūdžiai. Pats Simonas Kimbangu gimė 1889 m. Neiš- 
laikęs anglų misijos egzaminų, 1921 m. buvo “paliestas Die- 
vo malonės“. Nuo tada jis tapo katechetu, gydytoju ir prana- 
šu, burdamas ksenofobines Biblijos giedojimo kongregacijas, 
kurios praktikavo suaugusiųjų krikštą ir išpažintį. Pasiskelbęs 
Ki Kongo mesijumi, jis kovojo su magija, atgaivino protėvių 
kultą ir pranašavo greitą šio pagedusio pasaulio pabaigą. Ne- 
trukus jo sekėjai pradėjo konfliktuoti su belgų valdininkais, 
ypač jiems pradėjus skelbti, kad ištikimybė Dievui draudžia 
kokį nors lojalumą greitam žlugimui pasmerktai kolonijinei 
administracijai. Belgai Kimbangu areštavo, teisė, pasmerkė ir 
ištrėmė; jis mirė kalėjime 1950 m. Jo šalininkai susilaukė pa- 
našaus likimo: A.Matswa 1930 m. buvo deportuotas į Čadą, 
Mpadis keturis kartus buvo kalinamas. Pasak Balandier, tai 
įrodo neišvengiamą ryšį tarp šių milenarinių judėjimų ir Ba- 
kongo bei kaimyninių genčių nacionalizmų, prasiveržusių 
didžiulės ekonominės krizės ir kolonijinės eksploatacijos pe- 
modais!, 

Panašūs ryšiai tarp milenarinių sąjūdžių ir prasidedančio 
nacionalizmo gali būti atskleisti Niasalende“ ir Sudane. 
Pasak Sheppersono ir Price'o, natyvistinis Johno Chilemb- 
we'o maištas prieš baltųjų valdžią Niasalende 1915 m. dau- 
giausia buvo įkvėptas keliaujančio evangeliko misionieriaus 
Josepho Bootho, kuris, atrodo, per pirmąjį šio šimtmečio de- 
šimtmetį išplatino Watchtower“ sąjūdžio idėjas Pietų Afri- 
koje". Neabejotina, kad tikėjimas greitu Karalystės atėjimu 
atliko svarbų vaidmenį Chilembwe'o religiniame natyviz- 
me'*. Panašiai islamiškasis tikėjimas mahdžio chiliastinės 
karalystės atėjimu darė poveikį ankstyvosioms nacionalizmo 
fazėms ne tik pačiame Sudane, jis siekė netgi Senegalą ir 


“ Toks buvo Malavio pavadinimas iki nepriklausomybės (1964 m.). 
“ Kitaip — Kitawala sąjūdis, dar žinomas kaip Jehovos liudytojų judėjimas. Tai 
religinis sąjūdis, 1908 m. prasidėjęs JAV, o vėliau išplitęs daugelyje Afrikos šalių. 

abu Kamerūnus. Čia taip pat regime milenarinius pranašus, 
ardančius egzistuojančius giminystės ryšius ir ruošiančius 
vyrų bei moterų protus radikaliai politinei permainai *. 

Teigiama, kad ir Azijoje milenarizmas dažnai būdavo 
prasidedančio nacionalizmo pirmtakas. Antai Birmoje po 
1930 m. Saya Sano valstiečių maišto iškart prasidėjo intele- 
ktualų paskatintas nacionalistinis Thakino sąjūdis. Saya Sa- 
nas tuo tarpu pasiskelbė atgimusiu Buda — karaliumi ir pa- 
kvietė valstiečius išvyti britus, tačiau jo maištas buvo greitai 
nuslopintas!“. Kinijoje Taipingų sukilimas 1850 m. suderino 
krikščionių ir kinų idėjas ir buvo kinų nacionalizmo pirmta- 
kas!'. Ir tolimose Centrinės Azijos stepėse, Altajaus kalnuo- 
se Oiratchanas, paskutinis iš didžiųjų oiratų valdovų, 1904 
m. “pasirodė? ant balto žirgo oiratų piemeniui Čot Čelpano- 
vui ir pranešė apie carinio valdymo galą. Mažos, bejėgės ir 
nuskurdusios oiratų genties “baltasis tikėjimas" — burkaniz- 
mas — puolė rusų ortodoksiją ir rusų valdžią, žavėjosi japo- 
nų pergalėmis ir siekė mesianistinio sugrįžimo prie senųjų 
gimtųjų legendų ir tradicijų, kylančių iš Čingischano pali- 
kuonių !*. 

Antikolonijinio nacionalizmo pėdsakų galima rasti ir Me- 
lanezijos milenariniuose “krovinio kultuose“. Antai 1885 
m. garsus fidžietis Ndungumojus pareiškė esąs kūniškai ne- 
pažeidžiamas, pasivadino pranašu ir ėmė skelbti būsimąjį 
Europos pirklių ir misionierių nusilenkimą jų fidžietiškiems 
valdiniams, kai tik šiuos pasieks materialūs tiekimai, arba 
“krovinys". Ndungumojaus sekėjai įtikėjo, kad Biblija yra jų 
kūrinys, kurį baltieji iš jų pavogė kartu su jų turtais ir gėry- 
bėmis. Ndungumojus sugebėjo greitai surinkti lėšų tradici- 
nėms prestižo šventėms bei paramilitarinėms pajėgoms; ta- 
čiau jam įsakius savo šalininkams sudeginti javus ir taip pa- 
siruošti mileniumo atėjimui, jis buvo netrukus ištremtas ir įka- 
lintas*“, 

Europoje kai kurie milenariniai sąjūdžiai taip pat turėjo 

politinį atspalvį. Antai po šiurpiųjų Chmelnickio skerdynių 
1648-1650 m. tūkstančius Lenkijos žydų subūrė apsišaukusio 
mesijo — Sabbatai Zvi iš Smirnos — žinia. Jis, remdamasis 
kabalistiniu Zohar tekstu, pasiskelbė esąs dieviškumo emana- 
cija. Nors jį pasmerkė rabinai, o sultonas privertė jį atsiversti 
į islamo tikėjimą, fizinio ir ekonominio smurto iškankintos 
masės ir toliau juo tikėjo, kaip vėliau jos tikėjo Herzliu?!. 
Panašiai XVII amžiaus Anglijoje Pilietinio karo konvulsijose 
iškilo nuožmiai milenarinės Penktosios monarchijos ir rante- 
rių sektos, skelbiančios senos tvarkos galą Anglijoje ir nau- 
jos, iš tironų ir popiežiaus išvaduotos tvarkos atėjimą. Jų 
skelbtoji Žinia sutapo su anglų nacionalizmo iškilimu, ypač 
tarp levelerių, kurie kalbėjo apie prigimtines anglo teises ir 
apie atkūrimą saksoniškų privilegijų, kurias sutrypė “norma- 
nų jungas*'*?. 

Be chronologinių sutapimų, nacionalizmas ir milenariz- 
mas turi daug panašumo savo socialine sandara. Abu ap- 
eliuoja į neprivilegijuotuosius sluoksnius?*. Savo narius jie 
renka iš kaimo gyventojų, labiausiai kenčiančių nuo koloni- 
jinio išnaudojimo. Nacionalizmas ir milenarizmas patraukia 
tiek socialinių, tiek geografinių visuomenės paribių žmones. 
Jie išreiškia nevilties šauksmą Žmonių, šimtmečiais paliktų 
ekonominėje užmarštyje ir politinėje priespaudoje, ir ato- 
kios periferijos priešišką reakciją į turtingą ir stiprų centrą. 
Net šiandieniai “autonomistiniai"'" separatistų sąjūdžiai Bri- 
tanijoje, Prancūzijoje, Ispanijoje ir Kanadoje gali būti laiko- 
mi naujaisiais apleistosios periferijos maišto pasireiškimais **. 

Ir čia galime įžvelgti dar glaudesnį ryšį tarp šių dviejų 
protesto rūšių: vieno iš jų nesėkmė būna kito pakilimo prie- 
žastis. Kai karšti milenarizmo lūkesčiai žlunga, situacija pra- 
dedama vertinti realistiškiau. Pralaimėjimas verčia daugiau 
domėtis realia perėjimo į aukso amžių mechanika. Veikla 
tampa ne vien kompensacinė, ne vien emocinė iškrova poli- 
tinėje aklavietėje. Naujas pasaulietinis išmanymas, pasisem- 

tas iš bendravimo su toliau pažengusiomis visuomenėmis, su- 
teikia kylančiam nacionalizmui daugiau grėsmingumo ir efek- 
tyvumo. Paskutinės cikliškumo sampratų, kuriomis remiasi 
milenarizmas, liekanos užleidžia vietą “prometėjiškesniam"" 
požiūriui, kuris vertina žmogaus kūrybinę galią pakelti iššū- 
kius ir vykdyti pokyčius. Senąsias pasyviąsias religines sam- 
pratas pakeičia politinė socialinio nepasitenkinimo išraiška 
nacionalizmui tampant pirmąja šios naujos politinės savivo- 
kos faze*?. 

Iš tikrųjų, pačios nacionalizmo ištakos Europoje eina iš 
senųjų milenarinių tradicijų supolitinimo. Nuo pat Biblijos 
pranašų vizijų ir vienuoliškojo esėjų chiliazmo, nuo Apreiški- 
mų knygos apokalipsės ir Kalabrijos abato, Joakimo Florie- 
čio, milenaristinių spekuliacijų XI amžiaus pabaigoje plėtojo- 
si ypatinga krikščioniškoji chiliazmo ir religinės revoliucijos 
tradicija?“. Pasak Joakimo, esamas pasaulis yra sugedęs ne- 
paisant Kristaus pirmojo atėjimo; netrukus jis būsiąs nušluo- 
tas, 0 su juo kartu — popiežius, Bažnyčia ir karaliai ir prasi- 
dėsiąs Trečiasis visuotinės meilės amžius?'. Iš Joakimo tą 
pačią antinominę žinią skleidė pranciškonai spiritualistai Ita- 
lijoje, Laisvos dvasios broliai Vakarų Europoje, anabaptistai 
XVI amžiaus Miunsteryje ir Penktosios monarchijos žmonės 
XVII amžiaus Anglijoje, ir ji tapo pagrindine Europos filoso- 
fijos srove. Ji iškilo Descartes'o ir Spinozos racionalizme, vėl 
pasirodė Kanto ir romantiniuose Lessingo bei Fichte's kūri- 
niuose ir nuo tada įsiliejo į pagrindinę nacionalizmo srovę. 
Per šimtmečius išraiška keitėsi, tačiau vizija išliko. Išliko tas 
pats tobulumo žemėje vaizdinys ir atitinkamas žmogaus ir 
visuomenės tobulinimo siekinys. Šiandieną ši žinia praneša- 
ma visuomeninės pažangos ir nacionalinio išsivadavimo kal- 
ba, bet tai tėra supasaulietinta joakimiškojo chiliazmo versija 
su jos mesianistiniu tikėjimu, kad dorybė ir teroras gali su- 
kurti Žemėje teisingumo karalystę 2. 

MODERNISTINĖS TEMOS 


Tačiau vienas dalykas teigti, kad mesianistinė paskata yra 
visų tautinių atgimimų elementas, ir visai kitas dalykas tapa- 
tinti šią paskatą su milenarizmu ir pripažinti, kad tai yra na- 
cionalizmo ištaka ar pirminis jo genezės veiksnys. Dabar at- 
kreipsiu dėmesį į pagrindines šio požiūrio klaidas, tikėdama- 
sis pasiūlyti alternatyvias hipotezes apie šiuolaikinio nacio- 
nalizmo ištakas ir prigimtį. 

Jeigu pirmiausia svarstysime kovariantiškumo argumen- 
tus, pamatysime, jog koreliacija tarp milenarinių ir naciona- 
listinių judėjimų iš tikrųjų yra per daug negatyvi, kad patvir- 
tintų jų laikinį ryšį. Viena vertus, po daugybės milenarinių 
sąjūdžių — Europoje viduramžiais, Ramiojo vandenyno sa- 
lose ir Afrikoje — nebuvo bent kiek reikšmingą laiko tarpą 
nacionalistinių sąjūdžių toje pačioje teritorijoje, ir daugeliu 
atvejų nacionalizmas jei ir prasidėdavo, tai kitoje teritorijoje. 
Antai po Italijoje iškilusių milenarinių pranciškonų spirituali- 
stų sąjūdžių XIII amžiuje keletą šimtmečių nebuvo itališkojo 
nacionalizmo, panašiai buvo ir su Miunsterio anabaptistais 
Vokietijoje??. 

Tiesa, husitų sąjūdis turėjo tam tikrų etnocentrinių bruožų, 
tačiau tikrasis čekų nacionalizmo sąjūdis prasidėjo tik praėjus 
keturiems amžiams. Įvairūs “krovinio kulto" milenarizmai taip 
pat nesukėlė kokio nors apibrėžto nacionalizmo, nors čia būta 
stiprių antikolonijinių motyvų; panašiai Afrikoje daugybė mi- 
lenarinių sąjūdžių, tokių kaip Harriso ar matsvanistų sektos, 
nebuvo pagrindas, ant kurio vėliau būtų susikūręs koks nors 
nacionalizmas. Iš tikrųjų tokios sektos kaip lumpa ar matsva- 
nistai netgi konfliktavo su nacionalistinių judėjimu ir nauja 
nepriklausoma valstybe“. 

Kita vertus, daugybė nacionalistinių judėjimų atsirado ne 
iš milenarizmo. Antai dviejų šimtmečių tarpas ir socialinės 
bei geografinės aplinkos skirtingumas atskiria milenarinį Žy- 

dų mesianistinį Sabbatai Zvi sąjūdį XVII amžiaus šeštajame 
dešimtmetyje nuo sionistinio judėjimo. Panašiai keletas šimt- 
mečių skiria Žanos d'Ark religinį etnicizmą nuo to naciona- 
lizmo, kuris iškilo Prancūzijos revoliucijos laikais, arba me- 
sianistinį XVI amžiaus Šveicarijos protestantiškųjų reforma- 
torių entuziazmą nuo XVIII amžiaus pabaigos šveicarų na- 
cionalizmo?!. Daugeliu atvejų sunku atrasti kokį nors mile- 
narinį judėjimą, vykusį iki nacionalizmo pakilimo; nedaug 
tokių atvejų rasime Indijoje ar tarp totorių, nė vieno — Bel- 
gijoje, Norvegijoje, Egipte, Rumunijoje, Graikijoje, Japoni- 
joje, Armėnijoje ar Argentinoje. Tiesą sakant, didžioji dau- 
guma nacionalizmų neturi jokių ankstesnių ryšių su milena- 
rizmu. 

Kartais susiduriame su tais atvejais, kai nesėkmę patyręs 
nacionalizmas, atrodo, sukelia milenarinius sąjūdžius. Taip 
galbūt galima paaiškinti Mau Mau judėjimą, Saya Sano 
sukilimą Birmoje, kuris įvyko po pirmųjų GBAT" nacionali- 
stinių kampanijų, ir Kimbangu maištą bakongų gentyje??. 
Tik labiausiai atsilikusiuose kraštuose, tarp tokių nuošalių 
tautų kaip oiratai ir niasai, galime rasti tą milenarizmo per- 
augimą į nacionalizmą, kurį postuluoja šios teorijos; ir jų na- 
cionalizmas atrodo esąs primityvus ir trumpalaikis dalykas. 
Net 1640 m. Anglijos revoliucijos milenariniai pakilimai ei- 
na po galingo anglų tautinio jausmo prasiveržimo Henriko 
VIII 17 Elžbietos laikais; įdomu pažymėti, kad tas jausmas, 
nors plačiai pasklidęs, nevirto plačiu nacionalistiniu sąjūdžiu 
po 1660 m.* Jei čia apskritai esama ryšio, tai milenarizmas 
yra greičiau ankstesniojo nacionalizmo padarinys, o ne at- 
virkščiai. 

Pagaliau yra argumentas, kuris kildina Europos naciona- 
lizmą iš jo krikščioniškojo milenarizmo “šaknų"'. Bet čia tu- 
rime atsižvelgti į tai, kad svarbus tarpas skiria paskutinius 


“ Generalinė Birmos asociacijų taryba, įkurta Pirmojo pasaulinio karo metais ir tapusi 
nacionalinio išsivaduojamojo sąjūdžio organizatore. 

didžiuosius to chiliazmo prasiveržimus XVII amžiuje nuo 
pirmųjų nacionalistinių sąjūdžių Prancūzijos revoliucijos lai- 
kais. Per tuos pusantro šimto metų pasklido Švietimas, iškilo 
absoliutistinė valstybė, sumažėjo religijos autoritetas ir išau- 
go miestų prekyba ir merkantilizmas. Šis laikotarpis turėjo 
savų maištininkų ir svajotojų, bet jie ne itin linko prie mile- 
narinės tradicijos, patyrusios tokią nesėkmę praeityje; o ir 
krikščioniškoji Europa nci parodė didesnį revoliucinį įkarštį, 
nei sukūrė daugiau maištautojų negu, pavyzdžiui, Otomanų 
imperija ar Indija per tą patį laikotarpį. Maištavimas buvo 
labiau įprastas XVIII amžiaus pabaigoje; bet tai neturi nieko 
bendra su milenarine tradicija, kuri kažkokiu būdu prasi- 
skverbė į Europos filosofines diskusijas. Iš tikrųjų įsivaiz- 
duoti, kad dekartiškieji disputai galėjo turėti kokią nors įta- 
ką šiems vėlesniems maištams arba buvo susiję su milenari- 
niais ar nacionalistiniais judėjimais, reikštų priskirti filosofi- 
nėms idėjoms didesnę galią ir įtaką, negu jos turi“. 

Taigi tarp milenarizmo ir nacionalizmo yra labai mažas 
kovariantiškumas, o jų ideologijas ir padarinius skirianti pra- 
raja — didžiulė. 

Pirmiausia nacionalizmas, kitaip negu milenarizmas, pa- 
prastai apeliuoja į labiau išsilavinusius ir pasiturinčius mies- 
telėnų sluoksnius. Yra ir valstietiškojo nacionalizmo atvejų, 
kai inteligentija kreipėsi į valstietiją, o ne į kitas grupes, pa- 
vyzdžiui, Kinijoje ar Kuboje; bet net ir šiais atvejais naciona- 
lizmas pirmiausia prasidėjo miestuose. Daugiausia tai yra 
miesto “viduriniųjų klasių" judėjimas ta prasme, kad pirmieji 
j0 šalininkai atsiranda miestų viduriniuosiuose sluoksniuose, 
miestiečiai jį organizuoja kaimuose ir toliau jam vadovauja 
miesto “kadrai"', net kai susikuria jo padaliniai kaimuose. Pro- 
fesinės grupės, kurioms dažniausiai atstovaujama nacionali- 
stiniuose judėjimuose, būna valstybės tarnautojai ir pareigū- 
nai, teisininkai ir Žurnalistai, mokytojai ir kiti specialistai, kai 

kurie verslininkai ir žemesnioji bei vidurinioji dvasininkija“. 
Visos šios grupės nuolat iškelia ambicingus ir neblogą padėtį 
užimančius vyrus bei moteris, ir jie mėgina įsiveržti į val- 
džios ir privilegijų centrus, sumonopolintus senosios aukštuo- 
menės ar dvasininkijos šeimų arba valdančio užsieniečio at- 
stovų. Tai nereiškia, kad nacionalizmas negali taip pat remtis 
ar pasinaudoti valstietijos ar ką tik urbanizuoto proletariato 
nepasitenkinimu, kaip tai darė Tilakas ir Gandhis XX am- 
žiaus pradžios Indijoje. Tačiau, kaip jie greitai suprato, tokia 
strategija yra ne tik naudinga, bet ir žalinga, nes naujųjų ša- 
lininkų iškelta socialinių ir ekonominių reikalavimų platfor- 
ma grasino atstumti labiau pasiturinčius ir senesnius Kongre- 
so partijos šalininkus. Nacionalistinis judėjimas retai išsižada 
pagrindinio savo paramos bastiono — žemesnio viduriniojo 
sluoksnio ir naujojo elito koalicijos, iš kurios ateina pirmieji 
j0 nariai. Vadinasi, nors nacionalizmas tampa “neklasine" ide- 
ologija tuo atžvilgiu, kad jo idealai tinkami visiems sociali- 
niams sluoksniams ir yra pakankamai lankstūs, galintys pa- 
tenkinti visokius interesus, jis kyla kaip “viduriniosios kla- 
sės" judėjimas prieš aristokratus ar kolonizatorius ir gali nie- 
kada nesiekti tapti “masiniu" ar daugybės klasių judėjimu. 
Todėl klaidinga nacionalizmą laikyti jėga, kuri būtinai suvie- 
nija elitą su masėmis; tai gali būti nacionalizmo retorika, bet 
tikrovė dažnai būna visai kitokia. Lygiai taip pat negalime 
tapatinti nacionalizmo ir milenarizmo socialinės bazės, nes, 
kaip matėme, pastarasis apeliuoja į periferijos neprivilegijuo- 
tuosius, o ne į kylančius miesto sluoksnius **. 

Tačiau nacionalizmas nėra tik miesto ir profesinių sluoks- 
nių judėjimas: iš esmės jis yra išsilavinusių, modernios, pa- 
saulietinės, ypač Vakarų kultūros ir mokslo įtaką patyrusių 
žmonių programa. Tie, kurie mėgina įžvelgti per daug glaudų 
ryšį tarp chiliastų ir nacionalistų, neatsižvelgia į Švietimo ir, 
dar svarbiau, į švietėjų vaidmenį. Kiekvienoje visuomenėje 

sąlytis su Vakarų mintimi iškėlė racionalistų ir švietėjų 
sluoksnį, kurių visas raison d'etre* koncentruojasi į jų karštą 
troškimą pakelti savo visuomenės kultūrinį lygį iki vakarieti- 
škojo. Tad pasaulietinis, vakarietiškas išsilavinimas pabrėžia 
atotrūkį tarp sueuropietinto elito ir didžiosios valstiečių ar 
proletariato daugumos. Nepaisant apologetų pareiškimų, įėji- 
mas į apsišvietusiųjų gildiją su savo ypatingomis kultūros 
kontaktų problemomis yra iš tikrųjų gerokai apribotas. Lais- 
valaikis, galimybės, sugebėjimai ir paskatos siekti bent kiek 
išsamesnio vakarietiško išsilavinimo — šie dalykai yra taip 
pasiskirstę, kad dauguma atsilikusių kraštų gyventojų turi 
nuolat pasilikti anapus jų. O ir pati toji reikšmė, kurią nacio- 
nalizmas teikia pilietinio išsilavinimo dorybėms bendruome- 
nės gyvenime, padeda tik patiems ambicingiausiems ir ryž- 
tingiausiems neprivilegijuotųjų vaikams*?. 

Argumentas, kad nacionalizmas, kaip ir milenarizmas, su- 
vienija ir sutelkia gyventojus, taip pat turi būti tikslinamas. 
Viena vertus, nacionalizmas, itin pabrėždamas bendruomenės 
aktyvumą, iš tiesų išjudina politinei veiklai tuos sluoksnius, 
kurie prieš tai buvo pasyviai paklusnūs. Tačiau nacionalistų 
siekiama vienybė iš esmės skiriasi nuo chiliastų trokštamos 
vienybės. Pastarieji siekia brolybės tarp išrinktųjų, kurie tiki 
karalyste ir jos atėjimu; tuo tarpu nacionalistai siekia suvie- 
nyti tos pačios kultūros žmones į atskirą teritorinį vienetą. 
Tačiau nei teritorija, nei etniškumas apskritai nėra svarbus 
dalykas milenarinėse svajonėse. Išskyrus kelis atvejus, pavyz- 
džiui, jau nacionalistiškai nusiteikusius bakongiečius ar Žy- 
dus, etniškumas ir teritorija vaidino neabejojamai mažą vaid- 
menį milenarizmo pakilimuose. “Išrinktieji? yra Dievo pasi- 
rinktieji žmonės, o ne išrinktoji etninė bendrija. Daugeliu at- 
vejų milenariniai judėjimai įveikia etnines sienas ir net poli- 
tines teritorijas. Kur siekiama protėvių sugrįžimo ir jis su- 


“ Buvimo priežastis (pranc.). 

tapatinamas su naująja Jeruzale, ten remiamasi daugiau gen- 
tine negu etnine-kultūrine tradicija. Be to, visiems tiems, ku- 
rie įtemptai laukia apokalipsės, dangiškoji ateities šviesa tu- 
rėsianti sunaikinti praeitį su visais jos materialistiniais terito- 
rijos ir kilmės ryšiais?š. 

Kitaip yra su nacionalizmu. Istorija ir etninė tradicija vai- 
dina svarbiausią vaidmenį nacionalistiniame mąstyme, nes 
tėvynės nepriklausomybės poreikis yra vienas iš pagrindinių 
nacionalistinio judėjimo reikalavimų. Nuo pat savo pradžios 
nacionalizmas fetišizuoja etninius, tautosakos, gimtosios Že- 
mės, kalbos, religijos, papročių ir postuluojamos kilmės ry- 
šius, kad tik būtų patvirtinti ir atgaivinti platesniu teritoriniu 
mastu tie broliški solidarumo jausmai, kuriuos komunikacijų 
stoka, lokališkumas ir grupiškumas išardė ir suskaidė*?. Jei 
ketinama formuoti tikrąjį priklausomybės tam tikrai žmonių 
bendrijai jausmą ten, kur žmonių skaičius, jų išsibarstymas 
ir heterogeniškumas priešinasi visokiam solidarumo jausmui, 
ir jei kokie nors seni ir pusiau užmiršti etniniai ryšiai ar teri- 
toriniai prisiminimai gali būti atgaivinti ir įkvėpti naujos gy- 
vybės ir prasmės, etniškumas ir teritorija natūraliai virs pa- 
grindiniais sutelkimo ir vienijimosi židiniais. Iš tiesų, porei- 
kis sukurti istorines šaknis ir suformuoti tėvynės jausmą yra 
toks svarbus, kad nacionalistai privers mokslą išrasti etnišku- 
mą ir politinę istoriją, kurių buvo likę tik migloti prisimini- 
mai“?. Vadinasi, milenarizmas savo nuoširdumu ir fanatiška 
aistra dėl pertvarkytos ateities nusigręžia nuo praeities laiko 
ir dabarties erdvės, o nacionalizmas itin siekia atgaivinti to- 
limą praeitį, kuri gali padėti kurti ateitį ir ištaisyti neteisingą 
dabarties politinę ir teritorinę tvarką. Kitaip sakant, naciona- 
lizmas mėgina pateikti visuminį bendruomenės raidos vaiz- 
dą ir susieti bendruomenės praeitį, dabartį ir ateitį. 

Dabar reikia paliesti įdomiausius ir labiausiai ginčytinus 
šių dviejų judėjimų skirtumus — pagrindines ideologines jų 

pažiūras. Neabejotina, kad tiek nacionalistiniai, tiek milenari- 
niai judėjimai turi melioristinę srovę; lygiai taip pat nepanei- 
giamas jų naujos moralės atkaklumas, aistringumas ir pasiau- 
kojamas aktyvumas. Abu yra, nors kiekvienas savaip, revo- 
liuciniai judėjimai, jeigu “revoliuciją"" suprasime kaip socia- 
linį pasikeitimą, kai senoji tvarka nuverčiama ir netrukus pa- 
keičiama kita tvarka. Tačiau, kai pradedame nagrinėti šių re- 
voliucinių veiksmų priežastis, tikslus ir metodus, skirtumai 
nusveria šį bendrą emocinį panašumą. Ir kaip tik šie skirtu- 
mai sugriauna tiek milenarinio nacionalizmo “pasaulietinio 
paveldėtojo“, tiek “trejopos raidos" teorijas. 

Pagrindinis dviejų judėjimų tikslų skirtumas susijęs su da- 
barties pasaulio vieta jų schemose. Milenaristai neturės nieko 
bendro su šiuo pasauliu; jis esąs iš prigimties pagedęs ir pa- 
smerktas. Nacionalistai, kita vertus, pripažįsta esamą padėtį, 
bent jau kaip pradinį tašką. Todėl pesimistinės, eschatologi- 
nės chiliastų vizijos smarkiai skiriasi nuo žemiškesnių, ribo- 
tesnių, nors dažnai retoriškai puošnių nacionalistų pretenzijų. 
Tiesa, Mazzini, Mickiewiczius ir Arndtas kildavo į lyrikos 
viršūnes apdainuodami soteriologines atgimusios Italijos, 
Lenkijos ar Vokietijos savybes; ir, žinoma, senesnioji religi- 
nė, nors nebūtinai milenarinė, tradicija turėjo įtakos formuo- 
jantis šiems idealams*!. Vis dėlto realieji nacionalistų reika- 
lavimai ir jų atitinkami veiksmai rodo, kad tautinės valstybės 
kūrimas visai nelaukia tos dienos, kai senasis pasaulis bus 
išardytas ir jo vietoje bus pastatyta tūkstantmetė Šventųjų Ka- 
ralystė. Nepaisant kai kurių ideologų lyrinių skraidymų, jų 
realiai siūloma tautiškumo vizija yra tikrai šio pasaulio vizija 
ir kyla iš jo. Jos Žinia — tai visiškai pasaulietiška, šiapusė 
viltis socialiai ir politiškai išsivaduoti iš “svetimųjų" tironijos 
ir korupcijos. Ne pasaulis pats savaime yra sugedęs ar pa- 
smerktas, bet tik svetimšalis, įsiveržėlis ir kolonizatorius. Kar- 
tą pašalinusi šias “deformacijas", bendruomenė gali vėl save 

surasti ir užgydyti savo istorines žaizdas, kai pradės įkūnyti 
savo autentišką energiją ir atrasti savo tikrąjį tapatumą. 

Šiais sentimentais nacionalistai parodo, kad pasaulyje jie 
jaučiasi kaip namuose. Optimistinė, nors ir atsargi gerovės 
pajauta taip pat formuoja jų požiūrį į ateitį. Jie tvirtai jaučia, 
kad savo kolektyviniams tikslams gali pakinkyti tą veržlią 
savikliovos moralę — konkurencijos ir individo mobilumo ka- 
pitalizmo struktūrose etiką, kuri būdinga industrinei visuo- 
menei. Milenarinės vizijos atmeta iš principo visą pasaulieti- 
nę etiką, o nacionalizmas ją “aneksuoja". Ji tampa vandeniu, 
pilamu ant jo malūno, ir, panašiai kaip marksizmas, naciona- 
lizmas pasinaudoja ja tam, kad peržengtų jos aplinkos sąly- 
gas. “Tautos kūrimas" — tai kaip tik šio pasaulio teigimas**. 

Tačiau milenarizmas, ir čia mes paliečiame reikalo esmę, 
savo gelmėje yra nevilties šauksmas. Pasaulis pasmerktas, tei- 
gia jis, o žmogus be Dievo-Atpirkėjo ar be Jo Pateptojo ne- 
gali pakilti virš savo materialių aplinkybių. Kelios laimingos 
sielos, jei jos laiku imasi atgailos, dar gali būti išgelbėtos; 
tačiau Žmogus ir jo kūriniai, visuomenė su savo filosofijomis 
pražus su paskutiniu trimito garsu. Šiandieną Miunsterio ar 
Andalūzijos “karalystės" gali atrodyti kaip mikrokosminiai 
teisingos ir laisvos visuomenės prototipai žemėje, bet realiems 
jų dalyviams reikalai atrodė visai kitaip, apie ką byloja jų 
baimės ir nevilties aktai. Argi Andalūzijos anarchistiški dar- 
bininkai neskelbė priešiškumo santuokai iki naujojo pasaulio 
įsisteigimo“*? 

Taigi nėra jokio chronologinio ar tipologinio perėjimo iš 
milenarizmo į nacionalizmą. Jų požiūriai atspindi visiškai 
skirtingas vertybes ir skirtingas socialines sąlygas. Galimas 
dalykas, kad “kaip vyraujanti protesto forma milenarizmas 
visada užleidžia kelią pasaulietinėms formoms ir todėl tam- 
pa marginalinis ir paprastai taikingesnis ir nežemiškesnis" 
(išskirta originale). Taip pat galimas dalykas, kad apskritai 

milenariniai judėjimai atsiranda tuose sluoksniuose ir grupė- 
se, kurių sąmonė “archaiškiausia", vartojant Hobsbawmo 
terminą. Jie blėsta modernėjant ir šioms grupėms: jie tuo la- 
biau išliks, kuo labiau regionas atsilikęs kultūriškai ir socia- 
liai“, 

Bet tai nieko nepasako apie nacionalizmo vaidmenį tokio- 
je modernėjimo raidoje. Tai nepaaiškina, kokiu būdu įvyksta 
perėjimas nuo “archaiškos" prie “politinės" būklės, ir juo la- 
biau, kodėl kaip tik nacionalizmas tampa vyraujančia protes- 
to forma. Tačiau nacionalizmas yra kur kas daugiau nei anti- 
kolonializmo ideologija ar nepakanta svetimšalių buvimui. Jis 
siekia suformuoti tautą, sukurti laisvų ir savarankiškų tautų 
pasaulį, kur kiekviena iš jų būtų unikali ir darni, pajėgi duoti 
žmonijai ką nors ypatinga. Todėl nacionalizmas pradeda iš 
vidaus kritikuodamas esamą padėtį. Jis apgailestauja dėl lais- 
vės stokos, bendrumo stokos, tapatumo praradimo ir, priešin- 
gai visam tam, jis nurodo būtiną poreikį rinktis, planuoti, da- 
lyvauti ir išsivaduoti. Pagaliau nacionalizmas yra kolektyvi- 
nės savitarpio pagalbos filosofija tiems, kuriuos vienija ben- 
dra istorija; o visuomenės kritika, kurios jis imasi, yra socia- 
linės 1r politinės priklausomybės kritika“. 

O chiliastų nedomina visuomenės ir politikos kritika. Sva- 
Jodami apie jų panaikinimą, jie bėga tiek nuo vienos, tiek nuo 
kitos. Jie taip aukštai pakyla savo mistiniame skrydyje virš 
šio pasaulio rūpesčių, taip giliai panyra į savo manicheišką 
pesimizmą, kad jiems belieka tikėtis iš dievybės tik greito ir 
visiško šios netobulumo ir tamsos viešpatijos sunaikinimo. 
Tik keli iš šių sąjūdžių palieka žmogaus pastangoms išsiva- 
duoti bent kiek didesnį nei pasyvaus laukimo vaidmenį. Toks 
nuo dievybės priklausomas misticizmas, kol jis virsta vidiniu 
pasyviu pietizmu, kiekvienu atveju garantuoja savo žlugimą, 
nes jo lūkesčiui, atsiradusiam iš aklo nv<ivvĮimo šiuo pasau- 
liu, lemta greitai išblėsti“. 

Miestelėno statusas, pasaulietinis, pilietinis lavinimas, 
bendras etniškumas ir bendra teritorija, kolektyvinė savitar- 
pio pagalba, optimistinis pasaulio teigimas — tai pagrindiniai 
nacionalistų rūpesčiai ir medžiaga, iš kurios “atgimsta" tau- 
tos. Tautiškumo mitas yra ir praktinis, ir romantinis, sociali- 
nės inžinerijos projektas ir kartu kultūrinė misija. Milenariz- 
mo nedomina nei viena, nei kita; jis nepripažįsta arba beveik 
nepripažįsta tokių temų. Jis prasiveržia tose epochose ir tose 
teritorijose, kur tokie dalykai nėra aktualūs. Kai jie tampa 
svarbūs, jie išstumia milenarizmo skaudulius į paribius ir už- 
gožia jo svajones. Ir nors nacionalizmo vizija turi “mesianis- 
tinį' elementą, jis yra kur kas mažiau svarbus ir kur kas dau- 
giau priklauso nuo nemilenarinių šaltinių, negu kai kas nori 
mus įtikinti. 


NEOTRADICIONALIZMAS, REFORMIZMAS 
IR ASIMILIACIJA 


Jeigu milenarinės svajonės nėra pagrindinis nacionalisti- 
nių mitų ir rūpesčių šaltinis, tai ar yra kitų minties tradicijų, 
iš kurių nacionalizmas semiasi savo peną ir savo tipiškas 
temas? 

Norėčiau atkreipti dėmesį į tris alternatyvias dvasines tra- 
dicijas, kuriomis nacionalizmas naudojasi; dvi iš jų yra reli- 
ginio pobūdžio, trečioji — klasikinė ir savo inspiracijomis 
daugiausia pasaulietiška. Iš religinių tradicijų viena buvo pu- 
ritoniška ir dažnai fundamentalistinė, kita — gynybiška, bet 
reformistinė, dažnai su racionalizmo atspalviu. Iš pirmosios 
kilo daug “neotradicionalistinių" judėjimų ir režimų, ypač is- 
lamo šalyse, jie įnešė stiprų ksenofobijos elementą ir suge- 
bėjo paveikti daugelio naujų valstybių vadų pasaulietinį na- 
cionalizmą. Reformistinės bei evoliucionistinės religinės 
idėjos bei veikla prisidėjo vykdant švietimo reformas ir to- 

kiu būdu suteikė antrąjį įkvėpimo šaltinį, ypač viduriniosios 
klasės liberalioms nacionalizmo atmainoms. Trečioji, klasi- 
kinė, tradicija savo tiesioginį vaidmenį atliko daugiausia Eu- 
ropoje. Į neeuropietiškas šalis klasicizmas atėjo per kolonia- 
lizmo patirtį, nes daugelis administratorių žavėjosi antikine 
klasika arba buvo persiėmę Švietimo pagoniškumo. Nenuo- 
stabu, kad šioje atmosfero'e kai kurias optimistiškesnes vie- 
tinio elito sielas patraukė kosmopolitinis vieningos, nors ne- 
išvengiamai vakarietiškos civilizacijos idealas. Kai šie žmo- 
nės suprato, kad jų suvakarietinimo entuziazmo neremia nei 
Vakarų tautos, nei jų valdžia, daugelis iš jų grįžo su savo 
beveik “mesianiniu" įkarščiu prie savo temos ir dažnai nie- 
kino vietines bendruomenes, suteikdami kylančiam naciona- 
lizmui “ateistinę" ir racionalistinę aistrą. 

Tad tokios yra tradicijos, suteikusios nacionalizmui jo pa- 
grindinius įkvėpimo šaltinius. Norėčiau trumpai aptarti kiek- 
vieną iš jų. 


Neotradicionalizmas 


“Neotradicionalizmas" daro įtaką nacionalistinei ideologi- 
jai ir veiklai arba tiesiogiai — per fundamentalistinius judėji- 
mus ir režimus, arba netiesiogiai — per pasaulietinių naciona- 
listinių vadų poreikį išnaudoti “masių" energiją ir emocijas. 
Pastaruoju atveju iki šiol modernistinė, pasaulietinė ideologi- 
ja, taikydamasi prie valstiečių ar darbininkų imigrantų socia- 
linės sąmonės, būna priversta įgyti atavistinį ir net fundamen- 
talistinį atspalvį. 

Neotradicionalistinių judėjimų pavyzdžių galima rasti is- 
lamiškose ir budistinėse šalyse. Vienas iš žinomiausių — Mu- 
sulmonų brolija. Savo populiarumo viršūnėje Egipte šio am- 
žiaus penktojo dešimtmečio pabaigoje ji, sakoma, turėjusi be- 
veik milijoną šalininkų“. Jos ideologija yra puritoniška, ka- 

ringa, fundamentalistinė ir populistinė. Ji atmeta tiek sufizmo 
iškraipymus, tiek islamo reformos racionalizmą ir vahabiz- 
mo“ tradicijos pavyzdžiu iškelia islamą ir islamiškąją tvarką 
virš visų kitų priklausomybių, taip pat ir virš arabų tautos. 
Brolija nori skleisti masėms tikrąjį, nesugadintą islamą. To- 
dėl ji organizuoja socialinės rūpybos programas, siekia griež- 
tos kultūrinės cenzūros ir moterų valdymo, reikalauja griežtų 
bausmių už Korano priesakų sulaužymą ir atmeta svetimąjį 
kapitalizmą “*. Fašistiškumas ir totalitariškumas dar būdinges- 
ni Brolijos organizacijai, kurią sudaro “klanai" ir “šeimos", 
grupuotės ir jų kuopelės, slapti būreliai, atsidavę savo vadui, 
tuo metu — Hasanui al Banai, 0 visa valdžia sukoncentruota 
judėjimo ir vado rankose. Musulmonų broliui kaip tik judėji- 
mas ir jo vadas, o ne bendruomenės sutarimas apibrėžia loja- 
lumą ir valdo jo klusnumą. 

Mėginimas susieti Broliją ir jos antrininkus Pakistane, to- 
kius kaip elitiškesnis Jama'at-i-Islami ar Allamo Mashrikio 
Khaksaro paramilitarinis populizmas, su ankstesniuoju krikš- 
čioniškuoju milenarizmu yra labiau abejotinas“?. Tokius fun- 
damentalistinius judėjimus geriau traktuoti kaip restauraci- 
nius, siekiančius atgaivinti labiau religinį negu tautinį bend- 
rumą pasitelkiant griežtą ištikimybę tradicijai, masinio povei- 
kio ir organizavimo taktiką ir viską apimančią socialinę pro- 
gramą. Tokie sąjūdžiai, kaip al Afganio panislamiškasis kry- 
žiaus Žygis, nėra nei milenariniai, nei nacionalistiniai, nors jie 
ir panašūs į pastaruosius tam tikrais atžvilgiais. Tačiau jie 
padeda sukurti politinį klimatą, kuris palankus nacionalizmo 
augimui, ir jie gali pastarąjį paveikti tradicionalistiškesnės pa- 
saulėžiūros linkme **. 

Analogiški judėjimai buvo iškilę budistinėje ir induisti- 
nėje tradicijose šio šimtmečio pradžioje. Taip pat ir šie 


“ Vahabizmas — musulmonų sunitų sektos rel. polit. doktrina, atsiradusi XVIII a. 
pab. Saudo Arabijoje. Ji reikalauja sugrąžinti pirminį grynumą. 

neotradicionalizmai patys savaime nebuvo nei grynai mile- 
nariniai, nei itin nacionalistiniai, nors jie padėjo nacionalisti- 
niams tikslams. Pavyzdžiui, 1921 m. pongyi, arba politiniai 
Birmos vienuoliai, susiorganizavo į Sangha Sametggi tarybą 
ir pradėjo užiminėti svarbiausius postus politinėse partijose. 
Vadovaujant U Ottamai, pongyi transformavo tradicinį budi- 
stų vadavimosi iš kančių siekį į kampaniją už socialinių ir 
politinių blogybių, ypač svetimšalių valdymo, panaikinimą; 
jie pasirodė labai įtakingi supolitinant kaimo gyventojus ir 
organizuojant masinį budistų sąjūdį?!. Jų nedomino nepri- 
klausomos Birmos valstybės kūrimas pats savaime, bet jų rė- 
mimasis religinėmis tradicijomis iškėlė prasidedančiam Bir- 
mos nacionalizmui jo pirmąją, religinę, problemą — budisti- 
nį draudimą avėti batus pagodoje — ir kuriam laikui pristab- 
dė moderniškesnį GBAT nacionalistų lyderiavimą??. Be to, 
jų gandiškoji masių technika ir parama antibritiškam Khila- 
fato sąjūdžiui, nors pačios savaime nebūdamos specifiškai 
nacionalistinės, prisidėjo ir darė įtaką, kad kylantis pasaulie- 
tinis nacionalizmas kryptų tradicionalizmo link“. 

Tiek pat svarbu buvo, kad tokie suvakarietiškėję lyderiai 
kaip Tilakas ir Gandhis Indijoje šio amžiaus pradžioje naudo- 
josi tradicijomis. Tilako apeliavimas į Šyvos ir Kali kultus 
buvo ne vien mėginimas manipuliuoti atavistiniais masių 
jausmais**. Tilakas suprato, kad tik per induizmą, kuris buvo 
artimas kaimo masių poreikiams, Indija galėjo būti tikrai su- 
vienyta ir atgaivinta. Todėl jis buvo visiškai pasirengęs tran- 
sformuoti asketišką Bagavadgitos dvasią ir etiką į aktyvizmo 
ir “nesuinteresuoto" terorizmo apologiją, jei tokiu būdu jis 
būtų galėjęs sutelkti indų mases ir prieš bramanų vadovybę, 
ir prieš britus??. Japonijoje taip pat Meidzi imperatorių pata- 
rėjai po 1868 m. pradėjo skelbti, kad tik “retradicionalizuo- 
tos" masės galėtų būti sutelkiamos visuomeniniams tikslams. 
Todėl buvo būtina atgaivinti sinto kultą, diegiant tiek imper- 

atoriaus garbinimą, tiek lojalumą naujam dariniui — Japonijos 
nacionalinei valstybei?“. Tai galbūt taip pat paaiškina, kodėl 
daug dažnai agnostiškų ar krikščioniškų arabų nacionalistų — 
nuo al Jazijo ir al Afganio iki Nassero ir Michelio Aflako — 
skyrė islamui ypatingą vietą arabų panteone ir siekė sutaikyti 
lojalumą religinei bendruomenei, arba umma, su arabų tauti- 
niu jausmu?". 

Kalbant trumpai, “neotradicionalizmas" tokiose skirtingo- 
se šalyse kaip Indija, Japonija ir Egiptas suformavo gyvybiš- 
ką ideologinį atramos tašką ir darė didelę įtaką nacionaliz- 
mo pakilimui. Tik keliose nevakarietiškose teritorijose pa- 
saulietinis nacionalizmas galėjo nepaisyti ar paminti savo 
kaimo gyventojų ar ką tik urbanizuotų sluoksnių ikipramo- 
ninius sentimentus. Tiesą sakant, kuo labiau išsimokslinę 
ir turtingesni sluoksniai vakarietiškėjo miestuose, tuo stip- 
riau kaimo masės prisirišdavo prie savo tradicijų*. O ten, 
kur užsienio valdytojai pasirodydavo užsispyrę, nacionalis- 
tai suprato, jog tam, kad nepriklausomybė būtų iškovota, jie 
turi sužadinti šias mases remdamiesi jų religiniais jausmais 
arba “religijos pakaitalais", pavyzdžiui, komunistinių nacio- 
nalizmu. 


Reformizmas 


Religijos reformavimo ir naujo interpretavimo sąjūdžiai 
užima ypatingą vietą nacionalizmo genezėje. Jie dažnai bū- 
na prieš atsirandant tautiniams idealams ir remiasi panašio- 
mis idėjomis. Nacionalistinio sąjūdžio vadus, kaip ir refor- 
matorius, dažnai iškelia tie patys socialiniai sluoksniai, 0 ir 
organizacinėje sandaroje esama daug panašumų. Gali kilti 
pagunda žvelgti į nacionalizmą veikiau kaip į pasaulietinį re- 
liginės reformos, o ne milenarizmo paveldėtoją. 

Tačiau ir tai būtų reikalo supaprastinimas. Tiek nacionali- 
stiniai, tiek ir reformizmo sąjūdžiai yra per daug sudėtingi, 

dviprasmiški ir įvairūs, kad būtų galima juos paaiškinti re- 
miantis vieninga priežastine grandine. Be to, reformizmas ir 
nacionalizmas gali būti suprasti kaip nuoseklūs atsakai į tam 
tikrus aspektus modernizacijos, kurią lėmė kontaktai su im- 
perialistiniais ir revoliuciniais Vakarais. Peršasi santūresnė hi- 
potezė: kovariantiškumo ir artimumo požiūriu religinės refor- 
mos sąjūdžiai reikšmingai prisidėjo kuriant ankstyvojo nacio- 
nalizmo struktūrą, idealus ir socialinę bazę??. 

Keletas pavyzdžių gali pailiustruoti, ką aš turiu omenyje. 
XIX amžiaus Vokietijoje buvo ryški “konservatyvios refor- 
mos“ srovė tiek tarp romantikų, tiek tarp volkisch įpėdinių. 
Šiai srovei daug davė emocionaliosios krikščionybės gaivi- 
nimas, kurio apie 1800-uosius metus ėmėsi Schleiermacheris 
19 Fichte, taip pat ir Novalio, Tiecko ir brolių Schlegelių 
puoselėtas viduramžių kultas. Panteistinė ar deistinė kmkš- 
čionybė ir jos emocinės interpretacijos sukūrė grįžimo prie 
“organiškos"? gotiškosios praeities klimatą, sužadindamos 
entuziazmą, kuris pagavo net Goethe jo jaunystėje. Tai 
savo ruožtu padėjo iškilti ankstyvajam romantiniam Miille- 
mo, Fichte's, Arndto ir Jahno nacionalizmui, kuris populistiš- 
kai atsigręžė į viduramžiškus socialinės vienybės modelius““. 
Vėliau tokie pat religiniai perinterpretavimai sužadino “liau- 
diškų" (volkisch) autorių rasinį nacionalizmą. Po 1850 m. 
suemocinta ir germanizuota krikščionybė buvo vis labiau ta- 
patinama su ediškąja“ ir nordiškąja ikikrikščioniškųjų ger- 
manų genčių religija. Šį sutapatinimą randame Wagnerio ra- 
sistiniuose protrūkiuose, Paulo de Lagarde'o heterodoksinė- 
se ir evoliucionistinėse volkisch spekuliacijose, taip pat po- 
puliaraus J.Langbehno mistiniame Volk spiritualizme“'. Pa- 
našiu būdu kai kurie slavofilų konservatoriai Rusijoje derino 
savo ortodoksinę religiją su romantinėmis ir hėgeliškojo 
evoliucionizmo idėjomis. Tai vertė juos atmesti oficialias ca- 


* Edos — senosios islandų poezijos tekstai. 

ro ir bažnyčios doktrinas ir kurti rusų visuomenės kaip orga- 
ninės bendrijos, besiremiančios ypatingomis rusų dvasinėmis 
vertybėmis, prisodrintomis humanizuotos krikščionybės, vi- 
ziją. Tik laikydamasi šių dvasinių vertybių, kurias įkūnija, 
slavofilų manymu, valstietija, Rusija galinti išvengti to susi- 
skaidymo ir tų socialinių konfliktų, kurie draską Vakarų vi- 
suomenes“?. Dostojevskio mistiškuose kūriniuose vienuoliš- 
kos ortodoksijos kultas ir kilnaus valstiečio kančia įgauna 
nepaprastą išraišką; tačiau ir prozaiškesni slavofilai, tokie 
kaip Chomiakovas, Aksakovas ir Strachovas, taip pat palai- 
kė šį konservatyvų religinį valstietiškos bendruomenės vaid- 
mens gaivinant ir gelbstint Rusiją interpretavimą“*. 

Panašios raidos nuo konservatyvaus reformizmo prie pa- 
sauliztinio nacionalizmo pavyzdį galima rasti Egipte, kur Sa- 
lafiyya sąjūdis, vadovaujamas Rashido Rido, apie 1900-uo- 
sius mėgino grįžti prie grynojo pirmykščio islamo, laisvo nuo 
apnašų ir obskurantizmo“*. Skatindamas tyrinėti arabų istoriją 
ir bendruomenę, jis padėjo kilti nacionalizmui. Panašiai Afri- 
koje “etiopinių"' bažnyčių, ypač metodistų, atsiskyrimas nuo mi- 
sijos bažnyčių buvo iš esmės konservatyvios reformos sąjū- 
dis. Jis pakeitė liturgiją ir maldas, pritaikydamas jas Afrikos 
sąlygoms, bet nepalietė pagrindinių teologinių dogmų. Net 
vėliau, iškilus sinkretiniams kultams, sutapatinusiems šias 
dogmas su afrikietiškuoju protėvių garbinimu, etiopinio sąjū- 
džio reikšmę kylančiam nacionalizmui lėmė jo reikalavimas 
suteikti afrikiečiams teisę patiems tvarkyti savo kongregaci- 
Jas ir jo teikiama parama autentiškajai Afrikos kultūrai“. 
Abiem šiais atvejais religinės ir kultūrinės reformos padėjo 
iškilti pasaulietiniam nacionalizmui“. 

Taip pat yra radikalesnių religinės reformos atmainų. Pa- 
vyzdžiui, Indijoje vakarietinantis M. Royaus reformizmas 
lėmė Chandra Seno vadovaujamos Brahmo Samaj organiza- 
cijos įkūrimą. Ši organizacija smerkė stabų garbinimą ir po- 

liteizmą; iš tiesų jos nepaprastas racionalizmas privertė 
Dayanandą Saraswatį įkurti 1875 m. konkuruojančią organi- 
zaciją — Arya Samaj. Ši taip pat netoleravo induizmo prietarų 
ir politeizmo, bet siekė sukurti išgrynintą tautinę religiją rem- 
damasi Vedomis ir Varnomis“'. Abi organizacijos buvo anti- 
brahmaniškos ir socialiai reformistinės, abi pripažino komp- 
romisą tarp vakarietiško išsilavinimo ir rytietiškų idėjų bei 
ritualo. Jų ginčai smarkiai lėmė ankstyvojo Kongreso nacio- 
nalistinį klimatą“. | 

Panašūs prieštaravimai Žydų reformistiniame XIX am- 
žiaus vidurio sąjūdyje tarp tokių radikalų kaip Holdheimas, 
Friedlanderis ir Abrahamas Geigeris ir tokių konservatorių 
kaip Tiktinas ir Zechariahas Frankelis padėjo paruošti dirvą 
sionizmui išplisti Centrinėje Europoje“?. Daugelis jų disputų 
vyko dėl hebrajų kalbos vartojimo maldose, dėl grįžimo į 
Sioną ir dėl Mesijo prigimties. Tuo pat metu Jostas, Zunzas 
ir Graetzas atgaivino žydų istoriografiją. Kartu su hėgeliš- 
komis Nachmano Krochmalo pažiūromis jie pateikė evoliu- 
cionistinę judaizmo interpretaciją, kuri savo ruožtu turėjo 
poveikio ankstyviesiems sionistams: Luzzatto, Smolenski- 
nui, Mosesui Hessui“". Net nuošaliausiose totorių ir tiurkų 
srityse aplink Kazanę, Kryme ir Centrinėje Azijoje religinis 
Marjanio ir Gasprinskio reformizmas paskatino socialinį ir 
kultūrinį prisikėlimą, kuris daug prisidėjo prie pantiurkiš- 
kojo ir totoriškojo nacionalizmo XIX a. paskutiniame de- 
šimtmetyje!!. 

Reformizmas ir ankstyvasis nacionalizmas artimi tiek 
ideologiniu, tiek socialiniu požiūriais. Abu judėjimai naudo- 
Jjasi evoliucine schema. Reformistų požiūriu, žmogaus vertė 
didėja jam vis geriau suprantant Dievybę ir savo tikslą isto- 
rijoje; panašiai ir nacionalistai žvelgia į nepaliaujamą nacio- 
nalinės autonomijos ir tapatumo siekimą, prisikėlimą tikra- 
jam bendrumui ir solidarumui “. Todėl abu yra optimisti- 
niai nebūdami apokaliptiniai. Abu deda daug vilčių į Žmo- 

gaus orumą, švietimą ir apsivalymą, siekdami sukurti “naują 
žmogų", pasikliaujantį savimi ir laisvą. Juos vienija savigar- 
bos ir savikliovos etika, ir jie abu siekia sujungti vietines 
vertybes su vakarietiškų mokslu". Abu judėjimai pripažįsta 
racionalistinę etiką ir konkurencinę modernybės prigimtį, 
tačiau siekia panaudoti ją kilnesniems, kolektyviniams tiks- 
lams. 

Yra ir socialinių panašumų. Reformistiniai sąjūdžiai teikia 
pirmenybę tvirtoms religinėms denominacijoms arba lais- 
voms asociacijoms, palyginti su siauromis sektomis arba 
kuopelėmis, kurios būdingos milenariniams ar komunisti- 
niams judėjimams. Šių laisvesnių organizacijų pavyzdžiais 
gali būti teologinės seminarijos, rašytojų būreliai prie žurna- 
lų, kaip dirvininkai Rusijoje, kurie būrėsi prie brolių Dosto- 
jevskių žurnalų Vremia ir Epocha, arba kaip Rashido Rido al 
Manar žurnalistai Egipte ir socialinių reformų draugijos, to- 
kios kaip Brahmo Samaj ar Jaunimo budistinė asociacija Bir- 
moje“. Nacionalistai taip pat dažnai veikia laisvose, eksperi- 
mentinėse ir net suskaidytose organizacijose. Žinoma, krizės 
metu judėjimas reikalingas griežtesnio paklusnumo, tačiau 
mažiau audringais laikais nacionalistai savo tikslams naudoja 
iš dalies sutampančias, dažnai prieštaringas priemones. Tada 
jie buriasi prie mokslinių draugijų, propagandinių žurnalų, 
politinių teisių grupių, partijų ir kongresų, tokių kaip Chibbat 
Zion komitetai Rusijoje, Gomindanas arba Rassemblement 
Dėmocratigue Africaine, laisvasis visų Afrikos šalių kongre- 
sas". Tik ypatingų represijų laikotarpiais nacionalistai orga- 
nizuoja mažus partizaninius būrius arba teroristines kuopeles, 
dažnai veikiančias kaip pagalbinis skėtinės politinės organi- 
zacijos įrankis. Kaip ir reformistinėse denominacijose, nacio- 
nalistinė organizacija kaip visuma yra nepriklausoma. Teoriš- 
kai jos delegatai turi būti atstovai, o pareigūnai renkami. 
Tačiau praktiškai labiau pasiturintys ir prityrę yra linkę do- 
minuoti ir net izoliuotis nuo eilinių “. 

Šios elitistinės tendencijos nacionalistinėse ir reformisti- 
nėse asociacijose yra panašaus narystės kriterijaus padari- 
nys. Išsilavinimas kartu su uolumu kovojant už bendrą rei- 
kalą yra lemiamas užimamos padėties faktorius abiejuose ju- 
dėjimuose. Nacionalizmo atveju šis išsilavinimas vakarieti- 
škesnis ir pasaulietiškesnis, tačiau abiem atvejais kaip tik 
pasaulietiškas išsilavinimas, o ne kilmė ar turtas iškelia 
naujuosius pretendentus į valdžia ir privilegijas — žmones, 
kuriuos atstūmė tiek sustabarėjusi vietinė hierarchija, tiek jų 
imperiniai Vakarų valdovai. Šitaip atsirandantis profesiona- 
lios inteligentijos sluoksnis tampa pagrindine socialine baze 
tiek religinei reformai, tiek ankstyviesiems nacionalistiniams 
judėjimams". 

Štai kodėl aukščiau mes teigėme, kad nacionalizmas yra 
apsišvietusių miesto viduriniųjų klasių, o ne nuskurdintos 
valstietijos ar nedarbo kamuojamo proletariato judėjimai. 
Pastaruosius labiau traukia milenarnizmas. Tik įpusėjus na- 
cionalistiniam judėjimui, tam tikromis aplinkybėmis ir tam 
tikrais atvejais nacionalistų vadovybė gali mėginti išplėsti 
savo socialinę bazę, apeliuodama į žemesnius viduriniuosius 
ar net darbininkijos ir valstietijos sluoksnius, ir, tai daryda- 
ma, ji būna dažnai priversta griebtis aukščiau aptartos “neo- 
tradicionalistinės" srovės. Nacionalizmo genezėje pasaulieti- 
nis švietimas ir švietimo panaudojimas propagandai atlieka 
pagrindinį vaidmenį. Iš tiesų tam tikra prasme pati “tauta" 
yra pasaulietinio švietimo institucionalizacija ir primena 
nepaliaujamo savęs tobulinimo ir kilimo per švietimą laip- 
tus"*, 

Čia taip pat randame priežastinį ryšį su ankstyvuoju na- 
cionalizmu. Proto ir apreiškimo prieštara, kuri kamuoja re- 
liginių reformų judėjimus, neišvengiamai veda prie taiky- 
mosi su pasaulietine mintimi ir su individo teise pačiam in- 
terpretuoti tradiciją. Todėl galų gale racionalizmas gali pa- 
siekti lengvą pergalę, kuri reikštų visos tradicijos ir religi- 

jos baigtį. Mėginimas reformuoti tradicinę religiją ilgainiui 
ją pakerta. Bandydami išvengti šio pavojaus, konservatyves- 
ni reformistai apeliuoja į etninę istoriją kaip į gyvos ben- 
druomeninės tradicijos įkūnytoją, kuri galios ir bus pras- 
minga net technologijos ir kapitalizmo eroje. Tad pati religi- 
nės reformos nesėkmė tampa atspirtimi istoriniam naciona- 
lizmui. Religinė reforma supasaulietino ir sudemokratino 
gimtąją tradiciją; siekdama ją dabar išsaugoti nuo sunyki- 
mo, ji suteikia jai istorinę ir socialinę prasmę. Religinė ben- 
druomenė dabar tampa gyvos bendruomenės — tautos — reli- 
gija?. 


Asimiliacija 


Be šių religinių nacionalizmo šaltinių, yra dar pasaulieti- 
nė tradicija, kuri prisidėjo prie nacionalizmo sintezės. Tai 
tradicija, kuri kilo iš klasikinės Graikijos ir Romos, buvo iš 
naujo atrasta ankstyvajame Renesanse ir tapo itin įtakinga 
XVIII amžiaus pabaigoje Europoje ir Amerikoje. Šis klasi- 
kinis polio idealas, iš esmės pagoniškas ir pilietinis, apibrėžė 
politinės bendruomenės ir atitinkamo jos valdymo tipo nor- 
mą*?. Jo patrauklumą XVIII amžiaus intelektualams lėmė ža- 
damas tiesioginis ir gyvybingas solidarumas, kurio taip trūko 
tuometinėse absoliutistinėse valstybėse*!. XVIII amžiaus 
“neoklasikinis" dorybės kultas buvo kartu ir kosmopolitinis, 
ir teritoriškai apribotas. Jis skelbė egzistuojančių “nacionali- 
nių“ valstybių — Prancūzijos, Šveicarijos, Amerikos, Lenki- 
jos, Prūsijos, Austrijos, Ispanijos, net Anglijos — moralinį ir 
politinį atgimimą, pasiekiamą šviesuomenės pilietinių dory- 
bių ir bendruomeninio patriotizmo dėka; tačiau tuo pat me- 
tu jis teigė savo moralinių idealų visuotinumą ir net kos- 
mopolitiškumą. Atsinaujinimo per antikines politines dory- 
bes kultas nepripažino sienų ir nebuvo kieno nors išimtinė 
nuosavybė. Tačiau pilietinis susivienijimas ir politinė ben- 

druomenė, kuriuose ir per kuriuos toks apsivalymas ir atgi- 
mimas galėtų įvykti, buvo ne “Europos" ar “Vakarų" civili- 
zacija, bet senų ir pripažintų politinių junginių su jų atskiro- 
mis kalbomis, papročiais ir religijomis solidarumas ir broly- 
bėš2, 

Ši vidinė neoklasikinės tradicijos įtampa buvo vienas iš 
faktorių atstumiant tuos, kurie norėjo “asimiliuotis? į nedife- 
rencijuotą Vakarų racionalios pažangos civilizaciją. Nors fi- 
losofai turėjo didingų svajonių, net jie turėjo pripažinti 
reikšmingus politinius ir kultūrinius skirtumus šioje bendro- 
je civilizacijoje ir teikti pirmenybę siauresnei “tautinei" pa- 
žangos versijai prieš “pasaulio piliečio" versiją. Daugelis ke- 
tinusių būti asimiliacijos šalininkais drąsiai nutraukė ryšius 
su vietine tradicija ir pripažintąja religija. Būdami deistai ar 
agnostikai, jie pajuto, kad žmogus pats vienas, savo paties 
pastangomis gali įveikti skaudžias žmogiško ir gamtiško 
kentėjimo problemas, kurių tradicinių religijų Dievas, matyt, 
nepajėgia ar nenori pašalinti. Tačiau po 1755 m. Lisabonos 
žemės drebėjimo Švietimas perėjo į rimtesnę ir moralisti- 
škesnę fazę, kai skeptikai ir netikintieji ėmė ieškoti žŽmogiš- 
kojo tikslo ir solidarumo modelių kaip priemonių užkirsti 
kelią ar minimizuoti konfliktų ir nelaimių padarinius*. 
Ir jie rado juos daugiausia asketiškuose antikos miestuose- 
valstybėse, Biblijos gentiniuose ritualuose, tarp spartiečių, 
ankstyvųjų romėnų ir Mozės valdomoje žydų bendruome- 
nėje*“. Šioje stoiškoje aplinkoje kosmopolitiniai idealai pra- 
dėjo netekti savo patrauklumo. Neeuropiečiams, norėjusiems 
“asimiliuotis" su Europos civilizacija, buvo netrukus pasiū- 
lyta užmiršti savo kosmopolitizmą ir įsilieti į atgimstančią 
tautinę bendriją, kurioje jie buvo apsigyvenę ar su kuria bu- 
„vo susieti, kaip Koraisas ir Alfieri — su Prancūzija, arba 
grįžti į savo gimtąjį kraštą ir ten atgaivinti savo puolusią ir 
sugedusią giminę. 

Artėjant XIX amžiui ir gausėjant etninių skriaudų, kurias 

darė imperiniai užkariavimai ir kolonializmas, vis daugiau 
išsimokslinusių nevakariečių pradėjo grįžti į savo gimtuo- 
sius kraštus, nusivylę dėl savo “mesianinių" kosmopolitinių 
vilčių žlugimo““. Jie tikėjosi asimiliuotis su Europos civiliza- 
cija kaip individai; dabar jie perkėlė visą įkarštį į savo nie- 
kintą bendruomenę, ieškodami būdų, kaip ją ištraukti iš tam- 
sumo ir degradavimo į Vakarų civilizacijos, kuria jie vis dar 
žavėjosi, vandenis. Vakarietiškos asimiliacijos šalininkai, 
pradedant Gercenu ir Belinskiu ir baigiant Herzliu, Nehnu ir 
Atatūrku, siekdami “pasivyti Vakarus", savo pasaulietinį me- 
sianizmą nukreipė į tai, kad sutelktų savo bendruomenes, 
modernintų jų institucijas ir šviestų jų tarnautojus. Jie savo 
uždavinį suprato kaip siekimą įvykdyti nacionalinio vysty- 
mosi revoliuciją, kurioje tauta funkcionuoja kaip arena ir at- 
ramos taškas einant į vieningą pasaulinę civilizaciją. Jie iš 
tikrųjų neprarado savo tikėjimo racionalistiniais Švietimo 
tikslais, tačiau aplinkybės verčia juos šį tikėjimą įgyvendin- 
ti tik siauroje jų tautinėje valstybėje. Čia vėlgi jie tik atspindi 
vidines prieštaras, glūdinčias neoklasikinėje tradicijoje, kuri 
suteikė bazę ir ėlan demokratiniam viduriniųjų klasių nacio- 
nalizmui*“. 


MESIANINIAI ELEMENTAI 


Iš kiekvienos šių trijų tradicijų — neotradicionalizmo, 
reformizmo ir neoklasikinio asimiliacionizmo — nacionaliz- 
mas sėmėsi ir toliau semiasi įkvėpimo ir paramos. Iš pirmo- 
j0, puritoniškojo tradicionalizmo, šaltinio nacionalizmas pe- 
rėmė masių religinių jausmų svarbumo ir gilumo supratimą 
ir siekė šiuos jausmus nukreipti taip, kad jie tarnautų tautai. 
Tačiau neotradicionalizmas turi savų pavojų. Jo aklas fanati- 
zmas ir lengvas pasidavimas vado valiai kartu su ksenofo- 
biniu nepakantumu, kurį jis kelia, gali taip pat kurstyti fa- 

šistinius bei rasistinius sąjūdžius, kurie suklestėjo mūsų am- 
žiuje. Aš aptarsiu kai kuriuos iš šių judėjimų ir jų ryšius su 
nacionalizmu vėlesniuose skyriuose. Iš antrosios, reformisti- 
nės, tradicijos nacionalizmas perėmė etniškumo ir istorijos 
vaidmens supratimą bei poreikį pritaikyti šią istoriją prie 
kintančių skeptiško ir moksliško amžiaus sąlygų nepraran- 
dant unikalumo. Čia taip pat kilo problemų, nes labiau 
pažengusios liberalios demokratijos neįstengė suvokti etni- 
nės sąmonės pokyčių savo teritorijose. Prie šios temos sugrį- 
šiu vėliau. Pagaliau iš neoklasikinio, pasaulietiško asimilia- 
cijos idealo nacionalizmas gavo savo pirmines sąvokas: tau- 
tos nepriklausomybė ir pilietybė pripažintoje teritorinėje “tė- 
vynėje". Ir šiandieną jis daug semiasi įkvėpimo iš polio 
tradicijos politinės aistros ir aktyvistinio įkarščio. Perkeltas į 
pasaulio sceną, šis “mesianistinis" politinės revoliucijos ide- 
alas šiandieną yra įkūnytas visų pirma komunistiniame Tre- 
čiojo pasaulio nacionalizme, kuris dėl to vertas išsamesnio 
nagrinėjimo. 

Kiekviena iš šių tradicijų, o kartu ir nacionalizmo sintezė 
iš esmės pasikeitė mūsų šimtmetyje. Vis didesniam įvairių 
visuomeninių padėčių žmonių srautui įsitraukiant į politinę 
areną ir dėl to stiprėjant populistiniam nacionalistinės ideo- 
logijos pradui, nacionalizmo formos ir pavidalai tapo daug 
įvairesni ir protėjiškesni. Šiandieną turime “separatistinį" 
nacionalizmą, “rasinį"" nacionalizmą, “komunistinį"" naciona- 
lizmą, “fašistinį"? nacionalizmą, “liberalųjį"? nacionalizmą, 
“konservatyvųjį"* nacionalizmą, “tradicionalistinį? nacionali- 
zmą ir “pannacionalizmą". Ir vis dėlto, nepaisant pavadini- 
mų gausos, nacionalistinis visų šių atmainų pradas nesunkiai 
atpažįstamas ir, išskyrus kelis atvejus, visada dominuoja. 
Kovojant su varžovais dėl amžininkų proto ir širdies, ypatin- 
ga utopinių ir praktinių elementų sintezė, kurią įkūnija na- 
cionalizmas, nuolat garantuodavo jam pirmumą, ir šiandieną 
jis, atrodo, atgimsta tiek Vakaruose, tiek Trečiajame pasau- 

lyje su nauja energija ir jėga. Ankstesnių milenarinių sąjū- 
džių mesianizmas per visą jų istoriją tapdavo jiems kliūtimi, 
o ypatingas nacionalizmo “mesianizmas", kuris yra labai 
praktiškas ir lengvai įgyvendinamas, teikė jam pranašumo 
prieš jo varžovus. 

Kas yra šiandien šis ypatingas nacionalizmo “mesianiz- 
mas“? Jis neturi nieko bendra nei su milenariniu, nei su 
komunistinių mesianizmu. Ankstesnis milenarinis tikėjimas 
Mesijo atėjimą laikė Šventųjų Karalystės, Naujosios Jeruza- 
lės atėjimu, Protėvių sugrįžimu, Tikėjimo aukso amžiaus pra- 
džia (jo tiksli funkcija keitėsi priklausomai nuo religinės tra- 
dicijos). Iš esmės Mesijas buvo paskutinių dienų šauklys, 
skelbiantis naują malonę, kuri visiškai pakeis sugedusį pasau- 
lį, pražūsiantį Dievo rūstybėje, ir kuri išrinktiesiems atvers 
žemėje išganymo ir tobulumo erą. Komunistinėje versijoje 
taip pat yra paskutinė diena arba, tiksliau, “priešistorės pabai- 
ga“, kai kapitalizmas bus nuverstas ir pakeistas socializmu. 
Istorijai pasiekus savo revoliucinę viršūnę, komunistų partija, 
kuriai išganymas garantuotas, iškels savo pranašą ir vadą, ku- 
ris atliks mesijo vaidmenį paskelbdamas artėjantį senos tvar- 
kos pakeitimą nauja??. 

Tačiau nacionalizmas neturi jokios realios paskutinių die- 
nų vizijos ir, iškovojęs nepriklausomybę, jis negali išgany- 
mo apriboti vien išrinktaisiais. Pagal jo logiką visi tautos 
nariai yra išrinktieji ir visi pašaliniai, kadangi jie taip pat 
priklauso kokiai nors tautai, taip pat yra "išrinktieji"? unika- 
lių kultūrų pasaulyje. Čia nėra vietos ir “mesijui"'. Judėjimo 
pranašai ir vadai, kad ir kokie gerbiami ir charizmatiniai, yra 
tik tautos valios įrankiai. Žmonės yra savęs pačių mesijai, 
O jų etika remiasi kolektyvine savikliova. Realizuodami sa- 
ve, jie vykdo savo pačių revoliuciją, kurioje bendruomenės 
praeitis, nesvarbu — Kinijos ar Rusijos, Meksikos ar Izra- 
elio, rūpestingai atkuriama ir puoselėjama. 

Tokioje praktiškoje ideologijoje kaip nacionalizmas “me- 

sianinis" pradas glūdi jos keliamoje etninės brolybės vizijoje. 
Nacionalistai tiki, kad “mesianinis amžius“ prasidės tik tada, 
kai Žmones vienys bendros vertybės ir bendri jausmai, kaip 
tai būna darnioje šeimoje. Tauta ir yra kaip tik tokia padidinta 
“šeima"", kur realias šeimas vienija bendra atmintis ir patirtis, 
kurianti kolektyvias emocijas ir bendrus idealus, kurių dėka 
kiekvienas individas gali “realizuoti" ir atrasti savo tikrąjį aš. 
Nacionalizmo siūloma programa šiam nostalgiškam, net pri- 
mityviam “mitui" įgyvendinti yra geriau pritaikyta technolo- 
ginei ir racionalistinei epochai. Savo praktikoje nacionalisti- 
nis judėjimas mėgina sukurti tautiškai sąmoningą ir darnų 
elitą, skleisti nacionalinę idėją kitiems sluoksniams, apibrėžti 
tam tikras gyventojų grupes kaip tautas, išvyti svetimšalius ir 
iškovoti tautiečiams teisę tvarkyti savo pačių reikalus ir pa- 
galiau sukurti jo įsivaizduojamą teoriškai nepriklausomų ir 
lygių nacionalinių valstybių pasaulį. Nepaisant vietinių sun- 
kumų ir periodiškų pataisų, tai programa, kuri veiksmingai 
įgyvendinama. Orientavimasis į praktiką yra viena iš nacio- 
nalizmo nuolatinės sėkmės priežasčių. 

Nacionalizmas išvengė ideologijoms būdingos pagundos 
kurti eschatologiją. Jis semiasi jėgos iš realios šiuolaikinių 
kultūrinių grupių jausenos, jausenos, kuri plačiai paplitusi; 
todėl jis yra tvirtai įsišaknijęs modernaus pasaulio sociali- 
niame kraštovaizdyje ir vertybėse. Čia neneigiami naciona- 
lizmo utopiniai lūkesčiai, tik pabrėžiamas jo optimizmas ir 
praktinis sugebėjimas įveikti nesėkmę kolektyvinėmis pa- 
stangomis. 

Milenarizmo įvaizdis — mistinis bėgimas nuo pasmerkto 
pasaulio. Chiliastas ilgisi jo baigties, tos dienos, kada Dievo 
išrinktieji galės įžengti į naują žemišką absoliutaus teisingu- 
mo karalystę: “nes štai aš sutveriu naują dangų ir naują 
žemę; senesnieji nebus atmintyje ir nebepakils į širdį“**. 

Nacionalizmo įvaizdis — atstatymas ir atnaujinimas, grį- 
žimas iš dvasinės tremties į pažadėtąją žemę. Praeityje gy- 

venta ne veltui. Per savo vargą ir tragediją tauta atrado save 
ir keliasi atgimimui. Savo senoje tėvynėje ji iš naujo kurs 
savo buvusį gyvenimą: “jie statys paliktus miestus ir juose 
gyvens; jie veis vynuogynus ir gers jų vyną"??: “Viešpaties 
atpirktieji sugrįš ir ateis į Sioną su šlovinimo giesme; amžina 
linksmybė apvainikuos jų galvą; jiems teks džiaugsmo ir link- 
smybės, o skausmas ir vaitojimas bėgs šalin'*, 


3 skyrius 


FAŠIZMO IŠŠŪKIS 


Apskritai fašizmo tyrinėjimuose vyrauja dų priešingi po- 
žiūriai. Pasak pirmojo, fašizmas yra niūrusis Europos kovin- 
gojo nacionalizmo padarinys, galutinė jo išraiška ir loginė 
išdava. Priešingas požiūris apibrėžia fašizmą kaip išimtinai 
XX amžiaus reiškinį, kaip paneuropietiškojo tarpukario to- 
talitarizmo atmainą, o nacizmą — kaip ryškiausią moder- 
naus kolektyvizmo ir masių demokratijos pasireiškimą. Va- 
dinasi, šis požiūris fašizmą ir nacizmą traktuoja kaip nuo 
nacionalizmo visiškai skirtingus ideologinius judėjimus, ne- 
susijusius kokiais nors ypatingais ryšiais su ankstesniuoju 
judėjimu!. 

Tačiau atrodo, kad nė vienas iš šių požiūrių neatskleidžia 
viso dažnai sudėtingų nacionalizmo ir fašizmo santykių vaiz- 
do. “Totalitarizmo" tezė yra pagrįsta tiek, kiek ji parodo 
esminius dviejų judėjimų ideologijos ir metodo skirtumus, bet 
ji nepakankamai atsižvelgia į glaudžią empirinę sąsają tarp 
nacionalizmo ir fašizmo tarpukario metu ir neatkreipia dėme- 
sio į fin de siėcle“ pesimizmo įtaką. Kita vertus, “evoliucio- 
nistinis" požiūris nepamato svarbių šių dviejų judėjimų tikslų skir- 


* Šimtmečio pabaigos (pranc.). 


*wvv- 

tumų, mažai paiso pradinių nacionalizmo formuluočių ir ne- 
pakankamai įvertina naujų socialinių ir intelektualinių ele- 
mentų vaidmenį XIX amžiaus pabaigoje ir XX amžiaus pra- 
džioje. Šiame skyriuje mėginsiu išryškinti kai kuriuos iš tų 
sudėtingų santykių, kurie klostėsi tarp šių judėjimų, pirma 
išnagrinėsiu kiekvieną iš jų atskirai, po to analizuosiu jų pa- 
našumus ir skirtumus. Tik tada bus galima nustatyti jų empi- 
rines sąsajas ir imtis detaliau aiškinti skirtumus tarp vokiško- 
jo nacionalizmo ir nacizmo. Pagaliau atkreipsiu dėmesį į kai 
kuriuos naujus elementus, iškėlusius XIX šimtmečio pabai- 
gos Europos pasaulyje naująjį fašizmo sąjūdį ir suteikusius 
jam pobūdį tokį skirtingą nuo ankstesnio nacionalizmo, kurį 
jis inkorporavo ir išnaudojo. 


INDUSTRINIS TRIBALIZMAS 


Turbūt plačiausiai paplitęs požiūris į fašizmą laiko jį 1a- 
biau įprasto nacionalizmo kulminacija. Tokios nuomonės 
paprastai laikosi nacionalizmo ir fašizmo oponentai. Jiems šie 
judėjimai yra neatskiriama nepakantaus šovinizmo, kolekty- 
vizmo, rasizmo ir egocentrizmo pragaištingosios srovės dalis. 
Tiesą sakant, yra dvi šio liberalaus pasmerkimo atmainos: se- 
nesnis požiūris nacionalizme įžvelgia vien išplėstą ir sumo- 
dernintą tribalizmo formą, kuri taip pat laikoma fašizmo šer- 
dimi. Taigi nacionalizmas tapo 

iracionalia, romantiška ir utopine svajone — natūralizmo ir gentinio kolek- 

tyvizmo svajone, [apeliuojančia į] mūsų gentinius instinktus, į aistras ir 

prietarus, į mūsų nostalgišką troškimą išsivaduoti nuo asmeninės atsakomy- 
bės įtampos, kurią jis mėgina pakeisti kolektyvine ar grupine atsakomybe“. 


Panašiai argumentuoja Kedourie: 


tad nebuvo atsitiktinumas, kad rasinės klasifikacijos buvo kartu ir lingvi- 
stinės ir kad naciai skyrė germaniškąją arijų rasę, išsibarsčiusią po Cen- 

trinę ir Rytų Europą, pagal lingvistinį kriterijų. Tai darydami, naciai 
tik supaprastino ir suvulgarino Herderio ir kitų rašiniuose glūdinčias 
idėjas?. 


Vėliau liberalai susiejo savo evoliucionistinį požiūrį 
į nacionalizmą ir fašizmą su socialiniais ir ekonominiais 
procesais, traktuodami tokius judėjimus kaip masinės in- 
dustrializacijos ir demokratizacijos sukeltų prieštaravimų 
neišvengiamus simptomus“. Antai Seton-Watsonas teigia, 
kad nacionalizmas yra “tam tikro žmonijos istorijos etapo 
reiškinys" ir pats savaime nėra nei geras, nei blogas; jis yra 
tarsi “moneta, kurios vienoje pusėje matyti kilnūs Garibal- 
di'o bruožai, o kitoje — šlykšti Auschwitzo“ komendanto fi- 
gūra?. Ir Kornhauseris masinių sąjūdžių, tokių kaip fašizmas 
11 komunizmas, iškilimą aiškina “masinių visuomenių“, 
tokių kaip Weimaro respublika, nestabilumu ir pažeidžiamu- 
mu — jos tapo tokiu lengvu didžiausių demagoginių judėjimų 
ir totalitarinių diktatūrų grobiu“. 

Tad liberalusis “evoliucionistinis" požiūris fašizmą glaudžiai 
sieja su ankstesniuoju nacionalizmu, nes abu judėjimai minta 
prispaustų masių, kurias visuotinė industrializacija atplėšė nuo jų 
šaknų ir dezorientavo, — “gentiniais instinktais" ir prietarais. 
Kaip pažymi Bracheris, “savo aukščiausio pakilimo taške na- 
cionalistinė ideologija apeliuoja į masinę beprotybę, įgydama 
kolektyvinės psichozės jėgą, kai priešo sunaikinimas atstoja sėk- 
mę ir išganymą"!. 

Šis evoliucinis požiūris į nacionalizmą ir fašizmą rėmėsi 
dviem šaltiniais. Pirmasis — tai McDougallo ir Le Bono “mi- 
nios psichologija", kuri turėjo įtakos ir Freudo vėlyviesiems 
darbams*. Pasak šių teorijų, grupės baimė yra pats stipriau- 
sias individų saitas visuomenėje. Minios labai paveikios, gan- 
das yra užkrečiantis ir dažnas, o nonkonformizmas visada 


“ Auschwitz-Birkenau (lenk. — Oswigcim) — didžiausias nacių konclageris. Čia 1940- 
1945 m. žuvo apie keturis milijonus žmonių, tarp jų — trys milijonai žydų. 

retas — dėl baimės pasilikti už grupės ribų. Kai kurie minios 
elgesio revoliucinėse “asamblėjose"' per Prancūzijos revoliu- 
ciją tyrinėjimai, atrodo, patvirtina šias hipotezes apie grupės 
baimės ir “psichologinio užkrato" vaidmenį skleidžiant revo- 
liucines idėjas?. Žinomas pavyzdys yra Hitlerio masinės įtai- 
gos ir surežisuotos isterijos technika, kuri panaudojo demobi- 
lizuotų kareivių ir bedarbių bejėgiškumą ir būdavo taikoma 
tais momentais, kai žmonės būdavo atitraukti nuo savo įpras- 
tos aplinkos bei ryšių ir minioje laikinai praradę savo tapatu- 
mą!*. Tiek naciams, tiek prancūzų revoliucionieriams reikėjo 
sukurti naują tikrosios vienybės viziją, sugrąžinti griūvantį 
kolektyvinį statusą ir tapatumą, o tai reiškė sukurti įvaizdį 
antipodo, kurio egzistavimas kelia pavojų šiai vienybei: “be- 
šaknio kosmopolitinio" žydo, “feodalinio" išdaviko ar emigrė 
rojalisto įvaizdį !!. Kai vis labiau artėjama prie psichologinių 
formuluočių, skirtumai tarp fašizmo ir nacionalizmo tampa 
vis neapčiuopiamesni. Ypatingas psichiatrinis požiūris remia- 
si prielaida, kad Žmonės bijo viso, kas nauja ir nepažįstama, 
ir todėl laikosi senos rutinos, kurią laiduoja valstybės, tarsi 
visagalio tėvo, teikiama globa ir apsauga. O nuo tokios nau- 
jumo baimės ir saugumo poreikio politiškai tėra tik vienas 
žingsnis iki didybės manijų susikūrimo ir tarptautinio perse- 
kiojimo!?. Ė 
Kitas liberalaus evoliucinio požiūrio šaltinis — tai naujas 
dėmesys industrializacijos procesui ir jį lydinčioms “įtam- 
poms“. Pasak šio požiūrio, nacionalizmas susijęs su anksty- 
vąja kapitalistine industrializacijos faze, tuo tarpu fašizmas 
iškyla “pokapitalistinėje", arba “pliuralistinėje", fazėje, kai 
industrializacija jau visiškai įsitvirtinusi. Tik tada moderni- 
zacijos sukelta įtampa atitraukia pakankamai daug individų 
nuo jų tradicinės aplinkos, kad jie sudarytų masinių judėji- 
mų būrius, ir tik tada industrializacijos sukurtas nerimas, 
priešiškumas ir iliuzija pastūmėja Žmones ieškoti kolektyvi- 
nių priešų ir su jais kovoti". Atsiranda protestuoti pasiren- 

gusi deklasuotų, detribalizuotų ir detradicionalizuotų vyrų ir 
moterų armija. Reikalaudami sau vietos valdžioje, jie siekia 
saugumo ir reintegracijos“. Ten, kur esama demokratinė 
tvarka negali patenkinti jų reikalavimų, jie eina paskui kiek- 
vieną demagogą, dedasi prie kiekvieno ekstremistinio judėji- 
mo, kuris jiems žada mileniumą žemėje“. Nacionalistinis fa- 
šizmas esąs kaip tik toks judėjimas, o jų Vado garbinimas — 
naujasis deklasuotųjų grupių “industrinis tribalizmas"'. 

Nors ši tezė populiari ir įtikinama, “industrinio tribaliz- 
mo" tezė turi keletą trūkumų. 

Pirmiausia jos etinis patosas prieš fašizmą ir ypač naciz- 
mą skatina jos šalininkus beatodairiškai atmesti visas ideolo- 
gijas, bent kiek panašias į fašizmą. Savo ruožtu šis vidinis 
moralizmas skatina pažįstamą tendenciją įžvelgti fašistinių 
elementų daug ankstesnėse nacionalizmo atmainose, kurios 
po to traktuojamos kaip šios vėlesnės judėjimo atmainos užuo- 
mazgos. Iš tikrųjų konkrečiais atvejais galima rasti svarbių 
istorinių sąsajų tarp nacionalizmo ir fašizmo; tačiau atrinkti 
tik tuos ankstesniojo nacionalizmo elementus, kuriais jis atro- 
do panašus į fašizmą, nepaisant jų labai skirtingų tikslų ir 
konteksto, yra toks pat neistoriškas ir klaidinantis požiūris 
kaip ir tas, kuris nurodo paviršutiniškus komunizmo ir naci- 
zmo taktikos panašumus, neatsižvelgdamas į jų priešingas 
prielaidas ir aplinkybes. 

Taip pat ir ideologiniu požiūriu “industrinio tribalizmo“" 
nuostata dėl “masių" ir “masių elgesio" yra elitistinė, ir ji 
keistai susisieja su tuo pamatiniu iracionalizmu, kuriuo rė- 
mėsi fašizmo tikėjimas. Laikydami fašizmą ir nacionalizmą 
grupinės baimės, minios įtaigumo ir kolektyvizmo industri- 
nėje epochoje pavyzdžiais, liberalaus pliuralizmo gynėjai 
patys parodo savo baimę dėl dalyvaujamosios demokratijos 
ir technologinės pažangos, kuri kadaise išjudino fin de siėc- 
le iracionalizmą ir tapo fašizmo intelektualiniu atramos taš- 
ku. Masinių judėjimų ir kolektyvinio smurto reguliavimas ir 

kontroliavimas buvo vienas svarbiausių fašizmo tikslų: pana- 
šų elitizmą galima įžvelgti liberalioje fašizmo ir nacizmo bai- 
mėje; panašus, nors ir mažiau raiškus, nepasitikėjimas radika- 
lia masių demokratija. 

Be to, pagrindiniu šios tezės teiginiu — kad nacionaliz- 
mas ir fašizmas yra “minios reiškiniai", galima tikrai suabe- 
joti. Išskyrus itališkąjį fašizmą ir nacizmą, dauguma fašisti- 
nių sąjūdžių buvo palyginti negausūs, kol jie perėmė valsty- 
bės valdžią ir panaudojo savo tikslams valstybės aparatą. 
Savo ištakomis fašizmas ir net nacizmas atitinka daugumos 
modernių judėjimų schemą: jie prasideda nuo mažų ideolo- 
gų ir agitatorių būrelių ir tik pamažu išplečia savo įtaką, 
visais laikais priklausydami nuo atsidavusio aktyvistų bran- 
duolio. Tas pat tinka tiek ankstesniajam, tiek ir vėlesnia- 
jam nacionalizmui: šie vadinamieji “masiniai judėjimai" pa- 
sirodo esą stebėtinai maži, vertinant juos pagal juose daly- 
vaujančių visų gyventojų ar net aukštesniųjų ir viduriniųjų 
sluoksnių procentą“. 

Pagaliau šioje tezėje abejotinas ir “industrializacijai"" (ta- 
rus, kad ją apskritai galima tiksliai apibrėžti) priskiriamas 
vaidmuo. “Industrinio tribalizmo" tezė remiasi prielaidomis, 
kad viena ir ta pati priežastis visur turi sukelti panašius pada- 
rinius ir kad ši konkreti priežastis — masinė visuomenė ir 
industrializacija — iš tiesų buvo lemiama. Abi prielaidos 
akivaizdžiai nepagrįstos. Pirmoji ignoruoja įvairių Europos 
šalių labai skirtingų kultūrų ir politinių tradicijų įtaką, iš 
esmės modifikavusią industrializacijos poveikį visur, kur jis 
buvo bent kiek stipresnis. Antroji užmiršta, kad daugelis 
nacionalizmo atmainų ir net kai kurie fašistiniai judėjimai iš- 
kilo anksčiau, negu industrializacija pasiekė ir paveikė jų te- 
ritorijas, anksčiau, negu atsirado sunkioji pramonė, didmeni- 
nės prekybos rinkos ar samdomojo darbo jėga. Pakanka tik 
pagalvoti apie XIX amžiaus pradžios vokiečių arba graikų 
nacionalizmą, apie Kroatijos arba Slovakijos fašizmą šiame 

amžiuje, kad suprastume, jog, nors tam tikri socialiniai ir eko- 
nominiai pokyčiai turi būti įvykę, jie nebūtinai sietini su “in- 
dustrializacija" ir masine demokratizacija, kurią turi omenyje 
“industrinio tribalizmo" tezės šalininkai. Nacionalizmas, kaip 
ir fašizmas, dažnai iškildavo agrarinėse visuomenėse, ir tik 
todėl, kad fašizmas formavosi vėliau, jis dažniau sutapdavo 
su masinės industrializacijos pradžia. Tokie ryšiai turi būti 
nustatomi empiriškai, be išankstinės “industrinio tribalizmo" 
tezės!!. 


TAUTOS SAMPRATA 


Sistemiškesnis ir realistiškesnis požiūris į santykius tarp 
nacionalizmo ir fašizmo turi prasidėti nuo šių dviejų judėji- 
mų vadų ir šalininkų veiksmų ir pareiškimų. Tokio indukty- 
vaus tyrimo tikslas turi būti pirmiausia bendrų elementų pa- 
ieška konkrečiuose šių judėjimų pavyzdžiuose siekiant su- 
prasti jų pačių apsibrėžimo pagrindą. Žinoma, ir nacionalis- 
tai, ir fašistai skyrėsi tarpusavyje ne tik savo specifiniais 
tikslais, bet ir ta reikšme, kurią jie teikia skirtingiems savo 
“doktrinos? ir praktikos elementams ir vertybėms. Tačiau 
atidesnis nagrinėjimas gali atskleisti kai kurias pasikartojan- 
čias temas ir veikimo metodus, kurie atskiria nacionalistinius 
judėjimus nuo kitų judėjimų, tokių kaip fašizmas ir komuni- 
zmas, ir panašiai, nors kur kas ne taip griežtai, galima api- 
brėžti fašistinius judėjimus. Tokiu būdu galbūt galima nusta- 
tyti bendriausius nacionalizmo ir fašizmo požymius ir paro- 
dyti, kad jie iš tiesų atspindi tam tikrą realybę ir tam tikrus 
įsitikinimus, o ne vien tas konotacijas, kurias išreiškia “ko- 
lektyvizmas", “tribalizmas" ar dar koks nors miglotas nieki- 
nantis terminas. Ir jeigu galime nustatyti jų požymius bei jų 
atspindimą realybę, tada galime eiti toliau, parodydami, kaip 
jie susiję konceptualiai ir sociologiškai. 

Užuot mėginęs pateikti formalų nacionalizmo ar fašizmo 
apibrėžimą, pradžioje priminsiu pagrindinius tikslus, kurie 
įkvepia nacionalistinius judėjimus. Jų yra trys: pilietinė au- 
tonomija, teritorinis vientisumas ir istorinis tapatumas. Kar- 
tu jie apibrėžia specifinę “tautos" ir “tautiškumo" kaip etni- 
nės brolybės sampratą, kuri yra nacionalistinės ideologijos 
šerdis. 

Kalbėdamas apie “pilietinę autonomiją"', turiu omenyje ži- 
nomą idėją, kad bendruomenę sudaro teoriškai lygūs pilie- 
čiai, kurie turi teisę į laisvę ir savivaldą 1r kurių pirmoji 
pareiga — ginti savo bendruomenę ir rūpintis jos gerove. 
Tai toji tautinės autonomijos idėja, kurią visiškai įkūnija 
Prancūzų revoliucijos iškelta tautos suverenumo samprata. 
Klasikinė jos išraiška tebėra Sieyėso formuluotė: “Tauta yra 
aukščiau visko. Ji yra visa ko šaltinis. Jos valia visada tei- 
sėta... Žemės tautos turi būti suvokiamos kaip individai, 
nevaržomi socialinio saito, kitaip sakant, kurie yra prigim- 
tinės būklės" '*. Dar ankstesnis šio “neoklasikinio" pilietinio 
patriotizmo idealo pareiškimas pasirodė Šveicarijoje 1775 m., 
kai Fussli iškėlė tris klausimus apie pilietybę ir bendruomenę 
ir į juos atsakė: 

Kokia yra kiekvieno piliečio pareiga ginant savo tėvynę? Savo noru ir 

su džiaugsmu paaukoti jai savo gyvybę ir nuosavybę. 

Kaip mes vadiname pilietinių pareigų visumą? Pilietinėmis dorybėmis. 

Kaip mes vadiname žmogų, kuris stengiasi kuo tobuliau įgyvendinti 

politinę dorybę? Tikru patriotu“?. 


Kur kas vėliau Jeffersonas, praėjus penkiasdešimčiai metų po 
Nepriklausomybės deklaracijos paskelbimo, tokiais žodžiais 
prisimena šį įvykį: 
Tebūnie ji pasauliui tuo, kuo aš tikiu, kad ji bus... ženklu žmonėms 
sutraukyti grandines, primestas jiems vienuoliško tamsumo ir prietarin- 
gumo, ir įsigyti savivaldos palaimą ir saugumą“. 


Pamatinė idėja, kuria remiasi šis nacionalizmo bruožas, 


6—691 

nėra vien tikėjimas, kad žmonės būna laimingesni, kai jie pa- 
tys save valdo, bet “herojiškesnė" ir dinamiškesnė idėja — 
kad bendruomenės turi savo pačių buvimo dėsnius, kurie rei- 
kalingi visiškos saviraiškos ir laisvės nuo išorinių varžtų. To- 
dėl individai turėtų savo noru aukoti asmeninius interesus ir 
gerovę piliečių visumos labui taip, kad šie vidiniai dėsniai, ši 
vidinė energija ir jėga galėtų realizuotis veiksmo pasaulyje. 
Tai ir yra toji autonomijos ir herojiško pasiaukojimo etika, 
kurią neoklasicistai Amerikoje, Anglijoje, Šveicarijoje, Itali- 
joje, Vokietijoje ir ypač Prancūzijoje taip įspūdingai kėlė li- 
teratūroje, filosofijoje ir vaizduojamuosiuose menuose ir ku- 
ri, kaip matėme, buvo vienas stipriausių XVIII amžiaus pa- 
baigos ir XIX amžiaus nacionalizmo pradų?!. 

Konkretesnis ir apčiuopiamesnis siekis — tai teritorinio 
vientisumo ir nedalumo reikalavimas. Paprasčiausia jo for- 
ma — tai reikalavimas, kad visi etninės grupės nariai būtų 
sutelkti toje pačioje teritoriškai vientisoje “tėvų Žemėje“. 
Kaip parodė Amerikos kolonijų ir Bangladešo atvejai, vien- 
tisumas yra esminis elementas: kuo kompaktiškesnė ir la- 
biau fiziškai apsaugota pasirinktoji teritorija, tuo geriau, 1f 
tai liudija Šveicarijos, Islandijos ir Andų saugomos Čilės 
pavyzdžiai. Tačiau vientisumo idėja turi dar ir socialinį as- 
pektą: teritorija, kaip saugi vieta, pripažinta oazė, padeda 
vykdyti “tautiškumo" ryšių kūrimo ar stiprinimo socialinį 
eksperimentą. Jei apskritai galima kalbėti apie “tautos kūri- 
mą“ kaip apie ideologinį tikslą, tai teritorijos vientisumas 
yra šio tikslo sine gua non. O tai savo ruožtu reiškia vietinių 
ar provincialių sentimentų ir ryšių nutraukimą ir net slopi- 
nimą tam, kad būtų išugdytas teritorinio ar net kontinenti- 
nio lojalumo ir solidarumo jausmas. “Mes turėtume savo 
idėjas ir priemones padaryti visuotines, — rašė Noahas 
Websteris. — Mes privalome laikyti save ne vien tam tikros 
valstijos gyventojais, bet amerikiečiais, bendrais didžiosios 
imperijos valdiniais". Panašiai jakobinų centralistai nuož- 

miai ideologiškai kovojo su vadinamuoju žirondistiniu “fede- 
ralizmu", kuris, jų manymu, buvo nepajėgus įveikti įvairių 
Prancūzijos provincijų atskirumą?. 

Šiame prisirišime prie atskiros vientisos teritorijos būta ir 
romantiškesnio prado — “organiškumo" idėjos: neva ben- 
druomenėms reikia “savos" Žemės tam, kad jos galėtų dera- 
mai ir visiškai išreikšti save ir savo vidinę būtį. Tokius sen- 
timentus stipriausiai jaučia tremtinys, kuris nemato jokios 
vilties diasporos bendruomenėms, kaip kad Ben-Yehudahas 
sėslumo zonoje“ 1880 m., kai jis rašė apie žydų grįžimą į 
Izraelį: “Tauta negali gyventi ne savo pačios žemėje; tik šio- 
je Žemėje ji gali atgyti ir sunokinti nuostabių vaisių kaip se- 
novėje“"**. 

“Organiškumo “ analogija suvaidino didesnį vaidmenį 
nacionalizmui siekiant savo trečiojo tikslo — atrasti ir įdieg- 
ti piliečiams jų istorinio tapatumo jausmą. Čia tikslas buvo 
labiau vidinis ir kultūrinis, tai pastangos atgaivinti ar atkur- 
ti prarastą ar pavojuje atsidūrusią “asmenybę" tiriant ben- 
druomenės praeitį, jos papročius, kalbą, religiją ir tautosa- 
ką. Nors Prancūzijos revoliucija turėjo ir šį “etninį — istorinį" 
matmenį, jis tapo vyraujančiu rūpesčiu kitur — Vokietijoje, 
Lenkijoje, Graikijoje ir Italijoje??. Jis sutapo su “ikiromanti- 
ne" reakcija į prancūzų kultūrinę hegemoniją po to, kai 
XVIII šimtmečio septintajame ir aštuntajame dešimtmečiuo- 
se iškilo rusoistinė “grįžimo prie gamtos" srovė“. Jį taip 
pat labai skatino “istorizmo? atgimimas literatūroje, kritiko- 
je ir menuose, tokie kaip Osiano“", Edų ir Nybelungų gies- 
mės atradimai, taip pat atgimęs domėjimasis Homeru ir 
Biblija kaip archaiškų, pirmykščių laikų ir etninių ištakų 


“ Sėslumo zona (angl.—Pale of Settlement) — teritorija, kur buvo leista gyventi 
žydams, pavyzdžiui, tam tikros Rusijos imperijos dalys. 

“ Legendinis III a. keltų liaudies dainius ir karys. Jo epopėjos “atradimas" apie 1760 
m. sudomino Europos literatus (tarp jų Schillerį ir Goethe), bet greitai buvo įrodyta, 
kad jo kūriniai falsifikuoti. 

liudijimais. XVIII amžiaus pabaigoje ir XIX amžiuje buvo 
gausu tokių istorinių kultų, pradedant keltiškuoju, skandi- 
naviškuoju ir viduramžių gotiškuoju atgimimu ir baigiant ro- 
mėnų, archainių graikų ir bibliniu atgimimu; XX amžiuje 
tautosakos kultas, kaip tapatumo siekio atspirtis, išplito po 
slavų kraštus, pasiekė Japoniją su jos sinto kultu, Indiją, at- 
radusią savo Vedas, įkvėpė Atatūrką su jo “Saulės kalbos" 
teorija'??. 

Kas slypėjo už šio naujo istorinio tapatumo siekio? Atsa- 
kymo raktą duoda Friedricho Schlegelio pagyrimas tiuringiš- 
kajai Warburgo piliai prie Eisenacho, miestelio, kur vyko mi- 
nezingerių varžybos ir kur Liuteris užbaigė Naujojo Testa- 
+ mento vertimą. “Matydamas tokį reginį, — rašo jis, — negali 
negalvoti apie tai, kokie vokiečiai kadaise buvo... Nuo tų lai- 
kų Žmonės nusileido į slėnius, arčiau kelių, geisdami svetimų 
papročių ir svetimų pinigų, o pilys aukštumose stovi apleis- 
tos." Kaip ir Schilleris, Schlegelis pradėjo žvelgti į vokiečius 
kaip į universalią tautą, turinčią dvasinę misiją; ir savo poe- 
moje An die Deutschen (1800) jis vokiečių didvyriams kiek- 
vienoje kultūros srityje skyrė dekadentinės Europos gelbėji- 
mo užduotį. Tai darydamas, jis prieštaravo visokiai kultūri- 
nei asimiliacijai: “Pirmykštis moralinis tautos būdas, jos pa- 
pročiai, jos ypatybės turi būti laikomi šventais". 0 1815 m. 
Arndtas rašė: “Vokiečiai nesusimaišė su kitais, jie išlaikė 
savo pirmykštį grynumą, jie sugebėjo vystytis lėtai, bet tvir- 
tai pagal amžinus laiko dėsnius; laimingieji vokiečiai yra pir- 
mykštė tauta" ?. 

Grįžimas pre istorijos ir kalbos grynumo — toks brangus 
vokiečių nacionalistams — iš esmės buvo moralinis siekis, 
dalis to moralinio atgimimo ir apsivalymo, kuris buvo būti- 
nas autonomijos ir socialinės darnos siekių papildymas. 


“ Kemalis Atatūrkas, Turkijos prezidentas (1923-1938) ir moderniosios turkų tau- 
tos kūrėjas, siekė “išgryninti" turkų kalbą, pašalindamas arabiškus elementus ir 
įvesdamas lotyniškus rašmenis. 

Vokietijoje, kaip ir kitur, nacionalistų siūlomas vaistas 
nuo socialinės letargijos ir susiskaidymo buvo moralinė ir 
politinė revoliucija, asmens sąmoningumo, tikrojo, grynojo 
aš atgimimas, jo išlaisvinimas nuo svetimų, neprigimtinių 
bruožų. Toks asmuo galėjo būti surastas tik pracities am- 
žiuose, kai skleidėsi tikrasis bendruomenės moralinis cha- 
rakteris ir jos savybės, dabar nepaprastai užgniaužtos ir 1š- 
kreiptos. 

Tad tokie yra nacionalistų visame pasaulyje pagrindiniai, 
pasikartojantys siekiai. Žinoma, jie nėra vieninteliai jų tiks- 
lai. Nacionalistai taip pat pabrėžia valios kultą, herojinę kovą 
dėl bendruomenės. Vėliau jų gyvybiniu rūpesčiu tapo ekono- 
minė autarkija. Ypač Lotynų Amerikoje ekonominio savaran- 
kiškumo dorybės ir poreikis apsisaugoti nuo kainų ir preky- 
bos svyravimų pasaulinėje rinkoje bei nuo Amerikos ir mul- 
tinacionalinių korporacijų tapo vienu iš kertinių nacionalisti- 
nės atsinaujinimo programos akmenų““. Ir, žinoma, visada eg- 
zistuoja nacionalistinis tarptautinio statuso ir “orumo" reika- 
lavimas, kuris dažnai virsta politine konfrontacija ar net atvi- 
ra ekspansija. 

Tačiau atidžiau pasižiūrėjus į šiuos reikalavimus, matyti, 
kad jie visi yra pradinių trijų nacionalistinių siekių vediniai. 
Priklausomai nuo laiko ir vietos skirtumų šiems vediniams 
gali būti teikiama pirmenybė, ir taip susiklosto ta stebinanti 
nacionalistinių siekių įvairovė, kuri apsunkina nacionalizmo 
bendro apibrėžimo paieškas. Tačiau jie neturėtų atitraukti 
dėmesio nuo pagrindinių siekių, kurie mums apibrėžia visų 
nacionalistų puoselėjamą viziją — "tautos" kaip autonomi- 
nės, vieningos bendruomenės su aiškiai pripažintu tapatumu 
viziją. Tad nacionalizmas yra ideologinis judėjimas už tam 
tikros socialinės grupės, kurią kai kurie jos nariai suvokia 
kaip realią ar potencialią tautą, autonomijos, vienybės ir 
tapatumo įgijimą ir išlaikymą?!. 

SMURTO KULTAS 


Dar neaiškesnė ir slidesnė negu nacionalizmo yra fašizmo 
sąvoka, kuri jau savo etimologine kilme iš “liktorių kirvių“ 
pirmiausia išreiškia valstybės galią. Mussolini tai dėsto visi- 
škai aiškiai: 

Fašizmo pagrindas — tai tam tikra valstybės, jos pobūdžio, jos pareigos ir 

jos tikslo samprata. Fašizmas suvokia valstybę kaip absoliutą, kurio atžvil- 

giu visi individai ar grupės yra santykiniai, apibrėžiami tik pagal jų santykį 
su valstybe... 

Valstybė yra vidinio ir išorinio saugumo garantas, bet ji taip pat yra 
globėja ir perdavėja tautos dvasios, per šimtmečius ugdytos kalboje, 
papročiuose ir religijoje. Valstybė yra ne tik gyvoji dabarties tikrovė, ji 
taip pat yra susieta su praeitimi ir, svarbiausia, su ateitimi, ir tokiu būdu 
peržengdama trumpas individualaus gyvenimo ribas, ji atstovauja ima- 
nentinei tautos dvasiai...?2. 


Mussolini'o tipo fašistai troško panaikinti parlamentinę 
sistemą, paremtą klasių susiskaidymu, ir pakeisti ją nauja 
aplink Vadą susibūrusio elito hierarchija ir masių vienybe 
viską apimančios valstybinės valdžios sistemoje. Neklasinė 
fašizmo visuomenė taip pat buvo griežtai hierarchinė, ir žmo- 
nių padėtį joje lėmė jų naudingumas valstybei ir Vadui. 
Panašiai daugelis fašizmo atmainų taip pat priėmė Mussoli- 
ni'o “korporatyvinės valstybės" formuluotę — valstybės, kur 
korporacijų vadovai veikia kartu su darbininkų profsąjungo- 
mis ir joms vadovauja. Tačiau korporatyvizmas vis dėlto bu- 
vo tik principo, kad valstybė įkūnija dvasinę jėgą, vedinys. 
Kaip rašė Mussolini savo garsiame straipsnyje apie fašizmą, 


fašistinė valstybė... yra visos asmenybės forma, vidinis dėsnis ir draus- 
mė. Ji persmelkia valią ir intelektą. Jos principas — pagrindinis žmo- 
gaus asmenybės siekis pilietinėje bendruomenėje — pasiekia patį žmo- 
gaus vidų ir įsitvirtina tiek veiklos žmogaus, tiek mąstytojo, tiek meni- 
ninko, tiek mokslininko širdyje kaip pačios dvasios dvasia??. 


Tačiau valstybė, nors ir įkūnija aukštesnįjį principą, ga- 

liausiai yra tik įrankis ir tarpininkė. Net Mussolini ilgainiui 
pradėjo teikti pirmenybę Partijai arba Judėjimui. Jo įstaty- 
mas, sulyginantis pašalinimą iš partijos su tėvynės išdavimu 
ir reikalaujantis pašalinti išdaviką iš politinio gyvenimo, tai 
aiškiai parodo?“. Kaip jis pareiškė, “Partija kurs didžiąją po- 
litiką, o valstybė atstovaus didžiajai politikai“'?*. Tačiau fa- 
šizmo branduolį sudaro ne pati partija kaip organizacinė 
struktūra ir ne jos pastangų tikslas, jį greičiau sudaro parti- 
jos įkūnytas politinės veiklos stilius ir tą stilių grindžiantis 
weltanschauung *. 

Šį stilių galime pavadinti smurto kultu, o jį grindžiančią 
filosofiją — darvinistinio “vitalizmo" atmaina. Fašizmas at- 
virai šlovino karo instinktus: “pasaulis niekada nebuvo toks 
nuožmus", — rašė d'Annunzio*?. Idealus homo fascista to- 
kiems prancūzų fašistams kaip Brasillachas ar Drieu de la 
Rochelle buvo jėgos žmogus, pavergiantis silpnuosius ir at- 
randantis savo paskirtį istoriją lemiančioje kovoje už savo 
grupę. Trumpai kalbant, jis yra herojus?*. Štai kodėl fašistai 
taip pabrėždavo jaunumą ir kodėl tiek daug fašistinių vadų 
buvo jauni??. Štai kodėl fašistai taip niekino buržuazinę mo- 
ralę, kurią jie tapatino su senąja karta, nors praktiškai jie 
palaikė šeimą ir tautinius ryšius. Šiuo pagrindu besiformuo- 
jantis politinis stilius yra aktyvistinis, dinamiškas, agresyvus, 
bet taip pat kolektyvistinis. Dar daugiau, politika tampa dva- 
sine veikla. Kaip tik taip ją apibūdino Rumunijos “Geležinių 
saugų" vadas Horia Sima, kuris rašė: “Mes turime liautis 
skirti dvasinį žmogų nuo politinio Žmogaus. Visa istorija 
yra dvasinio gyvenimo komentaras"**. 

Pamatinė jų “filosofija"" nihilistiškai atmeta tiek kultūri- 
nę, tiek ir politinę Europos tradiciją. Puldami buržuazinį de- 
kadansą, fašistai atmeta ne tik parlamentinę demokratiją ir 
liberalizmą, bet taip pat ir kapitalo interesų bei marksistinės 
doktrinos “materializmą". Šlovindamas nežabotus instink- 
tus, fašizmas atmetė ne tik protą ir toleranciją, bet net Žmo- 

giškesnes emocijas. Fašistinis herojus yra brutalus realistas. 
Jis ištikimas draugams, bet makiaveliškas su svetimaisiais. 
Jis stiprus ir energingas, bet visada pasiruošęs tarnauti di- 
džiajam reikalui ir Vadui. Vadas iš tiesų yra fašizmo “naujo- 
jo Žmogaus“ politinio stiliaus ir jį įkvepiančios “instinkty- 
vios" ar vitalistinės filosofijos kvintesencija. Juk, atmetus 
visas kitas vertybes, kas lieka, be brutalios jėgos ir pirmykš- 
čio instinkto? 

Suprantama, šį “nihilistinį vitalistinį" sindromą buvo 
galima lengvai susieti su rasistinėmis idėjomis. Darvinisti- 
nė kova už būvį ir viešpatavimą, kuriai atveria kelią neža- 
botas instinktizmas, atranda puikią areną biologiškai api- 
brėžiamų bendruomeninių galybių kovai dėl rasinio viešpa- 
tavimo. Fašisto mąstymas žvelgia į socialinius junginius 
kaip į bendruomenines galybes nesiliaujančioje mirtinoje 
kovoje dėl viešpatavimo, ir biologinės analogijos čia labai 
įtaigios ir natūralios. Tačiau nereikia fašizmo tapatinti su ra- 
sizmu. Daugelis fašizmo atmainų, ypač Centrinėje ir Rytų 
Europoje, buvo daugiau ar mažiau nuožmiai rasistinės; ta- 
čiau kitos, Vakarų Europoje, rasizmo klausimais tylėjo, bent 
jau iki ketvirtojo dešimtmečio pabaigos, ypač Italijoje, Bel- 
gijoje ir Olandijoje. Taip pat Ispanijoje ankstyvoji Falange 
buvo santykinai laisva nuo antisemitizmo, o kai kurie pran- 
cūzų fašistai, nors ir būdami antisemitais, manė, kad jų vo- 
kiškieji antrininkai pernelyg sureikšmina rasinę problemą“!. 
Kitaip sakant, kova dėl stipresniųjų viešpatavimo ir triumfo 
galėjo vykti tarp valstybių ir tautų; ji nebūtinai turėjo virsti 
rasiniu konfliktu. 

Be valstybės, jėgos ir vitalinių instinktų šlovinimo, vi- 
soms fašizmo atmainoms buvo būdinga neapykanta marksiz- 
mui. Buvo manoma, kad marksizmas skaido bendruomenę ir 
iškelia klasių konfliktą aukščiau bendruomenės vienybės ir 
jos kovos su kitomis bendruomenėmis. Klasinis konfliktas 
didino žmogaus svetimumą jo bendruomenei. Jis dar labiau 

pakirto jo organines šaknis ir atskyrė nuo bendruomenės 
buržuaziją, kurią fašistai norėjo ten sugrąžinti. Ir, svarbiau- 
sia, marksizmas buvo materialistinis sąmokslas, neigiantis 
žmogaus dvasinį vitališkumą ir gilesniuosius jo instinktus 
tam, kad patenkintų “interesus". 

Priešingai, fašizmas grįžo prie tų “magiškų" gaivalų, ku- 
riuos, kaip atrodė, moderniosios visuomenės buvo atmetu- 
sios arba užmiršusios. Atėjęs į valdžią, jis leido pasireikšti 
prarastajam solidarumui sambūriuose ir procesijose, kur tūks- 
tančiai vienminčių “naujųjų Žmonių“ triukšmingai skelbė 
savo ištikimybę Vadui ir Partijai. Svarbiausia, jis vienijo 
bendruomenę neišvengiamam ir geidžiamam karui su jos 
priešais. 


NACIONALIZMO IR FAŠIZMO 
PALYGINIMAS 


Kartais sakoma, kad fašizmas yra greičiau tam tikra nuo- 
taika ar stilius negu doktrina ar judėjimas; ir reikia pripažin- 
ti, kad, palyginti su nacionalizmu, o ką jau kalbėti apie ko- 
munizmą, fašizmui trūksta teorinio rišlumo ir aiškumo. Ta- 
čiau būtų rimta klaida nurašyti fašizmą kaip vien tik politinį 
toną ar socialinę nuotaiką: “Geležinių saugų“, Falange ar 
Fascisti, o tuo labiau nacių grupių dinamika turi gilesnes 
šaknis ir labiau apibrėžtą bei įtaigesnę pasaulėžiūrą, kurią 
galima naudingai palyginti su nacionalistinių judėjimų pa- 
saulėžiūra. Lyginti galima įvairiais matmenimis ir požiū- 
riais: aš daugiausia atsižvelgsiu į sąvokų ir emocijų kontras- 
tus bei panašumus, į skirtingus požiūrius į komunizmą bei 
socializmą ir į rasizmą bei antisemitizmą ir atitinkamą jų 
socialinę sudėtį. Galiausiai nagrinėsiu istorinius šių dviejų 
judėjimų ryšius. 

Sąvokos ir emocijos 


Sąvokų panašumo pagrindas yra abiejų judėjimų rūpini- 
masis tuo pačiu objektu — “tauta". Tačiau tuo pat metu nacio- 
nalizmo ir fašizmo požiūriai į tautą labai skiriasi. 

Kaip matėme, nacionalistai suvokia tautą kaip etninę ben- 
druomenę, išsiskiriančią pirmiausia savo atskira istorija ir kal- 
ba, o jos nariai laikomi laisvais piliečiais, turinčiais bendras 
teises ir pareigas apibrėžtuose, apribotuose teritoriniuose “na- 
muose". Nacionalisto tikslas — puoselėti šią bendruomenę, 
j0s solidarumo jausmą ir jos autonomiją. 

Tuo tarpu fašizmas linkęs apibūdinti tautą instrumentinė- 
mis sąvokomis, kaip “galios buveinę", kaip valios ir jėgos 
šaltinį ir ginklą. “Tauta" įkūnija grupės dvasinį ėlan vital ir 
gali įgyti valstybės, kaip daugumoje Vakarų fašizmo atmai- 
nų, arba rasės, kaip Centrinės ar Rytų Europos fašizme, 
formą. Fašizmui pilietybės sąvoka geriausiu atveju yra ne- 
reikšmingas dalykas, blogiausiu — klaidinanti buržuazinė 
fikcija. Istorija taip pat atlieka tik instrumentinę funkciją. 
Fašizmas net neturi tikslo stiprinti tapatumą per moralinį 
atgimimą, nors kai kurie fašistai iš pradžių galbūt buvo pa- 
traukti fašizmo uzurpuotų nacionalistinių motyvų. Istorija 
fašistams tėra sandėlis pavyzdžių, kaip jėga nugali silpnu- 
mą, makiaveliška galia išstumia skrupulingą padorumą, in- 
telektualinė agresija įveikia protą ir nuosaikumą. O naciona- 
listų numylėta teritorinė tėvynė turi nusileisti kiekvieno save 
gerbiančio fašisto Iebensraum užkariavimo ir pavergimo 
siekiui“*. 

Vadinasi, “tauta" fašisto požiūriu nustoja būti rūpinimosi 
per se objektas ar atnaujinimo ir realizavimo užduotis: iš 
tikrųjų ji tampa vitalistinės pasaulėžiūros kategorija ir smur- 
to kulto subjektu. Ji jau nėra vien piliečių sąjunga, jiems 
siekiant autonomijos ir tapatumo saugioje tėvynėje, — fašis- 
to “ginkluota tauta“ tampa autoritariniu kariūnų elitu, ko- 

vojančiu biologiškai determinuotą kovą dėl išlikimo ir vieš- 
patavimo. 

Tautiškumo reikšmės ir jo tikslų susiaurinimo svarbus 
padarinys yra tai, kad fašizmas tampa santykinai nepajėgus 
jungtis su kitomis ideologijomis, nes pačiam trūksta intelek- 
tualinio rišlumo. Nacionalizmas pajėgė susipinti su labai 
įvairiomis ir iš principo nesuderinamomis ideologijomis, to- 
kiomis kaip komunizmas ir liberalizmas, o fašizmo sąjungi- 
ninkų gretos apsiribojo imperializmu ir populizmu (su ku- 
riais, žinoma, dažnai jungiasi nacionalizmas). Tai paaiškina- 
ma tuo, kad nacionalizmas yra kur kas lankstesnis ir mažiau 
totalitarinis savo siekiais ir pasaulėžiūra negu fašizmas. Jo 
tikslai konkretesni ir ribotesni, ir jie gali būti suderinti su 
platesnio masto ideologijomis, kaip tai atsitiko su “tautiniu 
komunizmu“ Kinijoje, Kuboje ir Jugoslavijoje arba su “libe- 
raliu nacionalizmu" tarpukario Čekoslovakijoje ar Amerikos 
Nepriklausomybės kare“*. Tuo tarpu fašizmas buvo totalinė 
revoliucija: jis reikalavo visiško atsidavimo, “vientiso Žmo- 
gaus" kūrimo, pretenduodamas į teisę kontroliuoti ir valdyti 
kiekvieną visuomenės ir net individo gyvenimo aspektą. 
Tokiu būdu jis neišvengiamai turėjo būti kur kas uždaresnis 
už uždariausią nacionalizmą. 

Emociškai fašizmas ir nacionalizmas daug kuo panašūs, 
nors yra ir esminių skirtumų. Abu judėjimai yra aktyvisti- 
niai ir “dinamiški", abu siekia sukurti “naują Žmogų“, abu 
pabrėžia jaunumą, stiprumą ir tarnavimą bendruomenei. Kai- 
mo gyvenimas ir žemės dirbimas vaidina svarbų vaidmenį 
nacionalistiniame mąstyme, ko ir galima tikėtis iš tokio te- 
ritoriškai sąmoningo judėjimo; kone visos nacionalizmo at- 
mainos aukština valstietiškus papročius ir gyvenimą gaivi- 
nančioje gamtoje“. Fašizmas taip pat skiria šiek tiek dėme- 
sio žemei: Ouislingo ankstyvasis romantizmas įsivaizdavo 
gerą visuomenę kaip paprastą valstiečių ūkininkų asociaciją, 

ir net ankstyvasis SS laikė ūkininkavimą kilniu ir būtinu vo- 
kiečių uždaviniu“. 

Vis dėlto skiriamu dėmesiu ir požiūriu į visus šiuos as- 
pektus nacionalizmas ir fašizmas skiriasi. Pavyzdžiui, na- 
cionalizmas aktyvizmu naudojasi siekdamas sukurti brolišką 
solidarumą ir etninę autonomiją tėvynėje, tuo tarpu fašiz- 
mui svarbiausia “judėjimo" paties savaime aktyvizmas, di- 
namizmas ir esprit de corps“. Vėlgi, nacionalizmo požiūris į 
jaunumą ir fizinę jėgą šiek tiek dviprasmiškas, nes jam rūpi 
mokslinis dėmesys istorijai, piliečiai kaip visuma ir gilesnie- 
ji moralinio tapatumo šaltiniai. Fašizmas nepripažįsta tokių 
saitų. Žinoma, jis irgi mėgina kontroliuoti ir kreipti jaunatvi- 
šką jėgą ir smurtą bendruomenės tikslams, bet jis taip pat 
iškelia brutalų, jaunatvišką, realistišką “vientisą Žmogų" virš 
silpnų, letargiškų masių. Galima sakyti, kad tokio valdančio 
elito atranka ir rengimas yra principinis fašizmo tikslas, bet 
jį retai kelia nacionalizmas. Panašiai skiriasi nacionalizmo ir 
fašizmo požiūriai į karą ir smurtą. Nacionalistai, Žinoma, 
aukština kovą dėl bendruomenės interesų. Du ankstyvieji 
prancūzų nacionalizmo dokumentai tapyboje — Davido Ho- 
racijų priesaika (1784) ir Delacroix Laisvė, vedanti tautą 
(1830) — kupini karingo veržlumo ir kovos su tironija. Bet 
jie neaukština smurto paties savaime; jų mūšiai vyksta už 
respublikos laisvę prieš potencialų ar realų prispaudėją, juos 
persmelkia pasiaukojimo dvasia ir suvokiamas savo teisių 
atkovojimo padarinių tragiškumas““. Bet jie toli gražu nepri- 
lygsta smurtiškajam Marinetti futurizmui, kurį vienu metu 
sveikino Mussolini ir kuris pabrėžė nepaliaujamą judėjimą 
ir aktyvumą dėl paties judėjimo ir aktyvumo“. Nėra nacio- 
nalizme ir to gyvuliško instinkto ir agresyvumo šlovinimo, 
kuris nuvedė fašistus prie militarizmo paties savaime garbi- 


* Kolektyvo dvasia (pranc.). 

nimo. Visais šiais požiūriais emocinė nacionalizmo projek- 
cija labai skiriasi nuo fašistinės, kuri traktuoja vien kaip 
priemones tas emocijas, kurias nacionalizmas palieka tik 
tikslams. 


Rasizmas ir antisemitizmas 


Nei rasizmas, nei antisemitizmas nėra būtini nacionalizmo 
ar fašizmo komponentai, nors juos ir iškėlė nacizmas. Kita 
vertus, fašizmas turi kur kas didesnį potraukį į rasistines idė- 
jas ir antisemitizmą negu nacionalizmas. 

Rasizmo apskritai nėra pirminėse Burke'o, Rousseau, Jef- 
fersono ir Herderio nacionalizmo formuluotėse. Jis turėjo 
šiokį tokį vaidmenį Fichte's mąstyme ir kiek didesnį — 
Jahno ir Arndto pamokslavimuose po 1806 m. Jis buvo ne- 
ryškus italų, čekų, graikų ar norvegų nacionalizmuose, ir 
kalbose apie “etninį grynumą“ nedažnai skambėjo rasistinės 
gaidos. Kalba ir istorija buvo svarbiausieji gryninimo objek- 
tai XVIII ir XIX amžiaus nacionalizmuose, tokie išliko iki 
šių dienų; ir “etniškumo" prasmė daugumoje nacionalistinių 
pareiškimų yra greičiau kultūrinė negu biologinė. Tai ne- 
reiškia, kad nacionalistai nėra vykdę etninės diskriminacijos, 
bet tokia diskriminacija grindžiama kultūriniais, o ne fiziniais 
kriterijais“. 

Žydų atžvilgiu nacionalizmas apskritai laikėsi Clermont- 
Tonnerre'o nuostatos, priimtos 1789 m. Asamblėjos debatuo- 
se dėl žydų emancipacijos — duoti žydui kaip individui vis- 
ką, žydui kaip žydui — nieko“. Ir Europos žydai buvo pasi- 
rengę mielai mokėti būtinąją emancipacijos kainą, bent jau 
iki tol, kol XIX amžiaus aštuntajame dešimtmetyje Centri- 
nėje Europoje pasirodė modernioji antisemitizmo forma, 
ir jie lojaliai kovėsi savo tėvynių kariuomenėse. Tik XIX 
amžiaus antrojoje pusėje kai kurie nacionalistai Vokietijoje, 
Austrijoje, Prancūzijoje, susiedami konservatyvius idealus 

su populistiniais metodais, pradėjo kelti rasizmo įkvėptą 
antisemitizmą vietoje senojo religinio, ypač tose teritorijose 
(nors ne tik ten), kur žydai sudarė gausią mažumą, kaip 
Rumunijoje ir Lenkijoje, arba kur jie turėjo įtakos, pavyz- 
džiui, kai kuriuose vokiečių ir prancūzų visuomenių sekto- 
riuose. Kaip tik nuo to momento, nuo Dreyfuso bylos“ ir 
Maurraso Action francaise“, kultūriniai diskriminacijos mo- 
tyvai pradėti sieti su biologiniais?“. 

Nagrinėdami fašizmo požiūrius, neturėtume painioti ra- 
sizmo su antisemitizmu. Jau atkreipėme dėmesį į skirtumą 
tarp “vakarietiškųjų" etatistinių fašizmų ir “rytietiškųjų" ra- 
sistinių judėjimų; tačiau net Vakarų stovykloje būta didžiu- 
lės įvairovės. Apskritai iki 1936 m. rasizmas “vakariečių" 
buvo atmetamas: Degrelle'o reksistai [t.y. Belgijos fašistai] 
1r flamandų laikraštis De Daad net smerkė rasistinį antisemi- 
tizmą, o de Musserto olandiškasis nacizmas šį klausimą ap- 
ėjo tylomis, nepaisant žydų mažumų gausumo Belgijoje ir 
Olandijoje. Tik vėliau [anglų fašistas] Oswaldas Mosley pa- 
pildė savo propagandą ir veiklą rasiniais antisemitiniais mo- 
tyvais, ypač kai suprato, jog maršai per Londono žydų kvar- 
talus gali sustiprinti jo judėjimo kovingumo ir dinamiškumo 
pajautą?!. 

Turbūt plačiausias požiūrių į rasizmą 1r antisemitizmą 
spektras susiklostė prancūzų fašizme. XX amžiaus ketvirtojo 
dešimtmečio pradžioje tokie žmonės kaip Drieu de la Rochel- 
le išjuokė nacių idėjas apie vokiečių tautos išskirtinumą ir 
eugeniką. Po 1936 m., kai į valdžią atėjo Lėono Blumo Liau- 
dies frontas, prancūzų fašistai tapo antisemitiškesni. Tačiau 
tik po 1940 m. jie pradėjo išpažinti kraujo grynumo doktriną 


“ L' Affaire Dreyfus (pranc.)- 1894 m. žydų kilmės prancūzų karininkas Alfredas 
Dreyfusas buvo nepagrįstai įkalintas už šnipinėjimą. Po ilgos kairiųjų kampanijos 
1906 m. jis buvo išteisintas. 

“ Nacionalistų ir rojalistų laikraštis ir organizacija, įsteigti 1899 m., vykstant 
ginčams dėl Dreyfuso įkalinimo. 

1r net dar 1942 m. Marcelis Dčatas skyrė garbingus, patrioti- 
škus žydus nuo rasiškai kenksmingų. Antisemitinė Prancūzi- 
jos tradicija neturėtų būti tapatinama su rasizmu, nes Prancū- 
zijoje buvo visiškai nesunku žydus atstumti kultūriniu, o ne 
biologiniu pagrindu?*. 

Praktikos požiūriu tas skirtumas buvo esminis. Kaip tik 
Centrinės ir Rytų Europos šalyse, kur triumfavo biologinis 
rasizmas ir kur fašizmas buvo revoliucija, siekianti greičiau 
sunaikinti egzistuojančią valstybę, o ne ją transformuoti kaip 
Vakaruose, galėjo būti įgyvendinta žydų ir čigonų fizinės 
segregacijos ir naikinimo politika. Kaip tik Vokietijoje ir 
Austrijoje, kur rasizmas buvo nuožmiausias, gimė ši politi- 
ka*?. Todėl galima padaryti išvadą, kad šiose šalyse ne na- 
cionalizmas ir ne fašizmas davė postūmį naujam antisemiti- 
zmui, nors, be abejonės, fašizmas čia prisidėjo. Greičiau pati 
socialinio darvinizmo rasistinė doktrina, remdamasi nauju 
“mokslo? ir “stebėjimo" pagrindu, vėl įžiebė antisemitizmo 
ugnį, iš kurios išsigelbėti žydams nebuvo įmanoma nei 
lojalumu, nei atsiverčiant ar net pabėgant kaip ankstesniais 
laikais. 

Palyginę fašizmo ir nacionalizmo reakciją į šiuos klausi- 
mus, turime prieiti išvadą, kad fašizmas turi kur kas mažiau 
ideologinių ir emocinių apsaugos priemonių negu naciona- 
lizmas nuo rasistinio ir antisemitinio užkrato; tačiau, kaip 
rodo dabartinis Pietų Afrikos režimas, rasistinė ideologija 
gali veikti ne fašistinio judėjimo ar režimo kontekste. Kaip 
dažnai būna socialiniame ir politiniame gyvenime, nėra griež- 
tos koreliacijos tarp fašizmo ir rasizmo ar antisemitizmo. 
Kartu akivaizdus ryšys tarp fašistinio jėgos garbinimo ir 
žydų ypatingo bejėgiškumo prieš Antrąjį pasaulinį karą. Žy- 
dai, kaip smurto kulto taikinys, fašistams buvo ideali kate- 
gorija, ypač Rytų Europoje““. 

Socializmas ir komunizmas 


Vienas iš cementuojančių ir būdingiausių fašistinių judė- 
jimų bruožų yra jų neapykanta marksistiniam komunizmui. 
Tuo tarpu nacionalizmas, iškilęs daug anksčiau už marksiz- 
mą, pasirodė visiškai pajėgus adaptuoti kiekvieną marksiz- 
mo atmainą beveik nerodydamas jam tokios neapykantos 
ženklų. Kalbant apie socializmą, padėtis sudėtingesnė. Tiek 
fašizmas, tiek ir nacionalizmas gali jungtis ir jungėsi su 
nemarksistiniu socializmu ir ypač su populistiniu socializmu. 
Tuo pat metu fašistai yra daug kritiškesni dėl to, ką jie laiko 
socializmo “materializmu", šiuo požiūriu suartėdami su tra- 
diciniais konservatoriais. 

Fašistams ir nacionalistams ekonominiai klausimai yra 
šalutiniai. Jie domisi kultūriniais, politiniais ar dvasiniais 
dalykais. Kaip tik remdamasis šiuo požiūriu, fašizmas puola, 
pavyzdžiui, buržuazinės visuomenės veidmainiškumą ir 
monopolinio kapitalizmo galią. Doriot ir Dėatas manė, kad 
didysis verslas, monopolijos ir trestai naikina smulkųjį tra- 
dicinių viduriniųjų klasių verslą ir todėl turi būti reguliuo- 
jami ir kontroliuojami musoliniškojo korporatyvizmo prie- 
monėmis. Jų priešiškumas kapitalizmui buvo jų susvetimėji- 
mo Vakarų buržuazinėms pramoninėms visuomenėms ir 
tam, ką jie laikė kenksmingu materializmu ir nežabotu indi- 
vidualizmu, išraiška. Tuo pat metu jie pripažino privačią 
nuosavybę ir smulkųjį verslą tiek, kiek šie prisideda prie 
bendruomenės interesų ir valstybės. Šiuo požiūriu jiems daž- 
nai tekdavo eiti į kompromisus su stambiuoju verslu, nors 
kai kurie prancūzų fašistai kritikavo Hitlerio taikstymąsi su 
didžiaisiais vokiečių karteliais??. Nepaisant šių kompromisų 
ir atsikratymo socialistiniais radikalais, galėjusiais pakenkti 
judėjimui jo kovoje dėl valdžios, daugybė Europos inte- 
lektualų ir profesionalų buvo suvilioti fašizmo dėl idealisti- 
nių ir antikapitalistinių motyvų. Tik laimėjus fašizmui, atsi- 


Fašizmo iššūkis 85 


skleidė tikrasis jo galios pagrindas ir antikapitalistinį inteli- 
gentijos ir smulkaus verslo idealizmą išstūmė elitinė partinių 
technokratų jėgos filosofija ir negailestinga monopolinė Va- 
do kontrolė. 

Šią evoliuciją nuo antikapitalistinio idealizmo iki nuož- 
maus valdžios technokratizmo gerai iliustruoja Codreanu 
vadovaujamas Arkangelo Mykolo legionas. Šis revoliucinis 
populistinis sąjūdis, įkurtas Rumunijoje 1927 m., sugebėjo 
surinkti 15 procentų (arba maždaug pusę milijono) balsų per 
1937 m. rinkimus. Jo jėga buvo sutelkta tam tikruose netur- 
tinguose ir antisemitiškuose kaimo regionuose, kur jam pa- 
vyko patraukti savo pusėn daugelį valstiečių ir darbininkų. 
Codreanu ir jo šalininkai sėmėsi įkvėpimo iš istorinių analo- 
gijų ir atkampių sodžių bei laisvųjų kaimų (razas) Moldavi- 
jos kalnuose ir miškuose romantikos, ir jie nuoširdžiai do- 
mėjosi valstiečių, o vėliau ir darbininkų problemomis. Fana- 
tiškos ir puritoniškos dvasios legionieriai atsiskyrė nuo reak- 
cingesnės antisemitinės Nacionalinės krikščionių lygos, ku- 
riai vadovavo Cuza, puldami pirmiausia buržuazinės visuo- 
menės ydas ir iškreiptas vertybes. Tam tikra prasme Legio- 
nas atsirado kaip revoliucinis populistinis nacionalistų sąjū- 
dis, papildytas antisemitiniais elementais; tačiau, propaguo- 
dami teroro priemonių naudojimą kuriant “naująjį žmogų" ir 
reikalaudami radikalios kolektyvinės drausmės kovoje su 
status guo, legionieriai patys buvo įveikti jėgos elitizmo, 
kuris glūdėjo jų metoduose. Revoliuciją ir populizmą išstū- 
mė kova su varžovais dėl valdžios ir oponentų persekioji- 
mas*“. Tai yra pavyzdys fašizmo su stipriais elementais so- 
cialinio reformizmo, kuris, būdamas antimarksistinis, bet 
vis dėlto revoliucinis ir socialistinis (nors nepripažįstantis 
klasių kovos koncepcijos), prasidėjo romantiniu nacionaliz- 
mu, bet pamažu virto smurto ir jėgos elitizmo kultu, skel- 
biančiu stipraus “naujojo Žmogaus“ teisę viešpatauti. Tokio 
elitistinio “socialnacionalizmo" pavyzdžių galima rasti kai 

kuriose besivystančiose šalyse po Antrojo pasaulinio karo, 
nors čia paprastai nėra atsidavimo smurtui per se, instinktui, 
šiurkščiam dinamizmui ar atviram valdžios naudojimui stip- 
resniųjų naudai*?. 

Rumunijos atvejis iliustruoja bendresnę fašizmo tenden- 
ciją — atrodyti pagrindiniu marksizmo varžovu, pamėgdžio- 
jančiu jo egzistuojančios “buržuazinės" visuomenės kritiką, 
bet nacionalistiniu ir nematerialistiniu požiūriu. Tai ir paaiš- 
kina jo konflikto su marksizmu nuožmumą. Tačiau naciona- 
lizmą motyvuoja ne “buržuazinės" ar industrinės visuome- 
nės apskritai kritika, o tik nepasitenkinimas jos kosmopoliti- 
nėmis, standartizuojančiomis, imperinėmis apraiškomis, jos 
nesugebėjimu išlaikyti kultūrinę įvairovę ir etninę autonomi- 
ją. Nacionalizmas priskiria šias blogybes ne socioekonomi- 
nei formacijai, bet greičiau politinei kultūrinei sąrangai. 
Todėl jis nelaiko savęs ir neturi būti laikomas marksizmo 
ar socializmo varžovu; jis gali puikiausiai šlietis prie kiek- 
vienos socialinės doktrinos — nesvarbu, konservatyvios ar 
marksistinės, kuri tenkina jo kultūrinius ir politinius reikala- 
vimus. 

Kita vertus, fašizmas gali iš dalies sutapti su socialde- 
mokratija, nepaisant pastarosios priešiškumo instinktyvisti- 
nei ir brutalistinei fašizmo filosofijai ir jų gerai žinomo poli- 
tinio suprmiešinimo Vokietijoje, Ispanijoje, Prancūzijoje ir Ita- 
lijoje. Mat ten, kur nėra socialistinių partijų, atstovaujančių 
valstietijai ir darbininkijai (arba kur jos silpnos), kaip tai bu- 
vo Rumunijoje ir net Vengrijoje, šį vaidmenį perima social- 
revoliucinis fašizmas. 


Socialinė sudėtis 


Sociologiniame lygmenyje skirtumus tarp fašistinių ir na- 
cionalistinių judėjimų ypač sunku apčiuopti. Pirmiausia rei- 
kia skirti jų vadovybę nuo sekėjų, po to — kur kas platesnio 

nacionalistinių judėjimų spektro įvairias istorines epochas ir 
kultūrines sritis. Suprantama, tai yra užduotis, kurios čia ne- 
galime aprėpti ir kuriai atlikti trūksta adekvačių duomenų. 
Tačiau galime padaryti tam tikras bendras išankstines pasta- 
bas. 

Abiejų judėjimų vadovybė daugiausia kilusi iš inteligen- 
tijos, iš pasaulietinio, suvakarietinto profesionalų ir intele- 
ktualų sluoksnio, kurio gyvenimo būdas, visuomeninis statu- 
sas ir pragyvenimo šaltiniai priklauso nuo diplomų bei aka- 
deminių kvalifikacijų ir kuris susijęs su technikos bei idėjų 
pritaikymu ir skleidimu. Tiesa, nacionalistų vadų daugiau at- 
eina iš aukštesnių viduriniųjų inteligentijos sluoksnių ir to- 
kių profesijų kaip Žurnalistika ir teisė, kurios turi visuome- 
ninį pripažinimą ir kurioms reikia gana didelio išsilavinimo. 
Mokslininkai, rašytojai, gydytojai, menininkai ir inžinieriai, 
taip pat karininkai irgi vaidino svarbų vaidmenį nacionalisti- 
nėje vadovybėje**. Tuo tarpu fašistų vadai paprastai būna 
mažiau išsilavinę ir ateina iš žemesnių viduriniųjų klasių, 
pavyzdžiui, Hitleris ir Himmleris, arba būva kilę iš ką tik 
urbanizuotų žemesnių viduriniųjų klasių inteligentijos, mies- 
telių mokytojų, valstiečių 1r dvasininkų vaikų, kaip kad [ru- 
munai| Codreanu, Mota ir Papanace*?. Tačiau šio klasinio 
skirtumo nereikėtų perdėti, nes vėlesniais laikais neeuropi- 
nių nacionalistinių judėjimų vadų vis dažniau atsiranda iš tų 
pačių pusiau išsilavinusių viduriniųjų sluoksnių kaip ir dau- 
gelis fašizmo vadų. 

Svarbiau atkreipti dėmesį į šių dviejų judėjimų socialinės 
sandaros skirtumus. Tiesa, kad abu jie prisitraukia šalininkų 
iš plataus socialinio spektro ir, vartojant Kornhauserio ter- 
minus, yra greičiau “masiniai" negu klasiniai judėjimai. Ta- 
čiau atidesnė analizė atskleidžia, kad nacionalizmas patrau- 
kia aukštesnės viduriniosios ir viduriniosios klasės grupes, 
tokias kaip pirkliai, karininkai, valdininkai ir techniniai bei 
profesionalų sluoksniai, o fašistiniai judėjimai įgyja savo ša- 

lininkų iš žemesnių viduriniųjų ir darbininkijos klasių. Antai 
Vokietijoje daugiau negu 30 nuošimčių Nacių partijos narių 
sudarė dirbantieji fizinį darbą, 21 nuošimtį — įstaigų tarnau- 
tojai ir 17,6 nuošimčio — profesionalai, pirkliai ir amatinin- 
kai“. Taip pat ir Vengrijoje Szalasi nacionalsocialistinėje 
koalicijoje didelį kontingentą sudarė dirbantieji fizinį darbą 
— maždaug 40 nuošimčių jos narių“!, o Austrijoje pusiau fa- 
šistinis Heimwehr sąjūdis rėmėsi daugiausia valstietija, nors 
jam vadovavo žemesnių viduriniųjų klasių ir buvusių kari- 
ninkų atstovai“*. Ir Ispanijoje Falange rėmė daug žemesniųjų 
klasių“*. 

Šie tipiškų nacionalistinių ir fašistinių judėjimų sociali- 
nės sudėties skirtumai verčia suabejoti garsiuoju fašizmo 
apibūdinimu, kad fašizmas — tai centro ekstremizmas. Iš 
tikrųjų Lipseto “klasinis? požiūris apskritai neatsižvelgia į 
kitus esminius fašizmo genezės ir jo patrauklumo sociali- 
nius faktorius““. Nors tiesa, kad Italijoje smulkūs savininkai, 
amatininkai ir krautuvininkai buvo linkę remti Mussolini ir 
vėlesnį neofašistinį MSI, o Prancūzijoje — Doriot ir vėlesnį 
pusiau fašistinį Poujade'o populizmą, tačiau to paties nega- 
lima pasakyti apie neišsivysčiusias, daugiausia agrarines Ry- 
tų Europos visuomenes“'. Fašizmui Rytuose būdingas stu- 
dentiškas ir jaunatviškas jo sąjūdžių pobūdis, jo patrauklu- 
mas išsilavinusiems, bet niekur nepritapusiems jauniems 
žmonėms, nepatenkintiems politinės sistemos kompromisiš- 
kumu ir sugedimu“. Tai buvo būdinga Lenkijos intelektu- 
aliam jaunimui ir, kaip matėme, Rumunijos jaunimui, bet 
panaši padėtis klostėsi ir tokioje pat neišsivysčiusioje “vaka- 
rietiškoje" visuomenėje — Ispanijoje, kur Josė Antonio ir 
Ramiro Ledesma sąjūdžiams vadovavo išsilavinę dvidešimt- 
mečiai“'. Žinoma, jaunimo ir studentijos parama būdinga ir 
kai kuriems neišsivysčiusių visuomenių nacionalizmo sąjū- 
džiams, tokiems kaip [XIX a. Italijos] karbonarų arba 
Makedonijos MVRO. Mazzini'o dėmesys jaunimui jo “Jau- 

nosios Europos" organizacijoje ir apskritai nacionalizmo pa- 
stangos per švietimą ir sportą diegti jaunuomenei tautinio at- 
gimimo idėjas paskatino Kedourie apšaukti nacionalizmą 
“vaikų kryžiaus žygiu" prieš savo tėvus“*. Kartu nacionaliz- 
mas siekė pritraukti daugelį vyresnių vyrų ir moterų — 
mokslininkų, profesionalų, pirklių, dvasininkų, o fašizmas 
jaunimo aukštinimą pavertė vienu svarbiausių savo tikslų ir 
pateisinimų, siedamas jaunystę su jėga ir nuožmumu. 
Panašus ideologinis akcentas paaiškina ir kitą organiza- 
cinį jo skirtumą nuo nacionalizmo — Vado vaidmenį. Žino- 
ma, nacionalistiniai judėjimai taip pat turi savo garbinamų 
tėvų-įkūrėjų, tai Fichte, Palacky, Alfieri, Herzlis, Afganis ir 
Banerjea. Jie taip pat turi savo organizacinį vadą, savąjį 
charizmatinį veiksmo Žmogų — savąjį “Tėvą" Jahną, Gari- 
baldi, Masaryką, Ben-Gurioną, Nasserą, Atatūrką ir Gandhį, 
taip pat ir atskirus partijų vadus“. Tokie žmonės tampa na- 
cionalistinio panteono dalimi ir, laikui bėgant, nacionalinio 
paveldo dalimi. Tačiau gyvendami jie retai mėgaujasi 
neginčijama viršenybe; jų pareiškimai retai laikomi privalo- 
mu įstatymu judėjimui ir tautai, nebent ten, kur jie dar suku- 
ria asmeninę diktatūrą. Tačiau tai būna jau kažkas virš jų 
nacionalizmo, tai neišplaukia iš doktrinos ar judėjimo. Fa- 
šizmas kitoks. Smurto kultas, naujojo, jėga ir instinktais 
pranašesnio Žmogaus doktrina reikalinga personifikacijos, 
konkretaus įkūnijimo, kuris būtų pavyzdys šalininkams ir 
atsidavėliams. II Duce, der Fūhrer buvo ištisos institucijos, 
iškilusios virš jų pačių charizmatinių savybių. Ypatingu at- 
veju fašizmas reikalaudavo ir susilaukdavo bizantiško pa- 
klusnumo, paremto partine disciplina ir elitine jėgos ir smur- 
to filosofija, o tai jį išskiria kaip visai atskirą reiškinį iš 
silpniau organizuotų, mažiau disciplinuotų, heterogeniškes- 
nių nacionalistinių judėjimų, kuriems vadovauja besikei- 
čiantys ir dažnai nesutariantys vadovai ir kuriems trūksta 
vado mistikos. Šios mistikos atsiradimas yra vienas iš pa- 

grindinių elementų fašizmui pakeičiant nacionalistinį judė- 
jimą", 

Šių dviejų judėjimų socialinės sudėties ir organizacijos 
analizė yra neišvengiamai negalutinė. Svarbiausias bruožas 
yra jų nemažas sutapimas: tiek nacionalizmas, tiek fašizmas 
telkia savo vadus ir daugelį šalininkų iš šiek tiek skirtingų 
“viduriniosios klasės" sluoksnių. Nacionalizmas patraukia 
labiau įsitvirtinusias, labiau pasiturinčias, geriau išsilavinu- 
sias grupes — nors galime pridurti, kad jis taip pat kartais 
gali patraukti valstietiją ir net darbininkiją"'. Fašizmas įtrau- 
kia daugiau žemesnių viduriniųjų ir darbininkiškų sluoksnių 
atstovų, daugiau dėmesio skiria jaunimui per se ir Vado kul- 
tui; viso to nacionalistiniuose judėjimuose paprastai nėra 
arba visa tai nereikšminga, nors šitai gali atsirasti mažiau 
išsivysčiusiuose regionuose. 

Verta pažymėti dar vieną skirtumą. Nacionalizmas daž- 
nai patraukia profesionalus, pirklius arba tarnautojus, kurių 
mobilumo galimybės ribotos ir kuriems kelią į gerovę arba 
prestižą pastoja ancien rėgime suvaržymai ir diskriminaci- 
ja". Tuo tarpu fašizmas linkęs patraukti deklasuotus sluoks- 
nius, patiriančius nuosmukį arba grėsmę. Demobilizuotas 
kareivis ir ekskarininkas, krautuvininkas arba amatininkas, 
nurungtas technologinės pažangos ir stambaus verslo, įsisko- 
linęs smulkus ūkininkas, neįsitvirtinęs intelektualas, bedar- 
biai ir neseniai urbanizuoti darbininkai — visi jie patiria 
nesaugumo ir padėties praradimo jausmą, kuris savo ruožtu 
skatina tą nepasitenkinimą ir agresyvumą, kurį oportunisti- 
niai fašistai taip puikiai panaudojo nukreipdami jį į begink- 
lius atpirkimo ožius. Toks smukimas ir jo sukeliamas nesau- 
gumo jausmas nebūtinai yra ekonominės pažangos padari- 
nys, kaip teigtų industrializacijos teorija. Jis gali būti nulem- 
tas įvairių staigių ir greitų pokyčių, tokių kaip masių demo- 
kratijos iškilimas, didelio masto urbanizacija arba karas. 
Iš tikrųjų, socialinio smukimo, ilgalaikių karų ir demokrati- 

zacijos junginys fašizmo genezėje pasirodė esąs stipresnis 
faktorius už industrializaciją"?. 


ISTORINIAI RYŠIAI 


Grynai istorinės aplinkybės patvirtina mano pateiktą na- 
cionalizmo ir fašizmo skirtumų bendrą vaizdą papildomai at- 
skleisdamos sudėtingus jų ryšius XIX amžiaus pabaigoje ir 
XX amžiaus pradžioje. 

Pirmasis nacionalizmo pasirodymas paprastai datuojamas 
XVIII amžiaus antrąja puse“. Šiuo laikotarpiu iškilo nauja, 
aiškiai apibrėžta nacionalinio suverenumo ir apsisprendimo 
doktrina ir pirmą kartą politinių pastangų tikslu tapo įgyti ir 
išlaikyti “tautiškumą". Tiesa, ankstyvųjų tautinio tapatumo 
savivokos požymių galima rasti XVII amžiaus Olandijoje ir 
Anglijoje; tautinių valstybių pradėjo atsirasti XIII amžiuje, 
o etninio solidarumo jausmas buvo gerai Žinomas jau anti- 
koje". Tačiau toks etnocentrizmas neturi būti painiojamas 
su nacionalizmu, o dinastinių valstybių iškilimas — su tau- 
tinio jausmo atsiradimu. Sekuliarizmas ir biurokratija tran- 
sformavo etninį solidarumą, iškeldami jį į abstraktesnį, po- 
litinį lygmenį, išlaisvintą iš religinių vaizdinių, su kuriais jis 
buvo ilgai siejamas, o demokratiniai siekiai transformavo 
senąsias dinastines valstybes į tikras “tautines valstybes" "*. 

Pirmą kartą Europos nacionalizmas visa jėga prasiveržė 
Prancūzų revoliucijos metu, kur — ir tai reikšminga — jis 
susivienijo su liberalizmu nuverčiant tiek apsišvietusį des- 
potizmą, tiek aristokratiją". Nuo to laiko jis įvairiausiai jun- 
gėsi su kitais ideologiniais judėjimais, pradedant konservati- 
zmu Rusijoje ir baigiant ypatingu radikalizmu Italijoje“. 
XIX amžiuje, daug anksčiau negu scenoje pasirodė fašiz- 
mas, jis įgijo gana aiškų savo profilį ir apibrėžtus tikslus; 
tad šis pusantro šimtmečio laikotarpis verčia mus traktuoti 

nacionalizmą — tiek analitiniu, tiek ir istoriniu požiūriu — 
kaip nuo fašizmo visiškai nepriklausomą judėjimą. 

Bet ar fašizmas, nors ir daugeliu požiūrių besiskiriantis 
nuo nacionalizmo, negalėtų būti teisėtai traktuojamas kaip 
vėlesnioji nacionalizmo fazė, kaip naujas nacionalizmo pri- 
sitaikymas prie industrinio amžiaus realijų? Ši “evoliucinio"' 
požiūrio versija turi daug privalumų: ji pripažįsta fašizmo 
naujumą, ji pripažįsta labai įvairių XX amžiaus sąlygų po- 
veikį ir ji gali visur nurodyti fašizmo istorines sąsajas ir da- 
linius sutapimus su anksčiau egzistavusiu nacionalizmu. 

Svarbiausioji iš šių sąsajų — tai “integralaus nacionaliz- 
mo“ sąjūdis, kilęs sutriuškintoje Prancūzijos Trečiojoje res- 
publikoje ir ypač Barrėso ir Maurraso vadovaujamame 
Action frangaise. Nepavykusio bulanžistų pučo“ ir Dreyfuso 
aferos metu konservatyvūs monarchistai ir Dreyfuso prieši- 
ninkai pateikė naujas “tautos" sampratas, pasinaudoda- 
mi Drumont antiburžuaziniu antisemitizmu bei rasistinėmis 
“kraujo ir žemės" idėjomis". Čia taip pat išryškėjo vienas 
iš pagrindinių fašizmo bruožų — “revoliucinė reakcija", nau- 
dojanti revoliucinius metodus ir apeliuojanti į “mases" tradi- 
cinių vertybių vardu ir skatinanti grįžti prie mitinės suide- 
alintos kaimiškos harmonijos ir arogantiškos tautinės vieny- 
bės*?. Priešingai kapitalizmo ir pramoninio mechanizmo ra- 
cionalizacijoms, “integralaus nacionalizmo" revoliucinės re- 
akcijos šūkis Vakarų kraštuose pamažu patraukė vis dau- 
giau niekur nepritapusio jaunimo; tuo tarpu mažiau išsivys- 
čiusiuose Rytų Europos kraštuose populistinis nacionalizmas 
pamažu tapo antivakarietiškas, atsiliepdamas į Vakarų min- 
ties ir prekybos pasaulietiškas ir komercines invazijas. 

Reakcingųjų nacionalistų prisirišimas prie idiliškos pra- 
eities, istorinio tapatumo paieškose paskandinęs kitus nacio- 


“ 1889 m. dešiniųjų pučas, kuriam vadovavo generolas Boulanger. 

nalizmo siekius, buvo ypač stiprus jausmas Habsburgų Vie- 
noje su jos daugiakalbiais, įvairių kultūrų gyventojais bei 
vakarinėse Rusijos imperijos provincijose su jų didelėmis 
žydų bendruomenėmis. Čia rasizmas ir antisemitizmas, kai- 
tinami religinio priešiškumo ir ekonominės arba kultūrinės 
konkurencijos viduriniuosiuose sluoksniuose, galėjo įžiebti 
pavaldžių etninių grupių revoliucinį nacionalizmą ir išplisti 
į tas klases, kurios jautė naujos rinkos ekonomikos ir biuro- 
kratinio aparato, griaunančio tradicinį gyvenimo būdą, grės- 
mę. Žydas, visada izoliuotas nuo aplinkinių tautų savo reli- 
gija ir ribotomis galimybėmis įsidarbinti, galėjo būti lengvai 
paverstas reakcijos ir protesto prieš šią grėsmę simboliu. 
Taigi slopinamas, bet neišblėsęs nacionalizmas ir nepaten- 
kintas, reakcingas antisemitinis populizmas galėjo laikinai 
susipinti kuriant stiprų pagrindą tai revoliucinei instink- 
tyvistinio smurto ir elitizmo doktrinai, kurią skelbė pokario 
fašizmas. 

Bet kaip tik pats Didysis karas Vakarų visuomenių su- 
svetimėjimą ir išsiderinimą pavertė visuotiniu reiškiniu. Tik 
po šio visuotinio sutrikimo smurtinis fašizmas galėjo sukelti 
didesnį susidomėjimą. Metai po Paliaubų buvo karinio nusi- 
alinimo metai, kai tradicinė valdžia buvo paskubomis kei- 
čiama naujais, neišmėgintais režimais, kai masinis vartoji- 
mas ir standartizacija sukėlė kultūrinį pesimizmą, kai jauni- 
mas ir deklasuotieji nusigręžė nuo “buržuazinės moralės ir 
materializmo, kai marksizmas metė savo radikaliausią iššūkį 
Rusijoje ir, svarbiausia, kai Rusija ir Jungtinės Valstijos, pir- 
miausia pamėginusios diktuoti Europai, po to nuo jos nusi- 
suko į priešingas puses*!'. Europoje, neatsigavusioje po ket- 
verių metų brolžudiško karo, po ištisos kartos išnaikinimo, 
po gyvybinės energijos ir pasitikėjimo savimi praradimo, fa- 
šistinė revoliucija žadėjo vienintelį tikrą atgimimo ir atsiga- 
vimo kelią grįžtant prie pripažintų tiesų ir tvarkos. 

Šiuo atžvilgiu į fašizmą galime žiūrėti kaip į mėginimą 

spręsti tą ypatingą Europos tarpukario situaciją, kurią 
Didysis karas padarė visuotinę, nepaisydamas sienų, įtraukė 
į tą sūkurį kiekvieną šalį. Šiuo požiūriu fašizmas yra unika- 
lus reiškinys palyginti su kur kas patvaresniu ir globališkes- 
niu nacionalizmo judėjimu. Tai nereiškia, kad vėlesnis poka- 
rio režimų nacionalizmas neturėjo “fašistinių" komponentų. 
Perono Argentina, Sukarno Indonezija, Salazaro Portugalija, 
makartizmas ir pužadizmas“ — visiems būdingi tam tikri 
tarpukario metų fašistinio sindromo elementai. Panašiai yra 
1r su kai kuriais Afrikos ir arabų judėjimais. Tai tik patvirti- 
na, kad kiekvieną socialinį ir istorinį reiškinį sudaro daugy- 
bė “idealaus tipo" sindromo elementų ir kad kiekvienas iš tų 
elementų gali atitrūkti nuo savo sindromo ir prisijungti prie 
kito. 

Tačiau tiek istoriniu, tiek ir analitiniu požiūriu yra dau- 
giau prasmės pradėti nuo to, kad fašizmas yra visų pirma 
europietiškas 1918-1945 m. reiškinys, prieš mėginant nusta- 
tyti jo "įsiskolinimą" kitiems ideologiniams judėjimams, to- 
kiems kaip konservatizmas ar nacionalizmas. Juk nacionaliz- 
mas jokiu būdu nėra susijęs vien su šiais tarpukario metais, 
nei vien su Europa, nei vien su specifinėmis kultūrinės ano- 
mijos ir masinio smurto sąlygomis. Nacionalizmas gali fak- 
tiškai iškilti kur kas įvairesnėmis ekonominėmis ir kultūri- 
nėmis sąlygomis — pakankamai išsivysčiusiose visuomenė- 
se, tokiose kaip revoliucinė Prancūzija, švietimo požiūriu 
išsivysčiusiose, bet ekonomiškai atsilikusiose šalyse, tokiose 
kaip XIX amžiaus pradžios Vokietija arba Italija, be to, 
regionuose be tvirtesnių švietimo ar ekonomikos pagrindų, 
tokiuose kaip XIX amžiaus Rytų Europa ir XX amžiaus 
pradžios Afrika*?. Ankstyvojo nacionalizmo taip pat negali- 
me laikyti maištu prieš monopolinį kapitalizmą ar prieš 


“ Poujadisme (pranc.) — dešiniųjų protesto sąjūdis Prancūzijoje XX a. šeštajame 
dešimtmetyje, kuriam vadovavo Pierre Morie Poujade. Didžiausias pužadistų lai- 
mėjimas — 1956 m. gautos 52 vietos iš 595 Nacionalinėje Asamblėjoje. 

kultūros standartizavimą, masinį vartojimą ar prieš marksiz- 
mą, nes nė vienas iš šių reiškinių neegzistavo iki XIX am- 
žiaus pabaigos. Be to, esminė fašizmo sąlyga, socialdarvini- 
stinė biologinio išlikimo ir atrankos filosofija, nepaveikė Eu- 
ropos iki XIX amžiaus pabaigos — tai vyko gerokai vėliau, 
negu suklestėjo nacionalizmas daugumoje Europos etninių 
grupių. 


VOLK IR RASĖ 


Nors panašūs fašizmo ir nacionalizmo kontrastai bei ryšiai 
gali būti atskleisti Vokietijoje, nacizmui būdingi tam tikri 
ypatingi bruožai, “vakarietiškojo" ir “rytietiškojo" fašizmo ti- 
pų sintezė. Todėl nacizmą reikia aptarti atskirai. 

Kildinant nacizmo ištakas iš Fichte's ir romantiškųjų vo- 
kiečių nacionalizmo doktrinų, paprastai pabrėžiamas jų vė!- 
kisch elementas. Terminas Volk su jo mistinėmis pirmykš- 
čių girių ir tamsių gentinių instinktų aliuzijomis apima et- 
nocentrines, tautines ir rasines konotacijas**. Tačiau Roman- 
tizmo laikais Volk principo organicizmas buvo daugiausia 
kultūrinis — bendros kalbos, bendrų papročių ir bendros 
istorijos — dalykas. Būtent taip jį suvokė Sturm und Drang 
įkvėpėjai — Herderis, Justus Mėseris ir jaunasis Von Deuts- 
cher Baukunst laikotarpio Goethe**. Taip pat ir XIX amžiaus 
pradžioje vyravo kultūrinė Volk interpretacija. Wackenro- 
derio vokiškojo Renesanso gaivinimas, Tiecko viduramžiška 
Niurnbergo ir “kilniosios Vokietijos praeities" panegirika, 
Friedricho Schlegelio viduramžių meno ir architektūros ta- 
patinimas su tikrąja vokiečių dvasia bei istorinės tokių. “ger- 
manistų“ kaip Hagenas ir Biūschingas studijos — visa tai vo- 
kiečių tautos sąvoką interpretavo germaniškųjų tautų meni- 
nio, literatūrinio ir politinio paveldo kategorijomis; šitaip 
buvo tikimasi ją apsaugoti nuo svetimų kultūrų taršos“. 

Novalis ir Fichte, žvelgdami į tautą kaip į “žemiškosios am- 
žinybės įkūnytoją ir garantą", taip pat matė Vokietijos pra- 
našumą esant dvasinės prigimties. Panašiai Augustas Wilhel- 
mas Schlegelis, Friedricho brolis, sekė šveicarų istoriku 
Johannesu Mūlleriu išaukštindamas neseniai atrastą Nybe- 
lungų giesmę iki vokiškosios Iliados lygio, tuo tarpu tokie 
romantikai kaip Arnimas, Brentano ir broliai Grimmai, sek- 
dami Herderiu, ypatingą istorinį vaidmenį teikė liaudies po- 
ezijai ir pasakoms*“. 

Daugumoje XIX amžiaus pradžios vokiečių kūrinių ne- 
randame ko nors daugiau nei aistringą kultūrinį nacionaliz- 
mą arba, pavyzdžiui, Fichte's ir Adamo Millerio kylantį 
politinį nacionalizmą. Mėginimas įžvelgti šioje “gilioje pra- 
rajoje tarp vokiečių ir Vakarų politinės minties ir ypatingos 
vokiečių lemties jausmo su jo antivakarietiškomis gaido- 
mis“ “pirminę priežastį", vokiečiams pasirenkant nacizmo 
kelią, lyginamosios analizės požiūriu atrodo greičiau retro- 
spektyvinė negu priežastinė-istorinė hipotezė. Be kelių iš- 
imčių, nėra nieko, kas liudytų nacizmą net tuose romantikų 
pareiškimuose, kuriuos Bracheris pateikia kaip įrodymus*?. 
Pažįstamas Vakarų kultūros lyginimas su vokiškąja, pasta- 
rajai priskiriamas dvasinis pranašumas, asimiliacijos ir kul- 
tūrinės taršos baimė — visa tai kartojasi ir keliose kitose 
nacionalizmo atmainose, kurios — kadangi nesukėlė fašisti- 
nių sąjūdžių — niekada nebuvo laikomos fašizmo “židi- 
niais“ ar “pirmtakais". Turbūt geriausiai Žinomas tokio anti- 
vakarietiško reaktyvaus nacionalizmo pavyzdys yra slavofi- 
lų tradicija, mesianistinis panrusiškas Aksakovo, Grigorje- 
vo, Strachovo ir Dostojevskio konservatizmas“. Čia taip pat 
susiduriame su ortodoksinio slaviško genijaus ir Rusijos 
ypatingos archaiškumo lemties aukštinimu, su raginimu iš- 
saugoti jo vienuoliškąjį skaistumą — tai, ką, mutatis mutan- 
dis, randame vokiečių romantikų, turėjusių įtakos rusų sla- 
vofilams, darbuose*?. Už Europos ribų, Indijos patirtis teikia 

paralelių savo griežtai antivakarietišku Tilako ir Gandhio, 
Banerjea ir Aurobindo induistiniu nacionalizmu, pakeitusiu 
ankstesnį provakarietišką “liberalų? Kongreso nacionaliz- 
mą. Čia vėl randame pažįstamas Vakarų technologijos ir 
Rytų moralės, Vakarų lėkšto materializmo ir Indijos dvasi- 
nio turtingumo bei didesnės išminties priešstatas??. Iš tikrųjų 
visa tai yra neatskiriama dalis tos skirtingų nacionalizmo 
tikslų įtampos, kuri susidaro, kai reikia stiprinti silpną tauti- 
škumo jausmą gaivinant bendruomenę, siekiant jos vienybės 
ir autonomijos. 

Tam tikru mastu Vokietija iš tiesų skyrėsi nuo kitų savo 
tendencija slysti nuo griežtai kultūrinio, paprastai lingvisti- 
nio, “vokiškumo" apibrėžimo prie rasinio, akcentuojančio 
bendrą fizinį tipą ir kilmę. Iš pradžių ši tendencija buvo tik 
antrinė. Ją įžvelgiame Arndto pastabose apie “tamsiąsias am- 
žiaus jėgas" ir apie vokiečius kaip “pirmykštę tautą“, kuri 
“išsaugojo kraujo grynumą“ nesimaišydama su kitomis. Pa- 
našiai Friedrichas Ludwigas Jahnas, įtakingasis Turnerschafit 
ir Burschenschaft — gimnastikos ir studentų lygų steigėjas, 
rasinį grynumą laikė esminiu dalyku kūrybiškam tautišku- 
mui. Romos žlugimą jis aiškino rasiniu susimaišymu, 0 savo 
įtakingame darbe Deutsches Volkstum (1810) Tėvas Jahnas 
suformulavo Reicho — Volk ir Volkstum gaivalais paremtos 
valstybės — idėją?!'. Tačiau net Jahnas ir jo mokinys Wolf- 
gangas Menzelis, kuris skelbė [senųjų germanų dievą] Odiną 
esant “tikriausia vokiečių tautos dvasia, varančiąja jėga vo- 
kiečių tautai įsiviešpataujant pasaulio istorijoje“, rasinį fak- 
torių galų gale vis dėlto padarė priklausomą nuo kultūrinio 
tautiškumo problemos interpretavimo, pasak kurio pagrindi- 
nis priešas esąs Prancūzija ir prancūzų civilizacija??. Kultūrų 
ir etnosų, o ne biologinių rasių konfliktas išlieka jų pasaulio 
istorijos interpretacijos šerdimi. 

Ankstyvasis XIX amžiaus kultūrinis nacionalizmas dėjo 
viltis į tikrai antimonarchinę, liberalią revoliuciją, į naująsias 

Zollverein“ rinkas ir į kylančią viduriniųjų miesto sluoks- 
nių įtaką. Tačiau 1848 m. revoliucijų žlugimas pamažu iš- 
sklaidė šiuos liberalius impulsus ir subordinavo juos prūsi- 
škajai Machtstaat galiai, autoritarinei biurokratinei monar- 
chistinei valstybei, kurią šlovino Hegelis ir von Ranke. Tie- 
sa, ir ši idėja nebuvo nauja. Fichte ir Adamas Mūlleris XIX 
amžiaus pradžioje propagavo individo ištirpimą organiškoje 
valstybėje, nors šiai Fichte's sampratai dar būdingi jakobini- 
škos revoliucinės aistros elementai??. Tačiau tik po Bismarc- 
ko 1866 ir 1870 m. pergalių dauguma buržuazijos ir inteli- 
gentijos pripažino konservatyvią autoritarinę valstybinio cen- 
tralizmo viziją. 

Šiuo laikotarpiu taip pat išryškėjo pirmieji fašizmo gai- 
valai — karinės jėgos aukštinimas ir “nihilistinė vitalistinė" 
pasaulėžiūra. Arndto ir Jahno šūkiai ginkluotis vis dar buvo 
skiriami herojiškam pasiaukojimui dėl bendruomenės gėrio, 
o Treitschke pradėjo aukštinti militarizmą kaip savaiminį 
tikslą ir skelbė individo pavergimą valstybinei valdžiai — 
nesvarbu, kokia agresyvi ir “amorali"" būtų jos politika. Tuo 
pačiu metu Wagnerio vulgarųjį antisemitizmą ir jo krikščio- 
niškąjį germanizmą stipriai veikė nevilties ir destrukcijos 
nuotaikos. 1849 m. Dresdeno sukilimo žlugimas ir po to 
buvusi tremtis jo revoliucinius troškimus nukreipė į pastan- 
gas pateikti meninį skandinaviškų Edų ir Nybelungų gies- 
mės pirmykščių jėgų ir demonų interpretavimą““. Tokia bar- 
bariška mitologija, jo supratimu, parėmė “germaniškųjų" Ho- 
henstaufenų“ pretenzijas ir suteikė veiksmingą aistringumo 
ir anarchistinių instinktų priešnuodį nuo kapitalizmo blogy- 
bių, nuo įstatymų ir nuo abstraktaus prancūziškojo ir Žy- 
diškojo “intelekto" racionalumo. Wagneris siekė vokiečių 


“ Deutscher Zollverein (vok.) — 1834 m. įkurta Vokietijos muitų sąjunga, apimanti 18 
Vokietijos valstybių ir skatinanti jų suartėjimą. 

“" Vokiečių nacijos šventosios Romos imperijos imperatoriai Hohenstaufenai siekė 
atkurti senąją Romos imperiją, rengė žygius į Italiją. 

meno ir visuomenės “dejudaizavimo" ir savo operose šlovi- 
no anarchistišką aistrą ir griovimo geismą. Antai Tristane jis 
išsako įsitikinimą, kad “naktis ir mirtis išvaduoja žmogų iš 
dienos ir gyvenimo šurmulio ir naštos", o operoje Valkirija 
Votanas herojiškai geidžia savo sunaikinimo: 


Turiu palikti tuos, kuriuos myliu; turiu žudyti tuos, kuriais Žaviuosi; 
klastingai turiu išduoti tuos, kurie manimi pasitiki ... Ką pastačiau, turiu 
sugriauti! Apleidžiu savo darbą. Tik vieno reikalauju — baigties, baig- 
ties??! 


Vagneriškas Bayreutho etosas ir nordiškosios barbarybės 
kultas buvo grėsmingi pranašai. Juose regime pirmuosius lem- 
tingus žingsnius tolyn nuo ankstesnio romantiško, kultūrinio 
nacionalizmo prie revoliucinio “kraujo ir žemės" instinktiz- 
mo. Svarbiausias iš šių žingsnių yra genetinis determiniz- 
mas, tvirtinimas, kad kiekvienas vokietis esąs amžiams pririš- 
tas prie savo tautos ir niekada negali išsižadėti savo tapa- 
tumo, nes jo likimas nulemtas tamsių, pirmykščių, jo neval- 
domų jėgų. Vėliau šiam determinizmui bus suteiktas “moks- 
linis pagrindas“, bet jį jau neabejojamai išreiškia Wagnerio 
pabrėžta tema — Žmogaus pasidavimas istorinei lemčiai. 

Antras žingsnis buvo žengtas Bismarcko epochoje: suku- 
riant mitinį antitipą, žydą, įkūnijantį visa, kas nevokiška, 
kosmopolitiška, kas neturi šaknų, materialistiška ir užteršta. 
Ankstesnieji romantikai nebuvo išskyrę Žydų, nepaisant iš- 
liekančio krikščioniškojo antisemitizmo. Jeigu jie ir turėjo 
bendrą priešą, tai tas priešas buvo Prancūzija, o priešiškumo 
pagrindas buvo kultūrinis, bet ne rasinis ar biologinis. Pas- 
kutinis Žingsnis — tai aukštinimas herojaus kaip Žmogaus, 
kurį valdo instinktai, kaip kario, kuris pasirengęs mirti — 
mirti ko vardan? Kad būtų sunaikintos visos esamos verty- 
bės, visa "civilizacija" ir sukurta nauja tvarka, sukurtas nau- 
jas galingas žmogus, valdomas brutalios aistros. Štai tokiu 
būdu “valia valdyti" suras savo Vadą ir savo elitą tautos pi- 
liečiams tampant rasine mase““. 

Tik po 1873 m. ekonominės krizės ir iškilus naujajam 
rasiniam Marro ir von Glogau antisemitizmui, šios “iracio- 
nalistinės" sėklos galėjo sunokinti vaisių. Intelektualinius 
šios raidos pamatus XIX amžiaus šeštajame dešimtmetyje 
padėjo Gobineau, Broca ir Robertas Knoxas. Knoxo teiginį 
“Rasė, arba paveldėtoji kilmė, man yra viskas; ji nukala 
žmogų" ir jo įsitikinimą rasinio karo neišvengiamumu iš- 
plėtojo daugybė socialdarvinistinių, rasistinių pasaulio isto- 
rijos schemų, kurios paremtos Paulo de Lagarde'o, Juliuso 
Langbehno, Vacherio de Lapouge'o ir Houstono Chamber- 
laino “arijų" kultu?". Ypač Vokietijoje tai padėjo pateisinti 
Lagarde'o ir Langbehno įsitikinimus dėl religinės Vokieti- 
jos misijos, dėl jos paveldėtų vėlkisch bruožų pranašumo, 
dėl būtinumo jai turėti lebensraum Rytuose, dėl reikalo kur- 
ti elitinę, rase ir “kraujo galia" grindžiamą valstybę“. Pana- 
šūs jausmai kurstė ekstremistines antisemitines sektas ir pan- 
germanistines lygas, vadovaujamas Marro, Ahlwardto, Hein- 
richo Classo ir Otto Boeckelio. Jų radikalus antikapitalizmas 
ir antimarksizmas atsisuko prieš žydus kaip “parazitus", 
“plėšriuosius žvėris", šiuolaikinės visuomenės “teršėjus" — 
tai buvo radikali rasistinė pasaulėžiūra, turinti maža ką ben- 
dro su Adolfo Schoeckerio tradiciškesne Krikščionių socia- 
linė partija ir jos religiniu antisemitizmu. Nepavykęs mėgi- 
nimas suvienyti konservatyvias nacionalistines partijas su 
šiomis radikaliai rasistinėmis sektomis vaizdžiai parodo pla- 
čią prarają, skyrusią abi puses, be to, paviršutiniškus ryšius 
bei politinius mainus tarp tradicinio nacionalizmo ir plintan- 
čio rasinio populizmo ?. 

Tiesioginių hitlerinio fašizmo ištakų reikia ieškoti jo aus- 
triškųjų pirmtakų veikloje — nuo tada, kai 1873 m. fondų bir- 
žos krachas ir čekų nacionalizmo prasiveržimas sudrebino vo- 
kiškai kalbančių viduriniųjų klasių padėtį Habsburgų imperi- 
joje. Šie pavojai kartu su marksistinio socializmo šmėkla su- 
rinko gausią Vienos auditoriją rasistiniam, pangermanisti- 

niam von Schonererio ir Luegerio katalikiškajam 
“organiškam"' antikapitalizmui ir išgrindė kelią atsirasti anti- 
marksistinėms darbininkų partijoms, ginančioms vokiečių 
interesus. Viena iš šių partijų buvo Sudetų socialistinė Deuts- 
che Arbeiterpartie (DAP), kurią po karo įkūrė Antonas Drex- 
leris ir Gottfriedas Federis, o 1920 m. Hitleris pertvarkė 
į Nacių partiją!?“. Tačiau, kad būtų garantuota fašizmo sėk- 
mė, tokioms geležinkelio darbininkų partijoms, kad ir turin- 
čioms potencialią žemesniųjų klasių bazę, trūko vadovaujan- 
čios ideologijos, socialinės ir politinės programos. Kaip 
tik šią ideologiją ir programą jai pirmiausia parūpino Ger- 
manų ordinas ir Tulės draugija (įsteigta 1912 m., pertvarkyta 
1918 m.) su savo rasistine vėolkisch ideologija, “arijų" ritu- 
alais ir elitine socialine baze!'“!. Apskritai pirminė nacių pro- 
grama buvo logiškas, praktinis naujojo rasinio biologinio 
istorijos "aiškinimo" vedinys, suderintas su nacionalistinio 
militarizmo ir smurto kultu, prie kurio Europą buvo priprati- 
nęs ketverių metų karas ir kurį dabar kai kurie, nepajėgdami 
j0 išsižadėti, perkėlė į vidaus politikos areną. Biologinį mili- 
tarizmą kurstė — dar prieš karą — Langbehnas, Guido von 
Listas, von Schėonereris ir ypač Adolfas Lanzas von Lieben- 
felsas — renegatas vienuolis ir rasistinio periodinio leidinio 
Ostara redaktorius. (Aukštesniosios rasės teorija, išdėstyta 
jo 1901 m. Teozoologijoje, propaguojančioje šviesiaplaukių, 
stiprių “arijų-herojų" karą su negrynomis “Žemesnėmis ra- 
sėmis“, pasibaigiantį šių sterilizavimu ir likvidavimu, turėjo 
didelę įtaką nebrandžiam Hitleriui Vienoje 1909 m.'*?)Ta- 
čiau tik po to, kai karas plačiai paskleidė šią tarpgrupinės 
prievartos dvasią ir suteikė įtikinamumo socialdarvinistinei 
istorijos sampratai, galėjo pagaliau iškilti rasistinis fašiz- 
mas. 


8—69! 

NACISTINIS APVERTIMAS 


Ketvirtajame dešimtmetyje visiškai išrutuliotą nacių ideo- 
logiją sudarė banalių idėjų mišinys. Dinaminė jos šerdis bu- 
vo Hitlerio nenumaldoma baimė dėl vokiečių fizinio nuo- 
smukio ir išnykimo ir jo įsitikinimas amžinai vykstančia 
biologinių rūšių kova dėl išlikimo. Iš šios baimės kilo supa- 
prastinta ir sąmokslininkiška istorijos samprata, sumodeliuo- 
ta pagal Lanzo arijų-herojų ir žemesniųjų rasių kovos įvaiz- 
dį, teigianti germanų rasės pranašumą prieš kitas rases. 
Nuožmi geopolitinė kova buvo Hitlerio vaistas nuo jį kanki- 
nusių abejonių dėl germanų potencialo. “Vienintelis dalykas, 
kuris laiduoja tautai jos egzistencijos laisvę, — rašė jis kny- 
goje Mein Kampf, — yra erdvės šioje žemėje pakankamu- 
mas'!9?. O tai reiškė nepaliaujamo naikinančio karo skelbi- 
mą visoms Žemesniosioms rasėms, keliančioms pavojų gy- 
vybinei vokiškosios rasės jėgai, įkūnijančiai savo ariškame 
branduolyje “kultūriškai kūrybinę pirmykštę galią“ '“*. Suta- 
patintas su Partija, vėliau su SS, šis nordiškasis branduolys 
sudarys aristokratinį rasiškai sąmoningų ir rasiškai “gerų" 
elementų elitą ir todėl naudosis absoliučia valdžia Hitlerio 
numatomoje rasinėje valstybėje, saugodamas savo rasinį 
grynumą ir padėtį pasaulyje. Hitleris ir Rosenbergas visiškai 
ištirpdė individą “rasės ryšiuose", kurių apsaugai jie skyrė 
visą savo energiją, būdami tvirtai įsitikinę, kad antraip “Žy- 
diškasis virusas“ sunaikins žmoniją, priversdamas ją 
“nusižengti prigimties dėsniams", t.y. kovos už būvį dės- 
niams'“?. Karas, naikinimas, rasinė selekcija turėjo tapti tais 
įrankiais, kuriais naciai turėjo pasiekti savo pagrindinius 
aukštesniosios rasės išsaugojimo, jos grynumo ir viršenybės 
išlaikymo tikslus — kaip tai padarė, Hitlerio nuomone, seno- 
vės spartiečiai, japonai ar anglai!““, 

Visi nacių ideologijos komponentai buvo plėtojami nuo 
XIX amžiaus vidurio, tačiau iki Hitlerio ir jo bendrininkų 

niekam nebuvo pavykę juos taip sulydyti ir suteikti jiems 
tokį griežtą ir praktinį nuoseklumą. Paminėsime kai kurias 
svarbiausias iš šių temų: 

1) valstybės visagalybė ir valdžios, drausmės bei tvarkos 
garbinimas (iš čia Hitlerio Žavėjimasis senovės Roma 
ir Bažnyčia); 

2) biologinis visuomenės determinizmas; kova dėl išliki- 
mo; 

3) eugenika ir rasinė selekcija kultivuojant tautinio elito 
"kraują"; 

4) nuolatinė kova dėl teritorijų (lebensraum) ir žemesnių- 
jų rasių nukariavimas; 

5) naikinimas nenatūralaus ir tvirkinančio “žydiškojo vi- 
ruso", kalto dėl moderniosios emancipacijos, liberaliz- 
mo, marksizmo ir kapitalizmo; 

6) didvyrio kaip kario nugalėtojo, žemdirbio ir nuožmaus 
realisto samprata!“?: 

7) marksizmo kaip paskutinės “žydų pastangos įsiviešpa- 
tauti pasaulyje" sunaikinimas!**, 

Ne vien Hitleris įkvėpė dinamiškumo šioms klišėms. Kur 
kas labiau tai darė nacizmo vizija, reginti Vokietiją kaip ra- 
sinį branduolį naujos pasaulio tvarkos, grindžiamos biologi- 
nių kastų principu ir primityvių instinktų etika. Hitlerio troš- 
kimas grįžti į pirmykštę “gentinę" padėtį taip pat suponavo 
būtinybę apversti įprastą nacionalistinę viziją. Prasidėjusi ni- 
hilistine revoliucija, kuri kaip pragaro drakonas sunaikins vi- 
sas moderniosios civilizacijos vertybes, nordiškoji Vokietija 
pakils ir pergalingai nužygiuos per žemesnįjį Europos “rasių 
kratinį“. kaip elitinė pirmykščio grynumo gentis. Kaip sakė 
Himmleris: 


Todėl mes susibūrėme ir pagal amžinuosius dėsnius žengiame kaip 
nacionaliniai socialistai, kareiviškas nordiškųjų vyrų ordinas, kaip prisie- 
kusioji savo klanų bendruomenė keliu į tolimąją ateitį, ir mes geidžiame 
ir tikime, kad būsime ne tik nugalėjusiųjų vaikaičiai, bet ir protėviai 

vėlesnių kartų, būtinų amžinajam germaniškos vokiečių tautos gyveni- 
mui!?, 


Šiame brutaliame biologinių rūšių pasaulyje, kuriame, 
anot Hitlerio, “vienas gyvūnas geria kito kraują, vieno mir- 
tis maitina kitą, neleistina taukšti apie žmogiškus jausmus ... 
kova tęsiasi“!!? ir kuriame yra “tik nugalėtojai ir vergai", 
nacionalistinis autonomijos siekis virsta piliečių pavergimu 
valstybės ir jos Fiurerio valiai, teritorinio vientisumo tikslas 
virsta imperialistiniu ekspansijos ir lebensraum žygiu, nai- 
kinančiu savo kelyje neetninius elementus, o tautinio tapa- 
tumo paieška užleidžia vietą rasinio elito selekcijai ir vei- 
simui. 

Nacių doktrinos numatytoji pasaulio tvarka gali būti api- 
būdinta tokiais bruožais. Pasaulis padalytas ne į teoriškai 
lygiateises, šalia viena kitos gyvenančias tautas, bet į rasines 
kastas, sudarančias sluoksniuotą piramidę. Jos viršūnėje yra 
Fiureris, kuris įkūnija aukštesniosios rasės vidinę valią ir, 
kaip aukščiausias karys didvyris, išreiškia jos idealus ir tik- 
rąją prigimtį. Po jo eina jo valiai klusnūs, rasiškai gryni, 
rinktiniai vokiečių rasės atstovai, kurie pranašesni už kitus 
krauju, kūno sandara ir šviesia išvaizda; jie yra prigimti- 
niai, teisėti žmonijos viešpačiai, “antžmogiai"" (pagal klai- 
dingą nacistinę Nietzsche's interpretaciją). Kaip tik Himmle- 
rio SS būriams buvo patikėta užduotis atskirti “gerąjį krau- 
ją" ir ruošti rasinį elitą specialiose rasinėse institucijose, kur 
būtų nustatoma genealogija ir kraujo sudėtis, ir elitinėse 
pilyse bei organizacijose, kur būtų ugdoma reikiama pasau- 
lėžiūra ir uolumas!!!. 

Tik po šio “arijų" elito eina masė vokiečių, nuo kurių jau 
apvalyta “defektyvūs" elementai"'*: dar toliau — visa nor- 
diškoji rasinė kasta, taip pat olandai, skandinavai ir anglai. 
Po jų buvo lotyniškosios rasės ir kitos Viduržemio tautos. Į 
sistemos apačią Hitleris ir Rosenbergas nukėlė slaviškąsias 
“helotų" rases, turėsiančias tarnauti viešpataujančiai rasei 

nukariautose rytinėse teritorijose. Joms buvo skirta gyventi 
atskirai žeminančiomis sąlygomis ir būti galiausiai paauko- 
toms!5, Pagaliau žydai ir čigonai, kaip “netautos" ir “rasi- 
niai parazitai“, turėjo būti išnaikinti !'*. 

Tačiau būtų klaida manyti, kad, vadovaujantis “horizon- 
taliu" biologinių kastų ir rasinio grynumo principu, reikia 
statiškos tvarkos: toli gražu ne taip. Nepaliaujamas aukštes- 
niųjų ir žemesniųjų rasių konfliktas tęstųsi šioje susluoks- 
niuotoje kastų sistemoje, nes vokiečių arijams ir nordiško- 
sioms rasėms visada grėstų nuosmukio arba apačių maišto 
pavojus ir arijų “rasinio branduolio" išganymas priklausytų 
nuo absoliutaus viešpatavimo pasiekimo, kuris niekada ne- 
gali būti galutinis'>. Tačiau svarbiausioji “rasinė revoliuci- 
ja" (Hitleriui vienintelė tikroji revoliucija) gali būti įvykdyta 
sunaikinant “žmonijos likimų machinatorių'' (taip Eckartas 
suvokė žydų vaidmenį istorijoje), sunaikinant tai, ką Hitleris 
vadino “pasauline visų tautų nuodytoja — tarptautine Žžydi- 
jav“, 

Savo pamatinėmis prielaidomis tokia rasinių kastų ideo- 
logija atspindi bendrus kastos principo stereotipus ir jo 
dvasią, tiesa, jį reikšmingai modifikuodama. Čia susiduria- 
ma su paveldimųjų grupių sistema tokioje santvarkoje, kuri 
numato totalinę rasinių vienetų segregaciją, rasių profesinę 
specializaciją ir rangų principą, valdantį jų tarpusavio san- 
tykius!!'. Taip pat savo susirūpinimu tarša ir negrynumu 
Hitlerio “Naujoji tvarka" primena kitų kastinių sistemų dva- 
sią. Kita vertus, yra svarbių ypatybių, skiriančių ją nuo kitų 
kastinių sanklodų, o ypač nuo unikalios indiškosios “kastų 
sistemos*'!!š. Pirmiausia Hitlerio sistemoje kastų vienetai su- 
vokiami kaip nepaliaujamos kovos dėl viešpatavimo daly- 
viai, 0 susirūpinimas tarša yra nukreiptas į aktyvų agentą, 
kuris kursto “gedimą" ir kurio veikimas paaiškina ir apima 
kiekvieną socialinę negerovę. Be to, nacistinė nelygybės sis- 
tema nesiremia jokiu anapusiu religiniu pateisinimu: iš es- 

mės Hitleris buvo įsitikinęs, kad žydas nėra vien Kristaus 
žudikas ar net, kaip skelbė senesnioji vėlkisch koncepcija, 
ekonominis ir kultūrinis varžovas; veikiau jis yra progresuo- 
janti rasinė liga, grynai pasaulietinis ir fizinis darinys, arba 
veikiau [piktoji] dvasia, virtusi “kūno ir kraujo substancija". 
Schėnereriui ir jo mokiniui Hitleriui žydas nebėra vien šak- 
nų neturintis kosmopolitas, priklausantis neliečiamųjų “pari- 
jų" tautai; pogromų ir trėmimų jau nebegali pakakti. Žydas 
tampa rasinio blogio įsikūnijimu, piktybinės bacilos atmai- 
na, antirasiniu elementu, griaunančiu visas grynas rases, ari- 
jų rasės pragaištimi ir nematoma liga. Šis pusžmogis nėra 
vien neliečiamasis už visuomenės ribų, jis yra dinaminis 
bakteriologinis žmonijos giminės gadintojas. Toks būdamas, 
jis turi būti sunaikintas, antraip jis sugriaus ne tik išgrynin- 
tąjį elitą, bet visą “prigimtinę"' kastų tvarką. 

Tad toks yra savo esme manicheiškas Hitlerio “raciona- 
lusis antisemitizmas", palyginti su įprastu “emociniu antise- 
mitizmu" ir jo pasikartojančiais pogromais. Čia vėl aišku, 
kodėl Hitleris iš esmės nukrypsta ne tik nuo kitų kastinių 
sistemų, bet net nuo kitų fašistinių sistemų, kuriose rasinės 
taršos samprata neišryškinta arba embrioninė!?. 

Čia akivaizdžiausiai išryškėja fundamentalus nacionaliz- 
mo ir Hitlerio visiškai išplėtoto nacizmo skirtumas. Koncep- 
tualiai kastiniai ir nacionalistiniai principai yra visiškai prie- 
šingi. Nacionalistas mano, kad kiekviena tauta turi savo bū- 
dą, savo dorybių, savo lemtį ir misiją: tokia buvo pamatinė 
Herderio, Jeffersono, Burke'o, Rousseau ir Mazzini'o prie- 
laida'??. Visiškai išskleistas nacizmas, priešingai, mato pa- 
saulį padalytą į besigrumiančias rasines grupes, surikiuotas 
kraujo ir jėgos hierarchijoje. Nacionalistams istorija, pilieti- 
škumas ir tėvynė yra kertinės vertybės, nacistams jas užgo- 
žia paveldėtas fizinis tipas, sulydytas su valstybine galia am- 
žiname kare. Pasak nacionalizmo doktrinos, žmonės priklau- 
so tautoms savo pasirinkimu ir jausmu, tradicijos ir bendros 

kultūros dėka; tuo tarpu tikrajam naciui jie tėra rasinės kas- 
tos organai, jos kraujo ir fizinio tipo egzemplioriai, kurių 
dvasiniai bruožai tėra nekintamų biologinių bruožų atspin- 
dys. Pagaliau daugumai nacionalistų smurtas ir karas tėra 
priemonės siekiant autonomijos, vienybės ir tapatumo tikslų; 
nacizmui karas yra žmogaus realizavimasis, tikroji ir prigim- 
toji jo rasinio instinkto išraiška, “stipriausia ir klasiška gy- 
venimo išraiška“ !?!, 

Taip pat ir sociologiškai nacizmas šiek tiek skiriasi nuo 
vokiškojo ir kitokio nacionalizmo savo socialine sudėtimi ir 
organizacija. Miesto ir kaimo žemesnės viduriniosios klasės, 
stipriai remiant valstietijai, parūpino Hitleriui jam labiausiai 
atsidavusių šalininkų'*?. Nacizmas, tapdamas “masiniu"' są- 
jūdžiu, taip pat patraukė bedarbį, vienodai kenčiantį nuo 
kartelių ir profsąjungų, buvusius kareivius ir karininkus, jau- 
nuomenę, bedarbius inteligentus bei žemesnius valdininkus 
ir net kai kuriuos pramonininkus bei verslo vadus. O tradi- 
ciškesnė Nacionalistų partija Vokietijoje sėkmingai apeliavo 
į; konservatyvias viduriniąsias klases ir žemės savininkus, 
kurie buvo materialiai suinteresuoti išlaikyti santvarką ir 
baiminosi marksizmo pavojaus; ir įdomu, kad, nors naciams 
pavyko padidinti savo rinkėjų skaičių liberalų ir net socialis- 
tų (bet ne komunistų) sąskaita, jie niekur neįveikė konserva- 
tyviųjų Nacionalistų partijos tvirtovių, išskyrus kai kurias 
teritorijas prie Lenkijos sienos!?, 

Organizaciniu požiūriu nacizmas labai skyrėsi nuo tradi- 
cinio nacionalizmo. Žinoma, abu jie apibrėžia save greičiau 
kaip “sąjūdžius", o ne kaip partijas, tačiau nacizmas, kaip ir 
kitos fašizmo atmainos, ypač pabrėžia judėjimo ir proceso 
realumą ir betarpiškumą — iš čia jo didesnis lankstumas ir 
oportunizmas. Be to, iš pat pradžių nacizmas sukūrė griežtai 
karinę komandinę centro struktūrą, atitinkančią jo agresy- 
viąją taktiką ir Vado mistiką. Nacionalistinės organizacijos, 
išskyrus partizaninio karo sąlygas, paprastai būna mažiau 


108 Nacionalizmas dvidešimtame amžiuje 


centralizuotos ir sunkiau valdomos, ir jos rodo nedaug en- 
tuziastingo ir drausmingo klusnumo Vadui. Taip pat ir litur- 
giniu požiūriu nacizmas pranoksta įprastąjį nacionalizmo vė- 
liavų ir priesaikų, himnų ir procesijų simbolizmą, pakeis- 
damas jį šventais priešistoriniais ritualais — Vado pasvei- 
kinimo ar svastika. Trumpai kalbant, totalitarinė kontrolė ir 
beveik “magiškas" archaiškas simbolizmas paverčia nacizmą 
pseudokariniu, pseudoreliginiu ordinu, labai nutolusių nuo 
ankstesniojo nacionalizmo '**, 

Imant juos atskirai, šie kontrastai atrodo tik masto skirtu- 
mai. Imant juos kartu ir suvokiant juos kaip tam tikros vi- 
suomeninės vizijos praktinius padarinius, jie tampa funda- 
mentaliais kokybiniais skirtumais. Juk aukščiausias Hitlerio 
rasinio fašizmo kriterijus yra biologinis vokiečių viešpatau- 
jančios kastos imperializmas, o jo galutinė praktinė išraiška 
yra amžinas naikinimo karas su žemesniosiomis, teršiančio- 
mis vergiškomis rasėmis. Šio “pasaulį išganančio" karo po- 
žiūriu ribotas nacionalizmas tampa tik įrankiu, galbūt nau- 
dingu patraukiant savo pusėn nepatenkintus ukrainiečius ar 
nesaugiai besijaučiančius Saro gyventojus, bet neturinčiu di- 
desnės reikšmės tikriesiems Hitlerio planams, kurie — kiek 
tai lietė nerusų tautų nacionalizmą — toli gražu nebuvo pa- 
lankūs. Galbūt ryškiausia Hitlerio paniekos tradiciniam na- 
cionalizmui išraiška yra jo paskutinis politinis testamentas, 
kur jis išjuokia silpnumą vokiečių, išdavusių jį “stipresnėms" 
Rytų tautoms, ir sieja jų pragaištį su savo paties mirtimi. Ir 
net paskutinėmis valandomis savo bunkeryje jis reikalauja iš 
savo įpėdinių laikytis rasinių įstatymų ir nepaliaujamai prie- 
šintis “nuodingiesiems" žydams "5, 

Tokiu būdu nacizmas inkorporavo ir po to apvertė nacio- 
nalistinius autonomijos ir tapatumo principus savo ypatingo- 
Je biologiškai viršesnės kastos ir amžino naikinimo karo vi- 
zijoje, iškreipdamas savo paties tikslams vokiečių nacionali- 
stinę tradiciją. 

IRACIONALIZMAS IR 
DIDYSIS KARAS 


Nacionalizmas turi būti laikomas viena iš globalinių vi- 
sos moderniosios epochos ideologinių jėgų; tuo tarpu fašiz- 
mas ir nacizmas daugiausia buvo XX amžiaus pradžios Eu- 
ropos produktai. Tiesa, fašizmo komponentai iškilo apie 
1890 m. ir išliko po 1945 m., jie skleidėsi ir už Europos ri- 
bų. Bet jeigu mes norime bent šiek tiek griežčiau vartoti 
savo terminus, turime pripažinti pagrindinę “totalitaristinę" 
tyrinėtojų mokyklos dogmą“ — kad fašizmas savo pobūdžiu 
ir vieta yra XX amžiaus reiškinys. Kita vertus, galime nepri- 
pažinti šio požiūrio išvados — neva, kad ir kaip nacizmas ir 
fašizmas skiriasi nuo nacionalizmo, šio laikotarpio Europoje 
jis buvo glaudžiai susijęs su nacionalizmu ir juo rėmėsi. 

Kaip turime suprasti šią dvejopą padėtį? Viena vertus, po 
1870 m. nauji faktoriai Europos visuomenėje ir politikoje su- 
kėlė naujų nuotaikų ir aspiracijų, visiškai kitokių negu tos, 
kurias galėtų skatinti ar tenkinti nacionalizmas. Kita vertus, 
šios naujos nuotaikos ir aspiracijos galėtų atrodyti kaip se- 
nesnių nacionalistinių aspiracijų tęsinys nauju pavidalu. Ta- 
čiau pagrindinis skirtumas galų gale pasitvirtino: naujieji 
faktoriai buvo atmesti arba sustabdyti, tad išblėso ir naujos 
nuotaikos bei aspiracijos, kurias jie skatino, tuo tarpu nacio- 
nalizmą palaikantys faktoriai ir aspiracijos ligi šiol nėra su- 
tvardyti ar išblėsę. Tai yra viena iš priežasčių, kodėl fašiz- 
mas kaip judėjimas nepadarė ryškesnės pažangos pokario 
Europoje, tuo tarpu nacionalizmas šiandien patiria atgimimą, 
tiesa, modifikuotu “autonomistiniu" pavidalu Vakarų Euro- 
pos “periferiniuose" etnosuose !**. 

Keturi nauji faktoriai, išryškėję Europos visuomenėje ir 
politikoje po 1870 m., ypač prisidėjo prie fašizmo pakilimo: 


“ Dėl dviejų priešingų fašizmo interpretacijų žr. šio skyriaus pradžią. 

naujų iracionalistinių ideologijų, tokių kaip elitizmas ir so- 
cialdarvinizmas, atsiradimas; grėsmė, iškilusi miesto Žemes- 
nių viduriniųjų klasių ir smulkių ūkininkų padėčiai ir gyve- 
nimo lygiui; galimybės, kurias atvėrė demokratizacijos ir 
rinkimų teisės išplėtimas; pagaliau pats Didysis karas, gi- 
gantiškas masinio smurto kaip vaisto nuo visų ligų šlovini- 
mas. 

Tikrai abejotina, ar be Didžiojo karo, paskatinusio masi- 
nę demokratizaciją Vakaruose, įtraukusio į savo verpetus di- 
džiulius gyventojų sluoksnius, fašizmas ir nacizmas būtų ga- 
lėję tapti kuo nors daugiau nei paribio žemesnių viduriniųjų 
sluoksnių radikalų sektomis. Panašiai be 1873 m. depresijos 
ir pasikartojančių kapitalizmo “krizių" kaimo ir miesto de- 
klasuotų sluoksnių reiškinys nebūtų nei taip paplitęs, nei jų 
parama paribio grupėms nebūtų buvusi daugiau negu efeme- 
riška. Ir dar, be rinkimų teisių išplėtimo Vakaruose ir demo- 
kratinių reikalavimų toliau į Rytus fašistams būtų buvę ne- 
įmanoma pakelti deklasuotų sluoksnių ir juos agituoti. Paga- 
liau be specifinio elitistinio kontrrevoliucinio konservatizmo 
ir radikalaus antisemitinio populizmo susilydimo socialdar- 
vinistinių prielaidų kontekste fašistinis sprendimas niekada 
nebūtų pasirodęs toks patrauklus ir gaivalingas. 

Kaip stipresniojo ir Žiauresniojo teisės doktrina, fašizmo 
antipozityvistinė revoliucija turi būti visų pirma traktuojama 
kaip naujas bendruomenės pagedimo ir nuosmukio — senos 
nacionalistinės problemos — sprendimas. Paties nacionaliz- 
mo sprendimas yra iš esmės praktinis, nors jis turi ir psicho- 
loginių bei kultūrinių aspektų. Žmogus turi iš naujo atrasti 
savo istorinį tapatumą; jis turi jį apibrėžti ir formuoti pripa- 
žintoje, saugioje teritorijoje solidarizuodamasis su kitais, pri- 
pažįstančiais tą patį tapatumą; jis turi realizuoti tapatumą ir 
brolybę laisvai pasiryždamas gyventi pagal ypatingus vidi- 
nius tos bendruomenės dėsnius. Toks sprendimas yra aktyvi- 
stinis, puritoniškas, kolektyvinis ir revoliucinis, tačiau jis 

tiesiogiai kyla iš pagrindinių Švietimo doktrinų, tai yra iš 
moralizuojančios, herojinės ir sentimentalios vėlyvosios to 
judėjimo fazės'??. Jį sudaro pragmatinių teisių ir etninių isto- 
rinių ryšių lydinys. 

Fašizmas atmeta ne tik protą ir liberalizmą, bet taip pat 
jausmą, tai yra tas humaniškas nuostatas ir vertybes, kurios, 
pasak nacionalistų aiškinimo, negalėjo klestėti nei standar- 
tizuoto ir reglamentuoto biurokratinio absoliutizmo, nei dirb- 
tinio kosmopolitizmo sąlygomis. Nacionalizmas siekė su- 
teikti konkretų politinį pavidalą tiek racionalizmo, tiek ir 
romantizmo aspiracijoms, kad ir kaip sunku būtų juos sude- 
rinti; fašizmas užsibrėžė sunaikinti juos abu pakeičiant visą 
Vakarų kultūros paveldą žmonėmis ir režimais, valdomais 
brutalaus instinkto ir pirmykščio geismo ?š. Jis rėmėsi radi- 
kalia to paveldo kritika, kurią pateikė Nietzsche, tačiau su- 
vulgarino ir iškreipė jo keltą vakarietiškų ir krikščioniškų 
vertybių totalinio perkainojimo idėją, pakeisdamas bebaimį 
ir veržių Nietzsche's žmogų brutaliu ir bejausmiu Žmogu- 
mi. Kaip tik tokia yra esminė prasmė kalbos apie “Galuti- 
nį sprendimą"", kurią Himmleris pasakė SS auditorijai Poz- 
nanėje 1943 m. ir kurioje atvirai atmetamas Herderio “ide- 
alistinis" rūpinimasis kitų tautų aspiracijomis ir išpažįsta- 
ma savęs įveikimo “moralė", atmetanti visą ligšiolinę mo- 
ralę: 

Ištvėrę visa tai [žydų išnaikinimą] ir nepraradę — nebent Žmogaus 

silpnumo akimirkomis — padorumo, mes tapome tvirti. Tai dar nepara- 


šytas — jis niekada neturės būti parašytas — šlovingas mūsų istorijos 
puslapis '??. 


Neįmanoma skaityti šios kalbos ir kitų nacistinių pareiš- 
kimų “Žemesniųjų rasių" klausimu nesuvokiant to gelminio 


“ Endlėsung (vok.) (angl-Final Solution) — nacių planas fiziškai sunaikinti Eu- 
ropos žydus, pradėtas įgyvendinti 1942 m. sausio mėn. Jį vykdant, iki 1945 m. 
žuvo apie 5-6 milijonai žydų. 

nihilizmo, kuris slypi fašistinės ir ypač nacistinės revoliucijos 
ištakose. 

Kad šis nihilizmas ir kultūrinis pesimizmas įsivyravo, 
aiškintina ypatingomis aplinkybėmis, kurios leido iracionali- 
stinėms vertybėms ir idealams susijungti su visų deklasuotų 
sluoksnių nepasitenkinimu ir lūkesčiais Centrinėje, Pietų ir 
Rytų Europoje. Toji ypatingoji aplinkybė buvo akivaizdi de- 
mokratinio nacionalistinio bendruomenės irimo ir vieningu- 
mo problemos sprendimo nesėkmė, pasireiškusi pirmiausia 
pačiu Didžiuoju karu ir bolševizmo iškilimu ir po to — Wil- 
sono principų“ ir Versalio Sutarties nepajėgumu sušvelninti 
išliekančius tautybių nesutarimus. Iš tikrųjų mėginimas vie- 
nu metu patenkinti daugybės Europos tautų nacionalistines 
aspiracijas po to, kai buvo griebtasi tokio totalinio karo, ne- 
išvengiamai turėjo sukelti nepasitenkinimą tradicinėmis na- 
cionalistinėmis demokratinėmis programomis, ypač tų, kurie 
buvo veikiami naujų rinkos jėgų ir iracionalistinių filosofijų 
ir baiminosi rinkimų teisių išplėtimo padarinių. Vakaruose 
masinė industrializacija ir infliacija sukūrė didžiulę politiš- 
kai aktyvių, patiriančių nuosmukį arba jo besibaiminančių 
smulkių savininkų klasę, suspaustą tarp didžiulių kartelių ir 
galingų profsąjungų“?. Rytuose stambiosios pramonės ir 
gausaus proletariato nebuvo arba tai buvo sutelkta keliuose 
miestuose. Čia komercinės varžybos ir ekonominis nesaugu- 
mas kartu su pasaulietiškomis, demokratinėmis aspiracijomis 
kėlė didžiausią pavojų tradiciniam gyvenimo būdui, ypač tų 
sluoksnių, kurie ką tik gavo rinkimų teises. Šiomis sąlygo- 
mis žmonės noriai griebėsi nuosmukį ir nesaugumą kurstan- 
čio išorinio agento idėjos ir lengvai įtikino save, kad madin- 
gos vakarietiškos smurto, rasės ir elito doktrinos gali išspręs- 


“JAV prezidento T.W.Wilsono Taikos programa (keturiolika punktų), pateikta I pa- 
saul. karo pabaigoje (1918 01 08) Kongresui kaip atsvara sovietiniam Taikos dekretui. 
Ji pripažino etninės tautos teises į valstybę (nacionalinės valstybės principas). 

ti etninių varžybų problemas, su kuriomis dabar susidūrė Ry- 
tų Europa "!, 

Iki Didžiojo karo nacionalizmas teikė daugiausia vilčių 
sprendžiant ekonominės ir politinės kaitos keliamas proble- 
mas tiek Vakaruose, tiek Rytuose. Tačiau Didžiojo karo 
pavyzdys paskatino daugelį deklasuotų žmonių padaryti ki- 
tokias išvadas ir atmesti Vakarų kultūros ir politikos pavel- 
dą paribių sektų nihilistinio vitalizmo labui. Tik jų kuria- 
mas fašizmas dabar atrodė pajėgus atgaivinti suirusias ben- 
druomenes ir atkurti žlungančias vertybes ir institucijas; 
šiam tikslui nacionalizmas ir socializmas pasirodė nepakan- 
kami, todėl buvo mėginama suderinti juos abu “nacionalso- 
cializme"', kuris daugiausia tik parodijavo ir griovė jų princi- 
pus. Taigi fašizmas galėjo veikti “išgryninto" socializmo 
ir “tikrojo"" nacionalizmo vardu, panaudodamas abiejų judė- 
jimų nepatenkintas aspiracijas, bet iš tikrųjų juos abu griau- 
damas. 

Didysis karas buvo reikšmingas dar vienu požiūriu. Jis 
ne tik atskleidė vidines nacionalizmo ribas, bet ir parodė na- 
cionalistų nesugebėjimą užkirsti kelią marksizmo kaip revo- 
liucinės ir bendruomenę skaidančios jėgos iškilimui. Todėl 
tapo dvigubai būtina mesti iššūkį nacionalizmui ir jį per- 
žengti transformuojant jį į masių jėgos ir smurto doktriną. 
Tokia buvo pagrindinė šio naikinančio, nuodingąsias dujas 
naudojusio karo, Didžiojo karo, pamoka, kurią Hitleris pui- 
kiai įsiminė "*, 

Ne visi, žinoma, manė, kad nacionalizmas išsisėmė. Val- 
stybių veikėjai ir toliau operavo nacionalistinėmis kategori- 
jomis, ir dauguma politiškai neangažuotų piliečių tikėjo jo 
tolesniu veiksmingumu, apimti daugiau ar mažiau stipraus 
tautinio jausmo. Nacionalizmas nebuvo išstumtas nei po 
1918 m., nei po 1945 m., nes sąlygos, kurios skatina jo kili- 
mą ir skleidimąsi, savo prigimtimi yra bendresnės ir funda- 
mentalesnės už tas, kurios lemia fašizmo reiškinį. Tačiau 

tarpukario Europoje nacionalizmas nebebuvo politiniu lyde- 
riu. Jo vaidmenį perėmė ryžtingesnis ir dinamiškesnis fašiz- 
mas. Jo paribio sektos gausėjo ir turėjo didesnę įtaką, ypač 
ketvirtajame dešimtmetyje, kai joms pavyko pertvarkyti Eu- 
ropą pagal savo pačių karingąjį pavyzdį. Legališkesnius ir 
nuosaikesnius nacionalistų reikalavimus fašizmas pirmiausia 
perėmė, 0 po to juos išstūmė fašistiniai reikalavimai. Nacio- 
nalizmo įteisinimas Versalio Sutartyje, galutinis jo reikalavi- 
mų pripažinimas pasaulinėje politikoje paliko atvirą revoliu- 
cinį lauką tokiems pasauliniams “išganymo judėjimams“ 
kaip marksizmas ir nacizmas, pasiūliusiems kur kas radika- 
lesnius, viską apimančius bendruomenės atgimimo ir nuo- 
smukio problemų sprendimus !**. 


IŠVADOS 


Fašizmas ir nacizmas negali būti tapatinami su nacionali- 
zmu. Jie remiasi skirtingomis prielaidomis ir kategorijomis 
ir yra persmelkti kitokios dvasios ir etikos. Jie patraukia šiek 
tiek skirtingus viduriniųjų klasių sektorius ir turi visiškai ki- 
tokį politinį stilių ir organizaciją. Tuo pat metu juos sieja 
subtilūs ryšiai, kuriuos lemia jų abiejų mėginimas spręsti 
bendruomenės atgimimo ir nuosmukio problemas ir jų abie- 
jų bendra revoliucinė dvasia. 

Taip pat nedera kildinti fašizmo ir nacizmo pradmenis iš 
ankstesniojo Europos nacionalizmo. Fašizmas rėmėsi dauge- 
liu tradicijų, iš kurių nacionalizmas buvo tik viena, dargi 
konkuruojanti doktrina. Esmingiausia yra tai, kad nacionali- 
zmas daugiausia pripažino Europos paveldą ir juo rėmėsi, 
tuo tarpu fašizmas reikalavo visiškai ir sąmoningai to pavel- 
do išsižadėti. Todėl, nors fašizmas skolinosi nacionalizmo 
elementų, kartu jis iš esmės puolė visą nacionalistinę pasau- 
lėžiūrą. 

Tai yra visiškai akivaizdu nacizmo atveju. Analizuoda- 
mas jo iškilimą, Parsonsas teisingai pabrėžė liberalios 
tradicijos stoką ir racionalizmo nepripažinimą vokiečių vi- 
suomenėje. Nepaisant masinės industrializacijos, daugelis 
Vokieti;os visuomenės sektorių išliko hierarchizuoti ir kon- 
servatyvūs, pernelyg imlūs demagoginiams Hitlerio sprendi- 
mams'**. Tačiau ši argumentacija neatsižvelgia į vieną svar- 
bų faktorių — revoliucinį charizmatinį elementą, kylantį iš 
iracionalizmo *. Fašistinis nihilizmas ne tik atmeta Vakarų 
paveldą protestuodamas prieš “normalią"' atkerėjimo“ ir ra- 
cionalizacijos tendenciją. Vado kulte ir elito kraujo sampra- 
toje jis iškyla kaip tikrai “antiracionali"' vitalistinė jėga, kaip 
sistemiškas ir disciplinuotas barbariško, pirmykščio ėlan vi- 
tal kultas, kuriuo rėmėsi nacizmo karinis elitizmas. Todėl 
fašizmas ir nacizmas yra alternatyva ir iššūkis nacionalistinei 
Europos ir pasaulio raidos vizijai, o ne jos tęsinys. Iš čia jo, 
kaip alternatyvaus modelio, potenciali įtaka net šiandieną; 
iš čia ir jo ribotumai. Nacionalizmas remiasi Europos pa- 
veldu, o fašizmas siekia jį sunaikinti ir pakeisti barba- 
riškuoju elitizmu, grindžiamu valstybe ir rase. Kaip tik dėl 
šios priežasties jo įtaka greičiausiai bus fragmentiškesnė: 
vietoje nuoseklios, radikalios tarpukario metų doktrinos grei- 
čiausiai susidursime su jos blyškiomis imitacijomis arba su 
paskirais elementais įvairiuose judėjimuose ir režimuose. Se- 
nojo paveldo išsižadėjimo aktas yra kur kas sunkiau įvyk- 
domas, negu įsivaizduoja fašistai. Ir vis dėlto fašistinė alter- 
natyva išliks Europos sąmonėje kaip mėginimas nacionali- 
nės krizės metu perkirsti Gordijo mazgą revoliucinio bruta- 
lizmo aktu. 


" Entzauberung (vok.) - Maxo Weberio terminas, kuris reiškia socialinės pasaulėvokos 
sekuliarizavimą, racionalizavimą ir pragmatizavimą. 


4 skyrius 


SPALVA, RASĖ IR TAUTINIS 
TAPATUMAS 


Išskyrus komunizmą, rimčiausia modernaus nacionaliz- 
mo varžovė buvo rasės ir odos spalvos ideologija.. 1900 m. 
Du Bois įspėjo, kad XX amžiaus problema bus spalvos ribų 
problema, ir iš tiesų šiandieną regime Žmones visur aukšti- 
nančius rasę ir spalvą, pasirengusius dėl jų kautis ir mirti. 
Ankstesnėms pažangos teorijoms tokia raida būtų pasiro- 
džiusi tiek pat apgailėtina, kiek ir nesuprantama; iš visų su 
modernizacija susijusių ideologijų rasizmas vis dar daž- 
niausiai laikomas pačia kenksmingiausia ir atgrasiausia. Be 
to, jis dažnai painiojamas su nacionalizmu, ir tai skatina 
daugelį žmonių smerkti visas nacionalizmo apraiškas ir lai- 
kyti nacionalizmą pirmuoju žingsniu kelyje į karą ir geno- 
cidą. 

Tačiau toks nacionalizmo atmetimas urmu nėra nei dera- 
mas, nei būtinas. Jis remiasi klaidingu jo tapatinimu arba 
siejimu su rasizmu. Turime skirti šias dvi doktrinas ir pa- 
klausti save: 1) kodėl nacionalizmas taip dažnai painiojamas 
su rasizmu, 2) kiek jis skatina rasinę ar odos spalvos ideolo- 
giją ir 3) kokiu mastu spalva gali prisidėti prie tautinio 
tapatumo ir atgimimo? Atsakymas į pirmąjį klausimą paro- 

do atstumą tarp nacionalizmo ir rasizmo, o atsakymas į ant- 
rąjį klausimą gali paaiškinti, kokiu būdu tam tikromis sąlygo- 
mis nacionalizmas gali virsti rasizmu. Tuo tarpu trečiasis 
klausimas, apversdamas priežastinę grandinę, gali parodyti, 
kodėl rasinės idėjos šiandieną tokios populiarios ir kokiu 
būdu spalva gali tapti trūkstamų kultūrinių tautinio tapatu- 
mo atributų “pakaitalu". Apskritai atsakymai į šiuos klausi- 
mus gali padėti išsiaiškinti rasės ir spalvos faktorių pavojin- 
gumą ir jų naudą tautos moderninimo procese. 


NACIONALIZMAS, RASIZMAS 
IR ETNOCENTRIZMAS 


Norint suprasti, kodėl nacionalizmas taip dažnai painioja- 
mas su rasizmu, reikia palyginti pagrindinius jų ideologijų 
bruožus. 

Nacionalizmas gali būti apibrėžiamas įvairiais būdais, ta- 
čiau čia jis man rūpės daugiausia kaip ideologinis judėjimas, 
siekiantis autonomijos, vieningumo ir individualumo tam tik- 
rai socialinei grupei, kurios kai kurie nariai suvokia ją kaip 
tikrą arba potencialią tautą. Tauta savo ruožtu gali būti api- 
brėžiama kaip kokia nors socialinė grupė, turinti bendrą ir 
išskirtinę istoriją ir kultūrą, konkrečią teritoriją, vienodą soli- 
darumo jausmą, vieningą ekonomiką ir lygias visų jos narių 
pilietines teises!. Abiejuose apibrėžimuose kalbama, žinoma, 
apie idealų nacionalistinės vizijos tipą. Iš tikrųjų nedaugelis tau- 
tų ar nacionalistinių judėjimų pakyla iki šių idealų, nors visi na- 
cionalistai jų siekia“. 

Kaip ir kitos ideologijos, nacionalizmas sulydo visuome- 
nės teoriją ir politiką su rekomendacijomis veiklai ir kaitai. 
Jis sujungia kultūrinę politikos interpretaciją su aktyvistine 
etika. Svarbiausias nacionalisto tikslas — “tautinis tapatu- 
mas" arba "tautiškumas", istorinės bendruomenės unikalių 

savybių autentiškos saviraiškos ir brolybės būklė. Tautišku- 
mo paieška — tai ilga ir sunki kova dėl savęs atkūrimo. Ji 
pareikalauja ir susitelkimo, ir autonomijos: gelminių emoci- 
nio solidarumo ryšių augimo ir naudojimosi pilietinėmis tei- 
sėmis, kai dalyvaujama priimant sprendimus. Nors, naciona- 
listo požiūriu, žmonija yra “natūraliai"" suskirstyta į unika- 
lias kultūrines bendruomenes, arba tautas, vis dėlto Žmonės 
turi nepaliaujamai siekti išsaugoti, stiprinti ir visiškai su- 
prasti savo tautų pasaulį. Jie turi budriai saugoti savo suve- 
renią nepriklausomybę, suleisti gilias šaknis savo gimtojoje 
žemėje, pasinerti su visu savo individualiu tapatumu į istori- 
nės bendruomenės tapatumą. 

Pilietiškumo ir nepriklausomybės, brolybės ir tėvynės, is- 
torinio tapatumo idealai, kurie taip rūpi nacionalistams, at- 
lieka tik šalutinį vaidmenį rasistiniame mąstyme*. Juk rasiz- 
mas gali būti apibrėžtas kaip doktrina, dalijanti pasaulį į ra- 
sines kastas, susikibusias nuolatinėje kovoje dėl viešpatavi- 
mo, kurioje tariamai fiziškai stipresnėms — rasiniam elitui — 
skirta valdyti silpnesnes. Rasinė kasta savo ruožtu gali būti 
apibrėžta kaip kokia nors socialinė grupė, kuri laikoma tu- 
rinti unikalių paveldimų fizinių bruožų, tariamai nulemian- 
čių visas dvasines tos grupės savybes“. Tai vėlgi yra idealūs 
ir subjektyvūs apibrėžimai; jie grindžiami dažnai negausių, 
nors ir įtakingų grupuočių įsitikinimais ir retai, jei apskritai 
kada nors, atitinka realią padėtį. Tiesą sakant, galbūt tik na- 
ciai gali būti apibūdinti kaip tikri rasistai. 

Šioje vietoje dažnai iškyla painiava dėl termino “rasė" 
vartojimo. Fiziniai antropologai, pradedant Blumenbachu, 
žmonių rūšį, Homo sapiens, dažnai skirstė į plačias rasines 
kategorijas — mongolidus, negridus, kaukaziečius, australi- 
dus, Amerikos indėnus arba hotentotus — remdamiesi pig- 
mentacija ir kitais fiziniais požymiais?. Pastaruoju metu 
skirtingų populiacijų kraujo grupių genų dažnių tyrimai, su- 
siejant juos su tradiciškesnėmis bruožų tipologijomis, leidžia 

skirti daugiau “rasių" arba Mendelio “porūšių"“. Bet iki šiol 
nesutariama dėl tokių “rasių" ar “porūšių"" skaičiaus, pavadi- 
nimų ir pagrindinių bruožų. Iš tikrųjų genų dažniai kaimyni- 
nių populiacijų kraujyje dažnai turi itin subtilių skirtumų, ir 
kiekvienu atveju jie priklauso nuo “metodologinio naciona- 
lizmo" taisyklių, t.y. matuojami nacionaliniais duomenų at- 
rankos vienetais'. Rezultatas, žinoma, yra tas, kad, viena ver- 
tus, skirtingoms tautinėms grupėms būdingas tas pats genų 
dažnis, bet, antra vertus, to paties nacionalinio vieneto popu- 
liacija valstybėse gali turėti ryškių genetinių ar fizinių skir- 
tumų. Be to, kraujo grupių genų dažnio skirtumai ne visada 
atitinka kitus fizinius skirtumus, tokius kaip odos spalva, 
galvos forma ar plaukų tipas. Juo labiau kad, plečiantis kon- 
taktams ir plintant civilizacijai, žmonių rūšies vienybė per- 
auga savo genetinę diferenciaciją. Dobzhanskis pažymi: “Ci- 
vilizacija skatina rasių konvergenciją dėl genų mainų pra- 
lenkdama rasių divergenciją. Šiuo atžvilgiu žmonių rasės yra 
ikikultūrinės evoliucijos pakopos reliktas?'*. 

Nepaisant mokslinių tyrimų būklės rasinių-genetinių skir- 
tumų srityje, antropologinė rasių klasifikacijos samprata turi 
būti griežtai skiriama nuo kasdienio socialinio ir politinio 
termino “rasė" vartojimo. Tokį skyrimą nelengva išlaikyti, 
nes socialinis termino “rasė" vartojimas, siekiant “moksli- 
škumo“, dažnai paremtas kur kas hipotetiškesniais tam tikro 
laikotarpio antropologijos rezultatais. Pati savaime socialinė 
termino “rasė" vartosena toli gražu nėra provizoriška ar 
mokslinė, ir jos tikslas yra visai kitas. Šiuo terminu siekiama 
aprašyti ir paaiškinti etninius ir tautinius skirtumus apibrė- 
žiant etnines grupes kaip biologinius vienetus ir aiškinant 
jų santykius pasaulyje kaip paveldimų fizinių savybių pada- 
rinius?. 

Žinoma, žmonės visada kreipdavo dėmesį į savo fizinius 
skirtumus ir dažnai aukštindavo ar niekindavo visus tuos 
įvairius papročius, kultūras ir fizinius tipus, kurių pagrindu 

jie skirtomi į socialines grupes. Tačiau iki XIX amžiaus vi- 
durio jie retai mėgino aiškinti visą šią įvairovę viena fizine 
priežastimi, o fizinių skirtumų nelaikė nekintamais. Dar 
svarbiau, kad iki praėjusio šimtmečio nebuvo jokio mėgini- 
mo kildinti visas dvasines individo ar grupės savybes iš fizi- 
nės ar genetinės jų sandaros arba kurti tarpvalstybinių santy- 
kių teoriją nekintamų, kultūrą determinuojančių fizinių tipų 
pagrindu. 

Bet kaip tik tokią tarpgrupinių santykių teoriją ėmėsi 
kurti “rasiniai darvinistai". Pirmiausia jie teigė, kad indivi- 
das tėra (daugiau ar mažiau “grynas") savo grupės fizinio ti- 
po egzempliorius. Jo dvasinės ir kultūrinės savybės tėra jo 
biologinės grupės organinių savybių vediniai. Todėl indivi- 
do valia tėra grupės valios ir instinkto išraiška; o pasak eks- 
tremistinių šio požiūrio atstovų, visoks nonkonformizmas 
esąs fizinio trūkumo požymis. Iš čia išplaukia antra tezė: jei- 
gu kai kurie individualūs egzemplioriai atspindi grupės sa- 
vybes tiksliau ir ryškiau nei kiti, tai atitinkamomis selekty- 
vios reprodukcijos priemonėmis jie turi būti skatinami, o 
negrynieji egzemplioriai, priešingai, turi būti varžomi. Tad 
vienu iš pagrindinių rasisto rūpesčių tapo mėginimas pato- 
bulinti prigimtį eugenikos priemonėmis, tiek išvedant “gry- 
nesnes"' etnines grupes, tiek vėliau kuriant rasinį elitą. Šiuo 
požiūriu rasizmas artimas kitoms ideologijoms, mėginan- 
čioms kištis į gamtos procesus papildant arba skubinant evo- 
liuciją inžinerinėmis priemonėmis. 

Galutinis rasinės selekcijos tikslas — suformuoti segre- 
guotą “viešpataujančią rasę", pasaulinį rasinį elitą, turintį vi- 
sas tobuliausias Žmogaus fizines savybes. Tačiau praktiškai 
šitai reiškė tik tai, kad rasiškai stipresni egzemplioriai turėjo 
būti skatinami daugintis silpnesnių arba mišrių egzempliorių 
sąskaita. Dominuojančių etninių grupių ir galiausiai viešpa- 
taujančios rasės atrankai reikėjo kitų socialinių mechanizmų. 
Gamtos pasirinkti mechanizmai — tai, žinoma, kova ir karas; 

ir čia, kaip ir kitose jos veikimo srityse, gamtos selekcinei 
atrankai turėjo būti talkinama nepaliaujama kova dėl rasinio 
viešpatavimo, tikrinant grupės natūralųjį prisitaikymą ir su- 
darant natūralią rasinių kastų hierarchiją. Individo ištirpdy- 
mas grupėje, eugenika, nepaliaujamas karas ir rasinių kastų 
natūralios hierarchijos kūrimas tampa rasistui moraliniais 
imperatyvais, nes gamtos taip nustatyta, kad rasinis pranašu- 
mas suteikia teisę viešpatauti. 

Akivaizdu, kad ši rasistinė doktrina turi labai mažai ben- 
dro su nacionalistų idėjomis. Bet išlieka faktas, kad šios ide- 
ologijos buvo ir vis dar yra dažnai painiojamos arba sieja- 
mos. Kodėl? Iš dalies todėl, kad abi doktrinos atsirado Va- 
karų ir Centrinėje Europoje per maždaug pusę šimto metų 
viena po kitos, ir iš dalies todėl, kad bent jau Europoje jos 
rėmėsi, kad ir labai skirtingais būdais, tos pačios rūšies so- 
cialine grupuote — tautine bendruomene. Tačiau pagrindinė 
šio painiojimo priežastis yra tas ryšys, dažnai gana sudėtin- 
gas, kuris sieja etnocentrizmą ir etniškumą su nacionalizmu 
arba rasizmu. Juk rasizmas ir nacionalizmas galiausiai re- 
miasi tuo pačiu pamatiniu vienetu — etnine grupe ir jos tra- 
diciniu koreliatu etnocentrizmu. 

Pagrindiniai etniškumo elementai, kuriais remiasi tiek ra- 
sizmas, tiek nacionalizmas, liečia socialinės grupės kilmę ir 
istoriją, jos bendrą kultūrą ir socialinio solidarumo jausmą. 
Etninę grupę galima iš tikrųjų naudingai apibrėžti kaip ko- 
kią nors socialinę grupę, kurios nariai yra bendros kilmės, 
turi bendrą istoriją ir kultūrą bei tarpusavio solidarumo jaus- 
mus, išskiriančius juos iš kitų grupių. Įprastas etninių grupių 
požiūris paremtas jų narių įsitikinimu, kad jų bendruomenė 
— tai pasaulio centras ir vienintelis tiesos ir teisingumo kri- 
terijus. Todėl etnocentrizmą galima apibrėžti kaip bendruo- 
menės narių įsitikinimą jų bendruomenės centrine padėtimi, 
teisingumu ir pranašumu, atitinkamai neigiant kitų bendruo- 
menių vertę!" 

Per visą istoriją etninė bendruomenė buvo viena iš pa- 
grindinių socialinės organizacijos rūšių, ir jos įprastas požiū- 
ris buvo etnocentrinis. Antikoje galime išskirti tokias politiš- 
kai veiksmingas ir homogeniškas bendruomenes kaip seno- 
vės Egiptas, hetitai ir persai, be to, daugybę politiškai ne- 
reikšmingų ir atkampių “genčių", tokių kaip lulibiai arba 
piktai, apie kuriuos žinome iš klasikinių autorių nuo Hero- 
doto iki Strabono puslapių, iš imperinių užkariautojų, tokių 
kaip Tiglatpalasaras III ar Darijus I, įrašų". Suprantama, 
sunku žinoti, kokiu mastu šios tolimos grupės laikė save vie- 
nintelėmis tiesos ir vertės įkūnytojomis arba tikruoju pasau- 
lio centru, tačiau tokie jausmai tikrai buvo būdingi santyki- 
nai mažoms ir politiniu požiūriu nereikšmingoms galybėms, 
tokioms kaip senovės graikai (iki Aleksandro) ir žydai, o vė- 
liau ir viduramžių arabai, birmiečiai, kinai ir japonai. 

Tačiau visų šių didelių ar mažų, artimų ar tolimų etninių 
bendruomenių etnocentrizmas buvo iš esmės kultūrinis, net 
religinis jausmas. Labai retai savo turiniu jis būdavo biolo- 
ginis ir niekada — pirmiausia biologinis. Tiesa, Tacitas nie- 
kino “rytiečių" tautas, o Juvenalis — gudriuosius graikus". 
Tacitas gyrė pirmykštes kilnias germanų gentis ne tik už jų 
laisvės meilę ir žemdirbišką būdą, bet ir už jų fizinį tvirtu- 
mą'*. Horacijus taip pat niekino Kleopatros rytietiškųjų ordų 
prabangą ir moteriškumą šioms ordoms pilietiškai kivirčijan- 
tis su Oktaviano vyriška itališkąja, arba vakarietiškąja, Ro- 
mos imperijos puse'“. Graikai, kaip žinoma, šaipėsi iš nesu- 
prantamų barbarų, kinams atrodė natūralu, kad neklusnios 
vakarinės gentys turi jiems pasiduoti, o arabų pirkliai nieki- 
no savo juodaodžius vergus !?. 

Tačiau daugumoje šių atvejų prietaro pagrindas buvo 
greičiau kultūrinis negu fizinis. Nors minėtieji autoriai ir 
grupės kreipė dėmesį į savo varžovų ar vergų fizines savy- 
bes ir iš jų šaipėsi, iš tikrųjų jiems nepatiko tai, kad šiems 
trūko tam tikrų jų pačių garbinamų vertybių ar savybių, ir 

jie todėl bjaurėjosi barbarų ir persų “nesuprantamumu" ir 
“vergiška prigimtimi“ arba rytiečių “vyriškumo" stoka. Pa- 
našiai arabams, kinams ir birmiečiams jiems pavaldžių ma- 
žumų ar vergų tikros religijos neturėjimas buvo pirmoji jų 
niekinimo priežastis; neturėti tikro tikėjimo reiškė būti neci- 
vilizuotiems. Tad iki naujųjų amžių rasiniai skirtumai, nors 
ir pastebimi, būdavo šalutinis dalykas etninio prietaro gene- 
zėje, padėdavo stiprinti daugiausia tik iš anksto egzistuojan- 
čias kultūrines baimes. 

Nacionalizmas išsaugojo kultūrinį ankstesniojo etnocen- 
trizmo pagrindą, bet suteikė jam naują politinį pavidalą ir 
modernių sąvokų. Plėtodamas bendresnę pasaulio politinių 
santykių teoriją, nacionalizmas pamažu turėjo atsisakyti se- 
nesniųjų įsitikinimų savo etninės bendruomenės absoliučiu 
centriškumu, teisingumu ir pranašumu. Pasauliui tampant 
vis labiau susisaisčiusiam, etninės valstybės ilgainiui tiesiog 
nebegalėjo veikti taip, tarsi kitos etninės valstybės neturėtų 
jokios vertės ar būtų Žemiau kritikos. Izoliaciją pakeičiant 
idėjų ir technologijos prekyba ir mainais, ekonomikos plėto- 
jimo problemoms tampant svarbiausiu nacionalinių valstybių 
elito rūpesčiu, kitos bendruomenės pradėjo būti pavyzdžiais 
ir modeliais, o evoliucija, kaip ir revoliucija, tapo “tarptauti- 
nė". Net ten, kur naujų valstybių viduje buvo siekiama etni- 
nio grynumo, naujasis nacionalizmas negalėjo sau leisti se- 
nesnių etnocentrinių nuostatų prabangos susidūręs su tautų 
ir valstybių galybių pasauliu. Todėl nacionalinėms ambici- 
Joms liko vienas sprendimas — stiprinti kultūrinį bendruome- 
nės pagrindą išsižadant senųjų centriškumo ir pranašumo 
1dėjų. 

Rasizmas, priešingai, vystėsi iš etnocentrizmo priešinga 
kryptimi. Jis pabrėžė centriškumo, grupės teisėtumo ir 
pranašumo idėjas, bet paliko nuošalėje kultūrinį etnocentri- 
nio prietaro pagrindą. Jis kaip svarbiausius iškėlė greičiau 
šalutinius etnocentrizmo fizinius prietarus. Anksčiau tokie 

prietarai buvo atsitiktiniai ir efemeriški, o rasizmas suteikė 
jiems nuoseklų ir teorinį pagrindą. Dar daugiau, jau ne vien 
išorinė svetimų genčių išvaizda skatina įžeidžiančius epite- 
tus; rasizmas mano, kad išoriniai bruožai atspindi vidinius 
“kraujo? tipus, kurie savo ruožtu lemia rasės instinktus ir gy- 
vybinę energiją. Todėl individas ne tik negali pakeisti savo 
gimtosios bendruomenės; pati kastų hierarchija tampa griež- 
ta ir neperžengiama, nes kiekvienos bendruomenės ėlan vital 
ir instinktyvios galios visiškai skiriasi nuo kitų ir priešingos 
kitoms etninėms bendruomenėms. Tad rasizmas paverčia se- 
nąjį etnocentrizmą kažkuo nekintamu ir viską lemiančiu, o 
etniškumo sąvoka tampa rasinių elitų kova dėl viršenybės, 
su Žemesniųjų rasių tarša. 


RASINIAI IŠŠŪKIAI NACIONALIZMUI 


Matėme, jog, nepaisant visų skirtumų, rasizmas ir nacio- 
nalizmas dažnai painiojami arba siejami todėl, kad jų abiejų 
ideologija turi tas pačias etnocentrizmo šaknis. Abu judėji- 
mai atsirado Europoje: nacionalizmas — XVIII amžiaus pa- 
baigoje, rasizmas — XIX amžiaus pirmojoje pusėje“. Iš tik- 
rųjų XIX amžiuje terminai “tauta" ir “rasė" buvo pakaitomis 
vartojami kalbant apie etnines bendruomenes. Tik XIX am- 
žiaus pabaigoje rasiniams darvinistams pavyko atskirti rasės 
(ir rasizmo) sąvoką nuo tautos (ir nacionalizmo) sąvokos ir 
pradėti ją taikyti ne tik Europos etninėms grupėms ir mažu- 
moms, tokioms kaip žydai, bet ir ištisoms Žmonių kategori- 
joms už Europos ribų. 

Šios dvi sąvokos ir ideologijos painiojamos iki mūsų lai- 
kų iš dalies todėl, kad abi iškilo greta Lotynų Amerikoje, 
Azijoje ir Afrikoje (tiesa, švelnesne forma), iš dalies todėl, 
kad kai kurios Trečiojo pasaulio ideologijos, siekdamos na- 
cionalistinių tikslų, kalbėjo rasine kalba. Tačiau atidesnė 

šiandienos neeuropietiško nacionalizmo analizė rodo, kad 
grynai rasistinės doktrinos ar judėjimai, kokie jie pasirodė 
nacių Vokietijoje, retai iškyla už Europos ribų. 

Antai Lotynų Amerikoje pagrindinės antikolonializmo 
formos buvo “valstybinis" arba “teritorinis"" nacionalizmas, 
siekęs nepriklausomybės buvusioms Ispanijos ir Portugalijos 
imperijų provincijoms bei ekonominės ir politinės integraci- 
jos ir apsaugos nuo užsienio ekonominių interesų, ir gana 
silpnas kontinento tautinių valstybių koordinacijos ir koope- 
racijos judėjimas, toli gražu neprilygstantis “pan" unifikaci- 
j0s ir kontinentinės integracijos sąjūdžiui''. Rasizmo sąvoka 
šiose etniškai mišriose visuomenėse nebuvo žinoma, nepai- 
sant stiprių [tautinių] prietarų. Šie prietarai, atrodo, buvo 
daugiausia kultūriniai, net iki nepriklausomybės laikų. Antai 
Meksikoje Europos ispanai iš aukšto žiūrėjo į Amerikos is- 
panus, arba “kreolus", ne tiek dėl jų rasinio “negrynumo"' ar 
metisinės kilmės, kiek dėl to, kad jie kalbėjo provincialiu is- 
panų kalbos dialektu ir buvo sugadinti sąlyčių su pagoniš- 
kais prietarais'š. Vis dėlto odos spalvos, plaukų tipo ir veido 
bruožų ypatybės leido atsirasti įvairioms subkategorijoms 
vis didėjančioje Meksikos metisų grupėje, kur kreipiamas 
dėmesys į rasinės kilmės grynumą, tačiau tai niekuomet ne- 
tapo pakankamai stipria kliūtimi tarpgrupiniam mobilumui ir 
mišrių santuokų gausai. Šiandieną rasizmą oficialiai atmeta 
valdančioji Partido Revolucionario Institucional, 1910-1917 
m. socialistinės-nacionalistinės revoliucijos įpėdinė, nors ir 
esama tam tikro antivakarietiško didžiavimosi actekiškąja 
kilme "P. 

Rasinės idėjos kiek stipriau skleidėsi Peru ir Brazilijoje: 
pirmoje šalyje kartu su populistiniu nacionalizmu, antroje — 
kaip kliūtis integratyviam nacionalizmui. Peru trečiajame 
dešimtmetyje Josė Carlosas Mariategui teigė, kad kalnų 
indėnai yra pamatinė Peru etninė grupė, “tautiškumo cemen- 
tas", šį etninį populizmą suderindamas su socialistinės 

žemės ūkio reformos reikalavimu??. Šį indianismo perėmė 
Haya de la Torre'o [vadovaujamas] judėjimas Aprista, o Lui- 
sas Albertas Sanchesas, vienas iš jo šalininkų, pavertė jį In- 
dėnų renesanso ideologija, kuri įkvėpė menininkus ir rašyto- 
jus visose Andų respublikose ir Meksikoje?!. Tuo tarpu Bra- 
zilijoje “vystymosi nacionalizmas“ atmetė sertanismo, arba 
indėniškąjį natyvizmą, kuris iškilo XIX amžiaus paskutiniu 
dešimtmečiu**. Antai Jaguaribe'as tvirtai sieja brazilų nacio- 
nalizmą su buržuazine modernizacija, kuri nepalieka vietos 
nei praeičiai būdingoms tautinėms charakteristikoms, nei 
statiniams oligarchiniams, biurokratiniams ar net proletari- 
niams elementams, trukdantiems Brazilijai integruotis ir plė- 
totis??. Bet šiems elementams būdingas rasinis priešiškumas 
afrobrazilų atžvilgiu, ypač urbanizuotuose, pramoniniuose 
Pietų Brazilijos regionuose. Jis, atrodo, stiprėja nepaisant 
oficialaus Bažnyčios ir valstybės pasmerkimo ir vyriausybės 
politikos indėnų atžvilgiu?“. Ekonominė konkurencija tarp 
neturtingų baltųjų ir juodaodžių Rio ir San Paulo miestuose 
kursto šį rasinį prietarą ir yra kaip tik tai, ką “vystymosi na- 
cionalistai'' nori įveikti savuoju tikrai suvienytos brazilų tau- 
tos sukūrimo “projektu" ?. 

Azijoje ir Afrikoje santykiai tarp nacionalizmo ir rasizmo 
dar sudėtingesni ir paradoksiškesni. Pirmiausia nacionaliz- 
mas abiejuose žemynuose pasireiškė bent trijuose lygmeny- 
se: etniniame arba “gentiniame"', valstybiniame, arba terito- 
riniame, ir “pankultūriniame", arba “žemyniniame". Tad 
Azijoje ir Artimuosiuose Rytuose tamilų, morų, nagų, kurdų, 
mizų ir palestiniečių etninis nacionalizmas panašus į tą, ku- 
ris įkvėpė lenkus ir rumunus, norvegus ir baskus Europoje. 
Taip pat ir Afrikoje etninis nacionalizmas pamažu darėsi 
vis svarbesnis ir audringesnis; ibai, kikujai ir somaliai yra 
gerai žinomi pavyzdžiai, tačiau retkarčiais dauguma dides- 
nių ir vieningesnių “genčių" yra turėjusios aspiracijų dėl 
autonomijos, teritorinio vientisumo ir kultūrinio tapatumo, 

tarp jų evių, bakongų, mongų, lubų, solių, lujų, zulų, joru- 
bių, hausų, gandų, fangų, ašančių ir lundų gentys“. Čia toks 
kultūrinis “subnacionalizmas" buvo greitai nuslopintas nau- 
jųjų valstybių vadovybės, kurios etninės “balkanizacijos" 
baimė sustiprino jos prisirišimą prie antrojo, arba “valstybi- 
nio", afrikietiškojo nacionalizmo lygmens*'. Valstybinis, ar- 
ba teritorinis, nacionalizmas laimėjo taip pat Azijoje: antai 
Malaiziją sudaro trys etninės bendruomenės, Libaną — dvi, 
Birmą ir Indoneziją — keletas, o Indijoje hindų etninė grupė 
skyla bent į penkiolika kalbinių bendruomenių, iš kurių 
keletas jau parodė tautinės savitaigos požymių?*. Tačiau 
kaip ir jų antrininkai Afrikoje — Nigerijoje, Ganoje, Tanza- 
nijoje, Zambijoje, Kenijoje, Konge, — teritoriniai naciona- 
listai etniškai mišriose Azijos valstybėse kol kas įveikia iš- 
centrinį etninį nacionalistinį secesionizmą. Bangladešas yra 
išimtis. 

Afrikoje ir Azijoje yra ir trečiasis nacionalizmo lygmuo: 
antvalstybinis, arba “pan" judėjimas, kuris mėgina suvienyti 
kultūros požiūriu panašias arba geografiškai artimas valsty- 
bes į didesnę politinę bendruomenę. Tai buvo vienas iš pra- 
dinių pantiurkizmo, panarabizmo ir panafrikanizmo įkvėpi- 
mo šaltinių. Nors politinio tikslo šie judėjimai nepasiekė, bet 
jie yra turėję didelę kultūrinę ir ideologinę įtaką, nes jie ap- 
eliuoja į stiprias istorinio solidarumo emocijas, bendrą at- 
mintį ir bendros kilmės mitus. Panašiai kaip pangermaniz- 
mas, panslavizmas ir pannegrizmas, Azijos ir Afrikos “pan" 
judėjimai stiprino naujas valstybes bei jų teritorinį naciona- 
lizmą ir tuo pat metu griovė jų raison d'ėtre, nukreipdami jų 
besimezgantį tapatumą į didesnį, viską apimantį istorinį ta- 
patumą. Iš tikrųjų “pan" judėjimai nebūtinai yra paprasto na- 
cionalizmo atvejai: panislamizmas naudoja šiuolaikinius me- 
todus tikrai tradiciniams tikslams ir tarnauja ummai (tikin- 
čiųjų kongregacijai), o ne pasaulietinei (arabų) tautai ?. 

Afrikoje ir Azijoje rasiniai prietarai ir įsitikinimai iškyla 

daugiausia etniniame ir “pan" lygmenyse. Rasinis priešišku- 
mas virto rasiniais maištais Malaizijoje, ibų pogromais Ni- 
gerijos Hausa ir Fulani regionuose. Libane bendruomenių 
nesantaika prasiveržė pilietiniu karu, o Filipinuose, Irake ir 
Sudane vyko ilgi religinių ir etninių mažumų karai su dau- 
gumos valdžia. Kalbinių bendruomenių kova alina Indiją, o 
Birma turėjo kariauti daug metų su savo šanų ir karenų ma- 
žumomis. Ceilone ir Indonezijoje tamilų ir kinų mažumos 
patyrė didžiulį priešiškumą, ir net Japonijoje etninė baraku- 
minų kasta, nors kultūriškai beveik neišsiskiria, iki šiol ken- 
čia nuo socialinės diskriminacijos**. 

Panagrinėjus matyti, kad dauguma šių “rasinio" priešiš- 
kumo atvejų savo pobūdžiu greičiau kultūriniai ir, tiesą 
sakant, yra dažniausiai naujesnės tradicinio etnocentrizmo 
atmainos, kurias sustiprino konkurencinė, nuasmeninta besi- 
plečiančių miestų atmosfera*!. Jos beveik nesiremia rasisti- 
niais įsitikinimais ar juo labiau kokiomis nors rasinio darvi- 
nizmo teorijomis. Priešiškai traktuojama mažuma gali būti 
laikoma nepilnaverte ir kliūtimi tautos integracijai, bet re- 
tai — taršos šaltiniu ar fizine grėsme grupės gyvybinėms ga- 
lioms. Mažuma taip pat nėra laikoma biologiškai nekinta- 
mu vienetu, kurio fizinės savybės lemia jos dvasinę sąran- 
gą net ir tais atvejais, kai fizinis skirtingumas kaitina kultū- 
rinį antagonizma, kaip, regis, yra tarp chutų ir tutsių Ruan- 
doje ir Burundyje arba tarp fulani valdžios ir hausų valdinių 
Zaire**. 

Teoriškesnį rasizmą galima surasti nacionalizmo “pan" 
lygmenyje. Panturanizmas, pantiurkizmo pirmtakas, siekė 
suvienyti visas tiurkų kalba kalbančias ir ugrofinų tautas; 
kalbinė giminystė buvo laikoma tariamai bendrų etninių iš- 
takų požymiu. Tokie vengrų mokslininkai kaip Arminius 
Vambėry siejo vengrus, suomius ir mongolus su tiurkų tau- 
tomis į vieną “turaniškąjį" etnologinį vienetą, kildindami jį 
iš Turano — vietovės Centrinėje Azijoje, į šiaurės rytus nuo 
Persijos??. Panturanizmas kilo baiminantis panslaviškų pre- 

tenzijų turkams ir vengrams; pantiurkizmas, jo sekėjas, buvo 
kur kas mažiau gynybiškas, o jo rasizmas — kur kas labiau 
fizinis ir pagoniškas. Gokalpas, Tekin Alpas ir Enveras 
Pasha šlovino ikiislamiškųjų turkų užkariavimus ir Žygius, į 
šį sąrašą įtraukdami ir mongolų užkariautojus Čingischaną ir 
Gulagą**. Gana įdomu, kad pantiurkiškas rasinis nacionaliz- 
mas, pabrėžiantis karinę parengtį ir militarizmą, iškilo be- 
veik dviem dešimtmečiais anksčiau už daug nuosaikesnį tur- 
kiškąjį “valstybinį"" nacionalizmą, skelbiamą Kemalio Ata- 
tūrko, kuris išsižadėjo pantiurkiškų svajonių suvienyti visas 
tiurkų kalbomis kalbančias tautas siekdamas sukurti nacio- 
nalinę valstybę Anatolijoje?*. Kita vertus, pats pantiurkizmas 
buvo iš dalies karinga reakcija į etninį Otomanų imperijos 
valdinių-krikščionių nacionalizmą. Čia galime nesunkiai 
įžvelgti visas smunkančios, apsuptos ir sumuštos, bet dar 
valdančios etninės bendruomenės baimes. 

Savo ruožtu pantiurkiškoji reakcija įžiebė pasaulietišką 
panarabiškąjį nacionalizmą tarp maištingųjų imperijos val- 
dinių arabų, nors jo sėkla buvo pasėta XIX amžiaus pabai- 
goje Libane ir keleto arabų mokslininkų Europoje?“. Vėliau 
dėl Ašies įtakos kai kur šis panarabizmas įgavo rasinį atspal- 
vį, kaip tik tada, kai klestėjo “valstybinis Sirijos, Jordani- 
jos, Irako ir Egipto nacionalizmas. Tačiau kilmė ar fizinis 
tipas niekada nevaidino didelio vaidmens panarabizme; jų 
vietą užėmė arabų kalba arba islamas, net Ašies paveiktame 
Irake“'. Iš tikrųjų šis panarabizmas yra daugiausia tradici- 
nio islamiškojo etnocentrizmo moderni ir antisionistinė at- 
maina*, 

Afrikoje nacionalizmo “pan" lygmuo taip pat įgijo rasiz- 
mo elementų, tačiau dėl įvairių aplinkybių padėtis čia buvo 
visai kitokia. Afrikoje “rasė" specifine “spalvos" prasme su- 
teikė gyvybinę giją susisiekti su prarasta praeitimi ir kartu 
simbolizavo dabartinį pažeminimą??. Be to, Nkrumahas [Ga- 
noje], Padmore'as, Kenyatta [Kenijoje] ir kiti ankstyvosios 
nepriklausomybės lyderiai naudojosi panafrikanizmu kaip 

kultūriniu antikolonializmo ir “valstybinio" nacionalizmo 
pagrindu. Panafrikanizmas leido naujiesiems lyderiams atsi- 
spirti etninių “genčių" balkanizavimui ugdant platesnio kul- 
tūrinio tapatumo pojūtį ir perkeliant vidinius etninius nesu- 
tarimus į tarptautinę ir kontinentinę sceną“". Legumo tvirti- 
nimu, tai buvo pasiekta greičiau “rasinio sąmoningumo", o 
ne “rasizmo" ideologija arba veikiau mėginant įtvirtinti afri- 
kiečių rasės kaip visumos lygiateisiškumą ir orumą neafri- 
kiečių atžvilgiu, o ne stengiantis teigti jos pranašumą ar cen- 
triškumą“!. Prie klausimo, kiek tokia ideologija gali būti va- 
dinama “rasine"' europietiška prasme, grįšiu vėliau. 
Afrikietiškas etnicizmas, arba panafrikietiškas rasinis są- 
moningumas, turi maža panašumų su rasiniu darvinizmu, 
kuris klestėjo Europoje XIX amžiaus pabaigoje, juo la- 
biau — su nacistiniu rasizmu. XIX amžiaus viduryje Euro- 
poje jau skleidėsi keli stiprūs etniniai nacionalizmai — Vo- 
kietijoje, Airijoje, Lenkijoje, Serbijoje, Italijoje ir Vengrijo- 
je. Tačiau tik po 1848 m. revoliucijų nesėkmių ir tik iškilus 
rasiniam darvinizmui, pradėjo rastis “pannacionalizmo"' šali- 
ninkų Vokietijoje, Austrijoje ir slavų kraštuose. Panslavizmo 
idealai atsirado iš vokiškojo romantizmo ir hėgelizmo, bet 
jie iškėlė Rusijos tėvynę ir valstybę į tokias aukštumas, kad 
virto grėsme vokiečių interesams ir iššūkiu Vakarų hege- 
monijai“*. Tokių autorių kaip Danilevskis ir kitų slavofilų 
kūriniuose aptinkame nepaprastą nacionalizmą su ryškiu ra- 
sistiniu atspalviu, ypač tezėje, kad jaunatviškoji ir veržli Ru- 
sija privalo iš biologinės būtinybės sunaikinti pagedusius 
Vakarus“. Tokios biologinės metaforos ir rasistiniai įsitiki- 
nimai nuo XIX amžiaus šeštojo dešimtmečio pradėjo plisti 
tarp Europos intelektualų: randame jų tokių skirtingų autorių 
kaip Wagneris, Charlesas Kingsley, Matthew Arnoldas, Gal- 
tonas, Pearsonas, Barrės, Freytagas ir ankstyvasis Gumplo- 
wiczius darbuose“. Jie tapo esminiu elementu didžiųjų 
galybių varžybose namie ir užjūriuose ir buvo plačiai išpa- 

žįstami elitų ir valdančiųjų klasių, ypač Vokietijoje ir Aus- 
trijoje. Iš tikrųjų nacių rasistinės sąvokos pasiskolintos dau- 
giausia iš tokių autorių kaip Schonereris ar Heinrichas Clas- 
sas, skelbusių pangermanistinį rasistinį antisemitizmą, bei iš 
Paulo de Lagarde'o, Eugeno Diedericho ir Guido von Listo 
volkisch misticizmo **. 

Taigi tik Europos žemyne rasizmas tam tikrą laikotarpį 
mėgavosi populiarumu ir beveik tik Europoje rasizmui pa- 
vyko praryti ir pakeisti tradiciškesnes nacionalizmo formas. 
Vienintelės išimtys iš šio apibendrinimo — tai Japonija XX 
amžiaus ketvirtąjį dešimtmetį, kukluksklano veikla ir Pietų 
Afrika; ir nors kuklukslanas turi maža ryšio su kokiu nors 
nacionalizmu, Japonijos ir Pietų Afrikos raida rodo aiškią 
Europos įtaką, prisidėjusią prie stipraus izoliuotų arba ap- 
suptų bendruomenių etninio nacionalizmo. 

Vadinasi, galima daryti išvadą, kad nors pavojuje atsidū- 
ręs etninis nacionalizmas ar “pannacionalizmas" gali paruoš- 
ti palankią dirvą rasizmui, tai nėra būtinas jų padarinys; taip 
pat netiesa, kad rasistiniai įsitikinimai būtinai kyla iš ank- 
stesniojo nacionalizmo. Dar daugiau, tampa vis svarbiau 
skirti visą spektrą pozicijų — nuo nacionalizmo per rasistinį 
nacionalizmą ir nacionalistinį rasizmą iki grynojo rasizmo 
kaip kito ekstremizmo, būtent: 


Nacionalizmas Rasinis Nacionalistinis Rasizmas 
nacionalizmas rasizmas 

Jakobinų Antidreyfuso XX amžiaus Nacizmas 

Prancūzija kampanija ketvirtojo Kukluksklanas 

Norvegija/ XIX a. dešimtmečio 

Graikija Vokietija Japonija 

Rytų Europa pantiurkizmas “Geležiniai saugai" 

Gana/Zambija panslavizmas Pietų Afrika 

if t.t. negrizmas 


Indija/Birma [nėgritude) 
ir t.t. 

Brazilija/Čilė 

ir t.t. 

Nepaisant vidinio ideologinių sąvokų slidumo, reikia 
skirti tuos atvejus, kai nacionalistinis judėjimas pasinaudoja 
rasiniais dalykais siekdamas padidinti savo patrauklumą, nuo 
tų atvejų, kai iš esmės rasistinis judėjimas pasinaudoja tauti- 
niais sentimentais ir idėjomis. Pirmuoju atveju rasinis nacio- 
nalizmas iškelia “tautą"" ir prideda rasinį komponentą siek- 
damas ją griežčiau atskirti nuo jos kaimynių; antruoju atveju 
nacionalistinis rasizmas pajungia tautos [sąvoką] “rasei", pa- 
versdamas nacionalistinius tikslus rasinio elito įrankiais. Tai 
vėl, žinoma, tik idealių tipų formuluotės: iš tikrųjų reikia 
konkrečiu atveju spręsti, kaip klasifikuoti, tarkime, vokiečių 
ar turkų sąjūdžius XIX amžiuje ir XX amžiaus pradžioje, — 
ar kaip “rasinį nacionalizmą“, ar kaip “nacionalistinį rasiz- 
mą". Tačiau akivaizdu, kad šios skiriamosios ribos peržengi- 
mas turi esminę reikšmę politikai ir veiksmui, be kita ko, ir 
etninėms mažumoms tose valstybėse. 

Taigi matome įvairių nacionalizmo atmainų populiarumą, 
kiek mažesnį rasinio nacionalizmo atveju, ir rasizmo, ne- 
svarbu — nacionalistinio ar grynojo, menką paplitimą. Žino- 
ma, būta daug daugiau sporadiško rasinio priešiškumo pro- 
trūkių, tačiau yra tik keli atvirai rasistinių judėjimų atvejai, 
kai rasizmas pakeičia nacionalizmą. Natūraliai kyla klausi- 
mas, kodėl kartais “pannacionalizmas", arba etninis naciona- 
lizmas, pasiduoda šiam rasizmui? 

Atsakymas į šį klausimą skiriasi priklausomai nuo nag- 
rinėjamo istorinio periodo ir kontinento. Europoje šalys, ku- 
riose rasizmas klestėjo XIX amžiaus pabaigoje, — Prancū- 
zija, Vokietija, Austrija — buvo patyrusios skausmingas 
socialines permainas ir dramatiškus jų politinio statuso pa- 
sikeitimus. Prancūzijoje ir Austrijoje tai buvo pralaimėjimo 
nuoskauda ir suskaidymo baimė. Iš naujo suvienyta Vokie- 
tija, nepaisant karinių jos pergalių, išliko netikra dėl savo 
vidinio solidarumo ir tarptautinio pripažinimo. Po Pirmojo 
pasaulinio karo pralaimėjimas pakurstys tą netikrumą su- 

teikdamas rasizmui progą pasinaudoti pažemintu nacionaliz- 
mu ir po to jį išstumti“. Taip pat ir Rusijoje pralaimėjimas 
Japonų kare sustiprino monarchistų ir juodašimčių antisemi- 
tinį rasizmą“. 

Visai atsietai nuo šių tarptautinių faktorių socialinės jė- 
gos skatino judėjimą nacionalistinio rasizmo link. Pavyz- 
džiui, Vokietijoje ankstyvasis XIX amžiaus nacionalizmas, 
pradėjęs įgauti rasistinį atspalvį, vis dar laikėsi hierarchinių, 
viduramžiškų, daugiausia religinio pobūdžio idėjų. Žydai iš 
pradžių buvo išmetami iš įvairių studentiškų draugijų krikš- 
čioniškojo germanizmo vardu“. Panašiai Millerio ir Schle- 
gelio ankstyvosios nacionalizmo formuluotės pirmiausia bu- 
vo linkusios aukštinti autokratinę valstybę ir viduramžiškus 
luomus“. Net amžiaus viduryje Treitschke's nacionalizmas 
buvo etatistinis ir konservatyvus savo militarizmu, nors jo 
teiginiai karingi. Tik po Bismarcko pergalių ir masinės in- 
dustrializacijos pradžios naujasis žemesnių viduriniųjų kla- 
sių populizmas, kaitinamas politinį ar rasinį antisemitizmą 
skelbiančių demagogų, tapo senesnio konservatyvaus val- 
stybinio nacionalizmo varžovu“?. Nors jam taip pat buvo 
labai palanki buržuazija ir pramonininkai, geidę kolonijinės 
ekspansijos, naujasis “Didžiosios Vokietijos" populistinis 
rasizmas pirmiausia traukė neseniai urbanizuotas Žemesnes 
viduriniąsias klases Vokietijoje ir Austrijoje. Taigi slinktis 
nuo konservatyvaus rasiškai nuspalvinto nacionalizmo prie 
radikalaus nacionalistinio rasizmo atspindi socialinį poslin- 
kį, palankų iš naujo emancipuotoms ir politizuotoms že- 
mesnėms viduriniosioms klasėms augančiuose miestuose ir 
miesteliuose, ypač separatistinėje Bavarijoje ir Austrijoje. 
Ekonominę ir kultūrinę įvairių etninių grupių konkurenciją 
šiems žmonėms buvo galima nesunkiai pateikti kaip žydų 
“sąmokslo" padarinį, juo labiau kad žydai buvo vis labiau 
vertinami rasiniais darvinistiniais terminais veikiau kaip 
biologiniai “plėšrūnai", o ne vien tradicinės krikščioniškos 

doktrinos terminais kaip “išdavikiška" religinė bendruo- 
menė:*!. 

Taip pat ir Prancūzijoje žydų etninė mažuma, kaip “ne- 
suvirškinama“ religinė konfesija, virto amžinu svetimkūniu. 
Amžiaus pradžioje Napoleonas sušaukė Sinedrioną atskirti 
žydų tautiškumui nuo judaizmo ir pareikalavo, kad žydai at- 
sisakytų savo tautinių aspiracijų ir etninio statuso priimdami 
Prancūzijos pilietybę ir religijos išpažinimo laisvę??. Am- 
žiaus pabaigoje [antidreyfuso kampanijos lyderiai] Drumont 
17 Maurrasas grąžino žydams jų etninį statusą su kaupu. Da- 
bar jau ne religija apibrėžė jų žydiškumą, bet jų kultūra ir 
kraujas — faktoriai, kurie visam laikui panaikino galimybę 
jiems asimiliuotis su prancūzų kultūra ir prancūzų “rase". 
Šiame perklasifikavimo akte radikalioji dešinė visų pirma 
rėmė antidreyfuso kampanijos monarchistus, kariuomenę ir 
Bažnyčią, bet ji tuo pačiu plėtojo naują rasinį nacionalizmą, 
galintį lengvai virsti nacionalistiniu rasizmu — tokiu, kuris 
vėliau iškilo Action francaise pavidalu arba Drieu de la Ro- 
chelle'o ir Dčato teorijose*?. 

Prancūzijos slinktis į rasinį nacionalizmą, vokiečių ir 
austrų populistinio rasizmo sąjūdžiai galėjo įgyti pagreitį 
tik esant labai specifinėms aplinkybėms. Svarbiausios iš 
jų buvo didžiųjų Europos galybių imperializmas ir Vakarų 
mokslo, ypač biologijos ir antropologijos, prestižas. Ekono- 
minės ir politinės varžybos užjūriuose ne tik sustiprino anta- 
gonizmą Europoje, bet taip pat kurstė nuolatinį baltųjų tautų 
etnocentrizmą — tautų, patiriančių vis didesnes vidines per- 
mainas dėl sparčios ekonominės kaitos. Imperinės misijos ir 
“baltojo Žmogaus naštos" idėjos turėjo sušvelninti vidines 
kultūrines įtampas ir kompensuoti konkurencijos varžymus 
pačioje Europoje. Ta konkurencija vien dėl savo intensyvu- 
mo ugdė naują apsiausties mentalitetą tarp tautų, pralaimin- 
čių kolonijines varžybas ar į jas pavėlavusių. Pralaimėjimo 
ir apsiausties nuotaikos savo ruožtu skatino tikėjimą karinės 

galios ir gyventojų gausos svarba kaip galios ir prestižo 
požymiu. Didelis gyventojų skaičius arba jo augimas savai- 
me žadino troškimą praplėsti teritoriją jiems maitinti ir ap- 
gyvendinti, taigi įsigyti kolonijų, prireikus net jėga, ir anek- 
suoti žemes, užimtas etninių grupių, esančių už tautinės val- 
stybės sienų. Pagaliau atsirado įsitikinimas, kad pačios tos 
sienos tėra atsitiktinis dinastinio ar tradicinio pobūdžio da- 
lykas, kurį gali pakeisti visuotinis bendruomenių likimo ar- 
bitras — karas*“. 

Galutinį tokių įsitikinimų ir norų pateisinimą ir paaiški- 
nimą pateikė naujieji fizinės antropologijos ir biologijos 
mokslai, dėl Darwino atradimų įgiję prestižą. Kariaujančios 
Europos nacionalinės valstybės dabar galėjo būti suvokia- 
mos tarsi biologinės rūšys arba rasės, susikibusios natūralio- 
je kovoje dėl viešpatavimo. Jos tapo nekintamos ir nekeičia- 
mos. Žmogaus narystės jose nebelėmė gyvenamoji vieta ar 
politinis pasirinkimas, ar net priklausymas tai pačiai kultūrai 
1r kalbai. Vienintelis dalykas, kuris dabar turėjo reikšmės, 
buvo fizinis tipas ir kraujo grupė, siejanti individą su jo gru- 
pe ir ištrinanti jo individualumą. XIX amžiaus pabaigoje pi- 
lietybės kriterijus rasistui iš teritorinio ir politinio pirmiausia 
virto etniniu ir po to iš etninio — biologinio paveldimumo 
kriterijumi; senasis etninio pranašumo jausmas, kadaise bu- 
vęs vien kultūrinis ir gynybinis, tapo agresyvia ir karine ra- 
sine ekspansija. 

Bent jau Europoje ši lemtinga slinktis prasidėjo kaip tra- 
dicinių vertybių grąžinimas, kaip sąmoningas grįžimas prie 
agrarinės kariūnų aristokratijos kodeksų. Neatsitiktinai vie- 
nas pirmųjų rasistinių tautinės istorijos aiškinimų, kurį [1732 
m.] pateikė grafas de Boulainvilliersas, gina kilniąsias fran- 
kų privilegijas, o po šimto metų dar įtakingesnė ir globa- 
liškesnė grafo de Gobineau teorija taip pat rasės nuosmukį 
siejo su aristokratijos nuosmukiu**. Tik XIX amžiaus antro- 
J0je pusėje augančių miestų žemesnės viduriniosios klasės 


136 Nacionalizmas dvidešimtame amžiuje 


pripažino kontrrevoliucinę — antikapitalistinę ir antiurba- 
nistinę — ideologiją. Mite apie vientisą ir organišką rasinį 
elitą, kuriam lemta valdyti žemesnes rases, du sluoksniai, pa- 
tiriantys daugiausia smūgių iš pramoninio kapitalizmo, — 
smunkanti žemvaldžių aristokratija ir pavojuje atsidūrusi 
žemesnė vidurinioji klasė — galėjo rasti paguodžiančią ben- 
druomeninės vilties ideologiją ir socialinės restauracijos 
pažadą. 

Už Europos ribų du regionai, kur pramoninis kapitaliz- 
mas buvo toliausiai pažengęs, — Japonija ir Pietų Afrika — 
taip pat labiausiai linko prie rasistinės ideologijos. Tiek Ja- 
ponijoje, tiek Pietų Afrikoje izoliuotas ar gynybinis naciona- 
lizmas, reaguodamas į pranašesnę technologiją ir galią, kūrė 
rasinio pranašumo mitą, kartais nustelbiantį pačią tautą rasi- 
nių kategorijų ar kastų sistemos interesų labui?“. Tačiau 
Japonijoje nacionalistinį rasizmą fašistinis sąjūdis ketvirtaja- 
me dešimtmetyje pakreipė ekspansijos linkme, o Pietų Afri- 
koje, susidurdamas su etniškai nevienarūšiais gyventojais, 
jis buvo priverstas griebtis etninės politikos, modifikuojan- 
čios JO visuminę rasinę sistemą?'. Kitose Afrikos, Azijos ir 
Lotynų Amerikos dalyse aptikome kelis rasiškai nuspalvin- 
tus nacionalizmo atvejus, o “pan" sąjūdžiai — tai daugiausia 
negausios inteligentijos nedidelių grupuočių dariniai. Kai 
kuriais atvejais jie kyla iš netikrumo savo kultūriniu tapa- 
tumu, tokio kaip konfliktas tarp ispanų ir indėnų Lotynų 
Amerikoje arba tarp tiurkiškumo ir islamiškumo Anatolijo- 
je. Kitais atvejais juos sukėlė spalvos problemos — tai klau- 
simas, kurį verta atidžiau panagrinėti. 

SPALVA IR PANAFRIKIETIŠKAS 
TAPATUMAS 


Kol kas nagrinėjau tik nacionalizmo vaidmenį rasizme, 
kuris tam tikrais atvejais metė iššūkį savo nacionalistiniam 
varžovui ir jį prarijo. Bet yra dar vienas klausimo aspektas 
— rasės vaidmuo nacionalizme, ir tai yra odos spalvos vaid- 
muo apibrėžiant ir gaivinant tautinį tapatumą, atspindintis 
“pozityvius" rasės aspektus, ypač Afrikoje. Antai negrizmo 
[nėgritude] ideologijoje, kurią klasifikavome kaip “rasinio" 
nacionalizmo atvejį, randame rasinio sąmoningumo apraiš- 
kų, kurios buvo ankstesnės už nacionalizmo atgimimą ir jį 
kurstė, be to, dar prisidėjo kuriant sąlygas, būtinas modemni- 
zacijai ir vystymuisi. 

Sustodamas prie vadinamųjų “pozityviųjų" rasės aspektų, 
aš nė akimirkai neneigiu “negatyvių" padarinių. Spalva, kuri 
viename lygmenyje yra paprasčiausias “rasės" rodiklis ir ter- 
minas fizinių bruožų sindromui numatyti, visada padėjo 
žmones atskirti, supriešinti ir išskirti. Varžantis dėl menkų 
išteklių, ypač šiuolaikiniuose miestuose, spalvos skirtumai 
kur kas lengviau ir aiškiau nei kalba ar religija gali padėti 
išskirti grupes, kurias norima izoliuoti ar išstumti. Bet spal- 
va ne tik apibrėžia autsaiderį; ji taip pat įkalina Žmogų 
niekinamoje kategorijoje, tapdama diskriminacijos ženklu. 
Spalva pati savaime gali atitolinti grupes vieną nuo kitos. Ji 
skatina nežinomybės ir nenumatomumo baimę. Ji nurodo 
vaidmenis, kurių bruožai nepažįstami ir kurių lūkesčiai neži- 
nomi. Suburdama daugybę nuasmenintų individų, ji žadina 
perdėtas ir nepagrįstas baimes, kurios atpažįsta ir sukuria pa- 
gedimo ir piktavališkumo “antitipą". Tokia buvo, pavyz- 
džiui, “geltonojo pavojaus" baimė XIX amžiaus pabaigoje ir 
XX amžiaus pradžioje'*. Čia matome modernųjį galios, gau- 
sumo ir spalvos sutapatinimą, kuris grindžiamas tokių kate- 
gorijų kaip “spalva" pajėgumu suburti į vieną didžiulę masę 


138 Nacionalizmas dvidešimtame amžiuje 


daugybę dehumanizuotų ir vėliau demonizuotų individų ir 
suvokti juos kaip piktąją jėgą. Žinoma, spalva jokiu būdu 
nėra vienintelis fizinis sindromas, kurį galima panaudoti sie- 
kiant šio tikslo; nacių Niurnbergo įstatymai buvo paremti ta- 
riamais kraujo grupių ir fizinio tipo kriterijais “Žydiškajam"" 
Gegentypus identifikuoti — dehumanizuojant ir demonizuo- 
jant žydus*?. Tačiau spalva, nepaisant maišymosi ir mišrių 
santuokų, pasirodė ryškiausias, bendriausias ir labiausiai api- 
brėžtas sindromas kategorizuojant, sutelkiant ir hierarchizuo- 
jant milžinišką Žmonių skaičių ir šitaip atimant jų individu- 
alumą ir žmogiškumą. Be to, tradicinis spalvų, ypač juodos 
ir baltos, simbolinis siejimas su gėriu ir blogiu, su pageidau- 
jamomis ir nepageidaujamomis savybėmis nepaprastai susti- 
prino spalvos, kaip pagrindinio rodiklio, vaidmenį diferenci- 
juojant žmoniją šiandien“". 

Nors “negatyvūs" rasės ir spalvos aspektai buvo dažnai 
aptarinėjami ir analizuojami, dažniau postuluojant nei pa- 
grindžiant dokumentaliai jų ryšį su ankstesniuoju, parengia- 
muoju nacionalizmu, tačiau “pozityvus"' spalvos vaidmuo su- 
silaukė kur kas mažiau dėmesio, bent jau iki iškylant Juodo- 
sios galios“ ir etninių šaknų kultui“!. Iš tikrųjų yra atvejų, 
kur rasinis ar odos spalvos sąmoningumas iškilo anksčiau 
už nacionalizmą ir “tautos kūrimo? procesą. Turbūt geriau- 
siai dokumentais patvirtintas pavyzdys - tai panafrikietiškas 
judėjimas, kuris parodo, kaip rasinis sąmoningumas gali 
“paruošti vadinamąjį “pažangų" nacionalizmą ir tapti Afri- 
kos moderninimo motyvu. 

Kai nėra daugelio kultūrinių bendruomenės atributų, spal- 
va gali atlikti tris pagrindines kolektyvines funkcijas: ji gali 
apibrėžti ir identifikuoti grupę, sutelkti ir suvienyti jos na- 
rius ir padėti atgaivinti prarastą tautinį tapatumą. Visos trys 


“Black Power (angl.) — toks buvo septintojo dešimtmečio radikalių kovotojų už 
JAV juodaodžių teises, atmetusių Martino Lutherio Kingo taikingus metodus, 10- 
zungas. 

funkcijos dabarties pasaulio sąlygomis atrodo kaip prielai- 
dos kokiai nors save kuriančiai ir savarankiškai mokslinio 
moderninimo ar ekonominio vystymo programai, nes visos 
jos kartu laiduoja Afrikos “spalvos nacionalizmui" grupinio 
vieningumo ir pasitikėjimo savimi minimumą. 

Pirmoji iš šių funkcijų — grupės apibrėžimas — yra 
tiesiog spalvos skiriančiojo vaidmens atvirkštinė. Lygiai 
kaip spalva gali reikšti nepanašumą ir tolimumą, taip ji gali 
reikšti panašumą ir artimumą. Lygiai kaip skirtingos spal- 
vos Žmonės yra “nepažįstami" ir “neatpažįstami", taip tos 
pačios spalvos tampa “pažįstami" ir “atpažįstami"'. Tarp tų, 
kurie pažįsta ir atpažįsta vienas kitą, nėra netikrumo vaid- 
meniu ir neapibrėžtų lūkesčių. Priešingai, visi jie yra laiko- 
mi “šeimos" nariais, kurių skoniai, pažiūros ir supratimas 
panašūs. Tad šiuo požiūriu spalva yra panašumo ir tapatumo 
ženklas. 

Antra, spalva padeda įveikti vietinį susiskaidymą ir su- 
vienyti atpažįstamus ir aiškius. Tai yra akivaizdžiausia ten, 
kur grupių konfliktai supriešina skirtingų spalvų bendruome- 
nių narius. Savigynos, organizacijos ir vadovybės poreikis 
grėsmės ar užpuolimo akivaizdoje skatina troškimą ieškoti 
kokio nors bendruomenės pagrindo, poreikio vienytis ir telk- 
tis pateisinimų ir paaiškinimų. Kur diskriminacija yra stipri, 
spalva gali suteikti pagrindą, vienijantį mažesnes, vietines 
etnines bendruomenes, kaip antai Pietų Afrikoje. O kadangi 
spalvos požymis sieja gausias grupes, jis gali, kaip kad bū- 
na su Žygiuojančia kariuomene, vienydamas ir telkdamas 
įkvėpti galios jausmą, šalinantį tradicinius vietinius jungi- 
nius ir jų vertybes. 

Pagaliau spalva gali atgaivinti “prarastąjį"" arba pavojun 
patekusį tapatumą ir net suteikti naują tapatumą dviem bū- 
dais. Pirmiausia ji gali sustiprinti dvasią regint daugybę sa- 
vo spalva panašių Žmonių, suvienytų tikslingai veiklai. Jau 
pats jų sutelkimas įkvepia pasitikėjimą — su tuo susiduria 

visi judėjimai. Bet svarbiau yra tai, kad spalva gali būti pa- 
naudota sąjūdžiui už “statuso apvertimą“. Anksčiau “juodas" 
kiekvienam reiškė visa, kas niekinga ir žema, o dabar prie- 
šingai: juoda yra gryna, juoda yra kilnu, juoda yra gražu. Vi- 
sa, ko reikia šiam suvokimo ir požiūrio apvertimui, yra ap- 
valymo aktas; apvalant nuo grupės visus svetimus įpročius, 
papročius ir išorinius atributus, stelbusius bendruomenės tik- 
rąją prigimtį ir tikrąjį kraują, išsivadavęs žmogus pakils prieš 
savo prispaudėjus, juos įveiks ir “realizuos" savo ypatingą 
talentą ir tapatumą. 

Visais šiais atžvilgiais “rasinis", arba spalvos, nacionaliz- 
mas Afrikoje atitinka bendrą visų nacionalistinių judėjimų 
logiką ir jų esminį “stiprybės per apsivalymą" mechanizmą. 
Nuo labiau įprasto etninio nacionalizmo jis skiriasi tik vienu 
dalyku: etninis nacionalizmas naudojasi istorija, kalba ir re- 
ligija, kad išgrynintų ir atrastų bendruomenės tapatumą ir vi- 
dinę galią, o Afrikos “rasiniai" nacionalizmai turi pradėti 
nuo fizinio tipo ir pigmentacijos ir suteikti šiems dalykams 
moralinę ir estetinę prasmes. Kur, kaip Afrikoje, daug kalbų 
ir religijų, kur istorija sunkiai atkuriama, ten rasė ir spalva 
tampa vidinio grynumo ir jėgos šaltiniais, o deramų jausmų 
ir susivokimo dėl spalvos ugdymas tampa vieninteliu keliu 
į savęs realizavimą ir galią. 

Jau XIX amžiaus septintajame dešimtmetyje Africanus 
Hortonas ir Edwardas Blydenas atkreipė dėmesį į rasinio 
pasididžiavimo ir savigarbos poreikį. Vienas iš jų susidomė- 
jimo rase šaltinių buvo jų siekis atremti tuomet populiarias 
rasistines teorijas, kurios juodaodį perkėlė į pusiaukelę tarp 
europiečio ir beždžionės. Hortonas rėmėsi  anatominėmis 
žiniomis įrodinėdamas, kad smegenų dydžiu, ūgiu, skeleto 
svoriu ir kaulų storiu juodaodis lygus baltajam žmogui“?. 
Toliau jis teigė, kad “negrų rasė ilgainiui užims deramą 
vietą pasaulio istorijoje", nurodydamas rusus kaip pavyzdį 
tautos, kuri dėl kontaktų ir gero valdymo gali per šimtmetį 
peršokti į civilizaciją“?. Būta taip pat žinomų mėginimų kil- 

dinti Europos mokslą ir literatūrą iš Afrikos, sudarinėti “di- 
džiųjų afrikiečių" panteoną ir parodyti, kad visos tautos bū- 
tinai turi turėti savo iškilumo momentą, jei tik jos gauna 
savivaldą““. 

Dar svarbesnė panafrikietiškojo rasinio, arba spalvos, na- 
cionalizmo pirmtakė buvo “rasinės integracijos“ idėja, kurią 
XIX amžiaus pabaigoje paskelbė Edwardas Blydenas, kilęs 
iš Antilų salų. Jau būdamas mokytoju ir dvasininku Liberi- 
joje XIX amžiaus septintajame dešimtmetyje, Blydenas ragi- 
no apsišvietusius afrikiečius “puoselėti rasės savigarbą... 
Mes turime tikėti negrų rase", — skelbė jis ir tęsė: 


Yra mumyse kažkas, kažkoks Dievo duotas principas, nuolat kuždantis 
mums savivaldos pamokas ir primenantis mums mūsų aukštą kilmę ir 
lemtį; ir per visą tą tamsią ir nykią priespaudos ir nesuskaičiuojamų 
vargų naktį Šis principas nebuvo sugniuždytas, išlaikė visą savo gyvybi- 
nę galią; ir šiandieną kiekvienas negras kiekvienoje plantacijoje, kiek- 
vienoje kuklioje trobelėje girdi jo slaptą kuždesį. Mes, liberiečiai, tikrai 
turime jį girdėti ir jo klausytis. Jeigu žmogus, pragyvenęs Liberijoje 
dvejus metus, negali patikėti negrų rasės sugebėjimu išlaikyti organizuo- 
tą, pastovią ir tinkamą valdžią, toks žmogus nesuprato savo šalies...“ 


1871 m. pabėgęs į Siera Leonę, Blydenas pradėjo kalbėti 
rasiniais terminais visos Vakarų Afrikos vardu, skelbdamas 
rasių segregaciją ir biologinį grynumą ir pabrėždamas Afri- 
kos ypatingą indėlį į pasaulio istoriją““. Primindamas slavus, 
vokiečius, italus ir graikus kaip Europos “rases"', “mėginan- 
čias susigrupuoti pagal jų natūralius panašumus", Blydenas 
teigė, kad “nėra tautos, kurioje rasinio integralumo ir rasės 


išlikimo siekis būtų stipresnis už negrų". Jis rašė: 


Pagrindimo gali reikėti aptariant metodus ir procedūros dalykus, pade- 
dančius išsaugoti rasės integralumą ir stiprinti rasės pajėgumą, tačiau 
nereikia jokio pagrindimo tam, jog būtina tai išsaugoti ir stiprinti. Jeigu 
žmogus šito nejaučia — jeigu tai neiškyla su spontaniška ir įkvepiančia 
Jėga jo širdyje, — tada jis nėra nei tos jėgos, nei jos likimo dalininkas. 
Žmogų, kurį reikia įtikinti šiais dalykais, geriau palikti neįtikintą“?. 

Iki pat galo Blydenas skelbė meilę rasei kaip religinę pa- 
reigą. 1893 m. paskaitoje Freetowne Blydenas pritaikė Afri- 
kai Herderio tikėjimą įvairove kaip dieviškąja institucija ir 
pareiškė: 


Tačiau kiekvieno žmogaus, kiekvienos rasės pareiga — kovoti dėl savo 
individualumo, saugoti jį ir plėtoti. Nekreipkite dėmesio į mokymus tų, 
kurie siūlo jums išsižadėti dalyko, kurio negalite išsižadėti. Jeigu jų teori- 
ja būtų įgyvendinama, ji su visu tik teorijai būdingu beatodairiškumu iš- 
naikintų visą Žmonijos įvairovę, ištrintų visus skirtumus, paaukotų tautas 
ir paverstų Žmonijos rasę ta beforme protoplazma, iš kurios, sakoma, mes 
esame kilę. 

Todėl gerbkite ir mylėkite savo Rasę. Būkite savimi, kaip to norėjo Die- 
vas, nes antraip jis nebūtų jūsų padaręs tokių. Mes negalime tobulinti jo 
plano. Jeigu jūs nesate savimi, jeigu jūs išduodate savo asmenybę, jums 
nelieka nieko pasiūlyti pasauliui. Jūs neturite jokio malonumo, jokios nau- 
dos — nieko, kuo galėtumėte patraukti ir sužavėti žmones, nes, prislopinę 
savo individualumą, jūs prarandate jus išskiriantį charakterį “*. 


Net šios trumpos ištraukos rodo, kad Blydeno gynybinis 
afrikietiškas etnocentrizmas iš tikrųjų neskiria rasės ir tauty- 
bės ir kad spalvos elementas suteikė Blydenui ir jo šalinin- 
kams tapatumo ir grupės apibrėžtumo simbolį“?. Veikiamas 
asmeninės antipatijos mulatams ir tuometinių teorijų, aiški- 
nusių kultūrinę įvairovę “rasės ir klimato įtaka“, Blydenas 
priešpriešino grynųjų, tradicinių afrikiečių dvasingumą ir 
brolybę labai materialistinei, miestietiškai ir pasiturinčiai 
Vakarų civilizacijai". Patraukli afrikiečio harmonija su gam- 
ta ir jo bendravimas su Dievu teikė viltį, kad 


Afrika dar gali tapti pasaulio dvasingumo aruodu ... Kai civilizuotų tautų 
stulbinantis materialus vystymasis aptemdys jų dvasinę sąmonę, o mate- 
rializmo žavumas atbukins jų dvasinį jautrumą, tada galbūt joms teks atsi- 
gręžti į Afriką, kad atgautų prarastus tikėjimo pradus". 


Nors Blydenas buvo įžvalgus dėl spalvos atgaivinančios 
jėgos kuriant tautinį tapatumą, jis liko iš esmės konservaty- 
vus ir gynybiškas. Tik Casely-Hayfordas Pirmojo pasaulinio 

karo metais atkreipė dėmesį į vienijančią ir mobilizuojančią 
spalvos galią. Hayfordas savo knygoje apie Vakarų Afrikos 
pranašą Wade'4 Harrisą nagrinėjo to keliaujančio pamoksli- 
ninko charizmatinį poveikį ir masinį pasisekimą“, o savo 
autobiografiniame romane Išlaisvinta Etiopija (Ethiopia Un- 
bound, 1911) išplėtojo Blydeno idėjas apie rasės vystymąsi, 
ragindamas Europoje išsimokslinusius afrikiečius atstovauti 
tradicinėms Afrikos ir savo vertybėms". Hayfordas taip pat 
palaikė Marcuso Garvey iškeltą šūkį “Atgal į Afriką" kaip 
Amerikos juodaodžių problemų sprendimą, nors nepritarė jo 
smurtiniams metodams. Tačiau populistinis spalvos aspektas 
galėjo sėkmingai iškilti tik po 1945 m. 

Nuo XIX amžiaus pabaigos gimstantį panafrikietišką ra- 
sinį nacionalizmą kurstė populiaresnis ir atviresnio spalvos 
sąmoningumo judėjimas — pannegrizmas [pan-Negroism), 
palaikomas Antilų salose ir Amerikoje“. Naujasis pasaulis 
čia pridėjo skausmingesnę natą ir estetinį komponentą. Rea- 
guodami į vergijos pažeminimą ir į [JAV] Pietų rasinius 
prietarus, tokie Amerikos dvasininkai kaip Crummellis ir 
vyskupas Turneris tyčiojosi iš baltųjų ir siekiančiųjų asimi- 
liacijos pastangų užmiršti ar nepripažinti negrų rasinės vie- 
nybės ir lygybės baltaodžių rasizmo apsuptyje. “Vienintelė 
vieta, kurią Žinau šioje šalyje, kur jūs galite “užmiršti, kad 
jūs spalvotas" — tai kapas!" — sušunka Crummellis“, o Tur- 
nerio šokiruojantis teiginys “Dievas buvo negras“ numatė 
Garvey ir Juodųjų musulmonų iššūkį Amerikos baltajai vi- 
suomenei “*. 

Estetinė gaida nuskambėjo Johnui Edwardui Bruce'ui pa- 
reiškus 1902 m.: “Aš esu negras, visas negras. Aš visas 
juodas ir didžiuojuosi savo gražia juoda oda“"". Ta pati gai- 
da nuskambėjo Du Bois žodžiuose, kai jis parodė, kaip juo- 
daodžiai šaiposi iš savęs ir bijo į save pažvelgti pro baltao- 
džių sukurtų karikatūrų prizmę. “Įpraskime matyti grožį 
juodume", — ragino jis"*, o savo esė “Negrų meno kriterijai" 

teigė, kad juodaodžiai yra pajėgūs įnešti naujų grožio pradų 
į bjaurasties pasaulį, nes 


mes, kaip rasė, turime savyje naujų gaivalų, gaivalų, žadančių naują 
džiaugsmo pagavą, naują geismą kurti, naują valią būti, tarsi šioje grupi- 
nio gyvenimo aušroje būtume prisikėlę iš miego liūdėdami dėl praeities ir 
kartu regėdami nuostabią ateitį, ir jau stiprėja įsitikinimas, kad šiandienos 
jaunimas, negrų jaunimas, yra kitokios rūšies jaunimas, nes jis neša šią 
galingą pranašystę savo širdyje naujai suvokdamas save, naujai suvokda- 
mas visą žmoniją". 


Ta pati gaida skamba [amerikiečio] Langstono Hugheso 
poezijoje: 

Aš esu negras, 

Juodas kaip juoda naktis, 

Juodas kaip mano Afrikos gelmės*?. 

Juodas 

Kaip švelni naktis, 


Juodas kaip švelni, rami naktis, 
Juodas kaip gili, vaisinga Žemė... 


... Gražus kaip juoda naktis... 
Juodas iš Afrikos, 
Aš pats ir mano daina'!. 


Prancūziškoje negrizmo mokykloje, susibūrusioje prie 
Prėsence Africaine, ši gaida tampa net dar svarbesnė. [Sene- 
galietis] Senghoras apverčia baltųjų standartus rašydamas: 


Nuoga moteris, juoda moteris, 
Aprengtoji gyvybės spalva... 
Tavo grožis sudegina man širdį, 
Kaip žaibas sudegina erelį*?. 


Panašiai standartus apverčia [prancūzas, gimęs Martini- 
koje,] Aimė Cėsaire savo įtakingame Cahier d'un retour au 
pays natale (1939): 


Pasigailėk! Pasigailėk mūsų visažinių, naivių užkariautojų. 
Tegyvuoja tie, kurie niekada nieko neišrado, 
tegyvuoja tie, kurie niekada nieko netyrė, 

tegyvuoja tie, kurie niekada nieko neužkariavo, 
tegyvuoja džiaugsmas 

tegyvuoja meilė, 

tegyvuoja įkūnytų ašarų skausmas“?. 


O Gajanos poetas Leonas Dalmasas sulieja moralinius ir 
estetinius pradus, kai prašo grąžinti jam jo “juodas lėles", kad 


pajusčiau save savimi, 
kitokį save nei buvau vakar...“ 


Negrizmo [nėgritude] sąjūdžio ištakos atskleidė dar vie- 
ną rasinio nacionalizmo aspektą — jo dėmesį etnologijai ir 
Afrikos tradicijai. Jį palaikė du šaltiniai: trečiojo dešimtme- 
čio Harlemo Naujojo negrų sąjūdžio primityvizmas su jo iš 
naujo atrastu Afrikos kultūros paveldu ir haitiečio Jeano 
Price-Marso egzoticizmas bei kaimo romantizmas, traukęs 
Afrikos ir Antilų salų studentus bei intelektualus Paryžiuje, 
kurie jautėsi svetimi savo tradicijoms ir nepritapę prie Va- 
karų modernybės*?. Kaip nurodo Immanuelis Geissas, ira- 
cionalizmas ir romantizmas suartino kai kurias Senghoro ir 
Cėsaire's formuluotes ketvirtojo dešimtmečio pradžioje su 
siurrealizmu ir net su nacionalsocialistiniu antiintelektualiz- 
mu““. Tačiau jų literatūrinė negrizmo samprata buvo kur 
kas ambivalentiškesnė. Jie apdainavo Afrikos kraštovaizdį, 
aukštino Afrikos kultūrą ir juodaodę moterį, atmesdami Va- 
karų civilizacijos kapitalizmą ir racionalizmą, bet tuo pat 
metu pripažino Vakarų humanizmą, jų socializmą ir kultū- 
rinį pliuralizmą“". Tai, ką skelbė negrizmas, buvo maištas 
prieš rasinį kolonializmą, pasinaudojusį “neišdildoma ypa- 
tybe — daugiau ar mažiau tamsia mūsų odos spalva“, kaip 
pareiškė Price-Marsas 1956 m. Toliau jis aiškina, kad dabar 


dėl nuostabaus pasaulio tvarkos apsivertimo, dėl aukščiausiojo dvasios 
keršto kaip tik šiuo skiriamuoju ženklu mes pasikliaujame XX amžiuje 
patvirtindami, išaukštindami ir šlovindami juodųjų tautų kultūrą “*. 

Iš tiesų Juodasis Orfėjas paskelbė negrizmą atstovaujant 
“negro naujajam sąmoningumui, naujai įgytai savigarbai ir 
jo ypatingam požiūriui į gyvenimą, kuriuo jis skiriasi nuo 
nenegrų"*?. Tad, kaip teigia Geissas, “negrizmo kvintesenci- 
ja yra nepaprastai pozityvus buvimo juoduoju fakto vertini- 
mas — tiek Naujajame pasaulyje, tiek Afrikoje“? 

Tačiau vertinti juodumą — tai ir pakeisti panieką ir ver- 
govę laisve ir orumu, atrasti savo likimo brolius bendroje 
kolonijinėje priespaudoje ir prietaruose, įgyti jėgos su jais 
susivienijant ir pagaliau apsivalant ir realizuojant savo indi- 
vidualumą naujai išvaduotoje bendruomenėje. 

Todėl išvada, kad “lyrinis Senghoro ir Cėsaire's panaf- 
rikanizmas pasirodo esąs tik naujas būdas psichologiškai 
kompensuoti istorinės patirties sukurtą nepilnavertiškumo 
kompleksą“, nepakankamai įvertina socialines ir ideologi- 
nes spalvos nacionalizmo funkcijas?!. Nepaisant viso jų ne- 
aiškumo ir dvejonių dėl tikslų ir kriterijų, panafrikanizmą ir 
pannegrizmą galima suprasti tik kaip tam tikrų politiškai 
silpniausių pasaulio regionų mobilizavimo ir bandymo mo- 
derninti ideologiją. Ištisus amžius baltieji vakariečiai šį be- 
jėgiškumą aiškino spalvos faktoriais. Šiandien spalvos na- 
cionalizmas pripažįsta grupinį priklausomybės apibrėžimą, 
bet meta iššūkį jo teisėtumui mėgindamas apversti situaciją. 
Pats savaime toks apvertimas negali tapti tuo mokslo ir tech- 
nologijos šuoliu į XX amžių, kurį vadiname “modernizaci- 
ja". Bet jis sudaro jo būtiną prielaidą. Juk be kolektyvinio 
orumo ir savigarbos jausmo juodieji elitai negali nei įkvėpti 
žmonių toms aukoms, kurios būtinos augimui ir moderniza- 
cijai, nei nutiesti tilto per prarają, kuri skiria juos nuo jų 
kaimietiškų tėvynainių. Tik plėtojant mitą “mes visi esame 
afrikiečiai" ir negrizmo ideologiją, galima pasiekti pakanka- 
mą vienybę norint įveikti “balkanizacijos"? pavojus, kurie 
grasina politinės priklausomybės ir ekonominio atsilikimo 
įamžinimų?*. 

Deja, kaip liudija faktai, net šių netiesioginių tikslų 
požiūriu spalvos nacionalizmas pasirodė kur kas mažiau sėk- 
mingas, negu tikėjosi jo šalininkai. Panafrikanizmas iš tikrų- 
jų nesumažino socialinio atstumo ir kultūrinės prarajos, 
kurie skiria vakarietiškai išsilavinusį elitą nuo kaimo gyven- 
tojų??. Grupinio tapatumo ideologijai tai būtų didesnė nesėk- 
mė. Ir vis dėlto ši nesėkmė gali būti tik dalinė. Juk panafri- 
kanizmas ir pannegrizmas sugebėjo susieti bendru tapatumu 
horizontalųjį sluoksnį — afrikietišką amerikietišką elitą, ap- 
imantį tris žemynus, ir įdiegti jam vadovavimo ambicijas ir 
siekius. Jie parūpino šiam elitui jo talentų ir išsimokslinimo 
pritaikymo areną bei programą ir sukūrė politiškai nepalan- 
kiausių regionų elitams tam tikrą tikslų vieningumą. Jau vien 
tai yra nemažas laimėjimas. Kaip “transnacionalinis nacio- 
nalizmas“, panafrikanizmas palaiko jų išskaidytą nacionaliz- 
mą ir padeda Afrikos ir Antilų salų nacionalistams suderinti 
jų pastangas kai kuriais globaliniais klausimais?*. Vadinasi, 
jis pajėgė mesti Vakarams iššūkį reikalaudamas perskirstyti 
pasaulinę galią ir išteklius, kurie dabar sukaupti keliuose pa- 
grindiniuose centruose. Nors jam nepavyko pasiekti politi- 
nės vienybės ir paveikti masių sąmonės, kaip to tikėjosi 
Nkrumahas, panafrikanizmas tebėra kelių “valstybinių" Juo- 
dosios Afrikos nacionalizmų esminis komponentas bei atei- 
ties pastangų ir aukų pateisinimas?*. 

Taigi, nors rasė ir rasizmas nepaprastai dažnai pakerta 
naciją ir nacionalizmą, būna aplinkybių, kai rasinės sąmonės 
ir tautinių idealų mišinys yra vienintelė priemonė norint iš- 
judinti nacionalistinį reikalą. Spalva suteikė Afrikos nacio- 
nalizmui ir pavidalą, ir gyvybę. Formaliu ir estetiniu požiū- 
riu spalva čia vaidino tą patį vaidmenį, kurį vokiečių ar Ry- 
tų europiečių nacionalistiniuose sąjūdžiuose vaidino kalba. 
Lygiai kaip šie atrado savo pačių vertę ir unikalumą savo 
kalbų grožyje ir ypatingume, taip ir afrikiečiai atgavo savo 
orumą savo spalvos grožyje ir savo fizinio tipo kilnume. Šie 

dalykai tapo jiems tokiais pat džiaugsmo ir pasididžiavimo 
objektais, kaip čekų ar graikų kalbos tiems, kurie jas iš 
naujo atrado; ir abiem atvejais kaip tik ypatingos, pirmykš- 
tės ir unikalios šių grupinių atributų savybės jaudino ir 
traukė atsidavėlius““. Lygiai kaip niekinamos vietinės kal- 
bos įveikė kosmopolitinės Europos aristokratijos (prancū- 
ziškąją) lingua franca, taip dabar stipriai pigmentuota oda, 
paniekos ir gėdos ženklas, tapo pasididžiavimo ir gėrėjimosi 
objektu, o jos priespaudos ir pažeminimo istorija — visko, 
kas teisinga ir kilnu, aruodu?". 

Tačiau spalva tapo k4žkuo daugiau nei grožio ir meninės 
patirties reiškimo priemonė. Ji tapo Afrikos nacionalizmo 
“gyvybiniu krauju" kaip tik todėl, kad ji simbolizuoja ir api- 
bendrina visą juodųjų afrikiečių istoriją taip, kaip niekada 
nepadarytų Afrikos valstybių ir imperijų pakilimų ir nuo- 
smukių detaliausia kronika. Tam tikra prasme spalva atstoja 
istoriją, kaip ji atstoja ir kalbą, ne todėl, kad Afrikos istorija 
mažai Žinoma (nepaisant Cheikho Anta Diopo tyrinėjimų), 
bet todėl, kad ta istorija beveik nepaliečia svarbiausio afri- 
kiečių ir negrų patyrimo — vergovės, prietaro ir išnaudoji- 
mo?*. Ikikolonijinė Afrikos istorija gali būti daugiau ar ma- 
Žiau svarbi, daugiau ar mažiau miglota, bet ji jau nebėra da- 
lis Afrikos sąmonės, kurią suformavo didelė kolonializmo ir 
vergų prekybos trauma. Afrikiečiams nepalyginti sunkiau at- 
sigręžti į aukso amžių, buvusį iki jų priespaudos nakties, ne- 
gu žydams prisiminti Dovydo karalystę, buvusią iki jų klajo- 
nių ir kančių dienų — juk žydui arba arabui Biblija ir Kora- 
nas, pati maldos knyga ir papročiai, saugo šventą nepriklau- 
somybės amžiaus atminimą*?. Be to, kaip tik odos spalva ir 
fizinis tipas apibrėžė nagrinėtinas Egipto, Etiopijos, Ganos, 
Malio, Songajaus ir Zimbabvės istorijas. Kaip ir visų nacio- 
nalizmų atvejais, tokio nagrinėjimo tikslas yra visuomet mo- 
ralistinis ir didaktinis: įkvėpti afrikiečiams solidarumo ir pa- 
sitikėjimo jausmą ir išugdyti sveiką europiečių pagarbą Af- 

rikos indėliui į pasaulio istoriją ir pažangą ir šitaip paneigti 
Europos baltųjų šmeižtą apie juodąją rasę. Tad Afrikos isto- 
rija yra juodosios rasės istorija, ir ji turi prasmę tik tos rasės 
vienybės ir orumo kontekste!??, 

Ir šiuo požiūriu panafrikietiškas spalvos nacionalizmas 
yra paprasčiausia nacionalizmo, o ne rasizmo ar rasinio dar- 
vinizmo atmaina. Nors jo rasinė sąmonė gali lengvai virsti 
piktesniu nacionalistiniu rasizmu, panafrikanizmas beveik 
visada buvo rasės ideologija, kuri prisidėjo prie nacionaliz- 
mo, panaudodama spalvą kaip priemonę sužadinti ir atkurti 
kolektyvinį tautinį tapatumą!?!. Nepaisant daugybės rasisti- 
nių pagundų, kurios išplaukia iš Europos teorijų ir kurias 
skatina pažeminimas, rasinis elementas panafrikanizmo bran- 
duolyje neatskiriamas nuo tų tautinių tikslų ir idealų, prie 
kurių jis prisideda ir kuriuos palaiko, tarsi variklis automo- 
bilį. Nacionalistiniai rasizmai panaudoja tautiškumo ir tau- 
tinio tapatumo jausmus rasistiniams viešpatavimo ir išimti- 
numo, eugenikos ir segregacijos tikslams, rasiniam elitui 
(kaip valdančiai biologinei kastai, gintinai nuo žemesniųjų 
rasių) sukurti, o rasinis panafrikanizmo nacionalizmas pasi- 
naudoja spalva siekdamas pilietinės autonomijos, teritorinio 
vientisumo ir istorinio tapatumo visiems afrikiečiams ar net 
visiems afrikiekiškos kilmės žmonėms. Kur stokojama se- 
nos, rašytinės ir reikšmingos istorijos, kur kalbos tokios įvai- 
rios arba primestos iš šalies, kur religijos principai tokie 
mišrūs, ten spalva ir rasė gali pakelti dvasią, paskatinti veik- 
lumą, pažadinti solidarumą ir padėti sukurti tautinį tapatumą 
grąžinant orumą ir grožį tiems, kurie taip ilgai buvo priversti 
gyventi be jų. 

KOMUNISTINIS NACIONALIZMAS 


Žinoma, apie kiekvieną tautą galima pasakyti, kad dėmesys tautiškumui 
dabar reiškiamas tik buržuazijos ir jos rašeivų. 
Marx ir Engels. Vokiečių ideologija 


Vykstant moderniajai ekonominei pažangai, atitinkamai augo poreikis 
visiems kalbantiems ta pačia kalba susiburti į atskirą valstybę. 

Karl Kautsky. “Die Moderne Nationalitat“, 

in Neue Zeitung V, 1887, p. 402-405 


Iš visų ideologijų, susijusių su modernizacijos krizėmis, 
pačiu didžiausiu nacionalizmo kritiku ir stipriausiu varžovu 
pasirodė marksizmas. Tačiau pastaraisiais metais jokia kita 
ideologija nebuvo taip glaudžiai susipynusi su tuo pačiu 
nacionalizmu. Prieškario Europoje marksizmo įkvėpti sąjū- 
džiai garsiai smerkė “pasenusius tautinius prietarus“, nors 
karinės karštligės momentais jie nenoromis su jais taikstėsi!. 
Tačiau pokario laikų Trečiojo pasaulio šalyse marksistiniais 
besiskelbiantys judėjimai dažnai palaikydavo nacionalinę bur- 
žuazinę revoliuciją ir demonstruodavo tą “dėmesį tautiškumui", 
kurį mokslinio socializmo pagrindėjai priskyrė tik savo bur- 
Žuaziniams priešams. 

Mes išties matome marksistinių nacionalizmų ir labai na- 
cionalistinių marksizmų gausą, kurioje, iš pirmo žvilgsnio, 

supainiojami visiškai skirtingi ir nacionalizmo, ir marksizmo 
principai ir vizijos. Nesvarbu, kaip pavadinsime galutinį re- 
zultatą — “socialistiniu nacionalizmu" ar “nacionaliniu ko- 
munizmu", nėra abejonės, kad šis marksizmo ir emociškai 
pakrauto antikolonijinio ar antifašistinio nacionalizmo lydi- 
nys yra sukėlęs nemaža visuomenės entuziazmo ir plačiai iš- 
plitęs. Kinijoje, Jugoslavijoje, Vietname, Alžyre, Kuboje, An- 
goloje, Mozambike ir Somalyje ši sintezė sukūrė stiprius vie- 
tinius sąjūdžius, pajėgusius įveikti savo varžovus, paimti į 
savo rankas valdžią ir ją išlaikyti, nepaisant to, kad dviejų 
sudedamųjų ideologijų ištakos ir teorijos radikaliai skiriasi, ir 
nepaisant visų pagundų, kurias teikia aljansas su besivaržan- 
čiomis galybėmis, siekiančiomis išardyti šį unikalų lydinį. 

Turint omenyje šį didelį “marksistinio nacionalizmo" po- 
puliarumą, darosi svarbu išsiaiškinti dviejų besivaržančių 
modernizacijos “išganymo judėjimų“ susiliejimo pagrindą. 
Tai mums taip pat padės suprasti kai kuriuos vidinius šios 
simbiozės prieštaravimus. Pirmiausia išnagrinėsime marksiz- 
mo ir nacionalizmo ideologines paraleles ir idėjinę konver- 
genciją, kuri leidžia tokį susiliejimą. Po to reikės atskleisti 
socialines ir politines sąlygas, kurios palankios tokiam už- 
degančiam ir unikaliam judėjimui. Tik tada galime spręsti, 
kiek tikra ir patvari ar prieštaringa yra tokia sintezė. 


IDEOLOGINĖ KONVERGENCIJA 


Susvetimėjimo būdai 


Pasaulietinės įsitikinimų sistemos, arba ideologijos, turi pa- 
matinę formalią struktūrą, kuri apima: 
1) socialinę ir politinę esamų dilemų ir problemų analizę, 
kurią įkūnija egzistuojančių socialinių struktūrų mode- 
lis; 


152 Nacionalizmas dvidešimtame amžiuje 


2) tam tikrus idealus ir tikslus, kurių visi turi siekti nu- 
matomo utopinio aukso amžiaus dėlei; 

3) perėjimo iš esamų deformuotų struktūrų į “tikrąją ir 
natūralią" utopinės vizijos būklę mechanizmų analizę, 
kartu numatant praktines rekomendacijas, kaip pa- 
spartinti šį perėjimą. 

Ir nacionalizmas, ir marksizmas turi išplėtotus savus visų 
trijų šios struktūros komponentų variantus: esamų socialinių 
struktūrų deformacijų modelį, būsimojo aukso amžiaus vizi- 
ją ir kelio į jį analizę. Nacionalistinis variantas kai kuriais 
požiūriais būna dažniausiai paprastesnis ir labiau neapibrėž- 
tas, tačiau galima parodyti, kad tam tikrais svarbiais bruo- 
žais jis artimas marksistinėms versijoms, ir tai yra dabartinio 
šių dviejų ideologijų susiliejimo pagrindas. 

Pirmiausia nacionalizmas, kaip ir marksizmas, skirsto vi- 
są istoriją į tris epochas: į “priešistorę"', apimančią ir dabartį, 
į revoliucinį pereinamąjį laikotarpį ir į tikrosios “istorijos" 
epochą. Kitaip sakant, jie sutaria dėl savo požiūrio į istoriją 
ir laiką. Abu vadovaujasi “linijine" istorijos samprata ir abu 
išpažįsta galutinės teisingumo ir laisvės epochos mitą. 

Antra, abi ideologijos sutaria dėl to, kad laiko savo tie- 
sioginį ir dabartinį priešą didžiausiu prispaudėju, o esamas 
struktūras — labiausiai susvetimėjusiomis. Žinoma, prie- 
spauda ir susvetimėjimas persekiojo Žmogų nuo pat “prieš- 
istorės" aušros; bet tik šiandieną, per pastaruosius du am- 
žius, buvo atskleista tikroji tironijos ir išnaudojimo prigim- 
tis, nes tik dabar tironija ir priespauda tapo visuotinės ir ne- 
žabojamos. Nacionalizmui tironas yra “imperializmas", 
svetimas kolonizatorius, įsiveržėlis priešas, plėšrusis svetim- 
šalis; marksistui buržuazinis kapitalistas įkūnija visas iš- 
naudotojiškos ekonominės sistemos ydas. Imperialistas at- 
nešęs pilką vienodumą ir vergišką kūno ir dvasios reglamen- 
tavimą; panašiai kapitalizmas lemia vergovę ir darbininko 
susvetimėjimą, 

nes visos gamybos vystymo priemonės virsta gamintojų pavergimo ir iš- 
naudojimo priemonėmis; jos luošina darbininką padarydamos jį pusžmo- 
giu, nužemina žmogų padarydamos jį mašinos priedėliu, sunaikina pasku- 
tinius pasitenkinimo savo darbu likučius paversdamos jį nekenčiamu triū- 
su:... 


Abi ideologijos esamas socialines ir politines struktūras 
vaizduoja kaip poliarizuotas priešingų interesų ir vertybių 
atžvilgiu; iš vienos pusės — okupuojantis arba grasinantis 
svetimšalis ir jo kolaborantai, susikibę grumtynėse su pri- 
spaustos tautos laisvės kovotojais; iš kitos pusės — klasinis 
turtuolių kapitalistų ir beturčių proletarų konfliktas. Tarp 
išrinktųjų ir jų prispaudėjų nėra jokios vietos tarpiniam 
sluoksniui, pasyviam stebėtojui ar kolaborantui. 

Nacionalizmas ir marksizmas kovoja ne tik su šiais iš- 
orės, atvirais priešais, bet ir su vidiniu, paslėptu pagedimu. 
Nacionalistui tas pagedimas — tai smukimas ir irimas, kurie 
nutraukia ryšius, siejančius kolektyvo narius; todėl, kaip 
nurodė Banerjea, moralinis atgimimas per istorijos ir kalbos 
studijas tampa “paskutine paguoda puolusiai ir pažemintai 
tautai"?. Vidinis priešas — tai tapatumo praradimas, savas- 
ties užmarštis, autentiškumo pabaiga, kuri ardo ir gadina 
bendruomenę, skaldydama 1r silpnindama jos narius, gundy- 
dama juos kultūrinei imitacijai ir politinei priklausomybei. 
Nebūtina patirti fizinę svetimšalių okupaciją, kad būtų su- 
žadintas “atsinaujinimo" nacionalizmas; Meidzi valdomoje 
Japonijoje 1r Revoliucijos laikų Prancūzijoje išorinis priešas 
buvo katalizatorius ir varžovas iš už jūrų, tačiau tikrasis 
priešas buvo suvokiamas kaip vidinis gedimas, kaip tikslo 
ir tapatumo praradimas, leidęs korumpuotos mažumos tiro- 
nijai nuslopinti bendruomenės daugumos autentišką savi- 
raišką ir laisves“. 

Nacionalisto požiūriu, pirmykštį bendruomenės solidaru- 
mą gali pakirsti klasinis, regioninis, etninis nevienarūšišku- 
mas, dinastinė priklausomybė ar konfesiniai skirtumai, o 

marksistas vidinės priespaudos priežastis kildina iš darbo pa- 
sidalijimo. Juk darbo pasidalijimas pirmąkart leido sukurti 
pridedamąjį produktą, kurį valdančioji klasė jau galėjo eks- 
proprijuoti. Tai darydami, valdovai grindė savo priespaudą 
nuosavybės ir privilegijų apsauga, kuri tapo visų vėlesniųjų 
klasinių sistemų ir, vadinasi, politinės galios pamatu. Antai 
Marxas ir Engelsas teigia, kad 


skirtingos darbo pasidalijimo išsivystymo pakopos kartu yra ir skirtingos 
nuosavybės formos; [ir kad] su darbo pasidalijimu ... tuo pat metu įvyksta 
darbo ir jo produktų, taigi nuosavybės, pasiskirstymas, be to, nelygus (kie- 
kybiškai ir kokybiškai) pasiskirstymas“. 


Taip pat ir dėl šio dvejopo nukrypimo padarinių marksiz- 
mas ir nacionalizmas kartais atrodo stebėtinai panašūs pažiū- 
romis. Abu jie nagrinėja skirtingus bendrojo susvetimėjimo 
aspektus stebėtinai panašiomis priemonėmis. Tremtis yra pa- 
skutinė nužeminimo pakopa nacionalistui, bet būna dar ir vi- 
dinė tremtis, kuri gali būti jaučiama “savoje žemėje“, kaip 
rodo juodaodžio nacionalisto jo gimtojoje Amerikoje pavyz- 
dys. Šį psichologinį susvetimėjimą galima rasti negrizmo li- 
teratūroje, ir jis jautriai suprastas McKay garsiose eilutėse iš 
JO poemos Atstumtasis (Outcast): 


Grįžčiau į tamsą ir ramybę. 

Bet didysis Vakarų pasaulis laiko mane savo valdose, 
Ir neturiu vilties visiškai išsivaduoti, 

Kol klūpau prieš jo svetimus dievus. 

Kažkas manyje prarasta, amžiams prarasta, 

Kažkas gyvybiška apleido mano širdį, 

Ir turiu eiti gyvenimo keliu lyg šmėkla, 

Nuo žemės sūnų atskirtas. 

Mat gimiau toli nuo savo gimto dangaus, 

Baltojo žmogaus šešėlyje, ne laiku“. 


Vidinės tremties tema plėtojama ir viename raiškiausių sio- 
nistinės nuostatos liudijimų — Pinskerio Autoemancipacijoje 
[1882 m.). Cia žydai apibūdinami kaip “šmėkliška" tauta, 

kaip “seniai mirusi tauta", kuri vis dėlto “gyveno toliau dva- 
siškai kaip tauta", bet visur yra laikoma svetima: 


Turime pripažinti [teigė Pinskeris], kad, kol didžioji žmonijos brolybės 
idėja suvienys visas žemės tautas, turės praeiti tūkstantmečiai, o tuo 
tarpu tauta, kuri yra namuose visur ir niekur, turi būti visur laikoma 
svetima? 


Nuosmukis slypi viduje. Išorinė priespauda atspindi vidi- 
nį tautos gedimą — nesvarbu, ar ji fiziškai ištremta, ar ji yra 
antrarūšiai piliečiai savo pačių teritorijoje. 

Marksistas taip pat žvelgia į susvetimėjimą dvejopu as- 
pektu: konkrečiu ir filosofiniu. Empiriškai susvetimėjimas 
yra proletaro dalia jo darbo situacijoje. Milžiniška fabrikinės 
gamybos sistema su jos griežta, nuasmeninta drausme ir di- 
džiule darbo koncentracija, su jos monotonišku, fragmen- 
tišku triūsu, nesant jokio ryšio tarp darbininko ir jo produk- 
to, neišvengiamai žadina gelminį nepasitenkinimą ir susveti- 
mėjimą. Marxo nuomone, žmogaus darbo produktas “stovi 
priešais jį kaip svetimas daiktas, kaip nuo gamintojo nepri- 
klausoma jėga ... Tai yra darbo sudaiktinimas“ toks, kad “juo 
daugiau darbininkas deda pastangų, tuo galingesnis tampa 
svetimas objektyvus pasaulis, kurį jis kuria prieš save patį, 
tuo skurdesnis tampa jis pats ir jo vidinis pasaulis, tuo ma- 
žiau lieka, kas priklauso jam“. 

Tačiau, be šio konkretaus darbo vietos susvetimėjimo, yra 
dar bendresnis susvetimėjimas, apimantis kiekvieną Žmogaus 
minties ir veiklos projekciją, kuri tampa nuo jo atskirta bei 
išoriška ir kurioje “realybė suvokiama ne tokia, kokia ji yra 
pati savaime, bet kaip kita realybė. Įprastoji patirtis paklūsta 
ne savo pačios dvasios dėsniui, bet svetimai dvasiai"?. 

Pinigai taip pat yra susvetimėjimo forma, kažkas išoriška 
žmogui. “Sudaiktindamas šią tarpininkavimo veiklą, — sa- 
ko Marxas, — Žmogus yra veiklus tik tiek, kiek jis praranda 
save ir dehumanizuojasi"'“. Ypač kapitalizmo sąlygomis 

žmogaus veikla neišvengiamai eksternalizuojama daiktų ar 
prekių pavidalu, o žmogus pavergiamas ir susvetimėja pats 
sau. 

Marxas, sekdamas Feuerbachu, vadovavosi Žmogaus es- 
mės, jo “rūšinės būties", kurią iškreipė susvetimėjimas, vizi- 
ja visai panašiai, kaip nacionalistas vadovaujasi pirmykštės, 
tikros ir nemaišytos bendruomenės, “tautos", įvaizdžiu. Mar- 
XO požiūriu, paties žmogaus veikla, jo kasdienis darbas tapo 
“svetimu, priešišku, stipriu, nuo jo nepriklausomu objektu“, 
kuris “užkrovė jam kito žmogaus valdymą, prievartą ir jun- 
gą", “darbo šeimininko" jungą!'. Žmogaus “dvasinė prigim- 
tis" buvo deformuota ir dehumanizuota. Panašiai ir naciona- 
listai aprauda smunkančios tautos bendrumo ir vidinės har- 
monijos praradimą, kurį lėmė ne susvetimėjęs darbas, bet ry- 
šių su bendruomenės praeitimi nutrūkimas. Kur nutrūksta 
“grandinės grandis“, ten Žmonės tampa atomizuoti, neturi 
šaknų ir laisvės. Jų dvasinis augimas sustoja, jų psichinis gy- 
venimas suskyla. Žmonės tampa susvetimėjusiais individais 
svetimame asimiliacijos vandenyne, kuriame jiems lemta ga- 
lutinai išnykti, tampa bejėgėmis kiekvieno užkariautojo ar 
kiekvienos praeinančios mados aukomis. Vidinis priešas — 
tapatumo suirimas — paruošė dirvą išoriniam pavergimui ir 
sunaikino savigarbos ir laisvės troškulį !*. 


Perėjimo mechanizmai 


Kaip Žmogus gali išsivaduoti iš šios priklausomybės ir 
susvetimėjimo būklės? Kad jis tai gali padaryti, niekada ne- 
abejojo nei marksistai, nei nacionalistai. Ir vieni, ir kiti opti- 
mistiškai tiki istorinio išrišimo teisingumu, laikydami žmo- 
gaus išsilaisvinimą istorine būtinybe. Ir vieni, ir kiti tariasi 
išmaną socialinės evoliucijos dėsnius. Nacionalistas numato 
neišvengiamą tautinės sąmonės jo bendruomenėje augimą, 
kuris prikels jos narius iš ilgo snaudulio ir atkurs tautą. Pe- 

rėjimas nuo benamiškumo prie tautiškumo yra savęs atradi- 
mo ir savęs realizavimo procesas. Tai kiekvienos bendruo- 
menės misija. Mazzini buvo visiškai įsitikinęs, kad “jokia 
"tauta niekada nemiršta ir nesustoja savo kelyje, kol ji nepa- 
siekia galutinio istorinio savo egzistavimo tikslo, kol ji ne- 
įvykdo savo misijos". Italai turėjo tokią istorinę misiją ir 
“kolektyvinę idėją, kurią reikėjo plėtoti", todėl jiems buvo 
būtina unitarinė valstybė. Mazzini niekada neabejojo tuo, 
kad “tauta, kuriai skirta atlikti didelius darbus žmonijos la- 
bui, turi anksčiau ar vėliau susivienyti į naciją. Ir lėtai, iš 
epochos į epochą, mūsų tauta ėjo į šį tikslą" “. Visos kliūtys, 
jo teigimu, bus įveiktos sukylant tautai, veikiant slaptoms 
draugijoms, “krauju, kurį praliejo visų Italijos provincijų 
kankiniai". Evoliuciją spartins revoliucija, nuoseklų budimą 
— tautinės istorijos pažinimas, Italijos prigimtos lemties pa- 
žangą — žmonių norai ir jų demokratiniai instinktai. | 

Mazzini'o pažiūros atspindi nacionalizmui būdingą evo- 
liucionistinės doktrinos derinimą su aktyvistine etika. Perė- 
jimas prie tautiškumo esąs galiausiai neišvengiamas, tačiau 
jis reikalingas žmonių susitelkimo ir aktyvaus dalyvavimo 
tautiniame judėjime. Tautinis prisikėlimas apima vidinį ap- 
sivalymą. Svetima kultūrinė įtaka turi būti pašalinta, kad vėl 
būtų atrastas tikras bendruomenės tapatumas. Švietimas 
ir propaganda padės bendruomenės nariams įsisąmoninti 
savo nugrimzdusį tapatumą ir atkurti iširusį solidarumą. 
Trūkusi grandinės grandis turi būti iš naujo nukalta, ir tau- 
tos dorybės, atsiskleidusios jos praeityje, turi būti iš naujo 
išsikovotos. Kaip tik tokį uždavinį savo klausytojams kėlė 
Douglas Hyde'as Dublino Nacionalinėje literatūros draugijoje 
1892 m.: 


Mes pagaliau nutraukėme airiškojo gyvenimo tęstinumą, ir kaip tik tuo 
metu, kai keltų rasė, atrodo, jau turėtų atgauti savąją šalį, ji pasijunta 
netekusi savo keltiškųjų bruožų, atskirta nuo savo praeities ir beveik 
praradusi ryšį su dabartimi... 

Kaip tik tuo metu, kai turėtume pradėti atkurti airiškąją rasę ir gelų 
tautą — prisimindami atkurtą Graikiją, — pasijuntame praradę pamatinius 
tautiškumo akmenis. Senieji akmenys, kurie ištvėrė aštuoniolika šimtme- 
čių, yra sunaikinti; dabar privalome nutašyti naujus, jei tik pajėgiame, 
naujoje vietoje ir iš kitokios uolienos... 

Vienu žodžiu, privalome puoselėti visa, kas rasiškiausia, kas labiausiai 
kvepia dirva, kas geliškiausia, airiškiausia, nes, nepaisant saksoniškojo 
kraujo priemaišos šiaurės rytų pakraštyje, šios salos šerdis buvo ir visada 
bus keltiška. 


Žinoma, Sinn Fėin“, kaip ir kiti nacionalizmai, nesiten- 
kino švietėjiška propaganda; jis buvo visiškai pasiruošęs 
prireikus kovoti smurtu. Iš tiesų nacionalistai dažnai apeliuo- 
davo į karą kaip į priemonę pašalinti nekenčiamą tironiją 
ir korupciją. Tai darė Fichte prieš Napoleono įsiveržėlius, 
Atatirkas — prieš graikus, Mao — pricš japonus. Nacionali- 
nio išsivadavimo karas ne tik gali pagreitinti neišvengiamą 
perėjimą prie tautiškumo, jis ir tik jis gali suformuoti iš tik- 
rųjų vieningą ir savimonę turinčią tautą, jai išsikovojus ne- 
priklausomybę !*. 

Panaši evoliucinio istoricizmo ir karinės kovos samplai- 
ka būdinga marksistiniams teiginiams ir judėjimams. Mar- 
xui visos visuomeninės raidos variklis — tai periodiškai 
kylantys prieštaravimai tarp Žmogaus gamybinių “jėgų" ir 
klasinių bei nuosavybės “santykių", kurių kontekste vyksta 
gamyba. Čia visada trūksta jėgų ir santykių vystymosi sin- 
chroniškumo, nes Žmogaus sugebėjimas organizuoti ir tvar- 
kyti gamybą naudojantis nauja technika visada pranoksta jo 
socialinę santvarką. Ilgainiui atsirandanti įtampa prasiveržia 
socialine revoliucija, sulaužydama senas nuosavybės ir kla- 
sines struktūras ir jas pakeisdama naujomis. Šitaip technolo- 
ginė pažanga, kylanti iš poreikio patenkinti vis gausesnius 


“ Sinn Fėin (air. - “mes patys") — 1902 m. įkurtas sąjūdis, siekęs Airijos nepri- 
klausomybės. Pietų Airijai tapus nepriklausomai (1922 m.), Sinn Fėin virto Airijos 
Respublikonų armijos politiniu padaliniu. 

žmonių norus esant ribotiems ištekliams, turi sunaikinti ka- 
pitalizmą: 


Kapitalo monopolija tampa grandinėmis tam gamybos būdui, kuris iški- 
lo ir suklestėjo kartu su juo ir jo dėka. Gamybos priemonių centralizavi- 
mas ir darbo socializavimas pagaliau pasiekia tašką, kur jie tampa nesu- 
derinami su jų kapitalistiniu apvalkalu. Šis apvalkalas sprogsta. Išmuša 
kapitalistinės privačios nuosavybės paskutinė valanda. Ekspropriatoriai 
eksproprijuojami... Tačiau kapitalistinė gamyba kuria, su gamtos dėsnio 
nepermaldaujamumu, savo pačios neigimą. Tai yra neigimo neigimas". 


Čia, kaip ir kitur, Marxas ir jo sekėjai pabrėžė “natūralių 
kapitalistinės gamybos dėsnių“ ir mūsų gyvenimą formuo- 
jančių “materialių sąlygų" neišvengiamumą. Revoliucijos 
veiksmingumui taip pat reikia, kad šios sąlygos subręstų. Iš 
tikrųjų joks proletariato sąjūdis negali laimėti, kol materia- 
lios, gamybinės sąlygos nepadaro tokios revoliucijos neiš- 
vengiamos !š. 

Tačiau tik žmogus, tik proletariatas gali įvykdyti perėji- 
mą į socializmą. Tik toji klasė, kuri įkūnija susvetimėjimą, 
gali panaikinti savo susvetimėjimo sąlygas ir grąžinti žmogų 
į jį patį 1r į jo prigimtį. Juk Žmogus galų gale yra sąmonin- 
gas savo paties gyvenimo ir gyvenimo priemonių kūrėjas. Jis 
yra homo faber, o socialistiniam Žmogui “visa vadinamoji 
pasaulio istorija tėra Žmogaus kūrimas žmogaus darbu ir 
gamtos įvaldymas žmogaus labui“. Esant atitinkamoms 
materialioms sąlygoms, kūrybiškas žmogus gali įveikti savo 
ribotumą veiksmu ir revoliucija; išvaduodamas visuomenę, 
žmogus išlaisvina ir reintegruoja pats save. Sutraukydamas 
egzistuojančios klasinės sistemos “grandines", žmogus įvei- 
kia savo paties susvetimėjimą. 

Praktiškai kaip tik Marxo minties aiškumas padidino ne- 
sutarimus tarp marksistinių kvietistų ir aktyvistų, tarp tų, ku- 
rie labiau laikėsi evoliucinės istorijos sampratos, kaip Bebe- 
lis ir Kautsky, ir tų, kurie, kaip Leninas, pabrėžė Žmogaus 

revoliucinę praktiką ir avangardinio elito veiklą. Šiuo požiū- 
riu didesnis nacionalizmo neapibrėžtumas ir nenuoseklumas 
jam labiau padėjo. 


Komunizmas ir tautiškumas 


Iš pirmo žvilgsnio nacionalistinių ir marksistinių idealios 
visuomenės vizijų skirtumai atrodo visai neįveikiami. Tačiau 
ir šiuo atžvilgiu jų nuostatos ir įvaizdžiai dažnai sutampa ir 
papildo vienas kitą. 

Kadangi darbo pasidalijimą marksistai laiko pirmine so- 
cialinių negerovių priežastimi, jo įveikimas ir atitinkamai 
nuosavybe bei klasiniu susiskaidymu grindžiamos visuome- 
nės peržengimas yra pagrindinis komunistinės vizijos daly- 
kas. Kai žmonės nustos būti specialistai, jų veikla daugiau 
nebus žmogaus svetimumo sau pačiam, kitiems žmonėms ir 
gamtai priežastimi. Komunistinėje visuomenėje, 


kur niekas neturi išimtinai savos veiklos srities ir kur kiekvienas gali 
lavintis visose pasirinktose srityse, visuomenė tvarko bendrąją gamybą 
taip, kad aš galėčiau užsiimti vienu dalyku šiandieną ir kitu rytdieną, 
medžiočiau rytą, meškeriočiau po pietų, šerčiau gyvulius vakare, užsi- 
imčiau kritika po vakarienės, kiek man patinka, — niekada netapdamas 
medžiotoju, žveju, galvijų augintoju ar kritiku?“. 


Filosofiškesniame kontekste Marxas apibūdina komunizmą 
kaip procesą, kaip 


realų privačios nuosavybės, kaip žmogaus susvetimėjimo sau įveikimą 
ir tokiu būdu kaip žmogiškosios esmės pasisavinimą per žmogų ir žmo- 
gui; vadinasi, kaip visišką ir sąmoningą žmogaus sugrįžimą į save patį 
perimant visą ankstesniojo vystymosi lobyną, kaip žmogaus visuomeni- 
nės, tai yra žmogiškosios būties, atkūrimą. Šis komunizmas, kaip tobulas 
natūralizmas, yra humanizmas, panašiai kaip tobulas humanizmas yra 
natūralizmas. Tai yra tikrasis Žmogaus ir gamtos, žmogaus ir Žmogaus 
antagonizmo sprendimas; tai yra tikrasis išsprendimas konflikto tarp 
egzistencijos ir esmės, objektyvacijos ir savitaigos, laisvės ir būtinybės, 
individo ir rūšies. Tai yra istorijos mįslės išsprendimas, kuris pažįsta 
save kaip šį išsprendimą*!. 

Tik komunistinėje visuomenėje, kur įveiktas darbo pasi- 
dalijimas ir žmogaus pavergimas jam, darbas tampa “ne tik 
gyvenimo priemone, bet pirmuoju gyvenimo poreikiu“, ir tik 
šioje kooperatyvios gausos eroje visuomenė “gali įsirašyti 
savo vėliavose: “Iš kiekvieno pagal jo sugebėjimus, kiekvie- 
nam pagal jo poreikius!'*?2. 

Vaizduodami komunizmą kaip visuomenės reintegracijos 
ir Žmogaus tikrojo “rūšinio gyvenimo" atkūrimo procesą, 
marksistai artėja prie tų prasmių, kurias nacionalistas sutei- 
kia “tautiškumo" sąvokai. Juk tik tikrojo tautiškumo būklė 
leidžia individualiems Žmonėms atrasti savo autentišką tapa- 
tumą kolektyve, pasiekti brolybę ir autonomiją. Tik tautoje 
žmogus gali atrasti visišką laisvę ir harmoniją ir siekti visų 
gerovės, 0 ne vien savo paties savanaudiškų tikslų. Tauta yra 
vienintelė tikroji esatis. [XIX a. romantikui| Adamui Mūlle- 
riui valstybė įkūnija “glaudžiausią visų fizinių ir dvasinių 
poreikių sąjungą", o tauta jam yra “didžioji, energinga, neri- 
botai aktyvi ir gyva visuma“, sulydanti visus visuomenės 
sektorius į neišardomą vienybę??. 

Be vieningumo, nacionalistai išskiria dar daugybę kitų 
gyvybiškai svarbių tautiškumo sampratos bruožų. Pirma, 
“tauta" yra "natūrali". Panašiai kaip šeima ar kalba, ji yra 
natūralios, gamtinės tvarkos dalis — ne žmogaus sukurta ar 
išrasta. Antai Rousseau skelbia: “Korsikiečių būklė vis dar 
yra natūrali ir sveika", o Herderis mano, kad tautų įvairovė 
yra dieviškojo gamtos plano dalis, ir todėl iškelia primityvų 
laukinį aukščiau dykinėjančio kosmopolito**. Antra, tauta 
suvokiama kaip ypatinga kultūrinė esybė. Rousseau giria 
Mozę, Numą ir Likurgą, savo tautų kūrėjus, už tai, kad “jie 
ieškojo saitų, kurie galėtų pririšti piliečius prie jų tėvynės 
ir prie vienas kito, ir jie atrado juos ypatinguose papročiuo- 
se, religinėse ceremonijose, kurios savo prigimtimi visada 
ypatingos ir tautinės"..." Panašiai Burke'as manė, kad Ang- 
lijos vienybę ir organišką augimą laiduoja jos ypatinga kon- 

stitucija, istorija ir tradicijos, visos kartu jos puoselėja ryšį 
“tarp gyvųjų, mirusiųjų ir tų, kurie dar negimę"*“. Taip pat 
Mazzini tautą laikė 


bendrija visų žmonių, kurie sudaro vientisą grupę savo kalba, tam tikromis 
geografinėmis sąlygomis arba istorijos skirtu vaidmeniu, kurie pripažįsta 
vieną principą, elgiasi pagal to paties įstatymo taisyklę ir dirba vieno tikslo 
labui... Tautiškumas yra Dievo skirtas vaidmuo kiekvienai tautai žmonijos 
darbe; jis yra misija ir užduotis, kurią ji turi atlikti žemėje, kad būtų 
įgyvendintas dieviškasis pasaulio sumanymas*'. 


Trečia, individai gali realizuoti savo tikrąją laisvę tik per 
tautą. Triūsdamas ir aukodamasis tautai, žmogus atranda sa- 
vo prarastąjį tapatumą ir įgyja savo veiksmų autonomiją. To- 
kiu būdu jis įveikia dirbtinumą ir tironiją, egotizmą ir prie- 
spaudą, vidinį pagedimą ir išorės priešą. Ketvirta, tautos yra 
savarankiškos. Jos įkūnija tikrąjį gyvenimą būtent dėl savo 
paprastumo ir savarankiškumo Žmonėms sutelkiant savo iš- 
teklius ir darbą kaimo bendruomenėje. Marxas iš tikrųjų pa- 
kartoja šią agrarinę idiliją Vokiečių ideologijoje, nors prak- 
tiškai, panašiai kaip dauguma nacionalistų, jis išpažįsta in- 
dustrinės autarkijos idealą. Pagaliau tauta sudaro teritorinį 
vienetą, kuriam būdingas stiprus vieningumo jausmas. Jos 
savarankiškumą garantuoja ryšys su žeme, jos kompaktiška 
lokalizacija ir geopolitinis įsitvirtinimas. Bet labiau nei šis 
geopolitinis vieningumas atskiros ir pripažintos teritorijos 
turėjimas skleidžia socialinį idealą — praktinio solidarumo 
siekį tam tikroje socialinėje erdvėje. Juk tik pasiekus tokį so- 
lidarumą, galima sakyti, kad Žmogus “grįžo" namo iš savo 
vidinės tremties *. 

Nors savo kontekstais ir akcentais marksistai ir naciona- 
listai smarkiai skiriasi, tačiau matome, jog jiems vienodai rū- 
pi Žmogaus susvetimėjimas, jo reintegracija ir jo grįžimas į 
autentiškąją būtį. Abi ideologijos laikosi holistinio, natūrali- 
stinio ir išlaisvinančio požiūrio į žmogų ir jo paskirtį. Jų es- 
minės sampratos ir pažiūros yra istoristinės ir evoliucionisti- 

nės. Istorija — šuoliais ir lūžiais — atskleidžia žmogaus tik- 
rąją rūšinę prigimtį, kuri yra žmogiška tiek, kiek ji sociali ir 
kolektyvi, ir ji yra sociali tiek, kiek ji žmogiška. Žmogus ga- 
li “atrasti save" tik bendruomenėje ir tik per bendruomenę. 
Jis gali atkurti savo vientisumą ir vėl suvienyti savo suskai- 
dytą prigimtį tapdamas tikrai socialine ir kolektyvine būty- 
be, realizuodamas bendruomeninę savo būties esmę ir gy- 
vendamas harmoningai su kitais savarankiškoje bendruome- 
nėje. Panašiai, norėdamas atkurti savo ryšį su gamta ir su 
aplinka, jis turi atsikratyti visų apnašų, iškrypimų ir pagedi- 
mų, kuriuos jam primetė godumu ir savanaudiškumu grin- 
džiama individualistinė civilizacija. Tokiam išsivadavimui ir 
autentiškos būties atradimui reikia revoliucinės savitaigos ir 
savęs peržengimo akto. Laisvė ir autonomija — tai autenti- 
škumo realizavimas, o autentiškumas savo ruožtu gali būti 
pasiektas tik lygiųjų bendruomenėje. 

Taigi nacionalizmas, kaip ir marksizmas, tvirtai nukelia 
savo aukso amžių į ateitį, o ne į praeitį, kaip kartais teigia- 
ma. Praeitis yra nacionalistui gairė ir pavyzdys, net matas 
vertinant apgailėtiną dabarties eros supuvimą ir trūkumus. 
Tačiau ji niekada negali pateikti plano ateičiai. Net konser- 
vatyviausias nacionalistas Žino savo širdyje, jog praeitį jis 
panaudoja ir puoselėja tam, kad galėtų sukurti geresnę ir 
patvaresnę ateitį. Marksistai savo ruožtu neignoruoja praei- 
ties. Argi jų evoliucinė schema neprasideda nuo postuluoja- 
mos pirmykščio komunizmo būklės, kuriai būdingas stygius 
ir menka gamyba bei mažas gyventojų skaičius? Jų proble- 
ma — kaip įtvirtinti tos būklės socialines dorybes modernia- 
me kontekste, kaip pasiekti materialinio pertekliaus amžių, 
kuris leis sukurti socializmą. Juk socializmas gali būti su- 
kurtas tik remiantis “viso ankstesnio vystymosi lobynu“, 
kaip ankstesnių Žmonijos priešistorės pakopų kulminacija. 
Socializmas, kaip nuolat kartojo Marxas, gali būti pastatytas 
tik ant kapitalizmo ir buržuazijos laimėjimų pamatų. Gamy- 

bos suvisuomeninimas, kuris buvo pirmykštė žmogaus pa- 
kopa ir jo “natūrali" ar “prigimtinė" būklė iki darbo pasida- 
lijimo, numato grįžimą į šį natūralizmą, bet jau aukštesniu, 
žmogiškesniu pavidalu. Tad praeitis turi būti pakelta į aukš- 
tesnį lygmenį, o ne paneigta. 


SOCIALINĖS ŠAKNYS 


Sulėtėjęs vystymasis ir politinė 
priklausomybė 


Tiek savo bendromis sąrangomis, tiek 1r savo ypatingais 
mechanizmais marksizmas ir nacionalizmas, nepaisant jų 
abipusio priešiškumo, yra gana paraleliškos ir konverguojan- 
čios ideologijos. Šie sąlyčio taškai akivaizdžiai įgalina dokt- 
rinų sinkretizmą. Dabarties socialinės ir politinės sąlygos 
stumia abi ideologijas prie simbiozės. 

Ir iš tiesų, marksistuojančių nacionalizmų ir nacionalisti- 
nių komunizmų dabar yra iškilę visuose žemynuose. Vienais 
atvejais jie buvo primesti arba paskatinti iš šalies, tačiau ki- 
tais — Jugoslavijoje, Kinijoje, Vietname, Kuboje, Angoloje ir 
Mozambike — jie yra dažniausiai vietinės kilmės judėjimai, 
nors ir čia išorės pagalba ir bendroji padėtis pasaulyje vaidi- 
no didesnį vaidmenį, negu kartais manoma. Žinoma, šie ir 
kiti “nacionalistinio komunizmo" atvejai nepaprastai skiriasi 
savo idealais ir metodais; jie neatitinka kurios nors vienos — 
Marxo/Engelso, Lenino ar Mao — marksizmo pakraipos. Iš 
marksistinio kanono visada atsirenkami tam tikri motyvai 
ir temos, kurios pritaikomos vietos sąlygoms, prieš tai atskie- 
dus jas stipria vietinio nacionalizmo doze. Šie nacionalizmai 
taip pat mažai ką yra pasiskolinę iš Rousseau, Herderio ar 
Mazzini'o formuluočių; dabartinės nacionalizmo atmainos 
plėtojosi kaip atsakas į specifines aplinkybes. Tačiau tiesa ir 

tai, kad nacionalizmo doktrina visada buvo lankstesnė už 
marksizmo, ir šitai jam teikdavo tam tikro pranašumo prieš 
jo varžovą. 

Vis dėlto tarp šiuolaikinių kairiojo nacionalizmo judėji- 
mų esama neabejotinų šeimyninių panašumų, kurie leidžia 
pašaliniams nesunkiai atpažinti jų šūkius, tikslus ir taktiką ir 
kurių pagrindu įvairios jų atmainos susikalba sava tarptauti- 
ne kalba nepaisant kultūrinių ir geografinių barjerų. Kaip tai 
įvyko? 

Tai įvyko visų pirma jiems vienodai suvokiant savo ša- 
lies ar teritorijos užtrukusį ir nenormalų atsilikimą. Kaip tik 
šio atsilikimo užtrukimas, o ne pats atsilikimo faktas pastū- 
mėjo juos marksistinio nacionalizmo link. Kitos Trečiojo 
pasaulio šalys, tokios kaip Kenija, Malaizija ar Venesuela, 
irgi kenčia nuo panašių neišsivystymo sindromų, nors jos 
dar neperėmė kairiojo nacionalizmo, bet gali tai padaryti 
siekdamos paskatinti augimą, taupymą, energijos mobiliza- 
vimą bei stambaus masto investicijas infrastruktūrai plėtoti. 
Iki šiol jų vyriausybės pajėgė pristabdyti jų tolesnį santyki- 
nį atsilikinėjimą nuo išsivysčiusių šalių. Tuose regionuose ir 
valstybėse, kur valdžia buvo per silpna ar per daug susi- 
skaidžiusi, kad sulaikytų stagnacijos ir nuosmukio procesus, 
įvyko poslinkis kairėn prie socialistinio arba komunistinio 
nacionalizmo. Šiais atvejais ankstesnis ortodoksinis liberalus 
ar konservatyvus nacionalizmas negelbėjo; neefektyvumas, 
korupcija ir letargija žadino nekantrumą ir nusivylimą, 
ypač labiau suvakarėjusių grupių, ir skatino radikalesnio ir 
veiksmingesnio nacionalizmo tendenciją. Tai liudija, kad 
marksistinio tipo nacionalizmas gali būti laikomas ne pa- 
prastu neišsivystymo padariniu, bet greičiau ilgai užtruku- 
sio neišsivystymo padariniu, nulemtu valdžios nepatvarumo 
1r susiskaidymo. Toks užtrukęs atsilikimas atskleidžia ne tik 
valdžios bejėgiškumą, bet ir bendruomenės nesavarankišku- 
mą. Nepaisant nacionalizmo patriarchų išdidžių pareiškimų, 

nepriklausomybė dar neiškovota, ir bendruomenės vidinis 
pagedimas ir neautentiškumas, tikroji autonomijos stoka 
tampa akivaizdūs ir nepaneigiami. Ir kuo akivaizdžiau ben- 
druomenė priklauso nuo kitų, tuo didesnė tikimybė, kad ra- 
dikalus marksistinis nacionalizmas perims valdžios vadžias. 
Kuo regionas periferiškesnis, kuo labiau susiskaidęs ir ap- 
leistas, tuo daugiau galimybių jame įsišaknyti marksistiniam 
nacionalizmui. 

Vadinasi, optimalios bendros sąlygos marksistinio nacio- 
nalizmo sėkmei yra šios: vėluojančio moderninimo jausmas; 
bendruomenės ar regiono periferiškumo suvokimas gerovės 
ir galios požiūriu; silpna ir neveiksminga valdžia pasiekus 
nepriklausomybę ir pagaliau išorės ekonominis ar karinis ki- 
šimasis ar tokio kišimosi grėsmė. Paprastai marksistinis na- 
cionalizmas kyla kaip “antros bangos" nacionalizmas, atei- 
damas į valdžią ant ankstesnių yrančių nepriklausomybės ju- 
dėjimų pečių — panašiai kaip Mao komunistai pakeitė Go- 
mindaną, o Castro partizanai pasinaudojo 1933 m. revoliuci- 
jos iškeltomis ir ilgai nesprendžiamomis problemomis? Jų 
sėkmės priežastis — stiprėjantis įsitikinimas, kad atsilikimas, 
periferiškumas ir bejėgiškumas yra išorės manipuliacijų pa- 
darinys, kurį gali įveikti tik marksistinis pasikliovimas ben- 
druomeniniu darbu, centralizuotu planavimu ir industrializa- 
vimu. Todėl marksistinio nacionalizmo griebiamasi ne tik 
dėl jo potencialo stiprinti valstybę, bet ir dėl jo pažado spar- 
tinti socialinį vystymąsi?“. 

Du “politinės priklausomybės" tipai ypač palankūs mark- 
sistiniam nacionalizmui atsirasti. Pirmasis — tai pažįstamas 
vis atidėliotos nepriklausomybės atvejis, kolonialistams 
per ilgai laikantis savo valdų (pavyzdžiui, portugalai Afriko- 
je) ar jiems mėginant susigrąžinti teritorijas, kurias buvo 
priversti laikinai apleisti (pavyzdžiui, prancūzai Indokinijo- 
je). Čia sulėtėjęs vystymasis tik sustiprina žeminančios stra- 
teginės priklausomybės jausmą, ir kaip tik tuo metu, kai 

kaimyninės išsivadavusios teritorijos, regis, pradėjo plėtoti 
savo vystymo programas. Antrasis priklausomybės tipas ga- 
li būti toks pat žeminantis. Čia šalis nominaliai yra nepri- 
klausoma, bet ekonomiškai ir kartais kariniu požiūriu pri- 
klauso nuo kaimyninių ar tolimų galybių. Antai kubiečiai 
visą XX amžių Jungtinių Valstijų buvimą jautė.kaip ekono- 
minę grėsmę; Etiopija dar ne taip seniai piktinosi savo kari- 
ne priklausomybe nuo tos pačios galybės; Kinija iki Mao 
pergalės jautėsi pažeminta ir priklausoma nuo Vakarų galy- 
bių dar prieš japonų įsiveržimą. Be to, kur prie išorinių pa- 
vojų ar atviro įsiveržimo prisideda dar vidinis etninis kon- 
fliktas, kaip Etiopijoje ar Jugoslavijoje, ten jie sukuria ne- 
įveikiamus sunkumus liberaliam ar karingam nacionalizmui, 
ir tik marksistinis centralizavimo sprendimas, regis, siūlo 
išeitį iš prailgusios priklausomybės ir vidinio susiskaidymo 
pažeminimų. 

Tad situacija, kuri skatina marksistinį nacionalizmą, yra 
tiek politinė, tiek ir ekonominė, ir čia griebiamasi tiek sutel- 
kiančio Partijos potencialo, tiek valstybės atsakomosios ga- 
lios stiprinimo. Tokioje situacijoje Sovietų modelio patrauk- 
lumas akivaizdus. Kaip ne kartą buvo nurodyta, į Sovietų 
Sąjungą žvelgiama ne tik kaip į vystymosi receptų šaltinį, 
bet ir kaip į karinio, politinio ir socialinio vystymosi modelį, 
kaip į milžiniškų valios ir energijos išteklių mobilizavimo 
mašiną, valdomą veiksmingos elitinės organizacijos ir re- 
miamą masių, — išteklių, kurie padarė ją iš tikrųjų, ne vien 
nominaliai, nepriklausomą nuo jokios kitos galybės. Į Sovie- 
tų marksizmą žvelgiama ne tik kaip į metodą įveikti žmo- 
gaus susvetimėjimą sąmoningu revoliuciniu darbu, bet ir 
kaip į būdą išvengti žeminančios politinės ir karinės priklau- 
somybės pasiekiant tikrąją lygybę su Vakarais*!. 

Net tos socialistinio nacionalizmo atmainos, kurios prie- 
šinasi sovietinio tipo komunizmui, atskleidžia iš esmės poli- 
tinę savo motyvaciją. Pavyzdžiui, Artimuosiuose Rytuose 

kai kurie režimai pripažino “arabiškąjį socializmą", kuris ta- 
patina nacionalinę kovą su globaliniu antiimperialistiniu 
“klasiniu konfliktu“ ir mobilizuoja išteklius bendruomenei 
moderninti. Abiejose užduotyse valstybė ir partija vaidino 
lemiamą vaidmenį. Antai, valdant Nasserui, Egipto spauda, 
radijas ir švietimo sistema buvo kontroliuojami valstybės ir 
labai išaugo valstybės prižiūrimi kariuomenė bei biurokrati- 
nis aparatas. Didžiuliai ekonomikos sektoriai, tarp jų dauge- 
lis bankų, pramonės ir draudimo kompanijos, buvo naciona- 
lizuoti ir “suegiptinti"**?. Ir atvirkščiai, po 1970 m. valstybi- 
nė ir politinė kontrolė švelnėjo kartu mažėjant dėmesiui 
“arabiškajam socializmui" ir Sovietų modeliui. Antra vertus, 
Sirijoje ir Irake BAAS grupuočių partinis dominavimas ir to- 
liau išlaikė valstybinę beveik visos ekonomikos kontrolę ir 
ne mažiau domėjosi Sovietų organizaciniu modeliu?*. 

Taip pat griežtai etatistinis kairiojo sparno nacionalizmas 
įsitvirtino kai kuriose naujose Afrikos valstybėse, pradedant 
Gvinėja ir Maliu. Vienpartiniai režimai mėgino kurti stiprias 
valstybines institucijas ypač tose šalyse, kurių silpną strate- 
ginę padėtį ir ilgalaikę priklausomybę sunkino didelis atsi- 
likimas. Tačiau ir čia buvo pasirinkti tik kai kurie Europos 
marksizmo aspektai. Akivaizdžiai trūksta klasių kovos — 
pagrindinės marksizmo sąvokos, kurią, pavyzdžiui, [Gvinė- 
jos prezidentas] Sėkou Tourė manė esant nereikšmingą Af- 
rikos sąlygomis**. Panašiai europietiškos “feodalizmo" ir 
“proletariato diktatūros" sąvokos nedaug ką sakė žemynui, 
nepažinusiam nei vasalinės, nei leno sistemos ir vos pradė- 
jusiam kurti gausų proletariatą. Afrikoje “tribalizmas" ir vals- 
tietijos mobilizavimas turi užimti šių europietiškų sąvokų 
vietą, 0 jos savo ruožtu turi įgyti savo prasmę ir galią iš 
tikrojo šių dienų pasidalijimo ir pagrindinio konflikto — 
konflikto tarp kolonizatorių arba “neokolonizatorių" ir kolo- 
nizuojamųjų. Todėl, išskyrus kelis, tokius kaip Somalio at- 
vejus, net į Sovietų Sąjungos organizacinį modelį žvelgiama 

su įtarimų; Senegalo, Tanzanijos ir Alžyro “socialistiniai" 
nacionalizmai ieško kitur savo įkvėpimo ir receptų **. 

Tad marksistinis nacionalizmas iškyla užtrukusios pri- 
klausomybės arba susiskaidymo situacijose ir siekia išlais- 
vinti paveiktus gyventojus prieš pradėdamas spręsti sulėtėju- 
sio vystymosi problemas. Tokie marksistiniai režimai netu- 
rėtų būti painiojami su jų europietiškais atitikmenimis. Jų 
dėmesys marksizmui nėra nei filosofinis, nei tuo labiau eko- 
nominis; kairiuosius nacionalistus domina marksizmo (arba 
greičiau leninizmo) etatizmas ir jo partinis aparatas, kuris 
jiems atrodo vienintelis pajėgus įtraukti sutelktus gyventojus 
į stabilią ir veiksmingą institucinę sistemą atsilikusioje šaly- 
je**. Neva, tik naudodamasi tokia politine mašina, bendruo- 
menė gali tikėtis išsivaduoti iš politinės priklausomybės, 
ekonominio sąstingio ir nuosmukio situacijos — situacijos, 
kuri itin erzina intelektualus ir profesionalus. 


Populizmas ir intelektualai 


1882 m. Engelsas rašė Karlui Kautsky Lenkijos nepri- 
klausomybės klausimu: 


Istoriškai neįmanoma didelei tautai rimtai svarstyti kokius nors vidaus 
klausimus, kol ji neturi nacionalinės nepriklausomybės. ... Tarptautinis 
proletariato judėjimas apskritai įmanomas tik tarp nepriklausomų tautų 
..„ Nacionalinės priespaudos panaikinimas yra pagrindinė kiekvieno 
laisvo ir sveiko vystymosi sąlyga...?? 


Engelso pareiškimas tiksliai apibūdina šiandienos besivys- 
tančių šalių vadovybių pažiūras. Negali būti kalbos apie 
“laisvą ir sveiką vystymąsi", kol nėra iškovota reali nepri- 
klausomybė, — ne tik politinis suverenumas, kuris dažnai pa- 
sirodo esąs tik nominalus, bet ir fundamentali ekonominė bei 
karinė autarkija. Priešinimasis Šiaurės [pusrutulio] galybių 
neokolonializmui ir “neoimperializmui" suteikia pagrindą 
nacionalistinio marksizmo “policentrizmui" bei radikalaus 

nacionalizmo marksizmui. Juk natūraliai yra daug ir įvairių 
kelių į socialistinę tautą ir tautinį komunizmą; kiek yra pri- 
klausomybės rūšių ir šaltinių, tiek yra “išsivadavimo" būdų. 
Joks judėjimas negali nurodyti kelio kitiems ir joks režimas 
negali pateikti visuotinio modelio. Kiekvienas turi atrasti sa- 
vąjį išsivadavimo būdą prieš prisidėdamas prie globalinės 
socialinės raidos**. 

Žmonės, kurie labiausiai jaučia atsilikimo ir politinės pri- 
klausomybės pažeminimą, — tai inteligentija, karinė ir civili- 
nė. Iš tikrųjų marksistinio nacionalizmo ištakoms ir sėkmei 
didžiulę reikšmę turėjo inteligentijos santykinė galia, padėtis 
ir sudėtis. Bendruomenėse, kur vietinė buržuazija ir proleta- 
riatas buvo negausūs ir silpni, viduriniosios klasės vadovy- 
bė, kuri visur pakeitė pasitraukusią kolonijinę ir imperinę 
administraciją, natūraliai perėjo į intelektualų ir profesiona- 
lų, ypač teisininkų, gydytojų, mokytojų, žurnalistų bei įvai- 
rių kitų specialistų, rankas. Kaip tik šie sluoksniai daugiau- 
sia prisidėjo sukeliant nacionalistinį maištą prieš kolonijinę 
valdžią ir todėl jie daugiausia laimi iš jo sėkmės. Tačiau jau 
kampanijos už nepriklausomybę metu išryškėjo skirtumai in- 
teligentijos gretose — ir ne tik dėl kampanijos taktikos, bet ir 
dėl idealų bei tikslų. Revoliucionierius, kurie pripažino ka- 
ringesnius metodus, vis labiau traukė kolektyvinės tautišku- 
mo idėjos, numatančios didesnę valstybinę kontrolę ir cen- 
trinį planavimą kaip spartesnį autarkijos pasiekimo būdą. 
Vakarietiškos ar Sovietų komunistinės partijos, jų agentai ir 
jų pavyzdys suvaidino, žinoma, tam tikrą vaidmenį radikali- 
zuojant vietinį nacionalizmą, tačiau ne mažiau svarbi buvo 
pačios nepriklausomybės kovos eiga. Castro partizanai Siera 
Maestros kalnuose vis labiau atsidavė vien komunistiniams 
tikslams kaip vieninteliam šalinimui tų jų visuomenės trūku- 
mų, kurie atsiskleidė kovos metu; todėl jie išsižadėjo savo 
ankstesnės socialdemokratinės ir populistinės platformos 
dėl nuoseklesnio marksistinio nacionalizmo **. Iš tikrųjų par- 

tizaniniai karai dažnai tampa stipriu tiek tautinės mobilizaci- 
jos, tiek mobilizuotųjų marksistinės indoktrinacijos mecha- 
nizmu **. 

Tačiau tokio perėjimo prie marksistinio nacionalizmo iš- 
takų reikia ieškoti pirmiausia pačios inteligentijos padėtyje. 
Apskritai kalbant, toji padėtis yra nepaprastai izoliuota. Tie- 
sa, būta tokių atvejų, kai valdžia lengvai ir sparčiai perėjo iš 
tradicinių valdovų į nacionalistinės inteligentijos rankas, ir 
tai leido tradicijai ir seniems valdovams prisitaikyti prie 
naujos tvarkos. Taip buvo Japonijoje. Tačiau dažniausiai 
taip neprisitaikoma. Valdžios perdavimas užtrunka, inteli- 
gentija būna atstumta, o nepriklausomybės kova, apimdama 
platesnius sluoksnius, tampa karinė ir kartais smurtinė. Kaip 
tik tada, kai suvakarėjusios inteligentijos pretenzijos į val- 
džią būna atmestos, ji mėgina ištrūkti iš savo izoliacijos vie- 
nydamasi su “tauta". Ji plėtoja populistinę platformą, kurioje 
liaudiškų dorybių ir tradicijų elementai susiejami su radika- 
liomis visuomenės moderninimo programomis. Ji aukština 
paprasto gyvenimo dorybes, kaimą ir jo papročius, valstietį 
ir jo gyvenimo būdą. Tačiau ji tai daro ne tik norėdama nu- 
raminti savo vakarietišką sąžinę ar sustiprinti savo politinę 
padėtį, bet ir todėl, kad ji jaučia, jog prigimtos vertybės ir 
vietinės pajėgos, jas deramai organizavus ir pažadinus, gali 
įveikti tą bendruomenės priklausomybę ir atsilikimą, dėl ku- 
rių ji taip apgailestauja. Tokie režimai kaip U Nu budistinis 
marksizmas [Birmoje] ar Nyerere's krikščioniškasis socializ- 
mas [Tanzanijoje] siekė (ir siekia) sutelkti valstietiškas ma- 
ses “tautos kūrimo“ ir socialinio plėtojimo bei autarkijos 
tikslams, panaudodamas jų pačių moralinę galią ir vietinius 
išteklius kaip atsvarą Vakarų turtui ir technologijai. Tai iki 
šiol yra būdinga dviprasmiškai vakarietintojų, atmetančių 
Vakarus, maksimai: “Vakarų išmanymas, Rytų moralė". At- 
eidami iš romantinių narodnikų, šie nūdieniai populistiniai 
nacionalistai savo programose atmeta buržuazinį ir pramoni- 

nį gyvenimo stilių, mėgindami išvengti priklausomybės nuo 
pramoninių galybių. Jų populizmas kyla iš jų apvilto nacio- 
nalizmo, pralenkdamas pastarąjį tik savo karingumu ir dė- 
mesingumu valstietijai, kurią jis tapatina su tikrąja “tauta". 
Aprėpdama du pasaulius — vakarietiškąjį ir vietinį tradicinį, 
bet nepriklausydama nė vienam iš jų, radikalioji inteligentija 
jaučia poreikį “grįžti į tautą", norą padėti valstietijos ma- 
sėms asmeniškesniu ir etiškesniu būdu, negu tai galėjo dary- 
ti globėjiško kolonializmo biurokratija, ir šitaip pabėgti nuo 
savo izoliacijos“!. 

Tad populizmas gali būti laikomas tiesiogine socialine ir 
emocine marksistinio nacionalizmo matrica tose šalyse, ku- 
rioms jis nebuvo primestas iš šalies. Net ten, kur, kaip Ku- 
boje, Sovietų Rusija teikė milžinišką pagalbą ir organizacinį 
modelį, marksistinis nacionalizmo judėjimas atėjo į valdžią 
nešamas vietinio populizmo bangos, iškylančios tada, kai 
tautinė inteligentija nustumiama į šalį vietinių diktatoriškų 
klikų ar kolonijinės valdžios. Kitais atvejais liberalaus ar 
militaristinio nacionalizmo nesugebėjimas suvienyti gyven- 
tojus kovai su kolonializmu ar užsienio kišimusi suteikė ga- 
limybę marksistiniams nacionalistams juos pakeisti; taip įvy- 
ko Kinijoje, Jugoslavijoje ir Angoloje. Dar kitais atvejais iš- 
orinis kišimasis nebuvo toks tiesioginis, tačiau ne mažiau 
stiprus. Antai Etiopijos karinis režimas, nuvertęs Haile Se- 
lassie [1974 m.], tapo dar labiau priklausomas nuo Jungtinių 
Valstijų ginklų didėjant vidaus nesutarimams ir problemoms. 
Nesugebėjimas užbaigti karą keliais frontais sudarė sąlygas 
prosovietiniam marksistiniam perversmui Dergue gretose. 
Tačiau iš reakcijos į Sovietų siūlomą teritorinį federalizmą 
ar atsiskyrimą matyti, kad net marksistinio Dergue sparno 
nacionalizmas yra akivaizdus; jo atsisakymas derėtis su Eri- 
trėjos marksistiniais separatistais ar su somaliečiais rodo, 
kaip smarkiai režimo marksizmą nulemia politinės ir karinės 
nesėkmės. 

Kubos marksizmas taip pat iš pradžių kilo dėl priklauso- 
mybės nuo Jungtinių Valstijų ekonominių interesų ir korum- 
puotų vietinių režimų. Po 1933 m. revoliucijos nacionalisti- 
nė inteligentija buvo atstumta, o 1940 m. socialdemokratinė 
konstitucija buvo užmiršta dar iki Batistai įgijus asmeninę 
valdžią. Karjeros pradžioje Castro tikslai ir įsitikinimai buvo 
daugiausia socialdemokratiniai ir populistiniai, kaip liudija 
jo kalba teisme po nepavykusio Monkados barakų puolimo 
1953 m. Tik partizaninės kampanijos metu Oriento provinci- 
Joje jo populizmas virto tvirtu marksistiniu nacionalizmu, 
žvelgiančiu į Jungtinių Valstijų žemvaldinius ir komercinius 
interesus kaip į Kubos politinės priklausomybės ir socialinio 
sąstingio priežastį“. Kaip tik nominaliai nepriklausomos 
vietinės nacionalistinės vadovybės korupcija ir nesusitvarky- 
mas suteikė kastroizmui galimybę *. 

Populizmo kaip komunizmą ir nacionalizmą siejančios 
grandies vaidmenį labai aiškiai parodo Kinijos pavyzdys. Iš 
tikrųjų Mao skelbė, kad “galų gale nacionalinė kova yra 
klasių kova“, tačiau jis suprato ją tikrai neeuropietiškai. 
Antai po 1927 m. nesėkmės jo partija buvo visiškai pasiren- 
gusi išsižadėti savo proletarinės bazės mainais į kur kas 
platesnę ir tvirtesnę ksenofobinės valstietijos bazę. Iš pra- 
džių komunistai rėmėsi standartiniu populizmu ir reikalavo 
žemės reformos Pietų ir Centrinėje Kinijoje. Bet tai dar ne- 
padėjo suvienyti visų valstiečių ar apginti reformuotų regio- 
nų nuo Gomindano pajėgų apsiausties. Tik po 1934 m. ir 
ypač po 1937 m. japonų įsiveržimo komunistai atrado tauti- 
nį pradą kaip vienijančią jėgą, pajėgiančią sutelkti šiaurės 
vakarų valstietiją ir leidusią ją inkorporuoti į komunistinę 
organizacinę sistemą“. Nuo to laiko Kinijos teritorinio vien- 
tisumo ir kiniškojo tapatumo pabrėžimas tapo svarbia tiek 
maoizmo, tiek Kinų partijos sudedamąja dalimi. Tokia pati 
seka nuo populizmo prie nacionalizmo gali būti įžvelgta 
kituose socialistiniuose ir marksistiniuose sąjūdžiuose, pa- 


174 Nacionalizmas dvidešimtame amžiuje 


vyzdžiui, Alžyre ir Vietname, kur visuotinė nacionalistinė 
neapykanta išnaudotojams svetimtaučiams nustelbė skirtu- 
mus tarp valstietijos grupių ir tarp valstietijos ir miesto 
sluoksnių. Net Europoje populizmas davė stiprią paspirtį ko- 
munistiniam nacionalizmui. Tai gerai iliustruoja Jugoslavija, 
kur Komunistų partija nuo pat jos įkūrimo 1919 m. turėjo 
ypač stiprų užnugarį atsilikusiose Juodkalnijoje ir Makedo- 
nijoje ir tarp neserbų nacionalistų, kurie priešinosi karaliaus 
Aleksandro serbiškajai diktatūrai“*. Tačiau tik po nacių įsi- 
veržimo 1941 m. Tito komunistai surado vienijančią platfor- 
mą, pajėgiančią atlaikyti išcentrines etninio separatizmo ten- 
dencijas. Tito kvietė visų etninių grupių darbininkus ir vals- 
tiečius dirbti panjugoslaviškai “federacinei" tautinei valsty- 
bei. Socialinės ir ekonominės reformos po 1945 m., iš dalies 
paskatintos partizaninio karo patirties, vyko kartu su “jugos- 
lavizmu", kuris gerbia savo septynių tautybių charakterių ir 
teritorijų skirtingumą. Šios rūšies valstybinio centrizmo ir jo 
kultūrinio federalizmo cementas buvo strateginis Jugoslavi- 
jos pažeidžiamumas ir jos ideologiniai nesutarimai su Sovie- 
tų Sąjunga. Komunistams stipriau susitapatinus su tautiniu 
pasipriešinimu, pirmiausia vokiečių nacizmui, 0 po to rusų 
komunizmui, ir Tito ėmusis aktyvaus neprisijungimo užsie- 
nio politikos, ankstesnis komunistų populizmas virto marksi- 
stiniu panjugoslaviškuų nacionalizmu. Į jį vis labiau Žvelgia- 
ma kaip į vienintelį būdą išvengti politinės ir karinės pri- 
klausomybės, galinčios kilti dėl vidinių separatistinių nesu- 
tarimų ir socialinio sąstingio“. 

Nors populistiniai komunistiniai judėjimai pasinaudojo 
ankstesnių nacionalistinių režimų silpnumu ir neveiksmin- 
gumu, jiems vis dėlto teko skaitytis su išliekančia nacionali- 
stinių sentimentų galia. Iš tikrųjų galima teigti, kad, tik 
supratę šį poreikį “liaudies kare“, jie tapo realia jėga savo 
šalyse. Juk vienintelis būdas įveikti gausesnį ir techniškai 
pranašesnį užpuoliką — tai politinis ksenofobiškos valstie- 

tijos mobilizavimas. Todėl marksistinis-leninistinis dėme- 
sys proletarinei klasių kovai turėjo užleisti vietą Mao dokt- 
rinai apie “masių liniją, “suvienytas vadovybės ir masių pa- 
stangas" vadovaujant partizaniniam karui kaime ir pasire- 
miant valstietija, patraukus ją savo pusėn nacionalizmu“!. 
Kaip tik šios strategijos laikėsi ne tik Mao, bet ir Tito, Hoši- 
minas ir Castro. Ši.strategija net pačios valstietijos socialines' 
problemas perinterpretavo ir priskyrė prie svetimšalių išnau- 
dotojų padarytų nacionalinių skriaudų“*. Komunistinių nacio- 
nalistų siūlomas tautinių problemų sprendimas buvo stiprios, 
centralizuotos, apsirūpinusios ištekliais valstybės kūrimas, 
aktyviai dalyvaujant entuziastingoms, partijos prižiūrimoms 
“plačiosioms masėms“. Šitaip komunistiniai nacionalistai 
neišvengiamai prarado daugelį pirmykščio klasikinio marksi- 
zmo elementų pripažindami populistinį nacionalizmą, galintį 
suvienyti inteligentiją su valstietija. 


DABARTINIAI SANTYKIAI 


Marksistinio “savęs realizavimo" 
patrauklumas 


Nors marksizmas, kaip ir nacionalizmas, patraukia ir kitų 
sluoksnių narius, jie abu yra visų pirma inteligentijos ideolo- 
gija. Jie pirmiausia atsižvelgia į tapatumo krizę ir izoliaci- 
Jos jausmą, kuriuos patiria suvakarėję intelektualai, profe- 
sionalai ir specialistai, atsidūrę tarp svetimo — bauginančio, 
bet gundančio — modernizacijos pasaulio ir šiltų, tačiau 
sustingusių gimtųjų bendruomenių tradicijų. Kadangi dau- 
giausia inteligentija aprūpina vadovais naujas valstybes, ko- 
munistinė nacionalizmo atmaina turi varžytis su senesnėmis 
romantinėmis nacionalizmo ir populizmo atmainomis bei su 
kitomis labiau religinėmis ideologijomis. Iki šiol mėgino- 

me įrodyti, kad jos sėkmė proporcinga su ja besivaržančių 
ideologijų nesėkmei ir kad ją lemia sugebėjimas perimti pa- 
grindines su ja konkuruojančių nacionalizmų temas ir tiks- 
lus. 

Tad kiek sėkmingai marksistiniam nacionalizmui pavyko 
atlikti teisėto ortodoksinio liberalaus nacionalizmo įpėdinio 
vaidmenį ir kas lėmė jo ypatingą patrauklumą? Pirmiausia 
atsakant į antrąjį klausimą, galima teigti, kad marksizmo 
sėkmės laidas buvo tai, jog jis inteligentijos izoliaciją ir 
bejėgiškumą sutapatino su politiniu ir ekonominiu bendruo- 
menės pažeminimu pramonės gigantų pasaulyje. Jis pa- 
trauklus izoliuotiems ir apviltiems profesionalams savo siū- 
lomo sprendimo aiškumu: greita industrializacija per privers- 
tinį taupymą ir investicijas apversianti ekonominės, taigi ir 
politinės priklausomybės tendenciją, vadinasi, pakeisianti in- 
teligentijos susvetimėjimo ir bejėgiškumo būklę. Inteligenti- 
jos tapatumo krizę įveiks bendruomenės atgimimas, kurį sa- 
vo ruožtu galima pasiekti tik labai centralizuotai ir monoliti- 
nei valstybei greičiau plėtojant pramonę. Marksistai besi- 
vystančiose šalyse žvelgia į ekonomiką kaip į būtiną įrankį 
siekiant tautinių tikslų, tikėdamiesi šitaip įveikti visas politi- 
nes ir psichologines negalias ir ekonominį atsilikimą“. 

Svarbu suvokti, kad atsiliekančiose visuomenėse, kur ap- 
sišvietusiam elitui būdingas stiprus nepilnavertiškumo ir pri- 
klausomybės jausmas, į masinę industrializaciją net marksis- 
tai žvelgia daugiausia “išoriniu požiūriu"; vadinasi, indus- 
trializacija jau nelaikoma būtina prielaida tos gausos, kuri 
Marxui buvo vienintelis socializmo pagrindas. Ji greičiau 
tampa politinės ir karinės galios prielaida vis labiau tarpusa- 
vyje priklausomų šalių pasaulyje. Žinoma, kai kurie marksis- 
tiniai nacionalistai vis dar nuoširdžiai sieks socialinio plė- 
tojimo jo paties labui. Tačiau tokio vystymosi matas tampa 
vis išoriškesnis, tai yra vakarietiškas arba sovietinis. Inteli- 
gentijai Vakarai vis dar yra “išsivystymo" kriterijus, ir todėl 

industrializacija ir modernizacija vis labiau tampa tarptau- 
tinio prestižo ir išorinės galios reikalu. Marksizmas tik kurs- 
to šią tendenciją; jis — radikali vakarietiška internaciona- 
listinė pasaulėžiūra — yra ypač patrauklus, nes siūlo visumi- 
nę Žmonijos pažangos viziją, teoriją, kuri yra ir optimistinė, 
ir “mokslinė", ir aktuali visoms bendruomenėms, visai inte- 
ligentijai??. 

Marksistinis nacionalizmas patrauklus tokiai inteligenti- 
jai dar ir kitais požiūriais. Pabrėždamas valstybinę pramo- 
nės kontrolę, jis žada paruošti nišas biurokratinių intelektu- 
alų kadrams, būsimiems planuotojams ir administratoriams. 
Griebdamasis karo ir partizaninės taktikos, kad mobilizuotų 
ir indoktrinuotų valstietiją, jis kuria progas inteligentijos 
techninei kompetencijai ir valdymo ambicijoms pasireikšti. 
Dar svarbiau, marksizmo propaguojama centralizuotos parti- 
jos idėja žada sutelktą “draugų" socialinę organizaciją kaip 
tik tuo metu, kai tradiciniai giminystės ryšiai silpnėja ir nu- 
trūksta dėl mobilumo ir pasaulietinio švietimo. 

Partiškumo principas suteikė marksistiniam nacionalistui 
aiškų pranašumą prieš varžovus. Daugelis nemarksistinių 
nacionalistinių organizacijų yra nerangios ir netvarkingos; 
iš tikrųjų, nacionalistinį sąjūdį gali sudaryti daugybė menkai 
susijusių komitetų, partijų ir draugijų, kurios turi savo frak- 
cijas. Tuo tarpu marksistai didžiuojasi savo glaudžia orga- 
nizacija ir labai centralizuota komandine struktūra, besisu- 
kančia aplink mažą, bet galingą Politinį biurą ir didesnį, 
pavaldesnį Centro komitetą. Abu savo ruožtu gali būti pa- 
valdūs vienai klikai Politiniame biure ar net vieninteliam 
vadui?!. Diskusija ir “kritika" leidžiama iki sprendimo pri- 
ėmimo, bet draudžiama po jo. Taigi inteligentų požiūriu 
partijos “demokratinis centralizmas" suderina du privalu- 
mus: jis panaudoja jų sugebėjimus bei idėjas kolektyviniams 
tikslams ir paverčia jas praktinio veiksmo, valdžios įrankiu. 
Toks yra didžiulis marksizmo pranašumas prieš ankstesnį, 

lengvai išsklaidomą populizmą. Jis parūpina veikimo erdvę, 
aiškią “Žygio kryptį" inteligentijai, siekiančiai susivienyti su 
bendruomene. Jis ne tik įveikia jų izoliavimąsi nuo kitų 
sluoksnių, jis pastato juos žygiuojančios kolonos priešakyje. 
Paklusdama partijos valdžiai ir apsišvietusiai valstybei, inte- 
ligentija tampa vadovaujančiu naujos komunistinės nacijos 
sluoksniu ir tokiu būdu susigrąžina prarastą vidinę harmoni- 
ją ir tapatumą. Komunizmas, atrodo, galutinai išsprendžia 
nacionalistines šaknų ir “savęs realizavimo" problemas, su- 
daiktindamas jų prasmę ir sutapatindamas individo autentiš- 
ko tapatumo siekį su bendruomenės pramoninės galios ir au- 
tarkijos siekiu. 

Nacionalizmas taip pat yra visuomenės atgimimo ir indi- 
vidualaus savęs realizavimo ideologija. Perimdamas ir 
perinterpretuodamas šiuos nacionalistinius motyvus besi- 
vystančiose šalyse, marksizmas sugebėjo iš esmės perimti 
ankstesnių liberalių ar populistinių nacionalizmų vėliavą. 
Marksizmas, kaip ir nacionalizmas, yra modernizacijos ir at- 
sinaujinimo ideologija, socialinės revoliucijos įžanga. Abu 
judėjimai yra labai aktyvistiniai. Abu jie remiasi masių mo- 
bilizavimu ir numato suvakarėjusių elitų ir tradicinių vals- 
tietiškų masių partnerystę, nors komunistiniai nacionaliz- 
mai įgyvendino šį ryšį kur kas radikalesniu būdu. Abi ideo- 
logijos savo padariniais yra etatistinės. Nepaisant jų skel- 
biamų intencijų, jų padarinys yra nepaliaujamas valstybės 
stiprinimas, kol ji visiškai užvaldo visuomenę. Antai, nors 
komunizmas skelbia valstybės “nunykimą" socializmo sąly- 
gomis, iš tikrųjų jis didino ir stiprino jos institucijas dėl 
savo polinkio į biurokratinį planavimą ir centralizuotą kont- 
rolę. Toks pat paradoksalus abiejų ideologijų santykis su 
karine mašina; komunistinė partizaninė taktika ir karinė in- 
dustrializacija padidina karinių sluoksnių galią net labiau už 
nacionalistų jos numatomą mastą. Apskritai, nors naciona- 
listai ir komunistai agitavo už taikingą tautų brolystę, jų 

praktika beveik visur padidino karų skaičių ir militarizmo 
reikšmę. 

Visais šiais požiūriais marksizmas gali teisėtai laikyti 
save nacionalistinių idealų ir programų tęsėju, netgi daug 
veiksmingesniu. Kadangi jų tikslai buvo įtraukti į marksisti- 
nes programas, nacionalistiniai sąjūdžiai tapo lyg ir nereika- 
lingi. Komunizmas ne tik išsaugo tautą ir jos kultūrines 
ribas; jis iš tikrųjų tautą sustiprina, išlygina vidinius etninius 
1r socialinius skirtumus, sukuria jos apsauginį kiautą biuro- 
kratinės valstybės pavidalu ir panaudoja socialiai atnaujintą 
bendruomenę išorinės priklausomybės būklei panaikinti, 
inteligentijos vienišumo jausmui pašalinti. Iš tikrųjų jis yra 
teisėtas nacionalizmo paveldėtojas besivystančiuose kraš- 
tuose. 


Sunki simbiozė 


Ir vis dėlto nacionalistų ir komunistų abipusis įtarumas ir 
priešiškumas nesiliauja. Nacionalisto požiūriu, komunizmas 
pasigriebė jo idealus ir tikslus juos iškreipdamas. Komunisto 
požiūriu, nacionalistai visada nori kažko daugiau, nei jis siū- 
lo, kažkokio klastingo buržuazinio iškrypimo, kuris sugun- 
dys bendruomenę nukrypti nuo komunistinio kelio į savęs 
realizavimą. Nepaisant jų abipusės priklausomybės, naciona- 
lizmas ir komunizmas yra sunkiai sugyvenantys sutuoktiniai, 
O jų simbiozė yra netvirta ir trapi. 

Istoriškai šio antagonizmo ištakos siekia Marxo ir Engel- 
so ambivalentiškumą dėl nacionalizmo, kai jie susidūrė su 
juo Europoje XIX amžiaus viduryje. Nors abu numatė tautų 
ir tautinių kultūrų išlikimą socializmo epochoje, jie atmetė 
tuometinę buržuazinę tautinę valstybę ir jos šovinizmą. Tai- 
gi, viena vertus, jie skelbė apie esamas tautines valstybes: 
“Darbininkai neturi tėvynės. Negalima atimti iš jų to, ko 
jie neturi". Antra vertus, jie teigė: 

Kadangi proletariatas turi visų pirma įgyti politinę viršenybę, turi tapti 
valdančia tautos klase, turi padaryti save tauta, jis pats yra tautinis, nors ir 
ne buržuazine šio žodžio prasme*?. 


Marxas ir Engelsas taip pat, atrodo, paniekina tautiškumą, 
kai teigia apie proletariatą, kad jis esąs “visų klasių, visų 
tautų ir t.t. išnykimo išraiška dabartinėje visuomenėje"*?. Ta 
pačia dvasia Komunistų manifestas skelbia: 


Pavienių nacijų dvasinės veiklos vaisiai virsta visuotiniu turtu. Nacionalinis 
vienpusiškumas ir ribotumas vis labiau ir labiau darosi negalimas, ir iš 
daugelio nacionalinių ir vietinių literatūrų susikuria viena pasaulinė litera- 
tūra“. 


Be to, tautiškumo pabrėžimas esąs grynai buržuazinis reiš- 
kinys, ypač pamiltas buržuazinių autorių?'; tačiau ir vals- 
tietijai, ir netgi proletariatui nėra svetimi tautiniai sentimen- 
tai. Antai 1855 m. straipsnyje, skirtame New York Tribune, 
Marxas rašė: “Britų ir prancūzų proletariatas kupinas išdi- 
džios tautinės dvasios, nors jiems daugiau ar mažiau svetimi 
pasenę tautiniai prietarai, kurių abiejose šalyse laikosi vals- 
tiečiai"*“. Žinoma, kaip tik šie “pasenę prietarai" pasirodė 
vertingiausi šiuolaikiniams marksistams besivystančiose ša- 
lyse, o mėginimas juos atskirti nuo proletariato “išdidžios 
tautinės dvasios" pasirodė sunkiai įgyvendinamas“. Šie ste- 
reotipai yra labiau teorijos negu fakto padariniai, — teorijos, 
kuri traktuoja tautinius reiškinius, taip pat ir patį tautiškumo 
jausmą daugiausia instrumentiniu požiūriu. Iš esmės Marxas 
ir Engelsas neturi nieko prieš tautiškumą ar nacionalizmą, jei 
tik jie padeda istoriniam procesui ir jo socialistinei kulmina- 
cijai. Iš tiesų viename reikšmingame tekste Marxas, regis, 
priskiria tautinius santykius prie “natūralių" ir laiko juos 
“Zžmogiškais" santykiais?*. Engelsas, kaip matėme, tautinį iš- 
sivadavimą laikė “pagrindine visokio laisvo ir sveiko vysty- 
mosi sąlyga", o straipsnyje Po und Rhein jis nuėjo net to- 
liau, pateikdamas hėgeliškąją tezę apie mažesnių etninių 

grupių įtraukimą į dideles ir gyvybingas Europos tautas, ku- 
rioms, kaip jam atrodė, turi būti suteiktos “jų tikrosios tauti- 
nės ribos, nulemtos kalbos ir simpatijų" *?. 

Tačiau, nors jo ir Marxo vizijoje išlieka tautų pasaulis po 
valstybės nunykimo socializmo sąlygomis, jų požiūris į tau- 
tą daugiausia instrumentinis. Tautinė valstybė laikoma tin- 
kamiausia arena proletariato kovai: 


Proletariato kova su buržuazija jei ne turiniu, tai savo forma iš pradžių yra 
nacionalinė kova. Kiekvienos šalies proletariatas, žinoma, pirmiausia turi 
baigti su savąja buržuazija“. 


Šios kovos tikslas yra klasinio išnaudojimo panaikinimas 
ir, vadinasi, socializuotos žmonijos reintegravimas. Panaiki- 
nus klasinį išnaudojimą, taip pat bus panaikintas tarptautinis 
išnaudojimas: 


Tuo pat mastu, kiek bus panaikintas vieno individo išnaudojimas kito 
individo, bus panaikintas ir vienos nacijos išnaudojimas kitos nacijos... 
Išnykus klasių antagonizmui nacijos viduje, išnyks ir priešiški nacijų 
savitarpio santykiai“!. 


Visada pabrėžiami klasių konfliktai ir klasių panaikini- 
mas. Tautiniai konfliktai ir jų sprendimas yra šalutiniai ir 
išvestiniai reiškiniai; geriausiu atveju jie suteikia formalią 
sceną klasių dramai, blogiausiu atveju yra buržuazijos įran- 
kis 1r ginklas nukreipti dėmesį nuo šios dramos. Galimybės, 
kad ši scena ir šis įrankis galėtų turėti veikimo galią, nepri- 
klausomą nuo klasinio matmens ir jam prilygstančią, nieka- 
da rimtai nesvarstė nei Marxas, nei Engelsas“*. 

Nepaisant emocinio ambivalentiškumo nacionalizmui, 
marksizmas tautiniu klausimu buvo ištikimas jo pradininkų 
teorinėms prielaidoms. Kita vertus, nacionalistinė marksiz- 
mo kritika grindžiama tokiomis pat nuosekliomis ir apibrėž- 
tomis prielaidomis. Pagrindinė problema — tai socialinių 
interesų apibrėžimas. Marxas ir Engelsas, kaip ir dauguma 

jų sekėjų, šiuos interesus galiausiai apibrėžė ekonominiais 
terminais, kad ir kaip juos suvoktų kokioje nors situacijoje 
patys dalyviai. Nacionalistui toks apibrėžimas yra per siau- 
ras: “intereso" apibrėžimą turi papildyti luomo, politinės ga- 
lios ir giminystės požymiai. Todėl nacionalistai yra linkę 
kaltinti marksizmą kultūrinio ir dvasinio matmens nepaisy- 
mu ar menkinimu. Jie atkreipia dėmesį į tai, kad Marxas 
nuolat pabrėžia “materialias gyvenimo sąlygas“, kurios su- 
daro pagrindą ideologiniams, politiniams ir teisiniams “ants- 
tatams" ir kurios duoda raktą paaiškinti socialinę kaitą“. 
Nors Marxas aiškiai pripažino, kad Žmogaus sąmonė ir jo 
kultūros produktai gali turėti grįžtamąjį poveikį ekonomi- 
nėms gamybos sąlygoms, nėra abejonės, jog savo teoriniuo- 
se išvedžiojimuose Marxas mėgino kiekvieną reiškinį, taip 
pat tautiškumą, kildinti iš ekonominių jo šaknų ir iš materia- 
lių žmogaus sąlygų. Ta pačia dvasia ir Stalinas 1913 m. sie- 
j0 tautų atsiradimą su ankstyvojo kapitalizmo raida, nors į 
savąjį tautos apibrėžimą jis įtraukė ir kitus, neekonominius 
elementus““. 

Nacionalistai atmeta kaip tik šią tendenciją — aiškinant 
ir apibrėžiant tautiškumo reiškinius, apsiriboti daugiausia 
ekonominėmis priežastimis. Jų nuomone, materialios jėgos 
nei determinuoja, nei sąlygoja Žmogaus visuomeninio gyve- 
nimo. Priešingai: materialios jėgos gali būti kontroliuojamos 
žmogaus valios ir tikslų. Žinoma, Marxas taip pat pripažino 
kūrybinę Žmogaus praktikos galią formuojant jos sąlygas, 
tačiau visada tik šių sąlygų nubrėžtu mastu. Nacionalistas at- 
siskiria nuo marksizmo rinkdamasis savo aiškinamąsias ka- 
tegorijas, kurdamas savo kultūrinę kolektyvinės valios ir 
žmonių tikslų formavimosi teoriją. 

Iš pirmo žvilgsnio gali atrodyti, kad nacionalistams svar- 
biausia yra Žmogaus valia ir tikslai, kad šie turi unikalų 
statusą. Tautos, pasak nacionalizmo, kuriamos valios aktu. 
Herojus savo įžvalgos ir valios stiprybės dėka, savo moky- 

mu ir pavyzdžiu gali sukurti tikrąją tautinę sąmonę. Tokia 
yra iš tiesų nacionalizmo retorika nuo Rousseau ir Fichte's 
iki Mazzini'o ir Nkrumaho. Tačiau už šios retorikos slypi ki- 
tokia teorija. Herojus negali sukurti tautos ex nihilo. Jam 
reikia ne tik atsidavusių sekėjų ir organizacijos, bet taip pat 
pasirinktos bendrijos latentinės simpatijos. Jo tikslas — “pa- 
žadinti" šias simpatijas. Iš kur kyla šios simpatijos? Iš reli- 
gijos, kalbos, papročių, bendrų kilmės mitų, bendros istori- 
jos, trumpai — iš bendro etniškumo ir bendros kultūros. Kuo 
stipresnis priklausomybės atskirai etninei grupei su unikalia 
kultūra jausmas, tuo tvirtesnė ir patvaresnė iškyla kolektyvi- 
nė valia ir tikslo suvokimas esant palankioms socialinėms 
sąlygoms. Kitaip sakant, kolektyvinę valią formuoja “tauti- 
nis charakteris“, kurį savo ruožtu formuoja ištisų kartų ben- 
dros kilmės, bendros atminties ir bendrų institucijų pojūtis. 
Politinis veiksmas gali turėti įtakos ekonominėms sąlygoms, 
bet jį patį savo ruožtu lemia etniniai ir kultūriniai saitai. 

Iš šio esminio skirtumo, aiškinant socialinį veiksmą, kyla 
visi specifiniai marksistinių ir nacionalistinių sąvokų kontra- 
stai. Pavyzdžiui, kalbėdamas apie “tautinius interesus“, na- 
cionalistas yra linkęs labiau pabrėžti tautos “orumą" ar pres- 
tižą negu jos padėtį tarptautinėje darbo ir gamybos pasidali- 
jimo sistemoje. Orumo stoką jis taip pat yra linkęs aiškinti 
nuorodomis greičiau į politines ir kultūrines negu į sociali- 
nes ir ekonomines priežastis. “Tautą" jis priskiria ne “intere- 
sų"', bet “prestižo"' arba kai kuriais atvejais — "galios" kate- 
gorijai“?. Priešas taip pat apibrėžiamas visiškai kitokiais ter- 
minais. Marksistams “antiklasė" yra visi tie, kurių materiali- 
niai interesai būtinai priešingi proletariato interesams, t.y. iš- 
naudotojai kapitalistai. Nacionalistams “antitauta" yra tie, 
kurie ardo ir niokoja tautos garbę ir laisvę, t.y. svetimšaliai 
tironai ar “nesuvirškinama" mažuma, trikdanti tautos kultū- 
ros vientisumą ir autentiškumą. Ypatingas nacionalizmo rū- 
pinimasis kultūra ir etniniu grynumu nulemia dar kitus jo 

skirtumus nuo marksizmo. Ideologiškai jie skiriasi savo po- 
žiūriais į laiką ir į praeitį. Abu vadovaujasi linijine istorijos 
samprata, abu orientuojasi į ateitį. Kiekvieno iš jų “aukso 
amžius“ yra ateityje, ir jį turi sukurti tauta arba proletariatas. 
Bet komunizmas pripažįsta praeitį tik tam, kad ją įveiktų, o 
nacionalizmas iš bendruomenės praeities semiasi įkvėpimo 
mėgindamas sulydyti praeitį, dabartį ir ateitį. Praeitis nacio- 
nalistui yra šiandieninio kūrėjo vadovas, bet ji taip pat yra 
svarbi tautinio tapatumo “grandinės grandis“. Dėl šios prie- 
žasties nacionalistai yra linkę daugiau dėmesio skirti tradici- 
joms ir siekti labiau susieti savo tautinę revoliuciją su praei- 
timi. 

Taip pat ir sociologiškai nacionalizmo kultūriniai intere- 
sai ir pripažintų pradininkų ar kanoninių tekstų trūkumas lė- 
mė jo organizacijų didesnį lankstumą ir laisvumą. Krizių lai- 
kais nacionalistai sugebėdavo sukurti labai centralizuotas 
elitines organizacijas, kaip tai darė, pavyzdžiui, jakobinai 
1793-1794 m. karo sąlygomis. Tačiau jie niekada neišpažino 
Lenino idėjos apie atsidavusį profesionalų avangardinį elitą; 
jie taip pat niekada neieškojo įkvėpimo ar mėgdžiojimo ob- 
jekto kokiuose nors doktrinų ar organizacijų židiniuose, kaip 
kad komunistai žvelgia į Rusiją ar į Kiniją. Priešingai, na- 
cionalistiniai sąjūdžiai žiūri į vietines tradicijas ir į vietines 
dorybes; jie siekia veikiau inkorporuoti, 0 ne sugriauti eg- 
zistuojančias institucijas; jie neneigia šeimyninių ryšių, jie 
tik skelbia, kad net šeimyninė ištikimybė turi galų gale tar- 
nauti tautos gerovei, kaip tai savo pavyzdžiu įrodė antikos 
herojai Brutas ir Cincinatas““. Nacionalisto taip pat nesaisto 
tokie doktrininiai reikalavimai, kurie kartkartėmis suvaržo 
marksistą; jam taip pat nebūtina laukti nurodymų iš kurio 
nors kito nacionalinio centro. 

Ir dar vienu požiūriu nacionalizmo lankstumas leidžia 
jam gerokai nukrypti nuo komunistinių idealų. Jis nėra teori- 
škai įsipareigojęs plėtoti sunkiąją pramonę ar diegti kokį 

nors specifinį “gamybos būdą“. Jeigu ideologiniu požiūriu 
jis į ką nors linksta, tai greičiau į žemės ūkio autarkiją; o 
turint omenyje, kad žemės ūkio plėtojimas ir jo problemos 
yra esminis modernizacijos dalykas, nacionalizmas čia daug 
pranašesnis. Tai nereiškia, kad ideologiniai sumetimai nelei- 
do nacionalistams pasisakyti už industrializaciją, kai šitai, jų 
supratimu, atitinka “tautos interesą". Tačiau, kadangi ekono- 
minį sektorių nacionalistai traktuoja instrumentiškai, kaip 
priemonę įgyti nacionalinį orumą ir tapatumą, o ne kaip ne- 
atskiriamą istorijos raidos elementą, toks tariamas nenuosek- 
lumas ir lankstumas nėra nei ciniškas, nei oportunistiškas, 
bet leidžia realistiškiau žvelgti į vietines galimybes. 

Sudėjus viską kartu, marksizmo ir komunizmo santykių 
besivystančiose šalyse vaizdas yra labai margas. Viena ver- 
tus, yra daug doktrininio ir sociologinio tapatumo; kita 
vertus, esama didelio įtarumo ir ambivalentiškumo vienas ki- 
to atžvilgiu. Marksistams nacionalizmas atstovauja tiek pa- 
žangiai, tiek ir reakcingai jėgai. Stalinas įžvelgė jo išlaisvi- 
nantį ir pažangų aspektą ankstyvojo kapitalizmo eroje; bet 
jis taip pat matė, kaip lengvai nacionalizmas gali būti pa- 
verstas reakcingos buržuazijos ginklu kapitalizmui pasiekus 
brandos pakopą“'. Todėl komunistas turi išmokti pasibalnoti 
nacionalistinį tigrą, atjoti ant jo į valdžią ir tada jį prijaukinti 
savo paties pranašesne ideologija ir organizacija, kad jis ne- 
taptų nauju opiumu masėms, nauja buržuazinio “idealizmo" 
atmaina, kuri nukreipia žmones nuo jų tikrųjų materialių in- 
teresų ir pridengia klasių kovą miglota tautinės vienybės re- 
torika. 

Nacionalistas taip pat mato du marksizmo veidus: tai 
liaudies mobilizavimo įrankis ir nauja tironija, kuri skaido 
bendruomenę. Viena vertus, marksizmas padeda suaktyvinti 
ir išvaduoti valstietį ir darbininką, padėdamas jiems įsisą- 
mvninti savo politines teises tautoje; antra vertus, jis atski- 
ma juos nuo kitų bendruomenės grupių ir primeta visiems 

naują totalitarinę priespaudos formą. Vidurinieji sluoksniai 
būna pavergiami arba naikinami, o partija stengiasi perimti 
savo griežton kontrolėn visas organizacijas ir visas veiklos 
sritis. Todėl šiandien nacionalistai įtaria komunistus sieki- 
mu sugriauti tautinę vienybę ir neva jų palaikomas tauti- 
nes teises, pasiremdami populistinėmis diktatūromis, ku- 
rios dangsto gelminius komunistinius tikslus. Šitaip kultū- 
rinė tauta praranda savo laisvę ir yra paverčiama grynai 
ekonomine kategorija be savo dvasinio tapatumo ar pavel- 
do. 


Marksizmo nacionalizavimas 


Teoriškai nacionalistai greičiausiai teisūs savo įtarumu 
dėl galutinių marksizmo tikslų. Tačiau praktiškai komunisti- 
nių kadrų “marksizmas" besivystančiose šalyse patyrė tokių 
didelių transformacijų, kad dabar su Marxo ar Sovietų vado- 
vybės marksizmu jį sieja tik labai silpnas ryšys. Be to, pats 
ortodoksinis nacionalizmas tebėra galingas magnetas dauge- 
liui šių šalių sluoksnių tiek komunistų, tiek ir nekomunistų 
gretose, ir dažnai jis yra pakankamai stiprus, kad atsvertų ar 
net neutralizuotų marksistiškesnius elementus kairiuosiuose 
nacionalistiniuose režimuose ir išgyventų komunistinį judė- 
jimą. Todėl, nors kaip doktrina marksizmas dažnai priešiš- 
kas nacionalizmui (ir atvirkščiai), komunistinė praktika už 
sovietinio bloko tapo vis labiau prisodrinta nacionalistinių 
sentimentų ir idealų. 

Šią išvadą reikia šiek tiek išplėtoti. Ji grindžiama dviem 
argumentais. Pirmasis iš jų teigia, kad marksistinis naciona- 
lizmas besivystančiose šalyse vis labiau nacionalizavo ir 
tokiu būdu iškreipė klasikinio marksizmo elementus, kaip 
jie susiklostė Vakaruose. Juk, kaip matėme, pamatinės ne- 
vakarietiškų visuomenių šiandienos sąlygos — jų sulėtėjęs 
vystymasis ir santykinė politinė priklausomybė — privertė 

iš esmės peržiūrėti marksistines sąvokas ir kategorijas. Vi- 
sos tradicinės marksizmo kategorijos buvo perinterpretuotos 
ir modifikuotos. Kai kuriuos iš šių pakeitimų galima trumpai 
apibendrinti: 

1) vietoje tradicinės miesto proletariato pirmenybės kla- 


2) 


3) 


4) 


5) 


6) 


sių kovoje šiandienos nacionalistai iškelia valstietiją 
arba darbininkų, kareivių ir valstiečių koaliciją“*. 
šiandienos komunistiniai nacionalistai buržuaziją — 
tradicinį klasinį priešą — daug kur pakeitė už tautos 
ribų esančiais svetimšaliais “imperialistais" ar “neoko- 
lonialistais"'; 

“klasių kova“ virto “tautinio išsivadavimo kova“, o 
“klasė" buvo sutapatinta su visa “tauta", stojančia 
prieš svetimų prispaudėjų tautą-klasę; 

evoliucinius įsitikinimus ir dogmas nustelbė tautinio 
elito revoliucinis politinis aktyvumas ir “herojiškų" 
tautinių elementų “dinamiškumas""; 

politiniai ir net kultūriniai faktoriai vis labiau tapo 
įprastu istorinių judėjimų ir įvykių aiškinimu, tuo tar- 
pu grynai ekonominiai aiškinimai buvo atmesti; 

net marksistinis darbo pasidalijimo įveikimo idealas 
užleido vietą nacionalistinei pasiaukojimo ir tarnavi- 
mo bendruomenei dogmai; 


7) nepaisant Bandungo “pozityvaus neprisijungimo"“, se- 


nasis socialistinis internacionalizmas užleido vietą 
naujam susidomėjimui tautos kilme ir etnine savitai- 


ga. 


Tad kas lieka iš marksizmo šiandienos komunistiniame 
nacionalizme? Pagrindinis marksizmo indėlis šiandien yra 
organizacija ir taktika. Tai naudojimasis partizaninio karo 
(ne miesto sukilimo) taktika, tai įsipareigojimas sparčiai in- 
dustrializacijai, tai jo partinė organizacija ir, svarbiausia, 
jo totalitarinis biurokratinės valstybinės galios centralizavi- 
mas. Tokie veiklos ir taktikos komponentai gali būti per- 

imti ir nekomunistų, jei tik jie naudingi ir nesudaro kliūčių 
valdančiajai inteligentijai. Ir nacionalistai atsižvelgia į abu 
šiuos iššūkio aspektus. Tačiau kovojant dėl valdžios, doktri- 
ninis marksizmo turinys buvo iš esmės transformuotas ir iš- 
kreiptas. 

Antras argumentas yra net svarbesnis. Juk net jeigu mar- 
ksizmas būtų išlaikęs savo doktrininį grynumą besivystan- 
čiose šalyse, nacionalizmas vis tiek būtų buvęs patraukles- 
nis, nes jis yra ir lankstesnis, ir aktualesnis įvairioms gyven- 
tojų grupėms. Pats nacionalistinių sąvokų ir sentimentų dvi- 
prasmiškumas ir miglotumas yra jo didžiausias turtas. Jo in- 
terpretavimas gali subtiliausiai keistis, o jo įvairūs aspektai 
gali suvienyti įvairiausius požiūrius ir interesus bendram rei- 
kalui. Kur bendruomenėje ryškėja labai heterogeniški senti- 
mentai ir tikslai, ten tokia “chameleoniška" ideologija kaip 
nacionalizmas turi didžiulį pranašumą prieš tokią suinte- 
lektualintą ir nelanksčią doktriną kaip marksizmas, kuris pir- 
miausia turi būti iškreiptas norint juo pasinaudoti tokioje so- 
cialinėje aplinkoje. Antra vertus, nacionalizmo paprastumas 
daro jį dinamiškesnį ir prieinamesnį, ypač sprendžiant inteli- 
gentijos tapatumo krizę. Nacionalistinis šios krizės sprendi- 
mas yra aiškus ir veiksmingas. Žmogus gali atgauti savo ta- 
patumą tik solidarizuodamasis su bendruomene. Jis turi at- 
rasti savyje savo “tautinės" prigimties giliąsias šaknis ir sai- 
tus. Jis turi jas pripažinti, jeigu nori atgauti savo vidinę har- 
moniją. Tik tada jis gali surasti tikrąją savo paskirtį ir vėl 
žengti pakelta galva tarp savų Žmonių. Marksizmas neturi 
nieko, kuo jis galėtų prilygti šios sampratos aiškumui ir pa- 
prastumui. Tiesa, dabartinis komunistinis nacionalizmas pa- 
statė inteligentiją “Žygio kolonos" priešakyje. Tačiau tai bu- 
vo padaryta marksistinės doktrinos sąskaita, ir šio žingsnio 
veiksmingumas priklauso nuo to, kiek komunistams priimti- 
nas nacionalistinis vaistas. 

Be to, nacionalizmui būdingas didesnis emocinis patrauk- 

lumas ir asmeniškas paveikumas konkrečių bendruomenių 
nariams. Nepaisant paties Marxo ankstyvojo humanizmo, 
daugelis marksistinių formuluočių atrodo kaip negyvos abs- 
trakcijos ir kolektyvinės kategorijos, susietos sunkiai supran- 
tamais išvedžiojimais. Marksizmas, nors ir turi nuoseklią 
teoriją, dažnai nepagauna realios situacijos, nesužadina indi- 
vido ar jo grupės emocinio pakilimo. Bet kaip tik šiais po- 
žiūriais nacionalistinis romantizmas yra neprilygstamas. Jo 
kuriami sodrūs vaizdiniai ir vizijos — pieno ir medaus šalis, 
žemės ir gimtojo židinio meilė, kalbos grynumas, tikrųjų pat- 
riotų brolybė, apsisprendimo teisė ir visa kita — yra įkūnyti 
ryškiuose simboliuose ir šūkiuose, kuriems marksizmas retai 
gali prilygti. Jo šūkiai būna patrauklūs tik tada, kai jie skel- 
bia revoliuciją ir kapitalistinio išnaudojimo, tapatinamo su 
imperializmu, panaikinimą. Išsikovojus nepriklausomybę ir 
įvykus revoliucijai, marksistinė utopija tampa tolima, o jos 
žadamas aukso amžius yra blyškus ir abstraktus, palyginti su 
tautinės brolybės džiaugsmu ir šiluma prisikėlusioje tautoje. 
Dar ir pats mūsų epochos internacionalizmas didina na- 
cionalizmo patrauklumą. Tautinėms valstybėms tampant vis 
labiau tarpusavyje priklausomoms, jų elitai linksta žvalgytis 
į kitų elgesio ir politikos standartus. Pats “tautinio orumo" 
idėjos turinys tampa išoriškas ir suinternacionalintas; mėg- 
džiojant vienas tautas, atsiribojant nuo kitų, šių elitų tapatu- 
mą ir savitaigą nuolat stiprina išorės spaudimas ir įvykiai. 
Kitaip negu marksizmas, nacionalizmas, kaip doktrina, re- 
miasi pamatine prielaida, kad pasaulis “natūraliai" ir teisin- 
gai yra pasidalijęs į tautas, besirungiančias tarpusavyje; 
marksizmui jo “proletarinis internacionalizmas" (jo, beje, ne- 
galima painioti su netautiniu kosmopolitizmu) yra ne itin 
reikšmingas, šalutinis dalykas, tai nacionalistas visą savo pa- 
saulėžiūrą ir savo raison d'etre grindžia internacionalinės 
“tautų pasaulio“ sistemos egzistavimu ir šventumu“. 
Pagaliau nacionalizmo lankstumas leidžia pateikti jį vie- 

nu ir tuo pat metu ir kaip revoliucinę doktriną, ir kaip tikrąjį 
religinės tradicijos paveldėtoją. Kadangi valstietija ir dauge- 
lis žemesniųjų miesto klasių vis dar tvirtai laikosi šių tradi- 
cijų, moderniųjų ideologijų nuostata dėl tokių tradicijų gali 
būti lemiama. Kitaip negu marksizmas, kuriam tokios tradi- 
cijos tėra ikipramoninio amžiaus opiumas — 0 šį, pasiekus 
socializmą, reikia atmesti arba padaryti privačiu reikalu, — 
nacionalizmas siekia panaudoti savo pasaulietiniams tiks- 
lams visas tas emocijas ir ryšius, kuriuos įkūnija šios istori- 
nės tradicijos. Tad jo nuostata dėl tradicijos yra kartu ir pa- 
garbi, ir instrumentiška. Nacionalizmas turi gerbti liaudies 
tradicijas kaip istorijos ir visų kartų “jungiamąją grandį“, net 
jeigu jis mėgina nukreipti jų keliamas emocijas naujomis, 
tautinėmis vagomis. Todėl jis mėgins išlaikyti tas tradicijas, 
kurios dar gyvos ir kurios gali, jas perinterpretavus ir kitaip 
sudėliojus akcentus, padėti jo pasaulietiniams tikslams. Tai- 
gi nacionalizmas patikina žmones, kad spartūs pokyčiai ne- 
nušluos visų jų puoselėjamų emocinių gairių ir kad tautinė 
revoliucija remsis senais ir garbingais pamatais. Kovojant 
dėl masių ištikimybės, ši nuostata yra vienas stipriausių na- 
cionalizmo ginklų **. 

Tokie yra argumentai aiškinant, kad nacionalizmas šian- 
dien turi daugiau gyvybinės ir išliekamosios galios negu jo 
rimčiausias varžovas ir kad jis tebėra varančioji jėga besi- 
vystančiose šalyse tiek marksistinėje jų stovykloje, tiek ir už 
jos ribų. Didėjanti šalių tarpusavio priklausomybė ir šlubčio- 
janti modernizacija gali tik sustiprinti radikalaus ir populi- 
stinio nacionalizmo patrauklumą kitų ideologijų, taip pat 
vakarietiškos ar sovietinės marksizmo atmainų, sąskaita. 


6 skyrius 


ETNINIS ATGIMIMAS 
VAKARUOSE" 


Literatūroje, kur nagrinėjamos politinės ideologijos, na- 
cionalizmas dažniausiai klasifikuojamas kaip konservatyvus 
dešiniojo sparno judėjimas, kaip autoritarinio kolektyvizmo 
pavyzdys. Daugelis komentatorių jį netgi laiko švelnesne fa- 
šizmo forma. Jie teigia, kad dešinysis sparnas politikoje, nors 
jis palaiko ekonominį individualizmą ir laisvos rinkos var- 
žybas, atkakliai kelia grupės — valstybės, tautos ar rasės — 
interesus virš individo interesų. Aiškinama, kad konservato- 
riams ir nacionalistams būdingas netolerantiškumas, milita- 
rizmas ir antiintelektualizmas. Priešingai, kairysis sparnas ir 
liberalai labiau linkę į politinį individualizmą, nors jie tole- 
ruoja valstybės kišimąsi į ekonomikos sektorių. Jų gretoms 
neva taip pat priklauso daugiau angažuotų intelektualų, dau- 
giau idealistų ir doktrininių filosofų, kuriems tautinė ištiki- 
mybė turi atrodyti siaura ir vien tribalistinė!. 


* Šis skyrius grindžiamas ketvirtąja Haroldo Walsby memorialine paskaita, įvyku- 
sia 1977 m. gegužės 2 d. Norėčiau raštu padėkoti Haroldo Walsby draugijai už 
pakvietimą. — Aut. pastaba. 

MAŽUMOS IR “MASINĖ 
VISUOMENĖ" 


Liberali šio argumento versija ypač paplito šeštajame 
dešimtmetyje. Daugelis autorių Europoje ir Amerikoje pra- 
dėjo kalbėti, kad ekstremistinės dešiniojo ir kairiojo sparno 
ideologijos galėjo atsirasti ir tapti patrauklios tik “masinėje 
visuomenėje", kur daugybė Žmonių, gyvenančių milžiniškuo- 
se, nuasmenintuose miestuose, jaučiasi atomizuoti ir nesau- 
gūs. Praradę tradicinius ryšius ir vaidmenis, bedarbiai ar 
pusiau bedarbiai darbininkai ir intelektualai prarado tikslo ir 
tapatumo jausmą ir tapo lengvomis aukomis demagogų, ku- 
rie žadėjo nušluoti supuvusią visuomenę ir pakeisti ją or- 
ganiška ir “natūralia" bendruomene, grąžinsiančia kiekvie- 
nam individui jo tikrąjį tapatumą. Šie autoriai kildino šią an- 
tidemokratinę tendenciją iš didelio masto, sudėtingų pramo- 
ninių visuomenių įtampų, kur tradicinis elitas buvo pažei- 
džiamas, o masės prarado saugumą. Jie taip pat pripažino 
daugelį “minios psichologijos“ teiginių, iškeltų Le Bono, 
McDougallo ir vėlyvojo Freudo: nonkonformizmo baimė, 
nesaugumas už grupės ribų sustiprėjo dideliame, anonimiš- 
kame mieste*. 

Šių “masinės visuomenės" analizių populiarumą iš dalies 
lėmė komunistinės ekspansijos baimė Šaltojo karo epochoje, 
o dar labiau — traumuojanti Weimaro respublikos žlugimo, 
Ispanijos pilietinio karo ir paties Antrojo pasaulinio karo pa- 
tirtis. Tiek ši sociologinė tezė, tiek ir su ja susijusi politinė 
analizė buvo neabejojamai reikšmingos to laikotarpio sąly- 
gomis, nors buvo kritikuojamos jau net tada. Tačiau šis po- 
žiūris susiduria su tam tikrais sunkumais, dėl kurių jis sun- 
kiau pritaikomas analizuojant dabartinę ideologinę raidą Va- 
karuose. Du iš jų turi ryšį su mano tema — nacionalizmo 
vaidmeniu šiandien. Pirmasis iš jų — tai klasikinė kiekvienos 
demokratijos problema: ką daryti su mažumų arba autsaide- 

rių reikalavimais. Daugumos valdžia susiduria su lemtinga 
socialinės vienybės problema visur, kur yra mažumų, nepri- 
pažįstančių pagrindinių politinės sistemos prielaidų ir verty- 
bių. Antra, šiuo metu pačiuose Vakaruose atgimsta naciona- 
lizmas, kuris savo pobūdžiu dažnai socialdemokratinis ir turi 
nemažą inteligentijos paramą. Šis nacionalizmas yra mažu- 
mos sąjūdis. Jis yra protestas prieš status guo, prieš daugu- 
mos institucijas, ir jis vyksta laisvės ir teisės būti kitokiam 
vardu. Todėl jis sunkiai telpa į “masinės visuomenės" teori- 
jos kairės-dešinės spektrą. 

Iš tikrųjų abu šiuos sunkumus galima susieti. Noriu pa- 
rodyti, kad dabartinį nacionalizmo atgimimą Vakaruose rei- 
kia traktuoti kaip etninių mažumų protestą prieš senų, įsi- 
tvirtinusių valstybių — daugiausia demokratinių ir liberalių 
— nesugebėjimą pripažinti jų tapatumą ir jų teises. Tai jų 
protestas prieš vėluojančią, tariamą ir nepavykusią demokra- 
tiją. Jos išreiškia Prancūzų revoliucijos viltį, kad aktyvesnis 
etninių elementų dalyvavimas demokratijoje gali atgaivinti 
akivaizdžiai gendančią ir smunkančią visuomenę bei valsty- 
bę; ir šiuo esminiu aspektu jos atsigręžia į ankstesnįjį nacio- 
nalizmą, nors savo politiniu stiliumi ir naudojamais argu- 
mentais šiandienos sąjūdžiai nuo jo gerokai skiriasi. Šiuo 
požiūriu dabartinis mažumų nacionalizmas taip pat yra indi- 
vidualistinis ir demokratinis įsitvirtinusios mažoritarinės sis- 
temos atžvilgiu, nors tuo pat metu jis tapatina individo teises 
ir orumą su unikalios etninės bendruomenės autonomija ir 
individualumu. 


NACIONALIZMO ATGIMIMAS 


Nacionalizmas neabejojamai šiandien išgyvena esminio 
atsinaujinimo laikotarpį savo vakarietiškoje gimtinėje. Jis 

jau nelaikomas passė“ ar diskredituotu dalyku. Fašizmo ir 
nacionalizmo sąsaja, kuri buvo tokia gyva viešoje sąmonėje 
tuoj po paskutiniojo karo, išblėso, ir vėl išpažįstamas “svei- 
kas“ valstybinis nacionalizmas?. Ekonominiai nesutarimai 
tarp Bendrosios Rinkos šalių tam tikru mastu kurstė šį laten- 
tinį nacionalistinį jausmą, bet pati Bendrosios Rinkos aso- 
ciacija taip pat gali sužadinti naują, tarpvalstybinio lygio na- 
cionalizmą — paneuropizmą, apie kurį svajojo ne vienas Eu- 
ropos judėjimo šalininkas“. 

Tokia raida nustebino daugelį tų, kurie pranašavo greitą 
nacionalizmo galą. Plačiai vyravo įsitikinimas, kad visiškos 
industrializacijos, demokratijos ir masinio švietimo sąlygo- 
mis provincialus lojalumas senoviškai tautinei valstybei nu- 
nyks ir bus pakeistas kontinentiniu ar net globaliniu lojalu- 
mu. Didėjant šalių tarpusavio priklausomybei pasaulyje, re- 
gis, nebuvo likę vietos gentiniam šovinizmui?. 

Bet dabar jau turi būti aišku, kad vadinamasis “naciona- 
lizmo galas“ Europoje šio amžiaus viduryje buvo greičiau 
įsivaizduojamas negu realus. Tiesa, kuriam laikui naciona- 
listus savo retorika ir veiksmais nustelbė fašistai, o po fa- 
šizmo žlugimo jie patyrė kaltės dėl sąsajos jausmą". Tačiau 
paskutiniai įvykiai parodė tiek institucinį nacionalinės val- 
stybės stabilumą, tiek tautinio lojalumo stiprumą ir patvaru- 
mą. Iš tikrųjų daugeliu požiūrių esame nacionalizmo sukles- 
tėjimo liudytojai. 

Globaliniu požiūriu šiandien galime išskirti keturis pa- 
grindinius nacionalizmo tipus. Pirmąjį, antikolonijinį “išsi- 
vadavimo karą“, vis dar galima rasti Afrikos pietuose ir, 
ekonominio pavidalo, Afrikoje bei Lotynų Amerikoje. Ta- 
čiau šiandien labiau paplitusi Trečiojo pasaulio nacionaliz- 
mo forma — tai “integralinis" naujai susikūrusių valstybių 
režimas. Čia valstybė mėgina suburti savo kultūriškai nevie- 


“ Pasenusiu (pranc.) 

narūšius gyventojus į vieningą europietiško modelio “tau- 
tą". Seniai įsitvirtinusiose Vakarų valstybėse skleidžiasi tre- 
čio tipo nacionalizmas - valstybinio “atsinaujinimo" nacio- 
nalizmas. Pavyzdžiui, gaulizmas siekė ne tik išlaikyti esamą 
suverenią valstybę, bet dar ją atgaivinti keliant jos autoritetą 
ir ryšį su masėmis. Pagaliau, kaip opozicija prieš integracinį 
ir atsinaujinimo nacionalizmą, yra įvairių etninių mažumų 
“separatizmas", kuris mus čia domina'. 

Etninį separatizmą galima aptikti visuose pasaulio kraš- 
tuose, tačiau Europa per pastaruosius du dešimtmečius buvo 
ypatingo etninio renesanso liudytoja. O jau ką kalbėti apie 
Škotiją, Velsą ir Olsterį, vien Britanijoje etninių sąjūdžių 
buvo Kornvalyje, Meno, Šetlendo ir Orknio salose. Prancū- 
zijoje bretonų separatistiniu pavyzdžiu sekė korsikiečiai, 
oksitaniečiai ir elzasiečiai. Ispanijoje vyksta baskų, katalo- 
niečių, galisiečių ir andalūziečių sąjūdžiai, neminint kana- 
rių. Olandijoje fryzų agitacija sukėlė panašius judėjimus Gro- 
ningene ir Gelderlande. Belgijai kelia nerimą flamandų-va- 
loniečių kalbinė problema, o Šveicarija turi savo jurasiečius 
1r reakciją prieš svetimšalius darbininkus. Italija privalo skai- 
tytis su siciliečių murmančiu separatizmu ir tiroliečių agita- 
cija, o Šiaurės Amerikoje turtingajai Kanadai meta iššūkį 
Kvebeko separatizmas. Net regionais suskirstyta Vokietija 
turi įsiteikinėti Strausso Bavarijai“. 

Visų šių judėjimų tikslai ir konkretūs kontekstai, Žino- 
ma, skiriasi ne mažiau nei jų mastai ir intensyvumas. Bet 
viena yra bendra: šie autonomistiniai judėjimai atsirado šia- 
me amžiuje politiniu pavidalu gerai įsitvirtinusiose, dažnai 
net senose valstybėse su aiškiomis ir pripažintomis nacio- 
nalinėmis sienomis ir santykinai klestinčiu ūkiu. Nema- 
žinant palyginti didelių lygio skirtumų, visos šios valstybės 
gana gerai industrializuotos, daugumas jų gyventojų raštin- 
gi ir net gana gerai apsišvietę. Ir vis dėlto, nepaisant visų 
šių pranašumų, kurie teoretikams davė pagrindą pranašauti 

greitą nacionalizmo galą, etninės mažumos atrodo labiau 
nepatenkintos nei anksčiau, kai kurios iš jų nori net atsi- 
skirti. 


Autonomistai ir separatistai 


Norėdami suprasti šios paradoksalios padėties priežastis, 
turime iškelti sau tris klausimus. Pirma, ko šie mažumų 
nacionalistai iš tikrųjų nori ir kokia yra jų etninio atgimimo 
prasmė? Antra, kas yra šie nacionalistai — vadai ir jų sekė- 
jai ir kokia yra jų judėjimų socialinė bazė? Pagaliau, kodėl 
šie nacionalizmai iškilo dabar ir kaip tik šiose Vakarų val- 
stybėse? Kaip paaiškintume, kodėl šie judėjimai iškilo kaip 
tik tokiu laiku ir tokiose vietose? 

Tam tikru požiūriu šiandienos etninių nacionalizmų tiks- 
lai ir prasmė visiškai aiškūs ir nuoseklūs. Apskritai jie gei- 
džia tik to, ko reikalavo visų laikų ir šalių nacionalistai: 
grupinės autonomijos, grupinės vienybės ir grupinio tapatu- 
mo. Jie nori, pirma, būti laisvi ir savivaldūs piliečiai su 
lygiomis teisėmis ir pareigomis, paklūstantys savo pačių 
įstatymams ir papročiams, be išorinio reguliavimo ar kiši- 
mosi. Antra, jie nori vienybės, nori būti ir jaustis tvirta, 
kompaktiška ir integruota vyrų ir moterų visuma, turinti 
pripažintą tėvynę, savo šaknis protėvių Žemėje, kuri triūso 
ir atsidavimo dėka gali padėti jiems materialiai ir dvasiškai 
išsilaikyti kaip broliškai visumai. Ir pagaliau jie nori būti 
pripažinti kaip ypatingi ir unikalūs, nori turėti ir parodyti 
kitiems savo individualumą, nori išsiskirti iš daugumos ir 
būti kitokie, eiti savo pačių keliu, mąstyti savo pačių mintis, 
vadovautis savo pačių atmintimi ir kurti savo pačių likimą. 
Jie ieško savo paslėptos savasties bendruomenės praeityje, 
taip siekdami kiekvieno žmogaus atgimimo ir atsinaujini- 
mo. 

Iš pirmo žvilgsnio šie gana bendri idealai atrodo nesusiję 

su tiesioginiais šiandienos separatistų tikslais. Jų argumen- 
tai paprastai įvilkti į administracines arba ekonomines kate- 
gorijas. Tačiau atidesnis nagrinėjimas atskleis, kad jie iš 
tikrųjų tik pritaiko bendrus idealus vietos sąlygoms. Ir net 
ten, kur ekonomika pirmauja prieš kalbą arba atvirkščiai, 
kaip Kvebeke ar Flandrijoje, taip įvyksta tik todėl, kad so- 
cialinė vienybė ir jos ekonominis matmuo atrodo aktuales- 
nis dalykas, arba todėl, kad pavojun patekusi kalba simbo- 
lizuoja ir išreiškia kultūrinės erozijos arba yrančio tapatumo 
pojūtį. Šiandienos separatizmų fazių skirtumai ir jų skirtin- 
gai sudėlioti akcentai neturi mūsų klaidinti duodami pagrin- 
do neigti jų esminį loginį nuoseklumą". 

Dabartiniai Vakarų separatistai realiai pateikia tris pa- 
grindinius argumentus dėl status guo pakeitimo. Apie eko- 
nomiką jie teigia, kad centrinė valdžia palaiko turtingesnius, 
centrinius regionus neturtingesnių, tolimesnių regionų są- 
skaita arba nusavina turtingesnių, tolimesnių regionų ištek- 
lius šelpdama ir palaikydama neturtingesnius, labiau atsilie- 
kančius centrinius regionus. Antai vienas iš Plaid Cymru 
manifestų skelbia: 


Niekas geriau neatskleidžia leiboristų partijos beširdiškumo kaip jos 
nesirūpinimas Velso akmens anglies ir skalūnų gavybos regionais. Juk 
kaip tik ant šachtininkų ir kalnakasių pečių leiboristų partija atėjo į 
valdžią. Tačiau kartą atėjusi į valdžią, rūpinimąsi šių regionų gerove ji 
išbraukė iš savo prioritetų sąrašų“. 


O Škotijos Nacionalinės partijos (ŠNP) ekonomistas sieja 
šį ekonominį argumentą su autonomijos prielaida, kai jis ra- 
šo: 


Savivalda yra geras dalykas, bet ne vien todėl, kad ji gali padaryti 
Škotijos ekonomiką efektyvesnę: savivalda geras dalykas kaip tikslas 
pats sau, nes ji reiškia, jog Žmonės mokosi veikdami. Ji reiškia, jog, 
imdamiesi atsakomybės už savo reikalų tvarkymą, mes, kaip gamintojai, 
turėsime iš jos naudos, nes, ją prisiimdami, išmokstame efektyviau ir 
geriau atlikti savo darbą... 


14—691 

Jau daug laiko, kai mums primetamos įvairios reglamentinės priemonės, 
tokios kaip samdomo darbo apmokestinimas paslaugų srityje ir periodiniai 
banko paskolų suvaržymai, o jos, net jeigu ir tinka Pietryčių Anglijai, tikrai 
niekada netiko Škotijos ekonomikai. Jos tik stiprino emigracijos ir nedarbo 
tendencijas! 


Panašiai bretaniečiai tvirtina, kad jų ekonominis atsiliki- 
mas esąs prancūzų planuotojų ilgamečio nesirūpinimo jais 
padarinys; korsikiečiai protestuoja prieš turistinį ir strateginį 
savo krašto išnaudojimą, prieš jūros teršimą ir kolonus, tvar- 
kančius didžiules žemės valdas ir vyno prekybą'*. Kita ver- 
tus, Ispanijoje baskai ir kataloniečiai skundžiasi, kad jų 1a- 
biau industrializuota ir pažengusi ekonomika verčiama pa- 
laikyti, jų pačių nenaudai, neturtingesnę ir labiau atsilikusią 
Kastilijos ir Leono ekonomiką *. 

Antras — politinis — argumentas yra nukreiptas prieš per- 
dėtą centralizavimą. Separatistų teigimu, šiuolaikinė valsty- 
bė yra tapusi per daug racionalizuota, per daug biurokratiš- 
ka, kad galėtų patenkinti žmogaus socialinius ir politinius 
poreikius. Tik nedidelė, gyva bendruomenė galinti susidoroti 
su šiandienos problemomis. Kaip rašė Johnas Osmondas, 


Korporacinės valstybės kelias veda į akligatvį... Vienintelė racionali 
alternatyva — tai požiūris į gyvenimą, kuris teikia pirmenybę bendruo- 
menės sąvokai... Svarbiausias reikalavimas bendruomenei yra tas, kad ji 
būtų žmogiško masto, kad kiekvienas galėtų čia įgyti tikslo, atsakomy- 
bės ir tapatybės jausmą““. 


O savo neseniai pasirodžiusioje didžiulėje studijoje apie 
keltų etnines grupes Britanijoje Michaelis Hechteris priėjo 
panašią "išvadą: “Pastarųjų laikų keltiškojo nacionalizmo 
kristalizavimąsi galiausiai galima suprasti kaip griežtą biu- 
rokratinio centralizmo principo kritiką" ". 

Ir pagaliau yra kultūrinis priešinimasis asimiliacijai. Tai 
paprastai būna prisirišimas prie senos arba atgaivintos kal- 
bos. Tačiau kartais tapatumo paieškos židiniu tampa religija, 
kaip Olsteryje arba Juroje. Arba juo gali būti daug savitų 

institucijų, pavyzdžiui, Škotijos įstatymų, švietimo ir bažny- 
tinės sistemos. Visi šie židiniai gali būti naudojami kaip sim- 
boliai ugdant bendros istorijos, įkūnijančios unikalią ben- 
druomenės patirtį ir asmenybę, jausmą; ir kaip tik šiai asme- 
nybei arba tapatumui iškyla grėsmė didesniems išoriniams 
dariniams skverbiantis į šventąją sritį. Štai kodėl mažumas 
tampa kultūrine ir politine dorybe, o individualumas sutapa- 
tinamas su laisve. Tačiau yra keletas bruožų, kuriais dabar- 
tinis separatizmas bent jau šiek tiek skiriasi nuo ankstesnių- 
jų nacionalizmų. XIX amžiaus nacionalistai norėjo savo 
suverenių valstybių, tuo tarpu daugelis šiandienos etninių są- 
jūdžių tenkinasi federaciniu arba autonominiu statusu stam- 
besniame vienete. Pavyzdžiui, Ispanijoje kataloniečių ir 
baskų sąjūdžių pagrindinė srovė vis dar yra iš esmės “auto- 
nomistinė" ir siekia maksimalios savivaldos federacinėje Is- 
panijoje, kaip tai buvo šio amžiaus ketvirtajame dešimtme- 
tyje!“. Nepaisant kai kurių šūkių už Groot-Nyderlando įkūri- 
mą ar už glaudesnius ryšius su prancūziškai kalbančiomis 
grupėmis kitose valstybėse, dauguma flamandiškųjų ir valo- 
nietiškųjų sentimentų neiškyla aukščiau belgiškojo patriotiz- 
mo. Tebevykstantis kalbinis konfliktas, ypač Briuselio regio- 
ne, yra kova dėl hegemonijos egzistuojančioje valstybėje, 
net jeigu kultūrinės stiprybės semiamasi iš Hagos ar Pary- 
žiaus. Šveicarijoje romanų ir juros grupės reikalavo pripaži- 
nimo kalbiniu ir kantoniniu pagrindu, o fryzai ir groningie- 
čiai Olandijoje siekia valstybinės paramos savo kalbai ir 
švietimo institucijoms''. Net Bretanėje, Velse ir Škotijoje, 
nors ten yra visiško atsiskyrimo partijų, pagrindinis siekis 
kol kas atrodo autonomistinis ir federalistinis. 

Antras bruožas, skiriantis šiandienos autonomistinius są- 
jūdžius nuo ankstesniųjų nacionalizmų, yra pirmųjų polinkis 
į ekonominį planavimą. Daugelis dabartinių etninių judėji- 
mų turi stiprų socialdemokratinį arba socialistinį elementą, 
pabrėžiantį ekonominės autarkijos, primenančios Listo, vo- 

kiečių XIX amžiaus penktojo dešimtmečio ekonomisto, te- 
zes'*. Nuo Rousseau, garbinusio Korsikos prigimtinį papras- 
tumą ir žemdirbiškas dorybes, laikų nacionalizmas visada 
pabrėždavo reikalą kontroliuoti tautinius išteklius"?. Bet iš 
tikrųjų tik XX amžiuje atsirado šio nacionalistinės doktrinos 
aspekto socialinė bazė, suteikusi jam tokį svorį, kokio jis 
niekada neturėjo XIX amžiuje. Šiuo požiūriu naujesnis XX 
amžiaus nacionalizmas atrodo grįžęs greičiau prie XVIII am- 
žiaus pabaigos nacionalistinių judėjimų negu prie dažnai 
konservatyvesnių praeito amžiaus judėjimų. 

Pagaliau, kaip jau minėta, dabartiniai autonomistiniai ju- 
dėjimai skiriasi nuo ankstesniųjų nacionalistinių judėjimų 
savo kontekstu. Tai nebėra protestas prieš dinastines ar im- 
perines tironijas, 0 protestas prieš senas, įsitvirtinusias 
demokratines valstybes, iškreipusias ar išdavusias savo de- 
mokratinius idealus. Šiuo aspektu Ispanija stovi šiek tiek 
atokiau, nors ir čia etninio pripažinimo siekis kyla kartu su 
protestu prieš demokratizacijos vilkinimą. Tačiau apskritai 
naujieji autonomizmai atsirado industrializuotose ir libera- 
liose nacionalinėse valstybėse tarp politines teises turinčių 
piliečių. 

Ir vis dėlto, nepaisant šių skirtumų, šių dienų autonomis- 
tiniai judėjimai atitinka bendrąjį nacionalizmo modelį. Ne- 
svarbu, kas tampa ginčo objektu — nafta ar turizmas, uni- 
versitetų išsidėstymas ar kalbos teisės, migracija ar savival- 
dos mastas, — pagrindinės prielaidos niekada neginčijamos. 
Visada siekiama ir ieškoma kolektyvinės autonomijos, ko- 
lektyvinio solidarumo ir kolektyvinio tapatumo tikintis to 
etninio atgimimo ir susibroliavimo, kurį įkūnija “tautišku- 
mo" sąvoka. 

NAUJOJI TECHNINĖ INTELIGENTIJA 


Aiškindamiesi naujojo autonomizmo socialinę bazę, ran- 
dame didelę detalių įvairovę, bet taip pat ir bendrą modelį, 
pažįstamą iš ankstesnio nacionalizmo. Paprastai nacionaliz- 
mas pirmiausia patraukia daug inteligentijos — intelektualų 
ir profesionalų sluoksnius, kurie pritaiko ir skleidžia idėjas 
bei technologijas ir įgyja pripažinimą savo diplomais. Po to 
gali būti pritrauktos kitos “viduriniosios klasės" grupės — 
karininkai, valdininkai, žemesnioji dvasininkija ir verslinin- 
kai. Jeigu judėjimas ir kova užtrunka ilgam ir suintensyvėja, 
gali būti įtraukiami dar kiti sluoksniai. Bet apskritai vals- 
tietija ir miesto darbininkija yra kur kas mažiau nacionalisti- 
nės? 

Nacionalizmas paprastai prasideda daugiau literatūri- 
niuose ir romantiniuose inteligentijos sluoksniuose — tarp 
poetų, rašytojų, menininkų ir akademikų. Šioje pakopoje na- 
cionalizmas yra daugiausia kultūrinis sąjūdis. Kad taptų po- 
litine jėga, jis turi taip pat patraukti laisvųjų profesijų atsto- 
vus — gydytojus, teisininkus, žurnalistus, mokytojus. Nau- 
Jasis nacionalizmas turi savo literatūrinės ir profesionaliosios 
inteligentijos kontingentą — tai ir enciklopedinio, plataus iš- 
simokslinimo Žmonės ir tie, kuriuos galima laikyti tikrais 
intelektualais. Pavyzdžiui, kuriant kultūrinius bretaniečių ar 
škotų nacionalizmo pamatus praėjusiame amžiuje arba Vel- 
so ir flamandų savimonę šiame amžiuje, istorikai, poetai, 
filosofai 1r rašytojai suvaidino svarbų vaidmenį. Katalonie- 
čių nacionalizmas ištisus du šimtmečius nuolat rėmėsi savo 
menininkais ir intelektualais, o įvairūs kalbiniai sąjūdžiai — 
romanų, fryzų, gelų — buvo sužadinti daugiausia mokslinin- 
kų pastangomis. Be to, pati nacionalizmo ideologija iš pra- 
džių buvo suformuluota žymiausių XVIII amžiaus pabaigos 
intelektualų — Rousseau, Montesguieu, Burke'o, Herderio 
ir Fichte's — nonkonformistų, sukilusių prieš viešpataujan- 

čias kosmopolitines prielaidas dėlei naujų autentiškumo ir 
pilietinių dorybių idealų*!. 

Tačiau yra vienas svarbus šiandienos nacionalizmo, bent 
jau labiau išsivysčiusių jo atmainų socialinės sudėties ypatu- 
mas. Šiandienos inteligentijoje kur kas ryškesnis techninis 
pradas. Technikai, planuotojai ir socialiniai inžinieriai, nuo 
socialinės globos darbuotojų iki miestų planuotojų bei agro- 
nomų, susibūrė prie nacionalizmo vėliavos; ir jie suteikė ju- 
dėjimui praktiškesnį ir profesiškesnį pobūdį. Tai lemia po- 
linkis į gerovės socializmą. Judėjimo vadai privalo ieškoti 
būdų, kaip geriau realizuoti jų neišnaudotus talentus, planuo- 
dami “racionalesnę", t.y. lokaliai tinkamą ekonomiką ir 
visuomenę. Kai Bretanės ūkininkai prašo subsidijų Žemės 
ūkiui, o Velso profesoriai reikalauja institucinio pripažini- 
mo, kai Škotijos biznieriai ieško komercinių atodangų, o 
baskų pramonininkai skundžiasi centrinės valdžios įvestais 
apribojimais, jų nepasitenkinimą liberali ir techninė inteli- 
gentija sieja su radikalių jų suvaržyto mobilumo ir nepripa- 
žinto statuso problemų sprendimu. Stokodami aukšto statuso 
ar strateginės padėties platesnėje visuomenėje ir pritraukda- 
mi į savo gretas daugiau viduriniųjų klasių technikų ir pro- 
fesionalų, naujieji autonomistiniai nacionalistai — nesvarbu, 
Kvebeke ar Škotijoje, — tampa vis technokratiškesni ir so- 
cialistiškesni. Ir priešingai, kuo silpnesnis šis techninis ir 
profesinis pradas, tuo labiau kultūriškai romantinis tampa et- 
ninis sąjūdis, kaip rodo Velso, Flamandijos ir Bretanės pa- 
vyzdžiai?*. 

Tad polinkis į ekonominį kolektyvizmą yra skiriamasis 1a- 
biau išsivysčiusių šiandienos autonomistinių sąjūdžių bruo- 
žas. Juk tik šiame šimtmetyje gausesnė techninė inteligentija 
nustelbė labiau humanitarines ankstesnes grupes ir jų sąjun- 
gininkus buržuazijos sluoksniuose. Atitinkamai naujajam XX 
amžiaus nacionalizmui būdingas kur kas praktiškesnis ir prag- 
matiškesnis socialinio mobilumo ir ekonominės autarkijos sie- 


Etninis atgimimas Vakaruose 203 


kis. Nacionalistai tikisi, kad, sukūrę savo biurokratines ir pro- 
fesines institucijas, atskirtas nuo platesnės visuomenės insti- 
tucijų, jie gali patenkinti savo narių nepatenkintas ambicijas 
ir nepanaudotus talentus. 


ATSILIKIMAS IR ISTORIŠKUMAS 


Mūsų trečias klausimas — kodėl šie autonomistiniai judė- 
jimai iškilo kaip tik tada ir tose vietose — yra susilaukęs 
daugybės aiškinimų. Daugeliu požiūrių šios teorijos kartoja 
nacionalistinius argumentus ir perdeda etninių judėjimų nau- 
jumą. Verta prisiminti, kad dauguma šių judėjimų buvo ak- 
tyvūs prieš paskutinįjį karą, o kai kurių iš jų istorija siekia 
praėjusį šimtmetį 2. 

Šis etninis autonomizmas dažnai aiškinamas kaip per di- 
delės centralizacijos padarinys. Antai neseniai Patricia Mayo 
iškėlė tezę, kad bretaniečių, baskų ir velsiečių judėjimai turi 
būti laikomi protestu prieš politines negalias, sukeltas mo- 
dernios jakobiniškos valstybės biurokratinio aparato ir kont- 
rolės. Tolima, bet visagalė biurokratija ypač apleidžianti ar- 
ba prievartaujanti periferinius regionus. Nėra visai aišku, ar 
labiau bijoma apleidimo ar kišimosi, tačiau iš tikrųjų silpno- 
ji tokio argumento vieta yra jo nesugebėjimas paaiškinti, ko- 
dėl tokie individualios anomijos ir negalios pojūčiai turėtų 
sietis su etnine bendruomene ar su tauta. Tam tikru atžvilgiu 
mes visi jaučiamės bejėgiai didžiulės, beasmenės biurokrati- 
jos akivaizdoje. Tačiau autonomistiniai sentimentai apsiribo- 
ja tam tikrų etninių grupių nariais, o dažnai net mažumomis 
tose grupėse. Be to, kažin ar galime Kanadą, Belgiją ar Švei- 
cariją laikyti, kaip Prancūziją, perdėm centralizuotomis, ja- 
kobiniškomis valstybėmis. Biurokratizmas yra svarbus visų 
aiškinimų motyvas, bet jis nėra pakankamas pats savaime“. 

Kaip naujojo autonomizmo priežastis taip pat nurodomi 

ir regionų ekonominio išsivystymo skirtumai. Kaip matė- 
me, kai kurie regionai yra mažiau arba daugiau išsivystę 
palyginti su kitais regionais ir centru: Katalonija arba baskų 
kraštas Kastilijos atžvilgiu ar Olsteris Airijos atžvilgiu yra 
išsivystę, tuo tarpu Šiaurės Velsas, Oksitanija, Fryzija, Bre- 
tanė ar Jura ir Korsika — tai atsiliekantys kaimo regionai, 
išnaudojami turizmui ar žemės ūkio gamybai?*. Iš dalies šis 
požiūris yra pagrįstas. Jeigu regionas jau turi stiprų kultū- 
rinio atskirumo jausmą ir taip pat yra mažiau ar daugiau 
išsivystęs už valstybės centrą, tai šansai, kad čia atsiras 
radikalus separatizmas, bus kur kas didesni. Tačiau toks 
paaiškinimas yra geriausiu atveju tik dalinis. Jis, žinoma, 
nepaaiškina pradinio atskirumo jausmo ar to fakto, kad to- 
kiuose atsiliekančiuose ar pirmaujančiuose regionuose, kaip 
Anglijos šiaurės rytai ar Italijos pietūs, nepaisant viso jų 
nepasitenkinimo, neatsirado etninio ir juo labiau separatisti- 
nio jausmo. Dar daugiau, tokie “regionai" kaip Škotija su 
jos naftos potencialu, neseniai perėjo iš santykinio atsiliki- 
mo į pariteto su centru padėtį, tačiau nacionalistinės nuo- 
taikos čia ne susilpnėjo, kaip galima buvo tikėtis pagal šią 
teoriją, 0 sustiprėjo. 

Nors biurokratija ir atsilikimas gali sustiprinti egzistuo- 
jantį etninio atskirumo jausmą, šis jausmas pats turi kilti iš 
kokių nors objektyvių kultūrinių skirtumų. Religija, papro- 
čiai, institucijos, kalba ar istorija turėjo per kelias kartas 
veikti kaip barjerai, skiriantys tam tikrą Žmonių grupę di- 
desnėje valstybėje. Ypač svarbus vidinis atskiros etninės 
kilmės ir istorijos jausmas, kurį šie [išoriniai] kultūriniai 
skirtumai simbolizuoja. Kaip tik šis etninis jausmas teikia 
itin seniems kultūriniams skirtumams seniai įsitvirtinusiose 
valstybėse ypatingą vaidmenį. Daugiau ar mažiau. kiekvie- 
nas autonomistinis judėjimas remiasi tikėjimu turint savo 
savitas etnines šaknis. Be abejo, kai kurios iš šių etninių 
“subtautų"" yra “istoriškesnės" negu kitos. Škotija ir Katalo- 

nija gali pasiremti šimtmetine istorine savo kaip nepriklau- 
somų valstybių patirtimi, tuo tarpu Velsas, Bretanė ir Fry- 
zija mažiau prisimena nepriklausomą valstybingumą. Be 
abejo, šis skirtumas padeda paaiškinti kai kurias šių skirtin- 
gų etninių sąjūdžių ypatybes. Bet jis nepaaiškina ir negali 
paaiškinti, kodėl šie sąjūdžiai sustiprėjo dabar ir kodėl jie 
paplito. Turime atsiminti, kad tik praėjusiame amžiuje poe- 
tai ir mokslininkai pradėjo įžiūrėti senose valstybėse šiuos 
senus ir istorinius skirtumus. Iki tol niekam iš tikrųjų nerū- 
pėjo gaivinti pirmykščius padavimus ar poetiškas kalbas. 
Tačiau šiandieną visos šios “subtautos" jaučiasi etniškai ir 
kultūriškai atskiros, nepaisant, ar jos yra "istorinės" tautos, 
ar ne. Todėl negalime, remdamiesi šiais kultūriniais skirtu- 
mais, paaiškinti nacionalizmo atgimimo šiandienos Vaka- 
ruose?*, 


IMPERIJŲ ŽLUGIMAS 
IR DEMOKRATIJŲ NESĖKMĖS 


Norėdami paaiškinti dabartinį nacionalizmo atgimimą, tu- 
rime pažvelgti į besikeičiančią etninių mažumų padėtį pla- 
tesniame tarptautinių kultūros ir politikos pokyčių konteks- 
te. Pažvelkime pirmiausia į kultūrą. Nuo XVIII amžiaus 
pabaigos Vakaruose įvyko dvi pagrindinės kultūros transfor- 
macijos — techninė ir substancinė. Techniniu požiūriu įvy- 
ko didžiulis šuolis komunikacijų srityje. XX amžiaus vidu- 
ryje net atokiausios kaimiškos vietovės Europoje buvo įt- 
rauktos į šį tankų komunikacijų tinklą. Kvebekas, Flandrija, 
Šiaurės Velsas, Bretanė, Jura — kraštai, kurie buvo modemi- 
zacijos srovės nuošalėje, — dabar daugiau ar mažiau įsitrau- 
kė į bendrąją Vakarų kultūrą. Koks šios kontinentinės kultū- 
ros turinys? Apskritai kalbant, tai yra pasaulietiška, raciona- 
listinė, mokslinė kultūra, griaunanti religinius įsitikinimus ir 

tradicijas. Metropoliniuose centruose sekuliarizacijos proce- 
sas prasidėjo prieš du šimtmečius, tačiau nuošalesni ir eko- 
nomiškai atsilikę regionai dar pajėgė išlaikyti savo kaimiš- 
kąjį paveldą. Dabar, mažėjant Bažnyčios įtakai net čia, šie 
“vėlai sekuliarizuoti" regionai pradėjo varžytis su pagrindi- 
niais miestais centrais kurdami savąjį mokslinį ir profesinį 
elitą, dažnai gavusį išsimokslinimą svetur. 

Pasaulietinė kultūra, kurios šis elitas persiėmė, yra nova- 
cinė, eksperimentinė ir antitradicinė. Ji yra taip pat huma- 
nistinė ir egalitarinė. Ji glaudžiai susijusi su demokratiniu ju- 
dėjimu, kurį palaiko ir skatina. Tai yra vienas — bendrasis — 
dabartinio etninio radikalizmo šaltinis. 

Ieškodami specifiškesnių dabartinio etninio radikalizmo 
priežasčių, turime panagrinėti tarptautinę politikos raidą ir 
jos socialinius padarinius. Vienas pagrindinių pokario politi- 
kos raidos įvykių buvo imperializmo žlugimas Vakaruose. 
Visos seniai įsitvirtinusios valstybės prarado savo imperiali- 
stinį vaidmenį ir nusmuko į antraeilę padėtį palyginti su su- 
pervalstybėmis. Anglijoje, Prancūzijoje, Belgijoje, Olandijo- 
je ir Ispanijoje šis nuosmukis buvo ne tik fizinis ir ekonomi- 
nis; jis buvo kur kas daugiau politinis ir psichologinis. Euro- 
pa ir Kanada, apsuptos kontinentinių supervalstybių, kol kas 
nesugebėjo atrasti alternatyvaus — atlantiškojo ar europieti- 
škojo — tapatumo. Tai lėmė nepasitikėjimo savimi ir savęs 
įtvirtinimo mišinys. Tačiau nusivylimas išlieka. Dabarties 
staigus globalinis turto ir galios persiskirstymas verčia dau- 
gelį europiečių, ypač seniausiose valstybėse, šiandien jausti 
nuopuolį ir nuosmukį". 

Vienas iš svarbių socialinių šio milžiniško geopolitinio 
pasikeitimo padarinių buvo tas, kad sumažėjo progų pasi- 
reikšti vietinėms ambicijoms ir talentams. Anksčiau škotai ir 
korsikiečiai galėjo valdyti ir prižiūrėti imperiją; dabar ank- 
štoje Britanijos ar Prancūzijos arenoje jie dažniausiai negali 
rasti lygiaverčių postų, atitinkančių jų kvalifikaciją ar ambi- 

cijas?š. Profesionaliai ir techniškai išsilavinusių žmonių skai- 
čius išaugo, tačiau ištekliai ir teritorija, kurioje jų talentai 
galėtų būti panaudoti, sumažėjo. Ambicingesni žmonės bū- 
riais traukdami iš atsilikusių regionų į Briuselį, Paryžių ar 
Pietryčių Angliją, neišvengiamai susiduria su sąlygų ir gali- 
mybių stoka, kad patenkintų savo poreikius. 

Čia matome atsirandant naujo, iš pakraščių ateinančio 
profesionalaus elito “tapatumo krizę“. Vėluojanti sekuliari- 
zacija susilpnino jų religinius įsitikinimus. Jie jau negali 
visiškai susitapatinti su savo kaimiškomis tradicijomis. Jie 
jau nesijaučia esą paprasti kaimiečiai ar paprasti krikščio- 
nys arba katalikai, metodistai, presbiterionai ir t.t. Tuo pat 
metu klausimas, kas jie yra ir kam jie priklauso, tampa jiems 
dar svarbesnis, nes dideliuose miestų centruose jiems reikia 
varžytis su kitų dialektų, kitų religijų, kitaip besirengiančiais, 
kitais papročiais besivadovaujančiais žmonėmis. Kaip kartą 
nurodė Karlas Kautsky: “Geležinkelis — tai didžiausias tau- 
tinės neapykantos kurstytojas''??. Dideliame mieste etniniai 
skirtumai tampa ryškesni, o etniniai antagonizmai, galbūt 
ilgai slypėję, dažnai iškyla į paviršių. Be to, trūkstant dar- 
bų ir išteklių, lengva Žmones atstumti etniniu pagrindų, 
o patogu tuo pačiu pagrindu tą atstūmimą nesunkiai paaiš- 
kinti. 

Tačiau dabartinio etninio nepasitenkinimo negalima pa- 
aiškinti vien miestiška diskriminacija ir konkurencija. Žmo- 
gus iš kultūriškai savito regiono, jeigu jis yra praradęs tradi- 
cinius įsitikinimus ir trukdoma jo karjerai, negali tapatinti 
savęs Su egzistuojančia nacionaline valstybe taip, kaip tai 
daro jo kaimynas iš centro. Užimdamas diskriminuojamojo 
padėtį socialinėse varžybose, jis negali puoselėti ištikimy- 
bės jausmo. gendančiai ir smunkančiai valstybei, kuri dėl 
savo socialinės sąrangos visada turi teikti pirmenybę kultū- 
rinei daugumai. Čia susiduria dvi visiškai skirtingos šiuolai- 
kinės tendencijos — vėluojantis atkampių regionų sekuliari- 

zavimas ir staigus imperijų žlugimas su jo socialiniais pada- 
riniais. Šio susidūrimo rezultatas gali būti dramatiškas: jis 
gali paskatinti didžiulę emigraciją arba etninį radikalizmą“". 

Daugelis iš tikrųjų emigruoja ir ne tik iš etninių mažumų. 
Tačiau dar daugiau žmonių dėl vienokių ar kitokių priežasčių ne- 
gali emigruoti. Jie pasilieka vietose nusivylę ir nepatenkinti, 
nepajėgdami rasti tinkamą nišą centre, jausdamiesi atstumti ir 
svetimi. Jie jaučiasi netvirtai tarp negyvybingų gimtųjų tradi- 
cijų ir netesėtų racionalistinės modernybės pažadų. Šioje tapatu- 
mo ir tikslo krizėje kai kurie žmonės nusigręžia nuo asimiliavi- 
mosi su viešpataujančia visuomene. Užtat asimiliavęsi jie 
mėgina atrasti savo šaknis ir šitaip pakelti savo etninės ben- 
druomenės prestižą ir padėtį. Jie grįžta prie gimtosios istori- 
jos, tiesa, jau modernybės požiūriu. Šioje istorijoje jie atran- 
da naują tapatumą, kuris gali suteikti pagrindą naujai visuo- 
menei ir naujai valstybei, kur jie jau nebūtų diskriminuoja- 
ma ir svetima mažuma. 

Tas faktas, kad vis daugiau ir daugiau regioninių etninių 
grupių narių pasirenka grįžimą prie savo istorinių šaknų, liu- 
dija esminę senųjų demokratijų nesėkmę. Daugeliu atvejų 
demokratiniai vadai tai suprato per vėlai. Decentralizacija, 
kurią jie pavėluotai siūlo, tik žadina separatizmo apetitą. 
Reikalas tas, kad etniniai autonomistai jaučia, jog demokra- 
tinės sistemos neturi ko jiems pasiūlyti, negali patenkinti jų 
poreikių ir yra neišvengiamai svetimos etninei mažumai. 
Partijų sistema yra susikūrusi klasių ryšių pagrindu, o konf- 
liktas daugumose tarp liberalaus demokratinio centro ir va- 
dinamųjų dešiniojo ar kairiojo sparno ekstremistų neturi 
didesnės reikšmės etninei mažumai. Infliacijos ir darbo san- 
tykių konfliktų problemos, kurios vargina senąsias demokra- 
tijas, tik skatina radikalius autonomistus žengti savuoju ke- 
liu. Jie žvelgia į jas kaip į demokratijos sklerozės pavyzdį, 
kaip į -demokratinių institucijų sustabarėjimo liudijimą, jų 

nepajėgumą atsižvelgti į pokyčius ir į naujųjų elitų porei- 
kius*!. 

Tuo pat metu šie naujieji elitai visiškai perėmė sekuliari- 
zuotą, racionalistinę daugumos kultūrą ir jos demokratinius 
bei egalitarinius siekius. Jie taip pat, kaip matėmė Kvebeke, 
Katalonijoje ir Škotijoje, linksta į nuosaikų ekonominį ko- 
lektyvizmą, pabrėždami valstybinę rūpybą ir planavimą. Jų 
politiniai reikalavimai dabar susimaišę su naujo statuso ir 
orumo siekiais, grindžiamais grįžimu prie savo šaknų. Etni- 
nis atgimimas buvo susietas su reikalavimais kurti tikresnę 
ir prasmingesnę demokratiją su naujomis institucijomis, ten- 
kinančiomis apibrėžtus vietinius poreikius. Šiame judėjime 
yra logikos; senajai nacionalinės valstybės demokratijai pri- 
pažinti etninių reikalavimų pagrįstumą reikštų dar labiau su- 
silpninti savo pozicijas ir prestižą, nes tai reikštų pripažinti, 
kad per šimtus metų jai taip ir nepavyko sutelkti visų savo 
piliečių į darnią visumą, vienijamą bendros “pilietinės teolo- 
gijos" ir bendro tapatumo jausmo**. 


IŠVADOS 


Demokratijos išbandymas šiandieną — tai visuomenės 
vienybės krizė. Kol demokratija rėmėsi imperijos ir globali- 
nio viešpatavimo galia, šis iššūkis galėjo būti atidėliojamas 
ateičiai. Kol sekuliarizacija nebuvo pasiekusi kaimiškųjų už- 
kampių, nebuvo provincijos inteligentijos, galinčios iškelti 
demokratijos vėliavą prieš sustabarėjusią demokratiją. Žlu- 
gus imperijai ir išsiplėtus komunikacijoms, visa tai pasikei- 
tė. Nauji profesionalūs elitai iš provincialių regionų metė iš- 
šūkį senųjų metropolinių elitų viešpatavimui kaip tik tada, 
kai šie išgyveno pasitikėjimo savimi krizę. Naujieji elitai su- 
prato, kad egzistuojančios demokratinės institucijos nėra pa- 
jėgios pasirūpinti jų ir jų regionų poreikiais — regionų, su 

kuriais jie vis labiau susitapatina ieškodami atsvaros prieš 
daugumą ir jos nacionalinę valstybę. Kartais, kaip Flandrijo- 
je, kur flamandai sudaro daugumą, jiems pavykdavo išsiko- 
voti tam tikrą paritetą ir įgyvendinti kai kuriuos iš savo tiks- 
lų Belgijos valstybėje. Kartais, kaip Šveicarijoje, demokrati- 
nė sistema būna pakankamai lanksti ir decentralizuota, kad 
galėtų prisitaikyti prie naujų regioninių-etninių reikalavimų. 
Kitais atvejais, kur valstybė labiau centralizuota, kova dėl et- 
ninio pripažinimo tęsiasi. O Ispanijoje etninė kova yra dar ir 
kova dėl ilgai atidėliotos demokratizacijos. 

Etninių mažumų nepaisymas niekur nepasiteisino. Ir kuo 
demokratiškesnis režimas, tuo garsesni tampa jų reikalavi- 
mai ir tuo rimčiau jie turi būti traktuojami. 


7 skyrius 


BIUROKRATINIS CIKLAS 


Nuo XVIII amžiaus pabaigos iki šiandienos tautinis idea- 
las tapo viena iš stipriausių (nors ir sunkiai apibrėžiamų) 
moderniųjų ideologijų. Jis kilo kaip viduriniųjų klasių socia- 
linės emancipacijos ir vienybės siekis prieš despotų valdžios 
savivalę. Bet netrukus jis tapo ginklu ginant privilegijas, o 
vėliau — pateisinant valstybės ekspansiją ir užjūrių imperia- 
lizmą. Tuo pat metu jo griebėsi etninių mažumų inteligenti- 
ja, kuri tautinio apsisprendimo būdu siekė atsiskirti nuo mil- 
žiniškų imperijų ir suvienyti visus bendros kultūros žmones 
vienoje valstybėje. XIX amžiaus pabaigoje nacionalizmas 
taip pat vienijosi su populizmu skelbdamas kaimiškų šaknų 
būtinumą tik ką urbanizuotiems ir šaknis praradusiems gy- 
ventojų sluoksniams. 

Mūsų šimtmetyje tautinis idealas buvo naudojamas įvai- 
riems tikslams ir skleidėsi įvairiais pavidalais. Pirmiausia 
paminėtinas antikolonijinis modernizacijos judėjimas, kurį 
pradėjo suvakarietiškėjusi inteligentija besivystančiose Azi- 
jos, Afrikos ir Lotynų Amerikos šalyse kaip išsivadavimo 
vajų, o dabar jis tapo naujųjų valstybių homogeniškumo ir 
integracijos sąjūdžiu. Čia taip pat svarbus, dažnai kartu su 
antikolonijine integracija, populistinis idealas, kuris siekia 

suartinti inteligentiją su valstietija šiose naujose valstybėse 
ir sumoderninti jų pramonę “nacionalinio komunizmo" prie- 
monėmis. Europoje matėme to paties tautinio idealo atgimi- 
mą kaip etninių “neonacionalizmų" pakilimą, kuris primena 
ankstesnį etninį secesionizmą, tačiau papildo jį naujais mo- 
tyvais ir atspindi kitokią politinio ir ekonominio ciklo fazę!. 
Pagaliau yra odos spalvos ir pannacionalizmai, vis dar akty- 
vūs kai kuriose pasaulio šalyse, kurie gali būti laikomi prie- 
mone nutraukti rasinį bei kultūrinį išnaudojimą atgaunant 
prarastą orumą bei tapatumą. 

Tautinio idealo patrauklumo šaltiniai šiandien tokie pat 
įvairūs kaip ir praėjusiame amžiuje, tačiau pats idealas, nors 
jis tapo universalesnis ir iš dalies patobulintas ir pakeistas, 
išlaikė tam tikrus nuolatinius leitmotyvus: autonomijos ir sa- 
vivaldos siekį, solidarumo “tėvynėje" poreikį bei unikalioje 
istorijoje ir kultūroje atrandamo tapatumo troškimą. Klausi- 
mai, kurie natūraliai iškyla, yra šie: kodėl šis idealas išlieka 
toks stiprus ir patvarus ir kokios yra bendros jo patrauklumo 
šaknys tokiuose skirtinguose kontekstuose — šalia ir virš 
specifinių ir vietinių šaltinių? Ar yra šiandien bendrasis na- 
cionalizmo patrauklumo vardiklis? 


DVI “TAUTOS" PRASMĖS 


Dalį atsakymo galima rasti skiriant dvi “tautos"' prasmes: 
tauta kaip “natūralus" istorinis vienetas ir tauta kaip istoriš- 
kai konkretus ir politinis tikslas arba idealas. Nacionalisti- 
nių ideologijų “tautinis idealas" remiasi labai senu, kvazior- 
ganiniu darinių — tauta kaip kultūrine ir etnine organizacija. 
Šiuo atžvilgiu etninė grupė ir "tauta" skiriasi tik savo mas- 
tu ir tai tik dėl mūsų polinkio, dažnai politiškai motyvuo- 
to, terminą “tauta" taikyti didesnėms, labiau išsivysčiu- 
sioms etninėms grupėms. Istoriškai ir etimologiškai termi- 

nas “natio" dažnai reiškė atokias ir barbariškas gentis, ku- 
rios buvo pripažįstamos kaip atskiri etniniai ir kultūriniai 
vienetai su savita kilme ir apibrėžta teritorija. Šia prasme 
tauta yra etimologiškai susijusi su prigimtimi ir gimimo vie- 
ta, ir ji derina tai, ką Debray vadina dviem “sakraliniais" vi- 
sų didelių žmonių asociacijų steigimosi procesais: atsiradi- 
mo laike paženklinimas ir bendruomenės erdvinių ribų nu- 
statymas*. Iš tiesų, terminų “natio" ir “tauta" [nation] raida 
iliustruoja žmogaus savos kultūrinės organizacijos supratimo 
nepastovumą, nes šių terminų nurodomi objektai keitėsi nuo 
tolimų iki artimų, nuo mažesnių iki didesnių, nuo paprastų 
iki sudėtingesnių asociacijų priklausomai nuo augančios šių 
asociacijų politinės reikšmės. Klasikinėje praeityje “natio" 
galėjo žymėti klanų junginį, šis terminas dažnai reiškė tą pa- 
ti, ką “gens"3. Šiandien terminu “tauta" apibūdinamos tik 
svarbiausios ir didžiausios kultūrinės asociacijos, ir mes daž- 
nai nesutariame, ar mažesnės (ir tolimesnės) kultūrinės gru- 
pės yra “iš tikrųjų" tautos. 

Iš esmės etninė tauta — tai senas istorinis ir kultūrinis 
darinys, dažnai religinis savo kilme ir visada glaudžiai su- 
sijęs su “gamtos"' ritmais. Jis dažnai žadina kolektyvinį et- 
nocentrizmo jausmą: valstiečio prisirišimas prie savo etni- 
nės-gentinės bendruomenės, įsitvirtinusios savoje Žemėje, 
laikomas savaime suprantamu ir neginčijamu dalyku. Viena, 
kilmė ir paveldas bei, antra, glaudus ryšys su Žeme ir terito- 
rija apibrėžia seniausias ir pamatines Žmonių asociacijos for- 
mas. Jos išlieka moderniajame pasaulyje kaip kultūrinės ir 
istorinės duotybės, kurios iki šiol žadina kolektyvines emo- 
cijas ir dažnai sukuria nepajudinamas užtvaras šiuolaikinių 
technologijų ir moderniųjų nenacionalinių ideologijų skver- 
bimuisi. 

Tačiau yra kita “tautos prasmė, kuria išreiškiamas vie- 
nintelis politikos ir valdžios pagrindas, visuomeninio teisin- 
gumo ir pažangos tikrasis istorinis kelias. Tai yra moderni, 

revoliucinė ir savita nacionalistinė sąvoka — politinis idea- 
las, būdingas milžiniškų pasikeitimų amžiui. Šitaip supras- 
tas nacionalizmas tampa daugiau nei etnocentrizmu grin- 
džiama kolektyvinė emocija, daugiau nei “tautinis jausmas" 
ar “tautinė sąmonė"; jis pats virsta ideologija, besivaržančia 
su kitomis ideologijomis, bet išsiskiria iš kitų savo tvirtu 
ryšiu su “įgimta" kolektyvine emocija, kuri visada papildo 
etninę asociaciją. Priešingai, yra kažkas netikra ir dirbtina 
“klasiniuose", “valstybiniuose" ir “rasiniuose"" komunizmo, 
fašizmo ir rasizmo pagrinduose; pastarieji yra ypatingas mo- 
dernių, net industrinių sąlygų produktas ir jiems trūksta na- 
cionalizmo galios patraukti savo pusėn senąsias nuostatas ir 
emocijas. Nacionalizmas yra natūralus nepertraukiamos tra- 
dicijos paveldėtojas, ir jis stengiasi ją panaudoti ir nukreipti 
saviesiems politiniams tikslams. Net rasizmas, norėdamas 
įgyvendinti savo tikslus, yra priverstas išradinėti plačias ir 
naujas kategorijas, tokias kaip kaukaziečių ar alpinė rasė, 
arba remtis senesniais religiniais ar etniniais antagonizmais. 
Dar daugiau: kaip matėme, dauguma komunizmo ir populiz- 
mo pergalių buvo laimėtos dėl sąjungos su nacionalizmu 
kaip su dominuojančiu partneriu, o fašizmo sėkmę tarpuka- 
rio Europoje iš dalies lėmė nacionalizmo laikinas nuosmu- 
kis po 1918 m. Ir atvirkščiai, komunizmo ar fašizmo nesėk- 
mes iš dalies lėmė jų priešiškumas tautinėms emocijoms ir 
nacionalizmui. Net bolševikų Rusijoje, kuri yra bene vienin- 
telis internacionalistinės komunistinės revoliucijos pavyz- 
dys, patriotizmo ir nacionalizmo gaivalai vėl iškilo gynybi- 
nėse 1919-1922 m. kovose ir prie Stalino. 

Taigi šia antrąja prasme “tautos" nėra tik visko, kas 
šventa ir “prigimta", visko, kas “turi šaknis", saugyklos. Jos 
čia tampa pasiaukojimo aukurais, visuomenės mobilizavimo 
įrankiais ir revoliucijų arenomis. Nacionalizmas politizuoja 
tautą. Jis paverčia kultūrą politikos pagrindu ir kriterijumi, 
ir jis sudaro pagrindinę politinę erdvę mūsų amžiaus visuo- 

menės raidai. Jis paverčia tautą “nacionaline valstybe". Tau- 
ta čia tampa savitu moderniu idealu, su kuriuo siejami saviti 
modernūs autentiškumo, savęs realizavimo, autonomijos, 
[politinio] dalyvavimo ir priklausymo [bendruomenei] sie- 
kiai, kurie, kaip atrodo, iškyla kaip tik tada, kai trūksta sąly- 
gų jiems įgyvendinti. Nacionalizmo ideologija pasirodo tuo 
momentu, kai modernybės sąlygos būna sutrikdžiusios, bet 
dar nesunaikinusios senosios kultūrinės tradicijos ir tautos 
etninio jausmo“. 


BIUROKRATINIS NACIONALIZMAS 


Etninės tradicijos ir kolektyvinės emocijos — tai faktoriai, 
kuriais remiasi nacionalistas ir kurie iš dalies paaiškina na- 
cionalizmo patrauklumo mastą ir stiprumą moderniajame pa- 
saulyje. Bet jie nepaaiškina nacionalizmo kaip modernios 
politinės nacionalinio valstybingumo ir nacionalinio 1šsiva- 
davimo ideologijos sėkmės ir populiarumo. Norėdami supra- 
sti šį jo neslūgstantį populiarumą ir netgi atgimimą šiandien, 
turime panagrinėti modernybei būdingą procesų ciklą, kurio 
padarinys yra etninės tautos statuso ir įtakos stiprėjimas tarp 
gyventojų. 

Dažnai sakoma, kad gyvename postromantiniame amžiu- 
je. Mūsų jau nepagauna perdėtos romantiško menininko ar 
poeto emocijos ir individualizmas, jo naivios viltys ir beri- 
biai siekiai. Mūsų amžius yra praktiškas ir net pragmatiš- 
kas. Vyraujančios šio amžiaus vertybės yra utilitarinės, ra- 
cionalistinės ir materialistinės. Efektyvumo ir materialios 
gerovės siekiama kaip savitikslio dalyko, o ne kaip priemo- 
nės išaukštinti romantinę dvasią ir susilieti su gamta. Kon- 
kurencijos etika ir atsidavimas metodui pakeitė ankstesnįjį 
individualaus genijaus ir kūrybinės vaizduotės kultą; jaus- 
mingumu ir skaistumu nepasitikima arba jie apgailimi, o 

technologijos ir psichologijos pažanga sugriovė individo pri- 
vatumą ir kelia pavojų jo autonomijai. 

Šios pažįstamos antitezės remiasi tam tikromis prielaido- 
mis apie XX amžiaus visuomenės prigimtį. Aiškinama, kad 
mes gyvename “masinėje visuomenėje“, kur komunikacijos, 
miestų plėtra ir demografinis sprogimas sukūrė netikrumo ir 
nesaugumo būklę, su kuria nepajėgia susidoroti gerovės 
valstybės tarnybos ir kurios mūsų konstitucinės partijos ne- 
gali pažaboti konstruktyviems tikslams. Sparti demokratiza- 
cija ir industrializacija sunaikino tradicijas, išmetė daugybę 
dezorientuotų individų į milžiniškus miestų “perlydymo ka- 
tilus" ir pakirto senųjų valdančiųjų elitų autoritetą ir presti- 
žą?. Bet tuo pat metu mūsų visuomenės nėra beformės ma- 
sės ar chaotiškos betikslių individų ir institucijų sankaupos. 
Čia viešpatauja didžiulės biurokratinės organizacijos, kurios 
reguliuoja ir kontroliuoja ne tik savo narių, bet ir daugybės 
pašaliečių gyvenimus. Būdingas jų pavyzdys yra milžiniškos 
korporacijos, šiandien dažnai daugianacionalinės, turinčios 
didžiulių išteklių, profesionalų personalą ir milžinišką plana- 
vimo aparatą. Tokie pat bruožai būdingi valdiškoms organi- 
zacijoms, tokioms kaip didžiųjų valstybių kariuomenės, 
milžiniškos nacionalizuotos arba valstybinės mišraus ar so- 
cialistinio ūkio įmonės. Viską apimančiai organizacijai — 
valstybei — itin būdingi panašūs biurokratiniai bruožai. Ji or- 
ganizuoja atsakomybės padalijimą pagal aiškiai apibrėžtas 
pareigas; ji reikalinga hierarchinės drausmės, griežto rutinos 
ir procedūrų laikymosi, ji skatina didelio masto planavimą ir 
yra vertinama pagal savitikslio efektyvumo kriterijų. 

Kaip ir kitos didelės organizacijos, biurokratinė valstybė 
yra būtinai beasmenė ir racionalistinė. Ji operuoja statistinė- 
mis kategorijomis ir sluoksniais, o jos raison d'ėtat abejin- 
gas individų likimui. Individas turi reikšmės tik kaip ekspe- 
rimentinis atvejis ar precedentas; biurokratui jis turi tapti nu- 
asmenintu vienetu. Didėjanti biurokratijos priklausomybė 

nuo specializuotų mokslinių ir techninių žinių tik skatina šią 
nuasmeninimo tendenciją. Siekiant išlaidų efektyvumo, rei- 
kia vis labiau konvejerinti organizavimo metodus bei proce- 
sus ir nepaliaujamai diegti naujausias Žinias ir technologijas. 
Žinoma, tai yra biurokratijos siekiamas idealas. Praktiškai 
daugelis tarnybų neatitinka šio siekio, tapdamos hermetiš- 
kais reglamentuotų procedūrų labirintais, kurie turi maža ry- 
šio su oficialiai skelbiamais ar išoriniais tikslais, kaip kad 
buvo daugelyje prieškario Rytų Europos biurokratinių siste- 
mų“. Arba jos tampa korumpuotos, kaip šiandien kai kuriose 
besivystančiose šalyse. Organizacija tapo per daug gremėz- 
diška, kad čia būtų galima ką nors padaryti be asmeninių ry- 
šių ir kyšininkavimo. 

Tačiau ten, kur ekonomika pažangesnė, tarpvalstybinė ir 
korporacinė konkurencija verčia nuolat ieškoti papildomų 
pranašumų, kurių gali suteikti tik mokslinė kompetencija ir 
technologinės išgalės. Nepaisant vidinio daugelio biurokra- 
tų priešinimosi, mokslinės racionalizacijos tendencija vis 
stiprėja. 

Valstybinė biurokratija taip pat skiriasi nuo kitų didelių 
organizacijų keliais svarbiais bruožais. Jos veikimo diapazo- 
nas, žinoma, nepalyginti platesnis. Teoriškai nėra tokio daly- 
ko, kad ir trivialiausio, kuris nepriklausytų jos sričiai. Kaip 
tik į valstybę yra priverstas kreiptis kiekvienas pilietis dėl 
savo vaikų lavinimo, dėl medicininių ar draudimo paslaugų, 
dėl apsaugos, dėl mokesčių, dėl teisingumo, dėl komunikaci- 
jų, dėl beveik visos informacijos ir net dėl daugelio savo 
laisvalaikio leidimo galimybių. Antra, valstybinės biurokra- 
tijos jurisdikcija turi aiškiai apibrėžtą teritoriją. Kaip tik šis 
teritorinis apibrėžtumas ir valdžia leido biurokratijai suvai- 
dinti tokį lemiamą vaidmenį sukuriant darnią “piliečių" 
visumą — visumą vyrų ir moterų, kurie turi lygias teises ir 
pareigas valstybei ir gali laisvai judėti savo noru pačioje val- 
stybėje. Šitaip valstybinė biurokratija neišvengiamai savo 

piliečius potencialiai supriešina su panašių valstybinių 
vienetų nariais. Naudodamos tokias priemones kaip pasai, 
pasienio muitai ir valiutos kontrolė, jos atriboja skirtingų 
teritorinių vienetų piliečius vienus nuo kitų ir šitaip ilgainiui 
įdiegia jiems atskirumo jausmą"!. Trečia, biurokratinei valsty- 
bei kur kas svarbiau nei kitoms didelėms organizacijoms 
integruoti savo narius į vieningą ir net vienalytį darinį. Nors 
ir suvokiama politinė kultūrinio pliuralizmo nauda, biurokra- 
tinimo tendencija valstybėje plėtojasi priešinga kryptimi. 
Įstatymai ir reglamentuojantys potvarkiai turi būti vienodi 
ir visų aiškiai suprantami; socialinės paslaugos turi būti 
teikiamos po lygiai; visuotinai skleidžiama informacija, po- 
litinės teisės ir postai turi būti visiems prieinami pagal nuo- 
pelnus. Valstybė turi veikti pagal pripažintas arba įtvirtintas 
taisykles, galiojančias kiekvienam piliečiui bendrų vertybių 
pagrindu. Šiam tikslui naudinga bendra kalba arba-bent jau 
bendra “administracinė kalba", arba kokie nors specialūs su- 
sitarimai daugiakalbėse bendruomenėse, kaip Kanadoje ir 
Šveicarijojes. Taip kuriasi “politinė kultūra", kur bendra is- 
torinė patirtis atspindima formuojant bendras vertybes 
ir institucijas, padedančias integruoti įvairias kultūrines ir 
socialines grupes“. 

Politinės kultūros augimas gali greitai pažadinti biurokra- 
tinį nacionalizmą, kurio didžiausias patrauklumas yra jo 
žadama tvarka ir stabilumas greitos kaitos laikotarpiais. 
Valstybė laikoma tiek tvirtove prieš per didelę ar per daug 
sparčią kaitą, tiek ir geidžiamos kaitos įrankiu. Panašiai 
valstybė organizuoja tautos gynybą ir apsaugą nuo įsiveržė- 
lių, tuo pat metu tvarkydama vidaus išteklius ir rūpindamasi 
bendruomenės gerove. Kitaip sakant, biurokratinė valstybė 
perima į savo rankas dviejų pirmykščių tautos poreikių ten- 
kinimą: ji žaboja nenumaldomą laiko tėkmę ir uždaro griež- 
tai apibrėžtą erdvę. Tautai siekiant šių ir panašių tikslų šian- 
dienos nacionalinių valstybių pasaulyje, reikia, kad biurokra- 

tinė valstybė turėtų politinę galią ir mokslinę kompetenciją. 
Kai mokslinės valstybės idėja “prigyja", kai valstybę jos na- 
riai pradeda laikyti tikrąja savo gynėja nuo išorės agresijos 
ir nuo vidaus suirutės, kai ji pradedama tapatinti su tautos 
istorija ir teritorija, tada ji virsta “nacionaline valstybe“, o 
etatizmą pakeičia biurokratinis nacionalizmas, kaip tai per 
kelis šimtmečius įvyko Anglijoje ir Prancūzijoje"“. 


BENAMIŠKUMAS IR ANARCHIJA 


Nors valstybinis ar biurokratinis nacionalizmas populia- 
rus modernioje epochoje, jis sudaro tik apie pusę visų nacio- 
nalizmų, ir tik iš dalies juo paaiškinamas nacionalizmo kaip 
modernios politinės ideologijos patrauklumas. Šiandien, kaip 
ir anksčiau, nacionalizmas taip pat yra tautinio išsivadavimo 
ir etninio atgimimo judėjimas. Jis padeda ne tik senoms, 
gerai išsilaikiusioms etninėms tautoms; jis taip pat suburia 
ir gaivina išblaškytas ar iširusias etnines grupes ir net suvie- 
nija keletą etninių grupių į vieningą politinę tautą. Čia jo 
veikimas yra greičiau revoliucinis negu stabilizuojantis. Jis 
mobilizuoja grupes ir jas sutelkia, pradėdamas naujas tau- 
tas ir nubrėždamas naujas etnines teritorijas, ypač Vidurio 
Afrikoje!!'. Antra vertus, Vakarų Europoje etninio atgimimo 
ir autonomijos sąjūdis kai kada siekia atskirti egzistuojan- 
čių nacionalinių valstybių dalis ir įkurti jose minivalstybes 
šiems etnosams. Tiek vykstant antikolonijinio išsivadavimo 
kovoms, tiek ir siekiant etninio separatizmo, judėjimas visų 
pirma nukreipiamas prieš esamą valstybę ir jos biurokrati- 
nį aparatą, ir jokiu fantazijos šuoliu neįmanoma šių judėji- 
mų pavadinti biurokratiniais nacionalizmais — tai yra grei- 
čiau grįžimas prie senesniųjų romantinių nacionalizmų. 

Antibiurokratinis nacionalizmas dažnai traktuojamas kaip 


220 Nacionalizmas dvidešimtame amžiuje 


reakcija į valstybinį nacionalizmą ir jo imitacija. Pati dau- 
gumos biurokratinio nacionalizmo sėkmė skatina mažiau 
privilegijuotos mažumos reakciją, kuri virsta noru imituoti 
j0 sėkmę. Kitaip sakant, mažumų nacionalizmai yra papras- 
čiausi “antros bangos“ judėjimai, atrandantys naują kultūrinį 
pagrindą savo politiniams reikalavimams!'*. Belgų eksperi- 
mento sėkmė paskatino imituojančią neprivilegijuotų fla- 
mandų reakciją, o Pakistane užmiršti bengalai atrado kalboje 
naują pagrindą pradėti savo mažumos maištą. Kaip tik sėk- 
mingai įgyvendintų nepriklausomybės reikalavimų “parodo- 
masis efektas" pats savaime žadina autonomijos troškimą vi- 
sose pakankamai kultūriškai sąmoningose grupėse, kurios 
jaučiasi uždarytos ir nuskriaustos didesnėse nacionalinėse 
valstybėse. 

Mažai abejotina, kad įgyvendintų nepriklausomybės rei- 
kalavimų reginys gali paakinti ir pamokyti priklausomas ma- 
žumas. Bet vis dėlto mes dar turime paaiškinti, kodėl jos pa- 
sijunta kaip tik tokiu momentu apleistos ar neprivilegijuotos 
1r kodėl jos dėl to kaltina savo priklausomybę egzistuojan- 
čiam politiniam vienetui. Kas skatina jų naują kultūrinę sa- 
vimonę ir jų politinį nepasitenkinimą? 

Iš dalies atsakyti į klausimą turi nuoroda į socialinius bei 
kultūrinius perdėtos biurokratinės kontrolės ir reglamentavi- 
mo padarinius. Trys šios kontrolės aspektai itin kelia indi- 
vidų ir grupių protestą ir pasipriešinimą. Akivaizdžiausias iš 
jų — tai biurokratinės mašinos beasmeniškumas. Keletas 
eksperimentų didelėse pramonės įmonėse atskleidė, kaip su- 
sidaro nedidelės draugų ir bendradarbių neformalios grupės, 
kurios priešinasi didelės formalios organizacijos monoliti- 
niam beasmeniškumui ir vienodumui. Šios mažos draugiškos 
grupės yra atsvara menkumo ir nesaugumo jausmui, kurį 
dažnai kuria nuasmenintos organizacijos. Nauja patirtis tam- 
pant sraigteliu milžiniškos mašinos, valdomos standartizuo- 
tų procedūrų ir grynai instrumentinių ryšių, daugeliui Žmo- 

nių žadina mažesnių, tradicinių grupių nostalgiją ir naują 
“priklausymo" svarbos įsisąmoninimą. Tokiose didelėse or- 
ganizacijose žmonėms lengva pasijusti atomizuotiems, at- 
skirtiems nuo jų procesų ir tikslų, ciniškiems jų vadovų 
atžvilgiu ir apatiškiems jų simboliams ir principams. Vis 
labiau negalėdami susitapatinti su biurokratiniais tikslais, 
žmonės ieško bendrijų, kuriose asmeniniai santykiai ir emo- 
ciniai ryšiai pakeičia taisykles ir procedūras kaip jungiamąją 
visuomenės jėgą. Aukščiausiame ir viską aprėpiančiame biu- 
rokratinės valstybės lygmenyje kaip tik tauta daugeliui at- 
rodo ištesėsianti tikrai broliškų ryšių ir emocinio solidaru- 
mo pažadą. 

Nors beasmeniškumas ir jo priešybė — “noras priklausy- 
ti [bendruomenei]" yra svarbūs bendrieji biurokratizacijos 
padariniai, jie dar nepaaiškina, kodėl biurokratija sukelia 
tokius anarchistinius protestus ir kaip ji žadina naują roman- 
tizmą ir nacionalizmą. Norėdami tai suprasti, turime pana- 
grinėt dar du kitus biurokratijos aspektus: jos technologinį 
racionalizmą ir jos centralizuotą planavimą — du valstybei 
ypač būdingus bruožus. Nuo pat XVIII amžiaus apsišvietę 
despotai ir administracijos naudojosi moksliniais metodais 
ir moksline technika, bet niekada tiek ir tokiu mastu kaip 
mūsų amžiuje. Dėl XIX amžiaus pabaigos mokslinės-tech- 
ninės revoliucijos, kuri rėmėsi elektros ir chemijos sričių 
atradimais ir kuri neatpažįstamai pakeitė kasdienį gyveni- 
mą, biurokratinės korporacijos ir organizacijos gali prasi- 
skverbti į visas ekonomikos ir visuomenės sritis, pasiekti 
kiekvieną socialinę klasę ir sritį bei techniškai spręsti visas 
socialines problemas'*. Naujoji pramoninės ir valdiškos biu- 
rokratijos technologija, glaudi mokslinės technologijos 
ir valstybės sąjunga pavertė daugelį ankstesnių asmeninių 
reikalų socialinėmis problemomis, spręstinomis techniškai 
ir kolektyviai. Formuojantis biurokratinei ir mokslinei 
valstybei, jos įtaka ir prasmė vis labiau ėmė priklausyti nuo 

šio jos sugebėjimo naudotis priemonėmis ir ekspertinėmis 
žiniomis, kurios nepasiekiamos individams ar mažesnėms 
grupėms. Todėl ji turi neatsilikti nuo modernizacijos taiky- 
dama mokslinį metodą ir technologijas visuomeniniam gy- 
venimui. Šiandieną daugeliui savo operacijų ji, pavyzdžiui, 
naudoja kompiuterinę bei elektroninę technologiją ir remiasi 
sistemine analize spręsdama daugelį problemų. 

Tačiau, kiek biurokratinės valstybės mašiną neišvengia- 
mai varo modernizacijos jėga, jos veikimas ir juo labiau jos 
požiūris į problemas turi būti labai mechanistinis ir techni- 
nis. Biurokratinės valstybinės mašinos operatoriai vis labiau 
tapatina protą ir supratimą su technika, procedūra ir sistema. 
Susidurdami su didelio masto problemomis, turinčiomis al- 
ternatyvius sprendimus, biurokratai vis labiau linksta mąsty- 
ti statistinių dydžių ir įeigos-išeigos [input-output| modelių 
kategorijomis, kurios savo ruožtu palieka mažai vietos indi- 
vidualioms ypatybėms ar istoriniams skirtumams. Iš tikrųjų 
istorinio tęstinumo ir kaitos reiškinių ar trauminių įvykių pa- 
darinių supratimas, kuris yra toks svarbus istorinei analizei, 
paprastai lieka už tokios mechanistinės ir racionalizuotos 
biurokratinės organizacijos, kokia yra šiuolaikinė valstybė, 
regėjimo lauko. Moksliškai organizuota valstybė savo pobū- 
džiu yra iš esmės neistorinė; ji sunkiai suvokia tuos istori- 
nius kompromisus tarp klasių, regionų ir etninių grupių, ku- 
rie suvaidino tokį svarbų vaidmenį formuojantis šiandienos 
nacionalinėms valstybėms. 

Tačiau kai kuriose srityse šiandien esame liudytojai stip- 
rios reakcijos prieš “modernizaciją". Neturi reikšmės, ar 
“modernizaciją" suprantame kaip savarankišką ekonomikos 
augimą, ar apskritai — kaip didėjantį mokslinių metodų ir 
mašininės technologijos panaudojimą socialinėje srityje“. 
Nėra atsitiktinumas, kad ekologiniai sąjūdžiai prasidėjo tuo 
pačiu metu kaip ir etninio atgimimo, moterų išlaisvinimo ir 
neomarksizmo judėjimai. Juk jiems visiems būdingas prie- 

šiškumas biurokratinei nuostatai ir jos pabrėžtinam mecha- 
nicizmui bei sisteminiam modeliavimui. Priešingai, visi “ma- 
žumų"“ sąjūdžiai pabrėžė atviresnes, subjektyvesnes nuosta- 
tas, tapatindami supratimą su tiesioginiu patyrimu ir net su 
intuicija. Jie atmetė ekonominės pažangos ir socialinės inži- 
nerijos dogmas, t.y. didžiąją dalį to, kas vadinama moderni- 
zacija, ieškodami autentiškos asmeninės patirties, prasmin- 
gesnio dalyvavimo visuomeniniame gyvenime ir individua- 
lesnės saviraiškos. Atmesdami mechanistinį racionalizmą, 
kuriuo grindžiama biurokratinė valstybė, jie taip kelia abejo- 
nes dėl pačios valstybės reikalingumo ir atveria duris anar- 
chistiniams sprendimams bei teroristiniams protestams. 
Technologinis racionalizmas skatina subjektyvistinį pro- 
to neigimą, o valstybinėms biurokratijoms būdingas labai 
centralizuotas planavimas tik dar labiau apsunkina proble- 
mą. Kad ir kokie jautrūs būtų planuotojai vietiniams porei- 
kiams, sisteminis modelis ir standartiškumo bei vienodumo 
reikalavimai, kuriuos kelia išorės ir vidaus spaudimas, vis 
labiau apsunkina įvairių gyventojų grupių vietinių ir istori- 
nių poreikių tenkinimą. Modermnizaciniai biurokratinės maši- 
nos užmojai jau yra sutrikdę trapią jėgų lygsvarą, atsiradusią 
iš istorinių kompromisų, kuriais buvo grindžiama valsty- 
bė, — tokių kompromisų kaip Škotijos ir Anglijos sąjun- 
ga, Bretanės prijungimas arba galų, tigrių ir amharų genčių 
kompromisas, tapęs Etiopijos valstybės pagrindu“. Planinis 
centralizmas ardo tradicines regionines, gentines-etnines ar- 
ba kalbines grupes, kurios iki šiol dar sugebėjo apsaugoti 
individus nuo žiauriausių biurokratinio kišimosi padarinių. 
Stokodama istorinio supratimo ir perkeldama vietines prob- 
lemas į valstybinę plotmę, biurokratinė mašina neišvengia- 
mai apleidžia arba iškreipia konkrečių grupių problemas — 
grupių su jų itin skirtingais ištekliais, nevienodais išsivys- 
tymo lygiais, skirtingais kultūriniais bruožais ir socialinė- 
mis institucijomis. Dar blogiau, kai ji pradeda “vystyti" šiuos 

regionus ir tvarkyti šias grupes, ji tik pakursto ir padidina 
esamus skirtumus dar labiau išryškindama ir suviešindama 
nesutarimus. Nepaisant visų jos norų patenkinti vietinius 
“ypatingus poreikius“, centralizuota valstybinė valdžia neiš- 
vengiamai nukelia dar toliau į centrą visus svarbius sprendi- 
mus, kurie yra esminė jos bendro vystymo plano dalis. 

Tad nenuostabu, kad mažumos reakcija į tai, kas jai atro- 
do šiurkščia ir išnaudotojiška galia, gali virsti priešiškumu 
bet kuriai socialinei tvarkai, paremtai modernizacija ir pla- 
navimu. Taip pat nenuostabu, kad šūkis “maža yra gražu" 
skamba taip patraukliai, kai pats brutalus dydžio faktas lai- 
komas kartu ir nesirūpinimo, ir centralizuoto vystymo šalti- 
niu. Tokiomis aplinkybėmis “benamiškumo"' pojūtis ir valsty- 
binės valdžios neigimas eina išvien ir veda į bergždžią anar- 
chistinį terorizmą — arba į nacionalizmą. 


NAUJASIS ROMANTIZMAS 


Anarchizmas ir nacionalizmas, žinoma, gali glaudžiai sie- 
tis, ypač teroristiniu periodu, tačiau ilgainiui reikia 
pasirinkti tarp chiliastinio revoliucijos ir netvarkos kulto ir 
blaivaus atsidavimo kuriant naują visuomeninę ir kultūrinę 
tvarką, arba “tautą". Tai yra pasirinkimas tarp abstraktaus 
visuotinio idealo, išreiškiančio nomadinę ir globalinę būtį, ir 
praktiškesnės bei ribotesnės vizijos, paremtos istoriniais skir- 
tumais apibrėžtoje erdvėje. Atsisakydamas anarchistinio ir 
utopinio protesto etninio nacionalizmo labui, naujasis roman- 
tikas atsiriboja nuo revoliucinio, tačiau elitiškai intelektua- 
laus ir kosmopolitinio idealo ir pasineria į masių kultūrinės 
būties viziją ir realybę, kuriai jis atsiduoda savo revoliucine 
aistra. Šiuo požiūriu “tauta" kaip kultūrinis ir psichologinis 
vienetas yra kur kas pranašesnė už grynai ekonominę “kla- 
sės“ kategoriją ar už profesionalių revoliucionierių pernelyg 

suideologintą “sektos" kategoriją. Tauta teikia kur kas daugiau 
galimybių tiek iracionalizmui, tiek masių mobilizavimui. 

Pastaruoju metu susidūrėme su tiesioginėmis anarchisti- 
nio protesto prieš moderninančią biurokratiją formomis. Pa- 
sikartojantys valdžios ir korporacijų puldinėjimai, jų atstovų 
grobimas ir žudymas tėra nedidelė, nors ekstremistiška ir 
ryški naujojo anarchistinio romantizmo apraiška. Ne mažiau 
svarbios yra įvairios mažumų — homoseksualų, juodaodžių, 
moterų — gynimo ir aplinkos apsaugos kampanijos. Galbūt 
net dar įtakingesni buvo netiesioginiai protestai prieš pozity- 
vistinį ir racionalistinį mąstymo būdą — nuo ekstrasensori- 
kos bei okultizmo iki įvairių idealistinių neomarksizmo at- 
mainų, kurios pabrėžia Marxo ankstyvųjų raštų humaniz- 
mą'“. Tokie judėjimai, nors kiekvienas savaip, liudija dabar- 
tinį bėgimo nuo proto populiarumą. Jie ne mažiau aistringai 
atmeta pozityvizmą, ekonominius aiškinimus ir techninį Ži- 
nojimą, kurie visi tokie gyvybiškai svarbūs valdant biurokra- 
tinę mašiną. Šie judėjimai pabrėžia autentiškumo, tikrosios 
savasties atradimo ir puoselėjimo, saviraiškos, savojo gyve- 
nimo patirties ir jos nevaržymo svarbą. Autentiškumą ir sa- 
viraišką jie papildo autonomijos reikalavimu, apeliuodami į 
Žmogaus poreikį būti savo paties gyvenimo šeimininku, ten- 
kinančiu savo vidinius polinkius be nurodymo ar prievartos 
iš išorės. Naujieji romantikai yra nuoseklūs subjektyvistai. 
Jiems visos idėjos ir pažiūros atrodo ideologizuotos ir verty- 
biškai tendencingos. Jie kovoja su viešpataujančiomis tech- 
nologinėmis ir materialistinėmis visuomenės vertybėmis, ku- 
ros, jų teigimu, yra primestos individui iš šalies ir kurios 
slopina jo autentišką patirtį ir galią reikšti save. 

Šiame kontekste suprantamesnis tampa romantinio etni- 
nio nacionalizmo atgimimas. Kaip ir kitos romantizmo for- 
mos, naujasis nacionalizmas yra nukreiptas prieš technologi- 
nę ir biurokratinę valstybę ir prieš “netikrą" biurokratinį 
nacionalizmą, kurį ji kuria. Etninė tauta tampa naujo išsiva- 

davimo “nešėja", nes ji įkūnija kolektyvinę emociją, kuri 
nėra sutepta elito racionalizacijų — elito, kuris naudoja vals- 
tybės biurokratinę mašiną, kad išlaikytų savo padėtį ir mo- 
dernintų savo visuomenę. Dar svarbiau, etninė tauta parūpi- 
na inteligentijai — nuo biurokratinio siautėjimo labiausiai 
kenčiančiam sluoksniui — naują būdą reintegruotis su kitais 
sluoksniais, nuo kurių ją nutolino pasaulietinis išsilavinimas 
ir atsidavimas racionalistinei modernizacijai. Artimesnis ir 
ilgesnis kontaktas su biurokratinės reglamentacijos beasme- 
niškumuų, mechanistiniu racionalizmu ir centralizuotu plana- 
vimu pavertė daugelį profesionalų ir intelektualų nusivylu- 
siais antiracionalistais, pribrendusiais naujam subjektyviam 
romantizmui. Pastarasis žada atkurti biurokratinės moderni- 
zacijos sunaikintą tapatumą. Neturi reikšmės, ar tokio tapa- 
tumo realiai būta iki modernizacijos pradžios. Jis dabar tam- 
pa didžiu siekiu, mokslinei valstybei plintant gilyn ir platyn. 
Naujojo tapatumo, išaugančio iš pirmykščių šaknų, paieška 
ne tik padeda atkurti nutrūkstantį ryšį su praeitimi, bet taip 
pat kontroliuoti ir valdyti mokslinės modernizacijos gaivalą. 
Etninę tautą inteligentija suvokia kaip priemonę suvaldyti ir 
pažaboti mokslinės valstybės ir jos biurokratinio aparato 
modernizuojančią energiją". Tuo ji patraukli naujajam ro- 
mantikui. Per tautą jis gali mobilizuoti kur kas stipresnį 
energijos šaltinį nei mokslinės valstybės galia, nes tautos ga- 
lia remiasi faktoriais, kurie kur kas senesni ir tvirtesni už pa- 
čią galingiausią valstybės naudojamą sistemą ar techniką. 
Tauta, kaip matėme, kyla iš pirmykščio poreikio lokalizuotis 
laiko ir erdvės chaose, iš poreikio turėti šaknis ir teritorinį 
apibrėžtumą. Bet tokie poreikiai yra ne tik stabilizavimo, bet 
ir išlaisvinimo faktoriai, nes jie yra ne proto ar technologijos 
išmonė, 0 švelnesnių, “natūralių" ritmų, susikuriančių žmo- 
gaus santykyje su jo natūralia aplinka, padarinys. Žinoma, 
kaip ir jų pirmtakai, neoromantikai apeliuoja į “gamtą"; ir 
čia vėl matome naujojo romantizmo ir Europos etninio 

neonacionalizmo bei populistinio nacionalizmo kitur gimi- 
ningumą. Neoromantiniai nacionalistai “natūralią" kultūrinę 
tautos būtį gali iš naujo priešpriešinti šiurkščiai ir dirbtinei 
mokslinės valstybės “geležinei tvarkai": visa, kas teikia gy- 
vybę, kas autentiška ir ką biurokratinė valstybė kėsinasi 
sužlugdyti ir atimti, įsišaknijusi žemėje tauta atkurs ir gau- 
sins. 


FAŠISTINĖ ALTERNATYVA 


Akivaizdu, kad mes negyvename postromantiniame pa- 
saulyje; gyvename greičiau tokiame pasaulyje, kur romanti- 
niai įvaizdžiai ir veiksmai, kaip turistinė ekskursija, pateikia- 
mi mums gražiai įpakuoti ir sutrivialinti. Romantinė patirtis 
neišnyko, ir ji neprarado savo reikšmės daugeliui Žmonių. 
Bet ji jau nėra lengvai įgyjama, nebent atskiestu pavidalu. 
Komerciškumas ir biurokratizmas iškreipė romantinės patir- 
ties prigimtį, o mokslas mėgina apskritai ją nurašyti. Tačiau, 
nepaisant šio spaudimo, romantinės tendencijos išlieka ir 
randa naujų šalininkų iš jaunesnių kartų. 

Tačiau pats naujojo romantizmo miglotumas ir emocin- 
gumas kelia pavojų nacionalizmui. Etninio atgimimo globo- 
jama naujojo tapatumo paieška gali įgyti radikalesnių pavi- 
dalų. Antai neofašistinės organizacijos gali pasinaudoti ro- 
mantiniu šaltiniu rasiniams jausmams sukelti, tapatindamos 
juos su ištikimybe tautai. Nacionalistinis rasizmas, kaip ma- 
tėme, panaudoja tautinius jausmus rasės vardan. Jo šalinin- 
kų nuomone, tauta yra pavaldi rasei, o kultūriniai skirtumai 
aiškintini kaip biologinių faktorių, tokių kaip “veislė" ar 
“kraujas", padarinys. Tačiau, kad toks nacionalistinis rasiz- 
mas įsigalėtų, reikia užgrobti ir panaudoti valstybės aparatą 
netgi uždraudžiant parlamentus ir partijas ir kariškai orga- 
nizuojant tautą galimam karui. Ne kiekvienas nacionalisti- 

nis rasizmas virsta fašizmu ir skelbia grynojo smurto etiką, 
išpažįsta darvinistinę kovos dėl pasaulinio viešpatavimo 
doktriną bei Vado ir valstybės kultą. Tačiau tokia tikimybė 
išlieka. Pats rasistinės minties radikalizmas, jo sukuriamas 
išskirtinumo ir pranašumo jausmas skatina smurto ir karo 
nuotaikas, tikėjimą valstybės ir Vado, kuris vienintelis žino 
rasės paslaptis, neklystamumu. 

Rasistinio fašizmo keliamus pavojus nacionalizmui didi- 
na nacionalizmo polinkis į emocionalumą. Nors pats savai- 
me tautinis idealas gana tolimas fašistiniams motyvams, tam 
tikromis aplinkybėmis jis gali būti suviliotas rasizmo, fašiz- 
mo arba jų abiejų. Tokių aplinkybių analizė yra svarbus at- 
eities studijų uždavinys. Akivaizdu, kad vienos nacionaliz- 
mo atmainos artimesnės rasistiniams ar valstybinio smurto 
motyvams negu kitos, tačiau tai yra tik pirmas socialinės 
analizės žingsnis. Ekonominės krizės taip pat gali žadinti ra- 
dikalesnius tapatumo krizės įveikimo būdus, tačiau kaip tik 
politinėse institucijoje, jų sąveikoje su kultūros tradicijomis 
reikia ieškoti nacionalizmo transformavimosi į fašizmą šak- 
nų. Kiek šios institucijos pajėgios dorotis su tikslo ir tapatu- 
mo krizėmis, kiek tautos kultūrinės tradicijos leidžia pakelti 
išorės metamą iššūkį jos tapatumui, — štai klausimai, kurie 
gali nušviesti lemtingą posūkį fašizmo link. 


BIUROKRATINIS CIKLAS 


Dėl nacionalizmo priklausomybės nuo masių emocijų jį 
gali pažeisti ne tik rasizmas ir fašizmas, bet ir populistinis 
anarchizmas. Taip pat matome, jog tam tikromis aplinkybė- 
mis masių tautiniai jausmai stiprina biurokratinę valstybt 
i1r jos socialinę tvarką. Tiesą sakant, tautos idealas masių 
jausmuose svyruoja nuo išsilaisvinimo ir romantinio protes- 
to polėkio iki viešos tvarkos ir stabilumo tvirtovės vizijos. 

Tiesioginės išorinės grėsmės akivaizdoje masių nuotaikos 
paprastai pasvyra valstybės pusėn, tačiau ilgesnis ir mažiau 
pastebimas užsienio galybių varžymasis, kartu vykstantys vi- 
daus nesutarimai ar irimas gali sužadinti romantinį anti- 
valstybinį nacionalizmą, iškeliantį mistinę etninės tautos vi- 
ziją virš egzistuojančios valdžios. 

Ir kaip ideologija nacionalizmas paprastai svyruoja tarp 
priešingų — anarchizmo ir etatizmo — polių. Prasidėdamas 
kaip romantinis protestas prieš perdėtą biurokratiją ir racio- 
nalizmą, jis siekia išvaduoti tikrąją kultūrinę tautą nuo biu- 
rokratinio aparato priespaudos, nuo [masių lūkesčiams] ne- 
atstovaujančio elito centristinės moderninimo politikos. Čia 
nacionalizmas siekia iškovoti autonomiją ir autentiškumą 
istoriniu pagrindu išskirtam kultūriniam dariniui. Tai dary- 
damas, jis tikisi sugebėsiąs atkurti tautos “liaudies" tikrąjį ta- 
patumą ir jos teisėtus “namus". Išsikovodamas tėvynės, kaip 
teritorinio vieneto, tarptautinį pripažinimą, jis tikisi pašalinti 
“liaudies" susvetimėjimo ir benamiškumo jausmą. 

Kitame ciklo etape, nacionalistams išsikovojus šį pripa- 
žinimą, jie imasi “tautos kūrimo" uždavinių. Iš esamos et- 
ninės ir kultūrinės medžiagos jie pradeda konstruoti “tikrą- 
ją" savo idealų tautą. Esminė šio kūrimo proceso dalis — 
sukūrimas stiprios centrinės valdžios, turinčios pakankamai 
galios ir kompetencijos patenkinti socialinius ir kultūrinius 
visų gyventojų poreikius. Kitaip sakant, biurokratinio apa- 
rato ir jo sisteminių metodų veikimo apimties ir efektyvumo 
didinimas tampa “tautos kūrimo“ pagrindu. Vadinasi, pir- 
mykštė išsivaduojamoji nacionalizmo paskata turi būti su- 
varžyta. Autentiškumo ir autonomijos siekiams neturi būti 
leidžiama trukdyti integruojantiems ir formuojantiems biu- 
rokratinės mašinos veiksmams. Romantinis nacionalizmas 
turi užleisti vietą labiau numatomam ir rutiniškam biurokra- 
tiniam nacionalizmui. Be to, jeigu siekiama, kad tauta išlik- 
tų labai konkuruojančių nacionalinių valstybių pasaulyje, 

visais būdais turi būti stiprinami ir palaikomi valstybės val- 
džia ir veiksmingumas, jos pajėgumas moderninti ir plėtoti 
šalies išteklius. Tarptautinės padėties poveikis ir reikalavi- 
mai palieka nedaug vietos nesaistomų romantinių potraukių 
laisvai raiškai nacionalinėje valstybėje. Siekiant atsispirti 
naujam kolonializmui, romantinė energija turi būti pažabota 
ir reguliuojama gerai suplanuotais ir centralizuotai vykdo- 
mais valstybės kūrimo projektais. 

Taip pasiekiamas trečias etapas. Tauta sutapatinama su 
valstybe, su įsitvirtinusia ir rutinine valdžia. Ištikimybė tau- 
tai grasina virsti biurokratinio diktato ir išmanymo pripaži- 
nimu; atstovavimo institucijų galia silpnėja ir trivialėja. 
Nesant akivaizdžios išorinės grėsmės, tokios kaip karas, pir- 
mykštė nacionalistinė vizija žlunga, o ją įkvėpusios emoci- 
jos sustabarėja. Bet jos nemiršta. Valstybei vis labiau nuas- 
meninant visuomenę, biurokratinei kontrolei tampant vis 
labiau mechanine ir centralizuota, dauguma Žmonių tampa 
apatiški ir susvetimėję, o inteligentija nuvilta ir pikta. Biuro- 
kratinė valstybė žadina kaip tik tą tikrojo tapatumo ir namų 
ilgesį ir kaip tik tą maištą prieš mokslinę modernizaciją, 
kurie įkvėpė pirmykštį tautinį idealą. 

Ir taip mes sugrįžtame į pirmąjį ciklo etapą, kuriame da- 
lis inteligentijos nusprendžia išsižadėti anarchistinių protes- 
tų ir abstrakčių intelektualinių idealų ir atsiduoti ribotam, bet 
istoriškam kolektyviniam dariniui — tautai. Dabartiniame 
atskirų ir besivaržančių valstybių pasaulyje biurokratinis 
ciklas atrodo savaime atsikuriantis. Be to, kur nacionalinę 
valstybę sudaro daugiau nei viena etninė grupė, ten jau yra 
paruoštas Židinys romantiniam protestui prieš biurokratiją. 
Nematyti jokios perspektyvos, kad šis ciklas nutrūktų, net 
Jeigu būtų patenkinti esami etninio nacionalizmo reikalavi- 
mai. Tai, ką galima pavadinti “Šetlendo efektu", kai .mažes- 
nė etninė bendruomenė iškelia savus reikalavimus plates- 
niam etniniam nacionalizmui, kaip tai įvyko su Šetlendo 

salomis Škotijoje, yra gana paplitęs ir, matyt, nesulaikomas 
reiškinys B. 

Nacionalizmo patrauklumą šiandieną daugiausia lemia 
biurokratinis ciklas su jam būdinga tendencija provokuoti 
naujus išsilaisvinimo sąjūdžius. Savo mėginimu pabėgti nuo 
perdėto racionalizmo ir biurokratijos inteligentijos neoro- 
mantizmas gana artimas etninei tradicijai ir tautinėms emo- 
cijoms, kuriomis nacionalizmas siekia pasinaudoti. Tačiau, 
nuspręsdamas savo romantiškus ir subjektyvius įsitikinimus 
susieti su tauta, maištininkas, pats to galbūt net nesuvokda- 
mas, žengė lemiamą žingsnį tuo pačiu modernizacijos keliu. 
Savo paties išsilaisvinimą susiedamas su savo etninės ben- 
druomenės atgimimu, siekdamas savo paties tapatumo ir sa- 
viraiškos per savo tautos atgaivinimą, romantiškas ir iracio- 
nalistinis maištininkas imasi kolektyvinio mobilizavimo ir 
vystymo uždavinių, kurie reikalingi racionalios technikos, 
mokslinių procedūrų ir valstybės pateikiamos organizacijos. 
Todėl jis turi savąjį polėkių ir spontaniškumo pasaulį pakeis- 
ti pasauliu, kurį valdo racionali kontrolė, logika ir apskaičia- 
vimas, kur viešpatauja iki tol niekinta technologija. Ir taip 
nacionalizmas nejučiomis tampa modernizacijos veiksniu, 
nors dabartinės jos ištakos antimodernistinės. 


TAUTA KAIP BUFERIS 


Pateikiau dvi priežastis, kodėl dabar atgimsta nacionali- 
zmas. Pirmoji yra bendra: stiprios etninės tradicijos ir gilių, 
nors slopinamų, tautinių jausmų egzistavimas. Antroji yra 
istoriškai specifinė; tai biurokratinio ciklo poveikis, kuris 
šiandien skatina dviejų rūšių nacionalizmą — valstybinį na- 
cionalizmą ir, kaip reakciją į jį, romantinį etninį naciona- 
lizmą. Abi nacionalizmo rūšys, žinoma, be galo laimi iš 
pasaulio padalijimo per pastaruosius du šimtmečius į vis 

daugiau suverenių nacionalinių valstybių ir iš akivaizdžių 
nacionalistinių judėjimų sėkmių. 

Tautiškumo jausmai dažnai būna migloti ir nepastovūs. 
Tačiau yra kažkas pastovaus pastangose grįsti kultūrą ir po- 
litiką “tauta". Tauta, matyt, suderina ir subalansuoja priešiš- 
kus socialinius poreikius ir veikia kaip buferis tarp mechani- 
stinės biurokratijos Scilės ir utopinio anarchinio iracionaliz- 
mo Charibdės. Nors nacionalizmo ideologija kartais svyruo- 
ja tarp šių dviejų polių, pati tauta, atrodo, sugeba sutaikyti 
antagonistinius poreikius — tvarką ir valdymą su autonomija 
ir saviraiška. Jos, kaip pirminės socialinės kategorijos, pa- 
tvarumas paaiškinamas kaip tik šiuo sugebėjimu absorbuoti 
ir sutaikyti priešybes. Kol biurokratizmas ir iracionalizmas 
laikomi pavojumi visuomeninei būčiai, tol tauta greičiausiai 
išliks kaip prieglobstis ir alternatyvi teisingumo instancija. 
Ir su kiekvienu apsisukimų biurokratiniame cikle nacionaliz- 
mo patrauklumas didėja ir auga. 

Tautinis idealas remiasi jausmais ir saitais, kurie siekia 
giliausią senovę, bet jis labiausiai klesti moderniomis racio- 
nalizmo, biurokratijos ir pasaulinės valstybių sistemos sąly- 
gomis; juk šios sąlygos žadina kaip tik tą namų ir tapatumo 
poreikį ir troškimą, kuriems patenkinti nacionalizmas buvo 
sukurtas ir kuriuos jis turi periodiškai tenkinti iš naujo. 


8 skyrius 


INTERNACIONALIZMAS 


Tas paradoksas, kad nacionalizmas klesti internacionaliz- 
mo amžiuje, verčia mus dar kartą įvertinti nacionalizmo 
įveikimo arba panaikinimo ateityje šansus. Jeigu biurokrati- 
nio ciklo poveikis tebėra pagrindinė “vidaus" kliūtis tokiam 
įveikimui, tai nacionalizmo internacionalizavimas vis labiau 
tampa pagrindine “išorės" kliūtimi ir, atvirkščiai, netgi na- 
cionalizmo tvirtėjimo ir atgimimo pagrindu. 


“PATENKINTI" NACIONALIZMAI? 


Bent jau šimtmetį liberalūs kosmopolitai svajojo apie 
tarpusavio priklausomybės ryšiais susietą pasaulį — vieną 
plačią civilizaciją ir nekliudomą tarpkontinentinio judėjimo 
laisvę. Mūsų amžiuje šį idealą sustiprino pasaulinės val- 
džios idėjos, kurias, kaip buvo tikimasi, įkūnijo iš pradžių 
Tautų Lyga, o po to Jungtinių Tautų Organizacija. Pirmuoju 
žingsniu kosmopolitai tikėjosi įveikti “siaurą nacionalizmą" 
kurdami regionines-kontinentines sąjungas, tokias kaip pan- 
europietiška Bendroji Rinka, Arabų Lyga ir Afrikos vieny- 
bės organizacija. Buvo taip pat tikimasi, kad. besiplečiantis 

masinis turizmas, informacijos ir idėjų sklaida masinės in- 
formacijos kanalais ir, svarbiausia, daugiašalė prekyba paro- 
dys nacionalizmo, o gal ir nacionalinių valstybių beprasmiš- 
kumą. Pakartodami marksistinę prognozę, kad iš daugelio 
vietinių kultūrų kapitalizmas ir socializmas sukurs “pasauli- 
nę literatūrą", įveiksiančią tautinį vienašališkumą ir “siaura- 
protiškumą", mūsų naujieji kosmopolitai kultūriniuose ir 
studentų mainuose, švietimo šiuolaikiniais klausimais srity- 
je, naujų linguae francae atsiradime matė pamatą naujos pa- 
saulio kultūros, kuri atpalaiduos Žmones nuo atsidavimo 
siauriems tautiniams dariniams!. 

Nėra reikalo kalbėti apie tokių vilčių naivumą dabartinė- 
mis sąlygomis, tačiau verta panagrinėti jų žlugimo priežas- 
tis. Pirmiausia tokių vilčių turėjo arba išsilavinę liberalai se- 
nose Vakarų valstybėse, arba aukštesnieji sluoksniai dviejo- 
se naujose supervalstybėse, kurios kontroliavo, tiesiogiai ar 
ekonomiškai, kai kurių mažesnių tautų likimus. Kaip teigia 
Seton-Watsonas, tiek Amerika, tiek Sovietų Sąjunga turėjo 
sunkumų su nacionalizmu savo valdose ir už jų; galime pri- 
durti, kad ir senosios Vakarų valstybės patiria panašių sun- 
kumų*. Abiem atvejais optimistinės liberalų prognozės, kad 
urbanizavimas, industrializavimas ir visuotinis švietimas su- 
mažins nacionalizmo patrauklumą, pasirodė klaidingos. Juk, 
antra vertus, aiškėja, jog pati modernizacija kursto, o ne 
švelnina tautinius jausmus ir neapykantą. Tai, žinoma, iš da- 
lies nulemia pramoninės ir socialinės raidos netolygumas, 
kai skirtingu laiku vieni regionai vystomi kitų sąskaita, su- 
keliant tokiu būdu jų tarpusavio priešiškumą ir nesantaiką“. 
Šis netolygumas, pasak Gellnerio, yra griaunamasis: jis ska- 
tina mobilumą, “o mobilumas kartu su net santykiniu netur- 
tingumu sukelia nepasitenkinimą, tuo tarpu stabilumo sąly- 
gomis jo nesukelia net didesnis neturtingumas"“. Tačiau 
modernizacija yra ne tik netolygi, ji skatina grupių konku- 
renciją dėl trūkstamų miesto [civilizacijos] priemonių“*. To- 

dėl ji ne tik suburia iki toi buvusias santykinai izoliuotas 
etnines grupes, bet taip pat jas supriešina. Jų ekonominiai ir 
kultūriniai vaidmenys nebepapildo vienas kito ir virsta kon- 
kuruojančiais: etninės grupės dubliuoja viena kitos veiklą 
smarkiai viršydamos poreikių saiką". Trečia, panašiai ir kul- 
tūriniai šalių mainai, Kuriuos modernizacija skatina, gali pa- 
žadinti tautinio kultūrinio atsinaujinimo reikalavimus, Kul- 
tūrinio imperializmo baimė šiandien paprastai išryškėja kaip 
“vakarų", “jankių" ar “sovieių" hegemonijos ir globos atme- 
timas (pačiuose Vakaruose — kaip priešinimasis supervalsty- 
bių įtakai ir madoms). Lygiai kaip kėlimasis į miestus nacio- 
nalinio darinio viduje dažnai sukursto etninį antagonizmą, 
darydamas etnines grupes labiau matomas ir “grėsminges- 
nes“, taip ir tarptautinis mobilumas gali paskatinti ir kartais 
paskatina grįžti prie vietinių kūrybiškumo šaltinių ir atgaivi- 
na dėmesį istoriniam bei kultūriniam tapatumui. 

Tad jeigu pati modernizacija, priešingai liberaliems 1ū- 
kesčiams, iš tikrųjų skatina tautinius jausmus, tai ar naciona- 
lizmas gali būti kada nors patenkintas? Tikrai, kai naciona- 
listiniai nepriklausomybės ir susivienijimo poreikiai bus pa- 
tenkinti ir kai baigsis skausmingas perėjimas prie visiškos 
industrializacijos ir modernizacijos, nacionalizmas nunyks 
pats savaime? Juk jo uždaviniai bus įvykdyti, jo troškimai 
patenkinti'. Yra ir funkcionalistinė šio argumento versija. 
Pasak šios versijos, nacionalizmas yra viena iš keletos ideo- 
logijų, kurios skatina racionalizaciją ir socialinį vystymąsi; 
tačiau pati jų sėkmė daro jas nereikalingas ir net kliūtimis 
tolesnei pažangai, t.y. racionalizacijai. Todėl jas turi ilgainiui 
nustelbti kitos ideologijos arba jos turi tapti “deideologizuo- 
tos", tiktai pragmatiškos ir techniškos, arba, kaip pasakytų 
Weberis, rutiniškos. | 

Gana keista, bet kaip tik šios rūšies “rutiniškumo" arba 
“sunorminimo"' siekia dauguma nacionalizmo atmainų, bet 
niekada galutinai jų nepasiekia. Elementariausias nacionalis- 

tų siekis — tarptautinis jų judėjimo ir jų tautos pripažinimas; 
jie nori turėti balsą Jungtinėse Tautose. O pamatinis jų sie- 
kis — darnus darbo pasidalijimas ir socialinių sluoksnių bei 
kultūrinių įgūdžių pasiskirstymo racionalumas, kaip pažan- 
giose Vakarų nacionalinėse valstybėse. Jie taip pat nori turė- 
ti visą organizacinį modernios valstybės aparatą ir, visų 
svarbiausia, sukurti solidarumo ir unikalumo jausmą, kuris 
vienintelis, jų nuomone, gali išlaikyti tautinę struktūrą. Ap- 
versdami marksistinę “bazės-antstato" metaforą, nacionalis- 
tai reikalauja kultūrinės istorijos, tapatumo ir kalbos bazės, 
ant kurios kuriamas ir puoselėjamas atitinkamas ekonominis, 
klasinis ir biurokratinis antstatas. Šitaip nacionalistas su- 
pranta “normalumą"". 

Deja, kaip matėme, normalumas visada susiremia su uni- 
kalumo ir skirtingumo kultu, su autentiškumu, o autentišku- 
mas yra beveik nenumatomas, nepaverčiamas rutina. Kitaip 
sakant, vienintelė nacionalizmo priemonė, siekiant tikslų, 
amžinai konfliktuoja su tais tikslais. Kad taptum “normalus", 
turi būti unikalus, bet niekada negali iš anksto žinoti, kur nu- 
ves unikalumo siekis arba kada jis iškils. 

Tad ne vien kolektyvinių etninių sentimentų išlikimas ar 
biurokratinis ciklas palaiko tautinius jausmus. Kažkoks sa- 
vavališkumo ir nenumatomumo pradas yra visame judėjime. 
Nacionalfzmas tampa savaime atsikuriančiu reiškiniu nacio- 
nalinių valstybių pasaulyje. Jeigu jau “normalumas" pasau- 
lyje apibrėžiamas kaip tautinis solidarumas ir tautinis vals- 
tybingumas, tai kiekviena tauta turi ryžtingai kovoti su 
kultūrinės asimiliacijos reiškiniais ir ugdyti nacionalistus, 
apsiimančius stiprinti tautinį tapatumą ir unikalumą, kad 
didėtų socialinis susitelkimas ir solidarumas. Nacionalinių 
valstybių pasaulyje nacionalizmas niekada negali būti galu- 
tinai patenkintas. Galbūt visiška industrializacija ir visuoti- 
nis švietimas gali sumažinti tautinį agresyvumą; Gellneris 
nurodo Šveicariją kaip “tradicinę visuomenę, atlaikiusią mo- 

dernizaciją' ir todėl pakančią kalbiniam pliuralizmui?. 
Bet net čia yra kalbinių sunkumų Juroje; be to, labai ypatin- 
gi faktoriai, tokie kaip gerai ginkluotas neutralitetas ir 
geopolitinė padėtis, veikia konsoliduojant esminį ypatingo 
šveicariškojo solidarumo jausmą, dažnai net išimtinį ir in- 
travertišką'?. Kaip Gellneris vėliau pripažino, visiška indus- 
trializacija ir daugumos nacionalistinių tikslų patenkinimas 
nesumažino tautinio smurto ir agresijos Japonijoje ir Vokie- 
tijoje, o tuo smurtu fašizmas netruko pasinaudoti!!. Bet visa 
tai yra tik ekstremalūs bendresnio reiškinio atvejai. Reikalas 
tas, kad nacionalizmo patvarumas net po to, kai patenkinami 
j0 politiniai reikalavimai ir net įvykdoma modernizacija, yra 
pačios tarptautinės sistemos padarinys. Nacionalizmas gal iš 
pradžių padėjo sukurti šią sistemą, dabar jis savo ruožtu yra 
palaikomas šios sistemos, panašiai kaip pramonės struktūra 
dabar palaiko tą kapitalizmą, kuris tiek daug prisidėjo prie 
pramonės pažangos'*. Nacionalizmą palaikančios sąlygos da- 
bar yra kitokios negu tos, kurios iš pradžių jį skatino, ir čia 
kur kas svarbesni nauji išoriniai faktoriai, kuriems pats na- 
cionalizmas padėjo atsirasti. 


NACIONALINIŲ VALSTYBIŲ PASAULYJE 


Nors naujosios “pasaulinės valstybių sistemos" prigimtis 
ir mastas gali būti ginčo objektas, nėra abejonės, kad dau- 
gelis valstybių šiandieną yra susietos beveik globaliniais 
sandėriais ir priklausomybėmis. Labai mažai valstybių yra 
regionaliai izoliuotos, ir daugybė valstybių turi svarbių ry- 
šių su kitomis, esančiomis toli nuo jų kultūrinės erdvės. 
Todėl tradicinės sampratos, tokios kaip “jėgų pusiausvyra", 
suvaidinusi svarbų vaidmenį XVIII amžiaus Europos nacio- 
nalizmo kalvėje, yra dar svarbesnės šiandien. Tiesa, kad 
pusiausvyra yra nebe tik tarp nacionalinių valstybių, vei- 


238 Nacionalizmas dvidešimtame amžiuje 


kiančių suvereniai ir nepriklausomai, kaip tai buvo XIX am- 
žiaus Europoje. Ji apima ir regioninius blokus (NATO, Var- 
šuvos Paktas, Afrikos vienybės organizacija ir t.t.). Tačiau 
praktiškai blokai retai veikia kaip blokai, o tik tarpvalsty- 
binių ginčų atveju, pavyzdžiui, Indijos ir Pakistano, Alžyro 
ir Maroko ar Etiopijos ir Somalio atvejais. Net iškilus dra- 
matiškiausiem regionų vidaus konfliktams, pavyzdžiui, tarp 
arabų ir Izraelio, įtraukiamas ne NATO ar Varšuvos Paktas, 
bet Rusija ir Amerika kaip nacionalinės supergalybės, palai- 
kančios vietines tautas klientes. Taigi nacionalizmo plitimas 
paprzsčiausiai globalizavo tradicines europietiškas “jėgos 
pusiausvyros" sąvokas ir santykius, ir šie dabar savo ruožtu 
stiprina nacionalizmą. Juk tas faktas, jog yra tokia jėgos, ar- 
ba grėsmės, pusiausvyra, suteikia daug daugiau erdvės na- 
cionalistiniam agresyvumui ir neapykantai bei daugiau vil- 
čių nacionaliniams secesionistams. 

Iš tiesų, kuo atidžiau įsižiūrime į įvykių raidą, tuo labiau 
krinta į akis “žnyplinė" visų sėkmingų nacionalistinių maiš- 
tų struktūra. Viena žnyplių dalis yra vidinė: vietos partiza- 
niniai judėjimai ar vietos partinė organizacija, reikalaujanti 
nepriklausomybės ar atsiskyrimo. Kita dalis yra išorinė — 
tai vienos ar kelių didžiųjų galybių parama, šioms mėginant 
panaudoti vietinį judėjimą savo varžovams silpninti. Didžių- 
jų galybių paramą gali paskatinti diasporos judėjimas, kuris 
teikia savo tautiečiams materialių ir moralinių išteklių ir 
daro įtaką didžiajai galybei. Labai retai vietinis sąjūdis gali 
būti sėkmingas be šios išorinės paramos, kaip tai patyrė grai- 
kų sukilėliai 1827 m. ir ypač skaudžiai armėnai ir kurdai 
mūsų amžiuje''. Konkreti geopolitinė padėtis turi palikti 
pakankamai erdvės manevrui, o viena iš galybių turi būti 
pasiryžusi tokį sąjūdį paremti, kad jis turėtų kokių nors 
šansų įveikti ryžtingą pasipriešinimą. Net ten, kur imperinė 
ar kolonijinė galybė nori atsikratyti savo įkyrėjusių valdų, 
geopolitinė pusiausvyra turi būti jai palanki; tokia ji buvo 

Britanijai 1947 m., nes Amerika buvo pajėgi garantuoti rei- 
kiamą stabilumą ir pusiausvyrą, kurią šiaip jau skubotas 
pasitraukimas galėjo sugriauti. 

Vietinis nacionalizmas greitai išmoko internacionalizuo- 
ti savo įvaizdį ir ryšius. Nacionalistai neblogai nusimano 
apie propagandos meną ir puikiai panaudoja masinės infor- 
macijos priemones, pasiekdami plačiausią auditoriją šalyse, 
kurių vyriausybės gali nusverti jėgų balansą jų naudai. Tarp- 
tautinis terorizmas yra kitas nacionalistų ginklas; perimdami 
tarptautinių revoliucinių sektų kalbą ir kontaktus, naciona- 
listiniai pavergtų ir ignoruojamų etninių grupių partizanai 
sugeba iškelti savo reikalą viešumon ir daryti šiokį tokį 
spaudimą nedraugiškoms vyriausybėms, kad šios imtųsi nuo- 
laidų. Tačiau yra požymių, kad šios rūšies taktika gali ne- 
pasiteisinti, be to, jai vėlgi reikia bent vienos galybės para- 
mos, kad ji turėtų bent kokią pozityvią vertę "“. 

Be globalinės jėgų blokų pusiausvyros, keletas kitų pa- 
saulinės valstybių sistemos aspektų padeda konsoliduoti ir 
stiprinti nacionalistinius idealus ir jausmus. Vienu iš savo 
aspektų ši pasaulinė sistema skatina pasaulinio prestižo var- 
žybas tarp tautinių elitų. Nieko nuostabaus, kad “užtvankų 
sistema", kuria nacionalizmas pavertė pasaulį, kelia tauti- 
niams elitams nepilnavertiškumo ir pažeminimo jausmus !?. 
Kolonializmo laikais šie elitai dažnai būdavo suburiami val- 
dančioje metropolijoje, kur jie perimdavo vakarietiškas ver- 
tybes ir suvokdavo savo pačių bejėgiškumą bei savo ben- 
druomenių pažeminimą ir nuosmukį. Paskata siekti pariteto 
ar lygiavertiškumo Vakarams buvo natūralus jų nuoskriau- 
dos suvokimo ir jausmų padarinys. Natūraliomis sąlygomis 
šiuos jausmus vargu ar galima lengvai sušvelninti. Be cen- 
tralizuoto pasaulinės valdžios planavimo, visuomenės ir eko- 
nomikos moderninimas ir toliau vyks netolygiai, palankiau 
toms tautoms, kurios jau pirmauja šiose varžybose. Be to, 
kadangi gamtiniai ir kitokie ištekliai pasaulyje yra pasiskirs- 

tę nevienodai, kai kurie iš atsiliekančiųjų greičiausiai pra- 
lenks kitus, sustiprindami vietinių tautinių elitų tarpusavio 
priešiškumą. Tai itin prasiverš ten, kur etninės grupės jau 
turi tarpusavio antagonizmo istoriją ir kur viena iš jų naudo- 
jasi didesnės galybės palankumu ir globa. Tad ir ekonomi- 
nis, ir politinis valstybių klienčių tarptautinės sistemos 
aspektai neišvengiamai skatins tautines įtampas neturtinges- 
niame Pietų pusrutulyje, nors ir skelbiama neprisijungimo 
politika. 

Su šiomis elitų varžybomis glaudžiai siejasi naujų valsty- 
bių vadovaujančių sluoksnių pasikeitimas. Paskutinėmis ko- 
lonializmo dienomis nacionalistiniai vadai buvo linkę derinti 
savo vietinius rūpesčius su stipriu atsidavimu universales- 
niems idealams. Šiuo požiūriu jie buvo artimi tiems kosmo- 
politiniams intelektualams, kurie nuo Švietimo laikų svajojo 
apie bendrą pasaulinę civilizaciją ir laikė save pasaulio pi- 
liečiais. Nedaugelis iš intelektualų, atvykusių į Europą ar 
Ameriką su tokiais totalinės asimiliacijos siekiais, buvo pa- 
kankamai idealistiški, kad pakiltų virš atvirai nacionalistinės 
savo naujos aplinkos tikrovės. Dauguma šių intelektualų su- 
grįžo į tėvynę nusivylę Vakarais ir pasipiktinę jų dvigubais 
standartais. Tačiau daugelis iš jų išlaikė intelektualinį savo 
kojo kokios nors progos savo vietiniu nacionalizmu susi- 
jungti su platesniu kontinentiniu idealu, tokiu kaip panafri- 
kanizmas. 

Šiandien šią intelektualinę vadovybę pamažu keičia vie- 
tinė inteligentija, kurios pažintis su Vakarų praktika ir mąs- 
tymu yra kur kas paviršutiniškesnė ir trumpesnė. Naciona- 
lizmui persmelkiant vietinę socialinę struktūrą, jis įtraukia 
į savo orbitą daugumą inteligentų — vyrus ir moteris, kurių 
raison d'ėtre ir gyvenimo perspektyvos priklauso nuo diplo- 
mų, šiandien vis dažniau įteikiamų vietinių organų pagal 
vietos reikalavimus ir standartus. Žinoma, daugelyje šalių, 

ypač nesocialistinių, atsivežtų akademikų ir technikų dėka 
dar jaučiama stipri Vakarų įtaka. Bet net čia toji įtaka daro- 
ma per vietinę inteligentiją, kuri keičia kosmopolitiškesnę 
intelektualų kartą ir kurios pasaulėžiūra yra kur kas siaures- 
nė ir vietininkiška. 

Pagrindiniu šios inteligentijos rūpesčiu tampa “talentams 
atvirų“ postų ir nišų paieška ir atitinkamai tokio socialinio 
19 ekonominio vystymosi skatinimas, kuris tenkintų didėjan- 
tį jos skaičių. Tad natūralu, kad inteligentai daugiausia do- 
misi vyriausybine ir vietine biurokratija ir tomis profesijo- 
mis, kurios sudaro struktūrinį modernios autarkinės ir gyvy- 
bingos valstybės branduolį. Iš čia jų polinkis gausinti biu- 
rokratiją kuriant sau uždarą erdvę varžyboms dėl statuso. 
Tiek teritorinis, tiek ir struktūrinis nacionalinės valstybės 
aspektai idealiai tenkina statuso įsigijimo poreikius, atsiran- 
da hierarchinio kilimo kopėčios ambicingiems, kvalifikuo- 
tiems profesionalams. Tokiu būdu gali būti iš dalies paten- 
kintas tarptautinio lygiavertiškumo jausmas: net jeigu nega- 
lima Vakarų pasivyti, galima sukurti vietinę statuso sistemą, 
galbūt pranašesnę už kaimynų. 

Ši aplinkybė yra dar kito pažįstamo šiandienos naciona- 
listų reikalavimo — ekonominės autarkijos — šaltinis. No- 
rint išlaikyti biurokratinį aparatą, būtiną aptarnauti nau- 
jiems išsilavinusiems sluoksniams tinkamą vietinę statuso 
sistemą, reikia, kad pakankamai pastoviai augtų ekonomika 
ir būtų vietinė išteklių ir turto kontrolė. Antraip korupcija 
nuvertins naująją statuso hierarchiją ir susilpnins jos veiks- 
mingumą; arba naujieji elitai ir jų institucijos vėl taps pri- 
klausomi nuo didžiųjų galybių. Kadangi abu šie pavojai 
neretai virsta realybe, nacionalistinė inteligentija svyruojan- 
čių pasaulinių kainų ir nepalankaus prekybos balanso sąly- 
gomis ypač rūpinasi maksimizuoti gamybą ir įvairinti eko- 
nomiką. Šias jos pastangas remia tarptautiniai patarėjai iš 
Jungtinių Tautų ir kitų tarptautinių organizacijų, kurie pa- 

brėžia savikliovos ir savarankiškumo dorybes“. Tad vėl tau- 
tinių elitų reakcija į valstybių tarpusavio priklausomybės sis- 
temą stiprina jų atsidavimą nacionalistiniams tikslams ir jų 
siekį mobilizuoti tautinius savo gyventojų sentimentus. 

Vietinių elitų nacionalizmą stiprina, ir tai gana paradok- 
salu, tarptautinių elitų nurodymai. Pastarieji ypač iškilūs 
įvairiose tarptautinėse institucijose, tokiose kaip Jungtinės 
Tautos ir jų agentūros, Pasaulio Bankas, Tarptautinis valiu- 
tos fondas, Ekonominio bendradarbiavimo ir vystymo orga- 
nizacija ir pan. Tarptautinis patarėjų korpusas — technokra- 
tai, ekonomistai, agronomai, švietimo, sveikatos apsaugos ir 
socialinės rūpybos ekspertai — dažnai sudaromas tautiniu ir 
regioniniu pagrindu, ir šie žmonės paprastai yra kviečiami 
nacionalinių vyriausybių kaip patarėjai rengiant vystymo 
planus, kurie savo užmoju vėlgi yra būtinai nacionaliniai. 
Savo statistiką jie taip pat renka nacionalinių valstybių pa- 
grindu; ir ne tik statistikos duomenys, bet ir šių informacijos 
rinkimo veiksmų metodinės prielaidos yra susijusios su na- 
cionalistine ideologija, kuri žvelgia į “visuomenes" kaip į 
“natūraliai" apibrėžtas nacionalinių valstybių sienomis ir sa- 
vybėmis!'. Pagaliau neturi stebinti ir tai, kad tarptautiniai pa- 
tarėjai, pritraukti iš tautinių regionų, suvokia pasaulio vysty- 
mąsi kaip atskirų “tautų kūrimo" operacijų sankaupą — kaip 
tautinio vystymo programų visumą. Tačiau turėtume taip pat 
prisiminti, kad net metropolijų ir supervalstybių elitiniai pa- 
tarėjai šiose tarptautinėse organizacijose laikosi autarkinės, 
jei ne atvirai protekcionistinės, vystymosi interpretacijos; ki- 
taip sakant, jie “vystymąsi"' supranta kaip “savikūrą" naudo- 
jant vietinius išteklius ir sugebėjimus *. 

Ši “nacionalinė" pažangos ir kaitos interpretacija lygiai 
taip pat apima teorijos sritį. “Visuomenės" tyrinėjimai šian- 
dien beveik be išlygų tapatinami su nacionalinių valstybių 
analize; “metodologinio nacionalizmo“ principas taikomas 
visuose sociologijos, politikos, ekonomikos ir moderniosios 

epochos istorijos tyrimo lygmenyse". Yra ir svarių praktinių 
tokios nuostatos priežasčių, tačiau teorinis jos pagrindimas 
smarkiai remiasi nacionalistinių koncepcijų pripažinimu ir 
savo ruožtu jas sustiprina. Tokiu būdu pasaulinė nacionali- 
nių valstybių sistema yra tapusi pastoviu ir stabiliu visos 
mūsų pažintinės nuostatos komponentu, net nepriklausomai 
nuo jos teikiamo psichologinio pasitenkinimo. 


TARPTAUTINIO SKALDYMOSI 
PADARINIAI 


Kol kas ligšiolinė mūsų analizė atskleidinėjo mechaniz- 
mus, kuriais šiandien besiklostanti internacionalinė sistema 
realiai stiprina tą nacionalizmą, kuris padėjo jai susikurti. 
“Globalizuodama" tarpvalstybinį jėgų balansą ir nacionali- 
stinės inteligentijos ekonomines bei statuso varžybas, pa- 
saulinė valstybių sistema didina nacionalistinę įtampą, pa- 
versdama tautinius sentimentus ir nacionalistinius idealus 
“normaliomis"" ir “natūraliomis"" šios sistemos savybėmis. 
Internacionalizmas įteisina nacionalizmą. Nors kol kas jis 
nesutramdė nacionalizmo, jis iškovojo jam pripažinimą. Net 
internacionalistinio elito teorijos ir jo veikla stiprina tauti- 
nes prielaidas ir nacionalistinę veiklą. 

Ir tai, žinoma, reiškia, kad nebegalime, kaip vis dar daž- 
nai daroma, supriešinti “internacionalizmo" su nacionaliz- 
mu. Kosmopolitizmas yra tikrasis nacionalizmo priešas; in- 
ternacionalizmas yra tiesiog kitų tautų nacionalizmo pripa- 
žinimas bei įteisinimas ir jo suinstitucinimas globaliniu mas- 
tu. 

Dar daugiau, “internacionalizmas" yra linkęs palaikyti 
tik tam tikros rūšies nacionalizmą — deramai įformintų ir 
plačiai pripažintų nacionalinių valstybių nacionalizmą. Jis 
negali įteisinti ambicijų tų etninių grupių ar nacionalistinių 


244 Nacionalizmas dvidešimtame amžiuje 


*w-vv- 


sąjūdžių, kurie meta iššūkį esamai tarptautinei nacionalinių 
valstybių santvarkai. Todėl tarp internacionalizmo ir kylan- 
čio bei secesionistinio nacionalizmo yra nuolatinė įtampa. 
Neapkęsdamas separatizmo, jis turi laikyti tokius sąjūdžius 
tarptautinės tvarkos griovėjais. Panašiai tarptautinės nacio- 
nalinių valstybių sistemos šalininkai turi įtariai Žvelgti 
į “pan" judėjimų mėginimus suvienyti valstybes, nes jie va- 
dovaujasi veiklos principais, gana tolimais tiems kriterijams, 
kuriais grindžiama narystė tarptautinėje sistemoje. “Pan- 
susivienijimo“ judėjimai ne tik kelia grėsmę egzistuojan- 
čiai globalinei ir regioninei jėgų pusiausvyrai, jie ardo ir is- 
torinę bei teisinę tarptautinės tvarkos sistemą. Taigi pati 
tarptautinė tvarka visada iškyla kaip nacionalinių valstybių 
nacionalizmo atrama prieš nevalstybinių darinių nacionaliz- 
mą. 

Tačiau daugeliui nacionalinių valstybių šiandien gresia 
arba ištirpimas didesniuose vienetuose, arba balkanizavima- 
sis į mažesnius vienetus. Kaip matėme, apsisprendimo prin- 
cipu gali pasinaudoti visokio dydžio ir visokio tipo grupės; 
nėra jokių visuotinai pripažintų “tautos" sudarymo kriterijų, 
jokio sutarimo dėl tautų dydžio. Šiuo požiūriu nevakarų pa- 
saulis paprasčiausiai nepasekė Vakarų pavyzdžiu. Jis atmetė 
“vidutinio dydžio" — vidurkį tarp išsikerojusios imperijos ir 
savarankiškų kaimų ar miestų — principą, norėdamas išsau- 
goti kitus esmingesnius nacionalizmo reikalavimus, traktuo- 
damas pirmąjį kaip “regimybę", o pastarąjį — kaip “esmę". 
Anglijos ir Prancūzijos dydis, nors ir patogus, vis dėlto buvo 
atsitiktinis; nėra jokio a priori pakankamo pagrindo, kodėl 
didesnės ar mažesnės grupės negali turėti savo autonomijos, 
solidarumo ir tapatumo “?. 

Tad kuo labiau tarptautinė tvarka remia egzistuojančių 
nacionalinių valstybių reikalavimus, tuo labiau ji žvelgia į 
kitus reikalavimus kaip į “griaunamuosius", tuo labiau ji 
kursto etninio ir “pannacionalizmo" aistras ir tuo didesnė 


tampa pagunda, pavyzdžiui, separatistiniams judėjimams, 
siekti kurios nors didžiosios galybės paramos tam, kad laiki- 
nai būtų sutrikdyta jėgų pusiausvyra ir būtų galima patekti į 
internacionalizmo pašventintą nacionalinių valstybių klubą. 
Tad ir čia internacionalizmas netiesiogiai skatina nacionaliz- 
mą, remdamas vienus tautinius darinius kitų sąskaita ir taip 
gundydamas vienus ar kitus savo tautinius narius palikti jo 
gretas remiant vienokį ar kitokį kylantį nacionalizmą. 

Etniniai ir “pan" judėjimai savo ruožtu stiprina ir gaivina 
egzistuojančių nacionalinių valstybių nacionalizmą. “Inte- 
gracija“ ir “homogenizacija"' tampa primygtiniais poreikiais, 
o ne vien tolimais idealais naujoms, dažniausiai netvirtoms 
valstybėms reaguojant į balkanizacijos ar ištirpimo pavojus. 
Ypač Afrikoje, Saharos zonos valstybėse, “gentinio"' secesio- 
nizmo gaivalai teikia naujos jėgos ir paspirties biurokrati- 
niam nacionalizmui?!. Net Europoje neonacionalistiniai se- 
paratistiniai judėjimai pradeda iš naujo stiprinti tautinius di- 
džiųjų etninių grupių sentimentus tokiose senose valstybėse 
kaip Britanija ir Prancūzija, kurios pačios dalyvauja regioni- 
nėse ir tarptautinėse varžybose dėl rinkų ir prestižo. 

Vadinasi, nacionalizmas ir internacionalizmas sukasi ydin- 
game abipusio skatinimo rate, kuriam pagreitį teikia dažni 
vietiniai tarptautinės tvarkos pažeidimai, elitų tarpusavio var- 
žybos bei jėgų pusiausvyros svyravimai. Kiekvienas vietinis 
šios tvarkos pažeidimas ją stiprina, kiekvienas tarptautinis eg- 
zistuojančių valstybių teisėtumo patvirtinimas padeda kursty- 
ti vietinius šios tvarkos užpuolimus ir jėgų pusiausvyros, ku- 
rią ji palaiko, pažeidimus. Ir pagaliau kiekvienas tarptautinės 
sistemos pažeidimas aštrina tautinius konfliktus tiek vietinia- 
me, tiek tarptautiniame lygmenyse, stiprindamas paliestų gy- 
ventojų grupių tautinę savimonę. 

SUPRANACIONALIZMAS 


Jeigu nacionalizmas ir internacionalizmas iš tikrųjų yra 
tik dvi to paties medalio pusės, tai galbūt kosmopolitinės 
viltys nuslopinti nacionalizmą gali būti dedamos į suprana- 
cionalizmo tendenciją kai kuriose srityse? Šį klausimą itin 
kelia Europos Ekonominės Bendrijos raida ir jos, atrodo, 
metamas iššūkis egzistuojančiam valstybiniam nacionaliz- 
mui. 

“Europietiškasis" idealas ir mėginimai jį įkūnyti EEB 
institucijose — tai Paneuropos idealistų ir nacionalinių Eu- 
ropos technokratų bendradarbiavimo vaisiai. Jo rezultatas — 
nelengvas kompromisas tarp Confedėration des patries“, ku- 
rios pagrindinė institucija yra Ministrų Taryba, ir idealistų 
numatytos Europos Sąjungos, kuri remiasi Europos Komisi- 
ja ir Europos Parlamentu. Technokratai ir tautiniai elitai ma- 
to Europoje patogią erdvę nacionaliniam prestižui ir nacio- 
naliniam produktui realizuoti, o Paneuropos idealistai nuo 
pat jų sąjūdžio pradžios Hagoje 1948 m. siekia realaus poli- 
tinio susivienijimo ir autentiško europietiško tapatumo, kuris 
pakeistų egzistuojančius tautinius tapatumus**. 

Kosmopolitinių svajų požiūriu tokia paneuropizmo at- 
maina greičiausiai bus apvilianti. Jis per daug panašus 
į egzistuojančių nacionalinių valstybių nacionalizmą. Jis turi 
panašią paskatą — tai išorės priešų, šįkart supergalybių blo- 
kų Rytuose ir Vakaruose, baimė. Jis remiamasi panašiais 
tikslais — bendru politinio susivienijimo ir autonomijos 
siekiu, panašiu rūpesčiu dėl tapatumo, grindžiamo bendra 
krikščioniška viduramžiška praeitimi. Čia glūdi tie patys 
nacionalistiniai pasaulinio prestižo, ekonominio savarankiš- 
kumo ir savarankiško vystymosi stimulai. Ir daugiakalbė 
bendruomenės prigimtis neatrodo esanti neįveikiama kliūtis: 


* Tėvynių konfederacija (pranc.). 

argi Šveicarija puikiausiai neišsiverčia su savo keturiomis 
kalbomis? Bendros politinės institucijos ilgainiui sukurs 
bendrą politinę kultūrą, bendrą tikslą ir valią". 

Tad supranacionalizmas gali sumažinti konkuruojančių 
nacionalizmų skaičių tam tikroje teritorijoje, tačiau tik nau- 
j0 — galingesnio ir platesnio — “supranacionalizmo" kaina. 
Tas pat pasakytina apie tokias šešėlines sąjungas kaip Arabų 
Lyga, panafrikietiškoji Afrikos vienybės organizacija ar Lo- 
tynų Amerikos šalių organizacijos. Jos vis dar yra “šešėli- 
nės“, nes egzistuojančių nacionalinių valstybių pretenzijos 
atėmė iš jų tą vienijančią jėgą, kuri leistų joms veikti kaip 
egzistuojantiems tautiniams vienetams. Tačiau, jeigu vieni- 
jimasis vyktų kur kas didesniu mastu, tai tokios supervalsty- 
bės ar supertautos greičiausiai elgtųsi panašiai kaip egzistuo- 
jančios nacionalinės valstybės ir turėtų panašius tikslus ir 
idealus. Šio teiginio patvirtinimą, žinoma, galima rasti “pan- 
nacionalistiniuose" tokių sąjungų pamatuose; afrikiečių 
ar arabų “tautos"", sukurtos nacionalistinių prielaidų ir kate- 
gorijų pamatu, pradėtų naujas kontinentinių tautų varžybas. 
Mastas pasikeistų, tačiau nepasikeistų elitų varžybų ar jėgos 
pusiausvyros mechanika; ir vėl galėtume prognozuoti pana- 
šius vietinius naujos kontinentinės tvarkos pažeidimus, ku- 
riuos regime šiandien. Tai liudija ligšiolinė EEB užsienio 
politikos praktika — praktika, kuri nuo atskirų valstybių 
praktikos skiriasi tik atsargumo mastu (kol kas). 

Egzistuoja dar ir ta galimybė, kad supranacionalizmo ten- 
dencija paskatins “subtautinius" ir, tiesą sakant, tautinius 
judėjimus kaip reakciją į biurokratinės kontrolės nutolimą. 
Negalime būti tikri, tačiau toji “decentralizacija", kurios gei- 
džia periferinės etninės grupės, vadovaudamosi savo nacio- 
nalizmu, gali pasirodyti gyvybingesnė valstybių visuotinės 
kontinentinės federacijos kontekste. Bet atsakomasis eg- 
zistuojančių nacionalinių valstybių nacionalizmas yra tiek 
pat tikėtinas, kai jų etninė dauguma atsiduria vietinio etninio 

separatizmo ir kontinentinio biurokratinio suliejimo “žnyp- 
lėse". 

Tikra atrodo tai, kad supranacionalizmo ir separatizmo 
nulemtas didesnis situacijos neapibrėžtumas teikia daugiau 
galimybių įvairiausiems besivaržantiems nacionalizmams, 
didina tautinių konfliktų eskalavimo ir išsiveržimo tikimybę. 
Tas faktas, kad žmonės gali būti ištikimi ne tik vienai tau- 
tai — juk lojalumo ratai yra koncentriniai, — nepašalina po- 
reikio atsirinkti vieną iš jų kaip dominuojantį krizės ar 
sprendimo priėmimo metu. Naujas neapibrėžtumas atsive- 
riančios naujos galimybės pasirinkti reiškia, kad individai 
bus traukiami skirtingomis kryptimis ir kad didės naciona- 
listinių konfliktų galimybės ir stiprės tautinis jausmas**. 


IŠVADOS 


Taigi nei internacionalizmas, nei supranacionalizmas ne- 
teikia daug vilčių, kad įvyks nacionalizmo erozija, kurios 
taip geidžia kosmopolitiniai utopistai. Nacionalizmą, kuris 
taip tvirtai įsišaknijęs modernybės socialiniame ir politinia- 
me kontekste, tiek iš vidaus, tiek iš išorės palaiko patys 
įvairiausi mechanizmai. Vietiniame lygmenyje biurokratinio 
ciklo veikimas, besiremiantis senomis gyventojų masės et- 
ninėmis tradicijomis, nuolat gaivina nacionalizmo pradus po 
to, kai jis sustabarėja biurokratinėje mašinoje. Išoriniame 
tarptautiniame lygmenyje šalių tarpusavio priklausomybė iš- 
sklaidė jėgų pusiausvyrą ir pavertė ją baimės pusiausvyra, 
kurios užuovėjoje tiek supergalybės, tiek kitos nacionalinės 
valstybės siekia vietinių pranašumų. Internacionalizmas taip 
"pat paaštrino varžybas tarp tautinių elitų, kuriuos vis daž- 
niau sudaro vietinė inteligentija, besirūpinanti apdrausti savo 
statusą vietinėse biurokratijose vietinio savarankiškumo 
pagrindu. Tarptautinės organizacijos ir jų tarptautinis patarė- 

jų korpusas savo teorija ir praktika iš tikrųjų tik stiprina 
šiuos nacionalistinius siekius, tuo tarpu pati tarptautinė tvar- 
ka, palaikydama egzistuojančių nacionalinių valstybių reika- 
lavimus, skatina tiek separatistinį etninį nacionalizmą, tiek 
“pansusivienijimo"' sąjūdžius. Pagaliau net supranacionalisti- 
niai projektai tik atkartoja, Žingsnis po Žingsnio, tuos 
nacionalistinius tikslus ir veiklos būdus, su kuriais jie prade- 
da varžytis ir kuriuos jie mėgina įveikti atkurdami kontinen- 
to lygmenyje egzistuojančią valstybingumo sistemą. 

Tad turime padaryti išvadą, kad pats mėginimas išrauti 
nacionalizmą padeda jam toliau klestėti ir skatina jį perio- 
diškai iškilti; atrodytų protingiau mėginti su juo sugyventi, 
sušvelninant jo ekscesus abipusio pripažinimo ir įteisinimo 
būdais, jei tik tai atrodo įgyvendinama konkrečiose teritori- 
jose. Dar svarbiau, nacionalizmo patvarumas ir patrauklu- 
mas kildintinas iš trijų jėgų junginio, kuris jį pradžioje for- 
mavo: ilgaamžių etninių tradicijų, naujų pasaulietinių idealų 
atsiradimo ir modernizacijos bei jos socialinių padarinių 
ypatingo pobūdžio. Kaip tik į šiuos tris lygmenis turi būti 
atsižvelgta tyrinėjant, jei norime paaiškinti daugiabriaunį ir 
neblėstantį nacionalizmo patrauklumą; tik jų junginys ir jų 
sąveika gali atskleisti, kodėl kaip tik šis konkretus idealas ir 
judėjimas įgijo tokią didžiulę įtaką moderniosios epochos 
kartų protui ir širdžiai. Konkrečios sąlygos, kurios skatina 
atskirus nacionalistinius judėjimus, natūraliai skiriasi, pri- 
klausomai nuo įvairių istorinių periodų ir konkrečios aplin- 
kos, tačiau jo pagrindinių idealų visuotinis paplitimas skati- 
na ieškoti bendrų nacionalizmo modelio gijų. 

494-495. Eckarto nihilistinis “pragaro drakono" įvaizdis yra iš 

The Third Reich, op. cit., ir Bracher, op. cit., p. 117-118, 189- 
195. Pačiam Hitleriui labai rūpėjo taktikos ir masinės propagan- 
dos dalykai, kaip rodo jo samprotavimai Mein Kampf: pavyz- 

ir Poliakovo, op. cit., p. 214. Plačiau žr. H. Bucheim et al. 
Anatomy of the SS State. — Collins, London, 1968. 

L.R. Franck. “The Economic and Social Diagnosis of National- 
Socialism", in The Third Reich, op. cit. 

nius, - buržuazinė visuomenė galėjo visiškai atsiriboti nuo 
valstybės srities, panaikinti visus tuos ryšius, kurie sieja 
žmones kaip rūšines būtybes, pakeisdama juos egoizmo ir 
savanaudiškumo reikalavimais, išskaidydama Žmogaus pa- 
saulį į atomizuotų ir vienas kitam priešiškų individų pasau- 
lį. “Zur Judenfrage“, Deutsch-Franzėosische Jahrbūcher, 
1843-1844 ( Werke I, 376), cituojama kn. Easton and Gud- 
dat, op. cit., p. 247. 


Davis, op. cit., p. 6-7, viena iš silpnųjų komunizmo vietų laiko 
jo nesirėmimą “tauta" kaip organizaciniu solidarumo vienetu nu- 
nykus valstybei. 

F. Engels. Po und Rhein (1859), (Werke XIII, 267), kurį cituoja 
Davis, op. cit., p. 60-61 ir išnaša 37 čia. 

Marx and Engels. The Communist Manifesto, in Feuer, op. cit., 
p. 19. Tuo pat metu “modernus darbas pramonėje" panaikino 
proletariato nacionalinį charakterį (ibid., p. 18). 

Ibid., p. 26. 

Dėl paties Engelso polinkio į vokiškąjį nacionalizmą ir hėgeli- 
škos teorijos apie “neistorines tautas" poveikio jis buvo jautres- 
nis Rytų Europos tautų problemai; žr. Davis, op. cit., p. 18-23, 
44-51. 

K. Marx. A Contribution to the Critigue of Political Economy 
(1859), pratarmė, kn. Feuer, op. cit., p. 43-44. 


. “Tauta yra istoriškai susiklosčiusi, pastovi bendruomenė, kurią 


vienija kalba, teritorija, ekonominis gyvenimas ir psichologiniai 
bruožai, pasireiškiantys kultūros bendrumu." J. Stalin. Marxism 
and the National Ouestion (1913), in J. Stalin. Marxism and the 
National and Colonial Ouestion. — Lawrence £ Wishart, Lon- 
don, 1936, p. 8. Žr. taip pat S. Shaheen. The Communist The- 
ory of Self-determination. — Van Hoeve, The Hague, 1956. 
Kaip ir vokiečių nacionalistas Maxas Weberis; žr. jo “Structures 
of Power: The Nation", in H. Gerth and C.W. Mills (eds). From 
Max Weber: Essays in Sociology. — Routledge 4 Kegan Paul, 
London, 1947. 

Apie šiuos Prancūzų revoliucijos didvyrius žr. R. Herbert. Da- 
vid, Voltaire, Brutus and the French Revolution. — Allen Lane, 
London, 1972, ir “Neo-classicism and the French Revolution", 
in The Arts Council of Great Britain: The Age of Neo-Classi- 
cism. — Shenval Press, London 4 Harlow, 1972, Ixxii-Ixxv. 
Stalin, op. cit., p. 13-20. 

Žr. J.H. Kautsky. Communism and the Politics of Development. 
— John Wiley, New York, 1968; kaip Kautsky pažymėjo anks- 
čiau, savo įvade į Political Change in Underdeveloped Count- 
ries, op. cit., p. 74 ir kt.: “neomaoistinė strategija, kurią komu- 
nistai perėmė po 1947 m., pripažino vietinius kapitalistus, ku- 
riuos marksistai visada laikė priešais, išnaudotojais par excellen- 
ce. Dabar jie buvo suvienyti į bendrą keturių klasių (proletaria- 
to, valstietijos, smulkiosios buržuazijos ir vietinių kapitalistų) 
bloką prieš “imperializmą "". 

Apie vis išoriškesnę nacionalinių elitų orientaciją žr. J.P. Nettl 

and R. Robertson. International Systems and the Modernisation 
of Societies. — Faber, London, 1968, Part II. 

Žr. E. Kedourie. Nationalism in Asia and Africa, op. cit., Intro- 
duction; įdomus komunizmo santykių su tradicija aptarimas yra 
S.N. Eisenstadt and Y. Azmon (eds). Socialism and Tradition. — 
Humanities Press, Atlantic Highlands, NY, 1975. 


6 SKYRIUS 


„ Įžvalgi politinių ideologijų ir jų socialinių bei psichologinių iš- 


takų klasifikacija pateikta kn. H. Walsby. The Domain of Ide- 
ologies, A Study of the Origin, Development and Structure of 
Ideologies. — William MacLellan, London, 1947. 

Žr. Ortegos y Gasseto, Karlo Mannheimo, Emilio Ledererio ir 
Hannaho Arendto darbus; taip pat W. Kornhauser. The Politics 
of Mass Society. — Routledge « Kegan Paul, London, 1959. 
Dėl “masinės visuomenės" koncepcijų kritikos žr. J. Gusfield. 
“Mass Society and Extremist Politics", in American Sociological 
Review 27, 1962, 19-30. 


„ Tendencija, kurią gausiai dokumentuoja G. van Benthem, van 


den Berghe, “Contemporary Nationalism in the Western World", 
in Daedalus 95, 1966, 828-861. 


„ Pavyzdžiui, Denis de Rougemont. The Meaning of Europe. — 


Sidgwick £ Jackson, London, 1965, ir C.J. Friedricho apžvalga 
Europe: An Emergent Nation?. — Harper £ Row, New York. 
1969. 

H. Seton-Watson. Nationalism, Old and New. — Sydney Univer- 
sity Press, Sydney, 1965, ir E. Gellner. Thought and Change. — 
Weidenfeld £ Nicolson, London, 1964, ch. 7, ypač p. 174. 
Apie fašizmą ir nacionalizmą žr. E. Nolte. Three Faces of Fas- 
cism. — Mentor, New York and Toronto, 1969, ir H. Seton- 
Watson. “Fascism, Right and Left", in Journal of Contemporary 
History 1/1, 1966, 183-197. 


„ Dėl modernaus nacionalizmo tipologijos žr. A.D. Smith. “The 


Formation of Nationalist Movements“, in Smith (ed.). Nationa- 
list Movements. — Macmillan, London, 1976, p. 1-30, ir 

L. Snyder. The New Nationalism. — Cornell University Press, 
Ithaca, NY, 1968. 

Daugybė galimų etninių pogrupių Europoje išnagrinėta kn. J. 
Geipel. The Europeans: The People — Today and Yesterday — 
Their Origins and Interrelations. — Pegasus, New York, 1970, ir 
G. Heraud. L'Europe des Ethnies. — Presses d'Europe, Paris, 
1963. Žr. taip pat puikią J. Krejci analizę “Ethnic Problems in 
Europe“, in S. Giner and M.S. Archer (eds). Contemporary Eu- 
rope: Social Structures and Cultural Patterns. — Routledge £ 
Kegan Paul, London, 1978. 


„ Didesni etniniai judėjimai turi tendenciją plėtotis iš labiau in- 


travertiško, tradicinio ir gynybinio etnocentrizmo į kur kas la- 
biau pasaulietinį, intervencionistinį politinį nacionalizmą, kaip 
rodo Kvebeko ir Škotijos pavyzdžiai. Apie Kvebeką žr. R. Co- 
ok (ed.). Canada and the French-Canadian Ouestion. — Macmil- 
lan, Toronto, 1967, ir D. Smiley. The Canadian Political Natio- 
nality. — Methuen, Toronto, 1967. 

Plaid Cymru Research Group. An Economic Plan for Wales. — 
Cardiff, 1970, p. 286; cituojama kn. M. Hechter. Internal Colo- 
nialism: The Celtic Fringe in British National Development, 
1536-1966. — Routledge 4 Kegan Paul, London, 1975, — svar- 
bi studija apie škotų, velsiečių ir airių nacionalizmą. 

D. Simpson. “Independence: The Economic Issues", in N. Mac- 
Cormick (ed.). The Scottish Debate, Essays on Scottish Natio- 
nalism. — Oxford University Press, London, 1970, p. 128-129; 
taip pat I.S.M. MacCormick. “The Case for Independence“, in 
1bid., p. 96-99. 

Apie Korsiką žr. P. Savigear. “Corsicans and the French Con- 
nection", in New Society, 10 February 1977, p. 273-274. 


„ S. Payne. “Catalan and Basgue Nationalism", in Journal of Con- 


temporary History 6/1, 1971, p. 15-51. 

J. Osmond. “Centralism or Democracy", in The Centralist Ene- 
my, 1974, p. 13. | 
Hechter, op. cit., p. 310. 

Payne, op. cit., and P. Mayo. The Roots of Identity: Three Na- 
tional Movements in Contemporary European Politics. — Allen 
Lane, London, 1974. 

W. Petersen. “On the Subnations of Western Europe", in N. 
Glazer and Daniel P. Moynihan (eds). Ethnicity, Theory and 
Experience. — Harvard University Press, Cambridge, Mass., 
1975, p. 177-208. 

Tai buvo dalis reakcijos į Adamo Smitho racionalizmą ir “prigim- 
tinį įstatymą"', pirmąkart iškeltą Adamo Millerio jo kn. Elemente 
der Staatskunst, vol. I, 1809. Mūllerio ir Listo idėjos trumpai 
aptartos straipsnyje Arcadius Kahan. “Nineteenth-Century Euro- 
pean Experience with Policies of Economic Nationalism", in H.G. 
Johnson (ed.). Economic Nationalism in Old and New States. — 
George Allen «* Unwin, London, 1968, p. 17-30. 

Apie Korsiką Rousseau laikais žr. P. Thrasher. Pasguale Paoli. 
— Constable, London, 1970, ypač p. 23 ir kt. Apie Rousseau 
nacionalizmą žr. studijas A. Cobban. Rousseau and the Modern 
State, 2nd ed. — Allen £ Unwin, London, 1964, ir Anne M. 
Cohler. Rousseau and Nationalism. — Basic Books, New York, 
1970. 

Apie nacionalizmo socialinę sudėtį žr. V.G. Kiernan. “Nationa- 
list Movements and Social Classes", in A.D. Smith (ed.). Natio- 
nalist Movements. — Macmillan, London, 1976, p. 110-133, ir 
A.D. Smith. Theories of Nationalism. — Duckworth, London, 
1971, p. 123-133. 

Mayo, op. cit., apie baskus, bretonus ir velsiečius bei jų kultū- 
rinį atgimimą. Apie mažesnių ethnie kalbas žr. S. Potter. Langu- 
age in the Modern World. — Penguin, Harmondsworth, 1968, p. 
104-108. Apie ankstyvuosius nacionalistus žr. A. Kemilainen. 
Nationalism, Problems concerning the Word, Concept and Clas- 
sification. — Kustantajat Publishers, Yvaskyla, 1964. 

Apie Kvebeko nacionalizmą šiandieną ir praeityje žr. T. War- 
burton. “Nationalism and Language in Switzerland and Cana- 
da", in A.D. Smith (ed.). Nationalist Movements, op. cit., p. 88- 
109, ir G. Spry. “Canada: Notes on Two Ideas of Nation in 
Confrontation"', in Journal of Contemporary History 6/1, 1971, 
173-196. Apie škotų ir velsiečių nacionalizmą žr. H.M. Beggo 
ir J.A. Stewarto, taip pat K.O. Morgano straipsnius tame pačia- 
me tome (p. 135-152, 153-172). 

Pavyzdžiui, Škotijoje jį pradėjo Johno MacCormicko Škotijos 


24. 


25. 


26. 


27. 


28. 
29. 


30. 


31. 

nacionalinė partija, įsteigta 1928, — žr. H.J. Hanham. Scottish 
Nationalism. — Faber 4 Faber, 1969, p. 151-162 and ch. 8 “The 
Scottish National Party“. Tačiau pirmieji škotų nacionalizmo po- 
žymiai siekia XIX amžiaus pradžią, ibid., p. 73; labai panaši 
raida vyko Katalonijoje, Velse ir baskų krašte, nors politinės 
organizacijos atsirado vėliau. 

Mayo, op. cit., passim; ir Warburton, op. cit. apie šveicarų (ir iš 
dalies kanadiečių) politinės santvarkos lankstumą. 

Šį skirtumą vaizdingai nubrėžia T. Nairn. “Scotland and Wales: 
Notes on Nationalist Pre-history“, in Planet 34, November, 1976, 
1-11. 

Nairnas, op. cit., naudojasi Hegelio ir Engelso įvesta “istorišku- 
mo - neistoriškumo"' sąvoka kai kuriems skirtumams tarp Velso 
ir Škotijos nacionalizmo paaiškinti, tačiau jis pripažįsta, kad ji 
negali paaiškinti bendro Vakarų nacionalizmo atgimimo (p. 9). 
Terminas “subnacija", kurį vartoja Petersenas, op. cit., turi pla- 
tesnę reikšmę negu specifinis terminas “etninė grupė“, išryški- 
nantis bendros kilmės ir istorijos momentą, gyvybiškai svarbų 
nacionalistiniams judėjimams. 

Apie šias geopolitines permainas žr. G. Barraclough. An Intro- 
duction to Contemporary History. — Penguin, Harmondsworth, 
1967. 

Žr. Hanham, op. cit., ir Savigear, op. cit., p. 273. 

K. Kautsky, in Neue Zeit, 1886, p. 522-525; cituojama kn. H.B. 
Davis. Nationalism and Socialism. — Monthly Review Press, 
New York and London, 1967, p. 142. 

Panašiai imperializmo žlugimą pabrėžia, ir tai galima pritaikyti 
patiems Vakarams, D. Bell. “Ethnicity and Social Change“, in 
Glazer and Moynihan, op. cit., p. 141-174, ypač 169-171. 
Apie škotų nacionalistų pabrėžiamą demokratiją žr. S.N.P. and 
You: Aims and Policy of the Scottish National Party (3rd ed.). 
— SNP, Edinburgh, 1968 (pavyzdžiui, “tai rodo demokratinę, 
nesektantišką Nacionalinės partijos prigimtį ... Nacionalinė par- 
tija atstovauja tautai; visiems sluoksniams, visiems jos žmonėms; 
Ji vadovaujasi bendru tikslu; ji yra angažuota socialinei ir eko- 
nominei visų gerovei"). 

Sąvoką “pilietinė teologija" pateikė Bell, op. cit., p. 144, ir E. 
Voegelin. The New Science of Politics. — Chicago University 
Press, Chicago, 1952, p. 81-83. 

„ E. Hobsbawm. “Some reflections on “The Break-up of Britain", 


in New Left Review, 105, 1977, 3-23. Terminą “neonacionali- 
zmas“ vartoja T. Nairn. The Break-up of Britain. — New Left 
Books, London, 1977, p. 90. 


„ R. Debray. “Marxism and the National Ouestion", in New Left 


Review, 105, 1977, p. 29-41. 


„ G. Zernatto. “Nation: the History of a Word“, in Review of 


Politics 6, 1944, 351-366. 


„ Po 1789 m. šios daugiausia ikiindustrinės sąlygos — komercija, 


sekuliarizmas, biurokratija, teritorinė valstybė — davė pagrindą 
politiniam nacionalizmui; žr. H. Kohn. Prelude to Nation-States: 
the French and German Experience, 1789-1815. — Van Nost- 
rand, Princeton, 1967. 


„ Klasikinė formuluotė kn. W. Kornhauser. The Politics of Mass 


Society. — Routledge 6 Kegan Paul, London, 1959. 


„ Žr. A.W. Gouldner. “Red tape as a Social Problem“, in R.K. 


Merton et al. (eds). Reader in Bureaucracy. — Free Press, New 
York, 1952. 


„ “Išdavystės" reikšmė gerai išanalizuota kn. M. Grodzins. The 


Loyal and the Disloyal: Social Boundaries of Patriotism and 
Treason. — Meridian Books, Cleveland and New York, 1956. 


. Šią sąrangą analizuoja T. Warburton. “Nationalism and Langu- 


age in Switzerland and Canada", in A.D. Smith (ed.). Nationa- 
list Movements. — Macmillan, London, 1976. 


. Žr. G. Almond and L. Pye (eds). Comparative Political Culture. 


— Princeton University Press, Princeton, 1965. 

Tautinio jausmo stiprėjimą pari passu, dažnai ir priklausomai 
nuo valstybės Anglijoje ir Prancūzijoje, aprašo J. Strayer. “The 
Historical Experience of Nation-building in Europe“, in K. 

12. 


13. 


14. 


17. 


18. 

Deutsch and W. Foltz (eds). Nation-Building. — Atherton, New 
York, 1963. 

R.I. Rotberg. “African Nationalism: Concept or Confusion?“, in 
Journal of Modem African Studies 4, 1967, 33-46. 
Difuzionistinę idėją dėsto, pavyzdžiui, H. Trevor-Roper. Jewish 
and other Nationalisms. — Weidenfeld £ Nicolson, London, 
1961. 

Apie šią technologinę revoliuciją žr. G. Barraclough. An Intro- 
duction to Contemporary History. — Penguin, Harmondsworth, 
1967, ch. 2. 

Dėl šių apibrėžimų žr. A.D. Smith. The Concept of Social Chan- 
ge. — Routledge «4 Kegan Paul, London and Boston, 1973, 
ch. 4. 


. Žr. R. Hess. “Ethiopia", in G. Carter (ed.). National Unity and 


Regionalism in Eight African States. — Cornell University Press, 
Ithaca, NY, 1966. 


„ Apie Marcuse's ir Naujosios kairės idealistines ir iracionalistines 


neomarksizmo atmainas žr. N. McInnes. The Western Marxists. 
— Alcove Press, London, 1972, chs 5-7. Jis gerai atskleidžia kai 
kurių jų siekių kultūrinį elitizmą ir chiliazmą, pavyzdžiui, Fano- 
no: “Gelminė, tikroji revoliucija ... pakeičia žmogų ir atnaujina 
visuomenę ... kuria ir tvarko naują žmoniją“, arba Dutschke's 
tezės, kad tikrasis revoliucionierius esąs internacionalistas, kuris 
“turi būti totalinėje opozicijoje žmonijos giminės išgelbėjimo ir 
išsilaisvinimo dėlei", ibid., p. 159. 

Mano pozicija modifikuoja įprastą požiūrį, kuris inteligentijos 
poreikius tapatina su modernizacijos siekiais, pavyzdžiui, J.H. 
Kautsky (ed.). Political Change in Underdeveloped Countries. — 
John Wiley, New York, 1962, Introduction. 

Ironizuojant pateikta Hobsbawmo, op. cit., p. 13. 

Apie elitinę lingua! franca viduramžiais ir mūsų laikais žr. E. 
Haugen. “Dialect, Language, Nation", in American Anthropolo- 

gist 68, 1966, 922-935. Apie marksizmo pranašystes žr. sk. 5 
aukščiau. 


. H. Seton-Watson. *“Unsatisfied Nationalisms“, in Journal of Con- 


temporary History 6/1, 1971, 3-14. 


„ E. Gellner. Thought and Change. — Weidenfeld £ Nicolson, 


London, 1964, ch. 7. 


„ E. Gellner. “Scale and Nation“, in Philosophy of the Social 


Sciences 3, 1973, 1-17, ypač p. 14. 


„ B. Akzin: State and Nation. — Hutchinson, London, 1964. 
. Žr. antisemitizmo analizę kn. S. Andreski. Elements of Compa- 


rative Sociology. — Weidenfeld 4 Nicolson, London, 1964, ch. 
21. 


„ Seton-Watson, op. cit. ir Nationalism, Old and New. — Sydney 


University Press, Sydney, 1965. 


„ Žr. D. Apter. Some Conceptual Approaches to the Study of 


Modernisation. — Prentice-Hall, Englewood Cliffs, 1968. 


„ Gellner. Thought and Change, op. cit., p. 174. 
10. 


T. Warburton. “Nationalism and Language in Switzerland and 
Canada“, in A.D. Smith (ed.). Nationalist Movements. — Mac- 
millan, London, 1976. 

Gellner. “Scale and Nation", op. cit., p. 15; žr. taip pat sk. 3 
aukščiau. 

Žr. M. Weber. The Protestant Ethic and the Spirit of Capitalism. 
— George Allen £ Unwin, London, 1930, p. 181-182. 

Žr. R.G. Hovannisian. Armenia, the Road to Independence. — 
University of California Press, Berkeley, 1963, ir C.J. Edmonds. 
“Kurdish Nationalism", in Journal of Contemporary History 6/1, 
1971, 87-107. 

Apie terorizmą apskritai žr. P. Wilkinson. Political Terrorism. — 
Macmillan, London, 1974. 

J.P. Nettl and R. Robertson. International Systems and the Mo- 
dernisation of Societies. — Faber, London, 1968. Frazė “užtvan- 
kų sistema" (system of locks) yra Gellnerio. Thought and Chan- 
ge, op. cit., p. 175. 

Nettl and Robertson, op. cit., Pt. I. 

R.L. Merritt and S. Rokkan (eds). Comparing Nations. — Yale 
University Press, New Haven, 1966. 

Šią interpretaciją palaiko ir kai kurie marksistai, tokie kaip A.G. 
Frankas. Latin America: Underdevelopment or Revolution? — 
Monthly Review Press, New York, 1969. 

H. Martins. “Time and Theory in Sociology“, in J. Rex (ed.). 
Approaches to Sociology, An Introduction to Major Trends in 
British Sociology. — Routledge £ Kegan Paul, London, 1974. 
Kai kurios “nacionalinės valstybės", nors daug didesnės už kai- 
mą ar apskritį, yra gana mažos, pavyzdžiui, Islandija, o kitos, 
pavyzdžiui, Kinija arba Indija, dydžiu prilygsta imperijoms. Tai 
šiek tiek apsunkina Gellnerio analizės objekto — tautų masto — 
apibrėžimą. 

Žr. P. Mercier. “On the Meaning of “Tribalism" in Black Afri- 
ca", in P.L. van den Berghe (ed.). Africa: Social Problems of 
Change and Conflict. — Chandler, San Francisco, 1965. 

Žr. J. Galtung. The European Community: a Superpower in the 
Making. — George Allen 6 Unwin, London, 1973. 

D. de Rougemont. The Meaning of Europe. — Sidgwick X Jack- 
son, London, 1973. 

Apie “koncentrinių ratų" sąvoką žr. J.S. Coleman. Nigeria: 
Background to Nationalism. — University of California Press, 
Berkeley and Los Angeles, 1958. 

142, 161, 164, 201 

Herkulaneumas 14 

Herodotas (apie 485-425 pr. Kr.) — 
istoriografijos pradininkas 122 

herojus žr. didvyris 

Herzen Alexander (1812-1870) — ru- 
sų socialistas 57 

Herzl Teodor (1860-1904) — žydų 
publicistas, sionizmo pradinin- 
kas 34, 57, 89 

Hess Moses (1812-1875) — žydų rašy- 
tojas 52 

hetitai 122 

Himmler Heinrich (1900-1945) — vo- 
kiečių nacistų pareigūnas 87, 
103, 111 

Hitler Adolf (1889-1945) — vokiečių 
nacionalsocialistų vadas 65, 84, 
87, 101—108, 113, 115 

Hyde Douglas (1860-1949) — airių ra- 
šytojas ir politikas 157 

Hobsbawm Eric J. — šių dienų anglų 
istorikas 28, 44 

Hohenstaufen 98 

Holdheim Samuel (1806-1860) — žy- 
dų rabinas 52 

Homeras (VIII a. pr. Kr.) — legendi- 
nis sen. graikų poetas 71 

Horacijus (65-27 pr. Kr.) — žymus 

Romos poetas 122 

Horton Africanus — juodųjų afrikie- 
čių veikėjas, rašytojas 21, 140 

Hošiminas (1890-1969) — Vietnamo 
komunistų vadas 175 

hotentotai 118 

Hughes Langston (1902-1967) — ame- 
rikiečių rašytojas 144 

husitų judėjimas (čekų religinis tauti- 
nis sąjūdis XV a.) 36 


ibai 126, 128 

ikipolitinis 30 

Iliada 96 

imigracija 21, 30, 46 

imperializmas 17—19, 57, 79, 104, 
108, 134, 152, 187, 189, 211 

imperija 18, 70, 125, 206, 208, 209, 
211, 244 

IMRO (Makedonija) 88 

indėnai (Lotynų Amerika) 126 

Indianismo (indėnų sąjūdis ir ideolo- 
gija Centrinėje Amerikoje XX 
a.) 126 

Indija 22, 37, 38, 48, 49, 51, 72, 96, 
127, 128, 131, 238 

individualumas, žr. tapatumas 


Rodyklė 


Indonezija 94, 127, 128 

induizmas 47, 48, 52 

industrija (pramonė) 20, 92 
industrializmas 64—68, 90, 
112, 166, 176, 177, 185, 194, 
200, 234—236 
“industrinis tribalizmas“" 66— 
68 

instinktas 74—77, 80, 86, 93, 98, 107, 
111, 120 

intelektualai 14, 16, 20, 22, 58, 87, 88, 
169, 170, 201, 240 

inteligentija 15, 21, 22, 38, 54, 87, 136, 
170— 172, 175—179, 188,211, 
212, 230, 231, 240, 241 
ir etninis atgimimas 193, 201, 
202 

internacionalizmas 233, 243, 245, 246, 
248 
tarptautinis 205, 229, 235, 237, 
244 
ir marksizmas 138, 181, 187, 
189 

iracionalizmas 27, 63, 66, 100, 112, 
131, 232 

Irakas 128, 129, 168 

Iranas, žr. Persija 

islamas 16, 19, 32, 34, 45—47, 49, 51, 
129, 136 

Islandija 70 

Ispanija 15, 16, 34, 55, 76, 86, 88, 125, 
136, 195, 198, 199, 206 

istorija 5, 9, 10, 15, 17—20, 41, 69, 
122, 135, 201, 222, 243 
1r Afrikos nacionalizmas 140, 
141, 148, 149 
ir fašizmas 78, 80, 92, 95, 96, 
101, 102, 106 
ir komunistinis nacionalizmas 
152, 153, 158, 162, 183, 184 
ir tapatumas 127 
ir separatizmas 204, 205, 208 

"išrinktieji" 25, 26, 29, 59 


Rodyklė 


išsivadavimo karas 158, 187, 194 

įstatymas 38, 87, 170, 196, 201, 217 

Italija 16, 17, 36, 42, 70, 71, 76, 81, 
86, 88, 94, 122, 130, 157, 195, 
204 

izraelitai 25 

Izraelis 59, 238 


Jaguaribe Helio — brazilų nacionalis- 
tas 126 

Jahn Friedrich Ludwig (1778-1852) — 
vokiečių rašytojas 97 

jakobinai 13, 30, 70, 98, 131, 184, 203 

Jama'at-i-Islami (Pakistano musulmo- 
nų sąjūdis XX a.) 47 

JBA (Jaunųjų budistų asociacija Bir- 
moje XX a. pradžioje) 53 

Japonija (japonai) 18, 22, 33, 37, 48, 
49, 72, 102, 122, 128, 131, 133, 
136, 158, 167, 171, 173, 237 

“Jaunoji Europa" 17, 88, 89 

jausmas, žr. tautinis jausmas 

Jefferson Thomas (1743-1823) — JAV 
prezidentas 23, 69, 81, 106 

Jemenas 31 

Jeruzalė 41 

Jėzus Kristus 16, 25, 29, 35, 106 

Joakimas Florietis (apie 1132-1202) 
— teologas mistikas 27 

Jordanija 129 

jorubiai 127 

Jost Isaac Mordecai (1793-1860) — 
žydų kilmės vokiečių istorikas 
52 

Judaizmas 52, 99, 134 

Jugoslavija 151, 164, 167, 172, 174 

juodaodis 140, 141, 143— 146, 148, 
149 

Juodkalnija 174 

Jungtinės tautos 233, 242 

Jungtinės Valstijos (JAV) 21, 55, 70, 
73, 93, 143, 154, 167, 173, 194, 
195, 235, 238, 239 

Juvenalis (apie 60-130) — sen. romė- 
nų rašytojas 122 

Kalabrija 35 

kalba 13, 15, 18, 19,41, 56, 71, 72, 78, 
81, 97, 127—129, 135, 137, 


140, 147—150, 161, 183, 
197—200, 236, 237 

Kali kultas 48 

kakizmas (Kongo nacionalistų sąjūdis 
XX a.) 32 


Kamerūnas 33 

Kanada 34, 195, 203, 206, 218 

kanariai 195 

Kant Immanuel (1724-1804) — vo- 
kiečių filosofijos klasikas 18, 
35 

kantonas 199 

kapitalizmas 21, 22, 59, 84 
ir fašizmas 98, 99, 110 
ir komunizmas 152, 
183—185, 189 

Karamzinas Nikolajus (1766-1826) — 
rusų istorikas 17 

karas 8, 227, 230 
ir fašizmas 75, 80, 90, 
101—108 
19 komunizmas 150, 
172—175, 177, 178, 184 
ir rasė 116, 121, 136 

karbonarai 17, 88 

karenai 128 

kasta 103—108, 118, 121, 124, 128, 
136 

Kastilija 198, 204 

Katalonija (kataloniečiai) 195, 198, 
199, 201, 204, 209 

katalikybė 16, 17, 101, 207 

Katonas (234-149 pr. Kr.) — sen. ro- 
mėnų rašytojas 13 

Kaukazas 19 

kaukaziečių rasė 118, 214 

Kazanė 52 

Kautsky Karl (1854-1938) — vokiečių 


158, 


158, 

socialistų lyderis 150, 159, 169, 
207 

Kedourie Elie — šių dienų anglų isto- 
rikas 27, 63, 89 

keltai 198 

Kenija 127, 165 

Kenyatta Jomo (1893-1978) — Keni- 
jos politinis veikėjas, preziden- 
tas 129 

Khaksar judėjimas (Pakistano musul- 
monų sąjūdis XX a.) 47 

Khilafat judėjimas (musulmoniškas 
sąjūdis Indijoje XX a. prad.) 
48 

kikongai, žr. bakongai 

kikujai 126 

kimbangizmas (religinis ir antikolo- 
nijinis judėjimas Konge XX a.) 
30, 31 

Kimbangu Simon (1889-1951) — 
Kongo politinis veikėjas 27, 37 

Kingsley Charles (1819-1875) — ang- 
lų rašytojas 130 

Kinija 22, 33, 38, 59, 79, 122, 123, 
151, 164, 167, 172, 173, 184 

klanas 47, 103, 213 

klasė 14, 15, 38, 39, 87, 88, 153, 154, 
158—160, 180, 181, 187, 221, 
222, 236 
deklasavimas 66, 90, 93, 110, 
112, 113 
aukštesnioji 31, 67 
vidurinioji 14, 17, 38, 39, 46, 
57, 67, 84, 87, 90, 98, 107, 202 
žemesnė vidurinioji 21, 31, 39, 
54, 87, 90, 107, 110, 133, 135 
darbininkų 20, 39, 40, 54, 86, 
90, 112, 126, 159, 168—170, 
173, 175, 180, 181, 183, 184, 
189, 201 
valdančioji 19, 131, 154 

klasicizmas 46 

klasikinis 14, 45, 55 


Rodyklė 


klasių konfliktas 76, 87, 153, 168, 173 

Kleopatra (69-31) — paskutinioji 
Egipto Ptolemėjų dinastijos fa- 
raonė 122 

Knox Robert (1798-1862) — garsus 
škotų anatomas 100 

kolektyvizmas 62, 63, 66, 75, 191 

kolonializmas 19—22, 25, 32—34, 57, 
135, 238—240 
ir klasicizmas 46 
ir komunizmas 166, 169—175 
ir negrizmas 145—148 
neokolonializmas 168, 187 

komercija, Žr. prekyba 

Komunistų partijos manifestas (Marx 
ir Engels) 180 

komunizmas 24, 27—28, 59, 64, 66, 
68, 77, 116, 160, 161, 173 
žr. taip pat marksizmas 

Kongas 30, 31, 127 

Kongreso partija (Indija) 21, 39, 52, 
97 

konservatizmas 16, 17,27, 51, 52, 55, 
91, 107, 110, 115, 133, 142 

kontrrevoliucija 17, 110, 136 

Korais Adamantios (1748-1833) — 
graikų rašytojas 16 

Koranas 47, 148 

Kornvalis 195 

korporatizmas 73, 74, 216—217 

Korsika (korsikiečiai) 17, 161, 196, 
200, 204, 206 

kosmopolitizmas 7, 28, 55, 56, 111, 
189, 233, 240, 241, 248 

krikščionybė 17, 19, 22, 27, 33, 35, 
37, 47, 50, 98, 111, 129, 133, 
171, 207, 246 
žr. taip pat religija 

Krymas 52 

Kroatija (kroatai) 18, 67 

Krochmal Nachman 52 

“Krovinio kultas" 26, 33, 36 

ksenofobija 21, 32, 45, 57, 173, 174 


Rodyklė 


Kuba 38, 79, 151, 164, 172, 173 
kukluksklanas 131 
kultūra 9—12, 23, 25, 39, 40, 204, 205, 
209 
Afrikos 145 
ir antisemitizmas 133, 134 
ir biurokratija 198, 199, 201, 
202, 214, 215, 217, 218, 
224— 226 
ir grynumas 81, 82 
istorinė 10, 11 
ir kolektyvinė valia 183 
ir nacizmas 95—99 
ir rasizmas 121—130 
ir tapatumas 71, 235 
kurdai 126, 238 
Kvebekas 195, 197, 202, 205, 209 


Lagarde Paul de (1827-1891) — vo- 
kiečių orientalistas ir kultūros 
filosofas 18, 50, 100, 131 

Laisvė, vedanti tautą (Delacroix) 80 

Langbehn Julius (1851-1907) — vo- 
kiečių kultūros filosofas 50, 
100, 101 

Lapouge Vacher de (1854-1936) — 
prancūzų teisininkas, rasistas 
100 

lebensraum 78, 100, 103, 104 

Le Bon Gustav (1841-1931) — pran- 
cūzų gydytojas ir sociologas 64, 
192 

Ledesma Ramiro (?1906-1936) — is- 
panų rašytojas ir politikas 88 

Leninas (1870-1924) — Rusijos socia- 
listų vadas 159, 164, 169, 175, 
184 

Leonas 198 

Leonidas — Spartos karalius, Termo- 
pilų gynimo (480 m. pr. Kr.) 
vadas 13 

Lenkija 14—16, 18,31, 34, 42, 55,71, 
88, 107, 126, 130 


23—691 

Lessing Gotthold Ephraim (1729- 
1781) — vokiečių kritikas ir 
dramaturgas 35 

leveleriai 34 

Liaudies frontas (Prancūzija) 82 

Libanas 127, 129 

liberalizmas 17, 18, 21, 22, 63—67, 
79, 97, 98, 115, 165, 172, 191, 
234, 235 

Liberija 141 

Liebenfels Adolf Lanz von — XIX a. 
pab. austrų rasizmo teoretikas 
101 

Likurgas (LX a. pr. Kr.) — Spartos įsta- 
tymų leidėjas 161 

Lingua franca 19, 148, 234 

Lisabona 56 

List Friedrich (1789-1846) — vokie- 
čių ekonomistas 199 

List Guido von — XIX a. pab. austrų 
rašytojas rasistas 101, 131 

literatūra 13, 19, 71, 95, 141, 154, 180, 
234 

Liuteris Martynas (1483-1546) — 
krikščionybės reformatorius 13, 
72 

lokališkumas 30, 41, 139, 240, 241 

Lotynų Amerika 12, 15, 16, 73, 136, 
194, 213, 247 

lubai 127 

Lueger Karl (1844-1910) — Austrijos 
politikas, krikščionis demokra- 
tas 101 

lujai 127 

lulibiai 122 

lumpa (sekta) 36 

lundai 127 

Luzzatto Samuel David (1800-1865) 
— Žydų rašytojas 52 


Machtstaat 98 
magiškas 32, 77, 108 
mahdis 32 


342 


Maistre Joseph Marie de (1753-1821) 
— prancūzas, konservatizmo fi- 
losofas 17 

makartizmas (McCarthyism) 94 

Makedonija 88, 174 

Malaizija 127, 128, 165 

Malis 148, 168 

Mao Dzedunas (1893-1976) — Kini- 
jos komunistų partijos vadovas 
158, 164, 166, 167, 173, 175 

Mariategui Jose Carlos (1895-1930) 
— Peru rašytojas ir politikas 
125 

Marinetti Filippo (1876-1944) — italų 
rašytojas 80 

Marjani Shimabeddin — musulmonų 
politikas 52 

marksizmas 6, 24, 43, 76, 150—156, 
158, 190, 222, 225, 236 
ir fašizmas 76, 77, 84, 95, 100, 
101, 103, 107, 113, 114 
žr. taip pat komunizmas 

Marokas 238 

Marr Wilhelm — vokiečių žurnalistas, 
Antisemitų lygos įkūrėjas XIX 
a. pab. 100 

Marx Karl (1818-1883) — vokiečių 
filosofas ir politekonomas 150, 
154— 156, 158—160, 162— 
164, 176, 179—182, 186, 189 
žr. taip pat marksizmas 

Masaryk Tom4š (1850-1937) — čekų 
sociologas, filosofas, Čekoslo- 
vakijos prezidentas 89 

Mashrigi Allama — Pakistano politi- 
nis veikėjas 47 

“masių judėjimas“ 27, 39, 66, 67, 87 

“masių visuomenė“ 64, 67, 192, 216 

Matswa Andrė — Kongo religinis vei- 
kėjas 27, 32, 36 

Mau-Mau (politinis sąjūdis XX a. Bir- 
moje) 37 

Maurras Charles (1862-1952) — pran- 


Rodyklė 


cūzų rašytojas ir politikas 82, 
92, 132 

Mazzini Giuseppe (1805-1872) - italų 
patriotas, žymus Atgimimo vei- 
kėjas 23, 28, 42, 88, 106, 157, 
162, 164, 183 

mažuma 128, 132, 193, 195, 196, 205, 
208, 210, 211, 220, 224, 225 

McDougall William (1871-1938) — 
anglų psichologas 64, 192 

McKay Claude (1889-1948) — Jamai- 
kos rašytojas 154 

medievizmas 15, 16 

Mein Kampf (Hitler) 102 

Meksika 59, 125, 126 

Mende! Gregor (1822-1884) — gene- 
tikos pradininkas 119 

Meno sala 195 

Menzel Wolfgang (1798-1873) — vo- 

| kiečių rašytojas 97 

mesianizmas 16, 25—28, 32—37, 46, 
51, 57, 59, 60, 96 

metisai 125 

metodizmas 51, 207 

Michelet Jules (1798-1874) — prancū- 
zų istorikas 17 

Mickiewicz Adam (1798-1855) — len- 
kų rašytojas 16, 42 

miestas 20, 21, 38, 39, 45, 128, 192, 
202, 207 

miestas-valstybė (polis) 14, 55, 56, 
58 

milenarizmas 25—45, 48, 53, 59, 60 

militarizmas 18, 47, 80, 98, 101, 129, 
133, 172, 179, 191 

misticizmas 16, 44, 50, 51, 131 

mitas 60, 99, 136, 183 

Miunsteris 35, 36, 43 

mizai 126 

mobilizacija 167, 168, 231 
ir marksizmas 171, 174, 175, 
177, 190 
ir spalva 143, 146 


Rodyklė 


mobilumas 90, 177, 202, 234, 235 

modernizacija 7, 44, 65, 126, 146, 211, 
222, 223, 230, 231, 234, 235, 
237, 239 
ir marksizmas 150, 151, 166, 
185 
ir spalva 137 

modernybė 13, 53, 60, 208, 248 

mokytojas 38, 87, 170, 201 

mokslas 39, 53, 83, 119, 146, 206, 217, 
219, 221, 222, 226, 231 

Moldova 85 

mongai 127 

mongolai 128, 129 

mongolidai 118 

Monkada (Kuba) 173 

Montesguieu Charles de (1689-1775) 
— prancūzų filosofas 23, 201 

morai 126 

M6ser Justus (1720-1794) — vokiečių 
publicistas ir istorikas 95 

Mosley Oswald (g. 1896) — D.Bnita- 
nijos politinis veikėjas, rasizmo 
teoretikas 82 

Mota Ion — rumunų XX a. politikas 
87 

motenis 47, 222 

Mozambikas 151, 164 

Mozė — sen. žydų vadas, gyvenęs XIII 
a. pr. Kr. 56, 161 

Mpadi Simon — Kongo XX a. politi- 
nis veikėjas 32 

mulatai 142 

Mūller Adam (1779-1829) — vokie- 
čių filosofas ir publicistas 16, 
50, 96, 98, 133, 161 

Mūller Johannes (1752-1809) — švei- 
carų istorikas 96 

Mussert Anton Adrian (1894-1946) — 
Nyderlandų politikas 82 

Mussolini Benito (1883-1945) — Ita- 
lijos fašistų vadas 74, 75, 80, 
88 

Musulmonų brolija 46, 47 

MVRO (Makedonijos revoliucijos 
organizacija, įkurta XX a. prad. 
Bulgarijoje) 88 


Nacionalinė krikščionių lyga (Rumu- 
nija) 85 
Nacionalinė literatūros draugija (Ai- 
rija) 157 
nacionalinis (tautinis) charakteris 10, 
106, 183 
sąmonė 156, 183, 214, 245 
idealas 8—15, 17—23, 211, 
212, 232, 243, 249 
nacionalinė (tautinė) valstybė 8, 18, 
42, 49, 60, 123, 125, 135, 
207—209, 215, 219, 220, 
229—232, 236, 237, 242— 
249 
nacionalinis socializmas, žr. nacizmas 
Nacionalistų partija (Vokietija) 107 
nacionalizmas, passim 
atsinaujinimo 195 
autonomistinis 34, 109, 195, 
199—204, 208 
biurokratinis 218—220, 225, 
229, 245 
diaspora 238 
etninis 126, 129—132, 196, 
199, 224— 227, 230, 231, 245, 
249 
integracija 125, 126, 194, 211, 
245 
"integralus" 92 
komunistinis 4, 6, 21, 58, 79, 
150, 151, 164— 179, 186—188, 
212 
"metodologinis" 119, 242 
neonacionalizmas 212, 227 
"organiškas" 15, 18 
“pannacionalizmas" 58, 125— 
132, 137, 212, 244, 245, 247, 
249 

rasinis 129—138, 140, 141 
secesinis 19, 22, 127, 212, 238, 
244, 245 
separatistinis 58, 133, 172, 174, 
195, 197—199, 204, 208, 219, 
245, 248, 249 
“socialinis" 85 
“spalvos" 137—141, 145—147 
subnacionalizmas 127, 247 
supranacionalizmas 247, 248 
teritorinis 125, 126 
“vystymosi" 126 

nacizmas 62, 65—67, 81, 95, 96, 
101—109, 111—115, 145, 174 

nagai 126 

Napoleonas I (1769-1821) — Prancū- 
zijos imperatorius 9, 15, 134, 
158 

Nasser Gamal (1918-1970) — Egipto 
politikas, ministras pirmininkas 
49, 89, 168 

“natio" 213 

NATO 238 

Naujasis negrų judėjimas 145 

Naujasis Testamentas 72 

“Naujoji tvarka" 105 

Ndungumoi — Fidžio XX a. religinis 
veikėjas 27, 33 

negrai, Žr. juodaodžiai 

negridai 118 

negrizmas 131, 137, 145, 146, 154 

Nehru Jawaharlal (1889-1964) — pir- 
masis Indijos respublikos mi- 
nistras pirmininkas 57 

neoklasicizmas 14, 15, 56—58, 69, 70 

nepriklausomybė 11, 15—17, 21, 49, 
118, 148, 158, 166, 170, 189, 
205, 235, 238 

Nepriklausomybės deklaracija (JAV) 
69 

neprisijungimas 174, 187, 240 

New York Tribune 180 

Niasalendas (niasai) 32, 37 


Rodyklė 


Nietzsche Friedrich (1844-1900) — 
vokiečių filosofas 108, 111 

Nigerija 21, 127, 128 

nihilizmas 76, 98, 112 

Niurnbergas 95, 138 

Nybelungų giesmė 71, 96, 98 

Nkrumah Joshuah Kwame (1909- 
1972) — pirmasis Ganos prezi- 
dentas 129, 147, 183 

nordiškas 50, 99, 103, 104 

“normanų jungas" 34, 81, 126 

Norvegija 37 

Novalis (1772-1801) — vokiečių poe- 
tas 16, 50, 96 

Numa Pompilijus (715-672 pr. Kr.) — 
antrasis sen. Romos karalius 
161 

nuosavybė 31, 154, 158, 160 

Nyerere Julius (g. 1922) — pirmasis 
Tanzanijos prezidentas 171 


Odinas — sen. skandinavų karo dievas 
97 

oiratai 33, 37 

Oiratchanas 33 

Oktavianas Augustas (63 pr. Kr. - 14 
po Kr.) — Romos imperatorius 
122 

Olandija (olandai) 76, 82, 91, 104, 195, 
199, 206 

Olsteris 195, 198, 204 

orumas 13, 53, 73, 146, 147, 149, 183, 
185, 209, 212 

Osianas 71 

Ostara (period. leidinys) 101 

Otomanų imperija 15, 38, 129 


Padmore George (1902-1959) — pan- 
afrikiečių politikas, susijęs su 
tarptautiniu komunizmu 129 

Pakistanas 220, 238 

Palacky František (1798-1876) — če- 
kų istorikas 89 


Rodyklė 


Palestina 126 

Palmyra 14 

panafrikanizmas 127, 129, 130, 138, 
146, 147, 149, 247 

panarabizmas 127, 129 

paneuropizmas 62 

pangermanizmas 100, 101, 127, 131, 
133 

panislamizmas 47, 127 

pannegrizmas 127, 143, 146 

panslavizmas 96, 127, 128, 130, 131 

pantiurkizmas 52, 127—129, 131 

panturanizmas 128 

Papanace Constantin — rumunų poli- 
tinis veikėjas XX a. 87 

papročiai 17, 19, 41, 56, 71, 72, 
74, 148, 171, 183, 196, 204, 
207 

Paryžius 145, 199, 207 

parlamentas 74, 75, 227 

“parodomasis efektas" 220 

Partido Revolucionario Instucional 
(valdančioji Meksikos politinė 
organizacija XX a.) 125 

patriotizmas 8, SS, 69, 189, 199, 214 

paveldėjimas 100, 105, 118 

Pearson Karl (1857-1936) — anglų sta- 
tistikas ir eugenikas 130 

Penktosios monarchijos judėjimas 34, 
35 

Peron Juan (1895-1974) — Argenti- 
nos prezidentas 94 

Persija (persai) 123, 128 

Peru 125 

pilietybė 9, 13, 19, 55, 69, 78, 104, 
161, 196 
ir biurokratija 217 
ir nacizmas 106 
ir rasizmas 118, 135, 149 

Pilis (McKay) 154 

piktai 122 

Pinsker Leo (1821-1981) — Rusijos 
žydų lyderis 154 

Plaid Cymru (Velso nacionalistų par- 
tija, įk. 1925 m.) 195 

pliuralizmas 65, 145, 237 

poezija 96, 201, 205 

pogromas 106, 128, žr. taip pat antise- 
mitizmas 

“policentrizmas" 169 

politika 11, 23, 44, 55, 75, 76, 117, 

ISTORIJA 
SOCIOLOGIJA 


Iš visų vizijų bei tikėjimų, kurie varžosi dėl žmonių 
palankumo šiuolaikiniame pasaulyje, labiausiai pa- 
plitęs ir patvariausias — tautinis idealas. 

Šioje knygoje profesorius Smithas atskleidžia nacio- 
nalizmo, kaip autonomijos if vieningumo siekiančio 
judėjimo, istorinę raidą, aptaria jo atmainas. Nepa- 
prastas nacionalizmo gyvybingumas XX amžiuje aiš- 
kinamas tuo, kad jis tenkina pamatinius žmogaus po- 
reikius ir gali prisiderinti prie kitų ideologijų - libe- 
ralizmo ir konservatizmo, fašizmo ir komunizmo, bet 
nuo pastarųjų dviejų skiriasi iš esmės, todėl nėgali 
būti tapatinamas su paprastu šovinizmu. Nacionaliz- 
mas iškyla kaip viena svarbiausių moderniųjų ideo- 
logijų, atlaikiusi visus bandymus ir šiandien atgims- 


tanti visame pasaulyje. 


ALK - serija verstinių knygų, kurias leidžia įvairios 
leidyklos, remiant Atviros Lietuvos fondui. Serijos 
tikslas — supažindinti skaitytojus su dvidešimto am- 


žiaus humanitarinių mokslų pagrindais. 

